
INTRODUCTION. 




e recueil de contes publié sous 
le titre des Cent Nouvelles Nou- 
velles est tellement connu ^ qu^ 
nous croyons pouvoir nous dis- 
penser de parler ici de sa valeur littéraire. 
Par un hasard singulier, qui ne s'explique 
pas facilement, on n'en connoissoit pas un 
seul manuscrit, et toutes les éditions d'un 
ouvrage qu'on considère avec raison comme 
l'un des modèles 'de la vieille prose françoise 
n'ont été jusqu'à présent que la reproduction 
plus ou moins correcte des éditions imprimées 
dans les dernières années du quinzième siècle. 
Cependiant , on voit des indications assez exac- 
tes de deux manuscrits des Cent Nouvelles 
Nouvelles. Dans le Catalogue de la bibliothè- 
que de Gaignat, publié par De Bure en 1769^ 
en deux volumes iii-8, nous trouvons, sous 
le n® 2214: « Lié livre des Cent Nouvelles 
Nouvelles composées pour l'amusement du 
roi Louis XI , lorsqu'il n'étoit encore que Duc 

Cent Nouvelles, 1. « 

de Bourgi^gne i(sfc)> manuscrit sur yélii^i dtt 
qoii^iim^ tMt, ett letucs jg^éiii{il^^ de. 
ranàite t43i et dééoré dâjkÉl^ 
assez jûlidi^ petit m^folioV^ani^. )> Vendit 
100 liv. I sgi. Un autre catalogue» mais beau- 
coup plus anden , rinventaire de la Biblio- 
thèque des ducs de Bourgogne , publié dans 
la BiblMh^ue pretypàgrapki^ {Pms i iSjo^ 
in->4, p« 28)), nous indique Uivi^anoscrit du 
niinoe ouvrage qui en éloit probablement 
l'exemplaire originaU.On y lit; «N* 1261. 
Ung lyYfe tout neuf escript çn parchemin > à 
deux côulombeSi couvert de cuir blanc de 
chamoy, historié en plusieurs lieux de riches 
histoires, contenant cent nouvelles, tant de 
Monseigneufi que Pieu pardonne, que de 
plusieurs autres de son hpst^l > quemanchant 
le second feuillet , après la t^le , en rouges 
lettres: uUe qui sebaignoUi et le dernier: Ut 
demoBdai» 

Voilà tout ce qu'on savoit des manuscrits 
des Cei)i Nouvelles Nouvelles j et on les 
croyoit tous les deux inéparablement perdus , 
quand , par tin heureux hasard , durant une 
courte v^eà<Slasgow, j'ai trouvé un beau ma- 
nuscrit de cet ouvrage dans, la précieuse bibli<^ 
thèque du Musée Huntérien, et jqui répondoit 
assez- bien k la description du manuscrit du 

catidogue de 1 769'd'un cAté, et à celle du ma* 
mmrh ii^ d|ic^ de, Bourgogne de rautre. Ma 
pmniért idée^ fut que lef trois manuscrits' n'en 
foisqjeBt qp' un , et que; j'a vpi& devant les, jjeux 
I!exQiiiplaii:« origuial de, ce c/^l^bre recueil 
En effet,, je me suis, bientôt <;onYaincu que 
j'avois entre jles laaiins le, manuscrit même, qui 
aiifoit figuré dans ie catalogue de Gaignat. — 
Non^^eulemem Ia4esçiîp|tipn de ce Catalogue 
s'appiiquoit paifaiieinent biea à notxie manu- 
scrit^ maisla date 1432 s'y trouYoit. La chose 
a'expliqjuje sans difficulté : le docteur Hunter, 
à qui rumveiftité de Glasgow doit le musée et 
la bibliothèque qui- portent encore son: nom, 
né en 1728, s'établit à. Londres en 176), et 
7 est mort en 1793 . Le; catalogue de Gaignat 
est précisément de l'épocpie ^^Uqueliele doc- 
teur. Hunter s'oçquppit le, plus activement de 
l'achat des manuscritSr . C'est sans doute lui 
<)ui acheta pour 100 ^ancs l'exen^laire des 
Cent Nouvelles Nouvelles indiqué dansJe ca- 
talogue ;de 1769. .,- , . 

J.e ne pouvpîs donc plus, douter que je te- 
nois. entre les mains le manusjçrijt de Gaignat; 
mais je me suis également, çpxiyainçu que no- 
tre manuscrit n'étoit pas<c^lui. de l'Inventaire 
de la Bibliothèque des r$)vçs d^ j^Qurgogne, 
dont on. ayoit facilité .l'i#npfi(;at^p^ ê!^^^^. ^ 

manière usuelle au moyen âge, en donnant 
les premiers mots du second et du dernier 
feuillet. En effet, nous savons que le second 
feuillet du manuscrit appartenant au duc de 
Bourgogne commençoit par les mots celle qui 
se baignait. Nous trouvons bien sur la pre- 
mière page de notre manuscrit (le premier 
feuillet manque), dans le titre du premier 
cotite, les mots : « trouva celuy qui se baignait 
avec sa femme » ; mais ils ne sont pas les pre- 
miers mots de la page, et par conséquent du 
feuillet; L^auteur de l'Inventaire a voulu sans 
doute nous informer que Pavant-dernier feuil- 
let finissoit par les mots lictj, demanda, et nous 
trouvons dans notre manuscrit (tom. II , p. 
248, de notre édition) les mots : « la vit cou- 
chée au lict, demanda SI pour ung seul, etc. » ; 
mais les deux mots en question ne sont ni au 
cômmencementni àlafindufeuillet. Lemanus- 
crit de la bibliothèque des ducs de Bourgogne 
étoit évidemment un exemplaire des Cent Nou- 
velles Nouvelles différent de celui de Glasgow. 
Mais, en comparant ainsi les manuscrits, 
une autre circonstance a fixé mon attention. 
Les mots qui commençoient le second feuillet 
de l'exemplaire appartenant aux ducs de Bour- 
gogne sont identiques dans les deux ma- 
nuscrits (car je regarde le celle de l'Inventaire 

comme une simple erreur du compilateur), 
mais pas dans l'édition imprimée par Verard , 
qui a changé un peu la phrase : « le trou- 
yoii qai se baignoit avec sa femme. » Nous 
devons conclure de cette conformité assez 
importante dans le peu de mots conservés 
du manuscrit des ducs de Bourgogne que 
le texte original des Cent Nouvelles Nou- 
velles est assez exactement représenté dans 
le manuscrit de Glasgow, et par conséquent 
que le texte de Verard et des éditions sub- 
séquentes est très imparfait et très incor- 
rect , car on n'a qu'à comparer quelques pa- 
ges du texte de notre manuscrit de Glasgow 
avec celui des éditions imprimées pour se 
convaincre que le premier leur est très supé- 
rieur. Nous avons le droit même de supposer 
que npn-seulement Verard a tiré son texte d'un 
mauvais manuscrit, mais encore qu'il l'a laissé 
imprimer avec beaucoup ie négligence ; qu'on 
a continuellement changé les phrases qui sen- 
toient le dialecte picard plutôt que l'idiome 
parisien; qu'on a remplacé des expressions 
vieilles ou triviales par d'autres plus moder- 
nes ou plus en vogue ; enfin , qu'on a fait des 
omissions assez considérables, quelquefois 
par accident ou négligence , mais plus sou- 
vent pour abréger le texte. Ces omissions 

deviennent beaucoup plus iKWibreiiMs et plus 
importantes vers la fin dé i^ouvragef qu'aq côm^ 
Riencement -, et dans l'édition de Vtrard /corn* 
parée avec le texte du knâftuscrit, ledertiier 
conte est abrégé presque d'un tiers. Le ma^ 
nuscrit de Glasgow nous permet donc de 
donner le texte des Cent Nouvelles Nouvelles 
beaucoup plus complet et plus correct que celui 
de toutes les éditions qui ont précédé la nôtre. 
Maintenant, qu'il me soit permis d'appeler 
l'attention des lecteurs sur une autre circon- 
stance qui me parolt d'une grande importance 
pour l'histoire littéraire de l'ouvrage remarqua- 
ble que nous publions. On sait que, pour échap- 
per aux poursuites de son père, Louis XI , alors 
Dauphin de France, se retira, au milieu de l'an^ 
née 1456, à là cour du duc de Bourgogne Phi-^ 
lippe le Bon, et qu'il y resta jusqu'à la mort 
de Charles VII , en 1461 . Philippe le Bon lui 
assigna pour sa demeure le cÛteau de Gé- 
nappe, et on prétend que c'étoit à la petite 
cour que le Dauphin réunit autour de lui dans 
ce séjour qu'on répétoit les divers cont^ que 
plus tard le duc dé Bourgogne faisoit mettre 
en écrit pour en conserver la mémoire. Telle 
étoit , selon ce qu'on dit , l'origine du recueil 
des Cent Nouvelles Nouvelles ; mais on n'a 
jamais nié que le seul fondement de tous ces 



Introduction. t] 

prétendus faits se trouve dans h dédicace 
placée en tèle.de Pédition imjprimée par Ve» 
rard , à la fin de laquelle nous lisons les mots 
suivants : « Et notez que par toutes les Nou- 
velles où il est dit par Monseigneur, il e^t en*^ 
tendu par MonseigneuT le Dauphin, lequel 
depuis a succédé à la Couronne et est le roy 
Loys unsieme ; car il estoit lors es pays du duc 
de Bourgoingne.» Ce passage remarquable tie 
parott pas dans notre manuscrit, et il faut 
avouer qu'il présente tout le caractère d'une 
addition énianant de Verard lui-même. Il 
me paroit évident aussi que ce passage man- 
quoit également au manuscrit original indi* 
que dans l'ancien Inventaire des livres de la 
bibliothèque des ducs de Bourgogne déjà cité , 
qui parle du manuscrit de cet ouvrage comme 
« contenant cent nouvelles , tant de Monsei- 
gneur, que Dieu pardonne , que de plusieurs 
autres de son hostel. » Je n'ai pas besoin de 
dire que la phrase « que Dieu pardonne » in- 
dique que celui dont on parie étoit alors mort , 
et qu'elle s'applique ici nécessairement à Phi- 
lippe le Bon, mort en 1467; et, certaine- 
ment, si on devoit finir par avouer que les 
contes attribués à Monseigneur étoîent du 
Dauphin, on n'auroit pas commencé par dire 
qulû étoient du duc Philippe. Du reste, il 

m^parolt certain que, dans un ouvrage com- 
posé àla cour de Bourgogne et par un aujet du 
duc , ayant rapport spécialement à des circon- 
stances arrivées dans, ses Etats, ie titre de 
Monseigneur, sans autre qualification , ne pou* 
voit désigner que le duc de Bourgogne. No- 
tre livre même le prouve suffisamment. Les 
deux premiers contes, de notre recueil sont 
donnés, comme de raison, au duc Phi- 
lippe. On ne donne ie nom du conteur du 
premier que dans la table; mais le second, 
que la table donne également à « Monsei- 
gneur le Duc », porte , dans le texte du livre, 
qu'il étoit raconté «par Monseigneur ». Ve- 
rard a donc eu tort de dire que le titre de 
Monseigneur s'appliquoit ici à Louis XI, et nous 
pouvons déclarer qu'il ne se trouve pas un 
seul mot dans le livre des Cent Nouvelles Nou- 
velles qui puisse faire croire que Louis XI 
étoit un des conteurs. Tout ce que dit son au- 
teur, c'est qu'à la « requeste et ad vertissement » 
du duc Philippe , il avoit composé « ce petit 
œuvre » en imitation de la collection italienne 
des Cento Novelle, qui, publiée au commence- 
ment du quatorzième siècle, étoit devenue célè- 
bre, et qui lui avoit donné l'idée de limiter son 
recueil au même nombre de cent Contes et de 
lui donner le titre de Cent Nouvelles Nouvelles. 



Introduction. xiij 

Il ajoute seulement que ces Nouvelles Nou- 
velles ne sont pas arrivées , comme celles du 
conteur italien , en Italie , mais « es parties de 
France, d'Allemaigne , d'Angleterre, de Hay- 
nault , de Brabant et autres lieux », et qu'elles 
sont toutes « d'assez fresche mémoire». Ce- 
toit sans doute pour plaire au duc Philippe 
que l'auteur a mis les différents contes dans 
la bouche de lui et des individus les plus 
familiers de sa maison. Nous savons, du 
reste, que cette habitude de s'amuser en ra» 
contant de telles « nouvelles » entroit profon- 
dément dans les mœurs du temps, et que 
Louis XI , qui y avoit sans doute participé 
souvent à la cour de Bourgogne, dans sa 
jeunesse , en avoit conservé l'habitude toute 
sa vje. Nous n'avons aucune raison de suppo- 
ser que les contes de notre recueil étoient vé- 
ritablement racontés par ceux dont les noms 
y sont attachés; mais le goût bien connu de 
Louis XI pour ces contes, en général assez 
libres , et son long séjour à la cour de Bour- 
gogne, pouvoient faire croire à Antoine Ve- 
rard que ce roi étoit l'un des conteurs, celui qui 
se présente si souvent sous le titre de Monsei- 
gneur, un titre que le Dauphin auroit porté en 
France ; mais , sans doute , il auroit été dis* 

tingué en Bourgogne par le (itre'de l&Ionseî- 
gneur lé Dauphfn. 

Je regarde cet ouvrage, donc, simplement 
comme un recueil de contes composé à la 
cour de Bourgogne, à îa « réqueste », comme 
dit la dédicace, de Philippe le Bon. 

Qui en étoit l'auteur? Noui savons seule- 
ment qu'il s'attribue cinq de ces Nouvelles , 
les 5 1«, 9i«, 92', 98* et 95^6, et qu'ainsi il a 
dû être attaché à la cour de Bourgogne. J'a- 
voue que je me sens porté à partager l'opinion 
émise par M. Le Roux dé Lincy, que cet au- 
teur est Antoine de La Sale , déjà bien connu 
par deux ouvrages remarquables, le roman 
du Petit Jehan de Saintré et les Quinze Joies 
de Mariage ; et cette opinion me paroit con- 
firmée par une circonstance que M. Le Rotix 
de Lincy n'a pas observée : La Nouvelle cin- 
quante est attribuée à monseigneur de La 
Sale, et la cinquante-et-unième porte le nom 
de « l'acteur» (l'auteur). Comme ses autnes 
Nouvelles se présentent ensemble deux â 
deux , il me paroh assez vraisemblable que 
l'auteur a voulu faire la même disposition ici , 
et qu'ayant mis son nom à la première, il 
s'est contenté de se désigner modestement 
dans les autres par le seul titre de « l'aufeûr»; 
« Monseigneur de La Sale » se désigne , en 

supposant que c'est tui qui a composé cet ou* 
vrage , par le titre de « premier maistre d'hos- 
tel de monseigneur le duc ». En effet , Antoine 
de La Sale, né en I398> en Bourgogne ou en 
Touraine^ après un séjour en Italie (il étoit 
à Rome en 1422), s'établit en Provence, 
où il fut attaché à Louis III, comte d'Anjou 
et de Provence, et nommé viguier d'Arles. 
Plus tard, La Sale passa en Flandres, où ii 
fut accueilli favorablement par le duc Phi- 
lippe le Bon. La date de son arrivée à la cour 
de Bourgogne n'est pas connue. C'étoit pro- 
bablement durant son séjour en Italie qu'il 
avoit eu connoissance des Cento Novelle , ou- 
vrage beaucoup plus ancien , dont la compi- 
lation des Cent Nouvelles Nouvelles est (par 
le propre aveu de l'auteur) une imitation, 
ainsi que des Facéties du Pogge, dont l'au- 
teur des Cent Nouvelles Nouvelles a tiré plu- 
sieurs de ses récits, et qui avoient dû être 
publiées tout récemment, quand La Sale étoit 
à Rome, et du Decameron de Boccace. On 
trouve dans les Cent Nouvelles Nouvelles 
quelques allusions historiques qui se rap- 
portent principalement aux temps des^ guer- 
res entre les Armagnacs et les Bourgui- 
gnons. La Nouvelle soixante-deux raconte des 
circonstances de la conférence tenue en.juil- 

let 1440, au château d'Oye, entre Calais et 
Gravelines; et la Nouvelle quarante -deux 
commence par ces mots : « L'an cinquante 
derreriier passé » , d'où l'on peut conclure que 
ce livre a été composé dans l'intervalle de 
1450 à 1460, et probablement pas longtemps 
après la première de ces années.. Cette date 
s'accorde parfaitement avec celle des autres 
ouvrages d'Antoine de La Sale ; car la date 
des Quinze Joies est rapportée à 1450, et celle 
du Petit Jehan de Saintré à 1459. Le premier 
de ces deux ouvrages est cité directement dans 
les Cent Nouvelles Nouvelles. 

De même que la plupart de celles qui figu- 
rent dans toutes les collections de contes, les 
Cent Nouvelles Nouvelles ne sont pas toutes 
nouvelles. La collection de Boccace et celle du 
Pogge y ont certainement contribué assez lar- 
gement, et, des récits que notre auteur donne 
comme des anecdotes contemporaines , plu- 
sieurs sans doute sont empruntés aux fabliaux 
des treizième et quatorzième siècles. Cepen- 
dant on a remarqué avec justice que notre re- 
cueil se distingue de tous les autres par un bon 
nombre d'histoi|ps qu'on ne trouve dans au- 
cun des recueils plus anciens. Cette partie des 
Cent Nouvelles Nouvelles est sans doute la 
plus intéressante, et paroît être composée 

d'anecdotes que l'auteur savoit ou croyoit être 
arrivées dans la première moitié du quinzième 
siècle. En revanche, nul conteur n'a été si gé- 
néralement mis à contribution par les compi- 
lateurs qui l'ont suivi que l'auteur des Cent 
Nouvelles Nouvelles. J'ai déjà eu occasion 
de dire que la première édition imprimée de 
ce recueil est sortie de l'imprimerie d'Antoine 
Verard ; elle date du mois de décembre i486, 
et on peut supposer que la publication fut ac- 
cueillie assez favorablement, puisque Verard 
lui-même l'a réimprimée. Cette seconde im- 
pression est sans date. Un autre imprimeur pa- 
risien, Nicolas Desprez, a donné une troisième 
édition des Cent Nouvelles Nouvelles, achevée 
d'imprimer le 3e jour de février 1 505 ; et une 
quatrième , sans date, porte le nom du célèbre 
imprimeur Michel Le Noir. On connoît encore 
une édition de Paris , sans date, et une autre 
imprimée à Lyon en 1 5 32. Nous ne conndis- 
sons pas d'autre édition de cet ouvrage avant 
le <:ommèncement du siècle dernier, il fut 
imprimé à Cologne, en 2 volumes in-12, 
avec des gravures d'après les dessins de Ro- 
main de Hooge. Cette édition, qui porte la 
date de 1 70 1 , a été suivie d'une autre imprimée 
à La Haye en 1 7} j , et , comme l'autre , en 2 

volumes. J'ai déjà dit que \t texte qiiginal 
des Cent Nouvelles Nouvelles est assez mal 
représenté par celui |jes éditions de Yerard ^ 
quî a été encore détérioré dans les éditions 
subséquentes; mais k texte ()e jceljes.. 46 Co- 
logne et de La Haye est détestable, et ces 
éditions n'ont aucun intérést liftéraire; on les 
prise seulement, pour les gr9vure$> 
. Dans l'édition que nous offrons à nos, lec- 
teurs, nous avons rcpro^ui^ littéralement le 
texte du manuscrit djs Glasgqwj, sauf quel- 
ques exceptions rares. Lç manuscrit est en 
général très correa ; mais, de temps en temps, 
l'écrivain a fait des omissions de quelques 
mots , et même de deux ou trois lignes,, en 
passant, par négligence, d'un mot dans une 
ligne au même mot répété dans la ligne sui- 
vante ou deux ou trois lignes plus bas. J'ai 
été obligé de suppléer à ces lacunes d'après 
le texte de Verard, qui 2^ été reproduis avec 
soin dans l'excellente édition de M. Le Roux 
de Lincy. J'ai indiqué Içs variantes les plus 
importantes du texte de Verard dan$ mes 
notes. 

Nous publions ainsi qn texte de cet ouvrage 
remarquable qui est entièrement nouveau, et 
qui en est probablement je, seul bon texte 

qu'aujourd'hui Ton prisse retrouver, et en 
même temps nous lui rendons pour la pre- 
mière fois sa véritable place dans l'histoire 
littéraire du quinzième siècle. Le livre des 
Cent Nouvelles Nouvelles n'est plus , comme 
on croyoit autrefois, un souvenir de la visite 
du Dauphin de France à la cour de Bour- 
gogne. C'est un recueil de contes faits pro- 
bablement par Antoine de La Sale, auteur 
spirituel et bien connu , en imitation des con- 
teurs italiens, dont il avoit eu connoissance 
durant son séjour à Rome. Notre auteur a 
composé soniivre à la cour de Bourgogne, 
sous le duc PhiGppis le Bon, qui, par un ca- 
price sans douie/|.{ayQulu qu'on mit les di- 
verses nouvelles dans la boîtiche de ses cour- 
tisans ; car la forme de h collection , le style 
uniforme qui y règne partout, les termes dans 
lesquels l'auteur en parie lui-même dans sa 
dédicace, rendent très peu vraisemblable l'i- 
dée qu'il a voulu nous rapporter une véritable 
scène de la vie intime de cette brillante cour. 
On setrompe grandement si l'on croit que c'é- 
toit seulement à la Cour de Bourgogne qu'exis- 
toit l'usage d'égayer les loisirs delà vie féodale 
par le récit de telles « nouvelles » ; mais en An- 
toine de La Sale , en supposant que ce recueil 

Introduction. 



lui appartient^ nous avons un des plus ancien^l', 
et, sous beaucoup de rapports, le plus intéres- 
sant des vieux conteurs françois. 



Thomas WRIGHT. 

A MON TRÈSCHIER ET TRÈSREDOUBTÉ SEIGNEUR 

MONSIIGNBUR 

LEDUC DE BOURGOIGNE, DE BRABANt 

ETC. 




omme ainsi soit quUnfre les bons et 
prouffitables passe-temps , le trèsgra- 
deux exercice de lecture et d'esîude 
soit de grande et sumptueuse recom^ 
mendacion^ duquel , sans fiatenè\ mon trèsre- 
doublé Seigneur^ vous estes trèskaultement doé ^ 
Je, vostre trèsobéissant serviteur, désirant, 
comme je dois, complaire à toutes vos trèshaultes 
et trèsnobles intencions en façon à moy possible, 
ose et présume ce présent petit œuvre, à vostre 
requeste et advertissement mis en terme et sur 
piez, vous présenter et offrir; suppliant trèshum- 
blement que agréablement soit receu, qui en soy 
contient et tracte cent histoires assez semblables 
en matère, sans attaindre le subtil et trésorné 

Ctnt nooHUis. I. b 

tangage du livre de Cent Nouvelles. Et se peut in^ 
tiiuler le livre de Cent Nouvelles nouvelles. Et 
pource que les casdescriptz etracomptez ou dit 
livres de Cent Nouvelles advindrent la pluspart 
es marches et metes d'Ytalie^ jà long temps a, 
neantmoins toutesfoiz , portant et retenant nom de 
Nouvelles y se peut trèsbien et par raison fondée 
en assez apparente vérité ce présent livre intituler 
de Cent Nouvelles nouvelles, jà soit ce que ad- 
venues soient es parties de France y d'Alemaigne, 
d'Angleterre, de Haynau, de Brabant et aultres 
lieux; aussi Dource que l'estoffe, taille etfasson 
d'icelles est d'assez jresche mémoire et de myne 
beaucop nouvelle. 

De Dijon, l'an m.uuC.zxxii. 

Sensuyt la table de ce présent livre, intitulé des Cent 
Nouvelles, lequel en soy contient cent chapitres ou 
histoires, ou pour mieulx dire nouvelles. 

Compté par monseigneur le duC. 

^ La première nouvelle traicte d'un qui trouva fa- 
çon d- avoir la femme de son voisin , lequel il avoit 
envoyé dehors pour plus aisément Pavoir; et luy, 
retourné de son voiage, trouva celuy qui se bai- 
gnoit avec sa femme. Et , non sachant que ce fust 
elle, la volut yoir; et permis luy fut de seullement 
veoir le derrière : et alors jugea que ce luy sembla 
sa femme, maïs croire ne Tosa. Et, sur ce. se par- 
tit et vint trouver sa femme à Tostel , qu on avoit , 
boutée hors par une posterne; et luy compta son 
imaginacion. 

Par monseigneur le duc. 

La secunde nouvelle, comptée par monseigneur 
le duc Philipe, d'une jeune fine qui avoit le mal de 
broches, la quelle creva à itng cordeiier qui la vou- 
loit méaiciner ung seul bon oeil qu'il avoit; et du 
procès qui en fut. 

Par monseigneur de la Roche. 

r • • • ' . ■ • . . 

La tierce nouvelle, de la tromperie que fist upg 
chevalier à la femme de son musnier, à laquelle 

bailloit à croire que son côn luy cherroit , si luy 
recoingna pluseurs fois. Et le musnier, de ce ad- 
verty, pescha ung dyamant que la femme au che- 
valier avoit perdu; et dedans son corps le trouva, 
comme bien sceut le chevalier depuis ; si l'appela 
pescheur, et le musnier cuigneur te nomma. 

Par monseigneur. 

La quatriesme nouvelle , d'un archier escossois 
qui fut amoureux d'une belle gente damoiselle^ 
femme d'un eschopier, laquelle, par le commande- 
ment de son mary, assigna jour au dit Escossois ; 
et de fait y comparut et besoigna tant qu'il voult , 
le dit eschopier estant caiché en la nielle de son 
lit, qui tout povoit veoir et oyr. 

Par Philipe de Loan. 

La cinquitsme nouvelle , par Philipe de Loan^ 
de deux jugements de monseigneur Talebot, c'est 
assavoir, d^n Françoisprinspar ung Anglois soubz 
son sauf'conduict, qui a'aguillettes a aorner se dé- 
fendit contre le François, qui d'une espée le feroit^ 
présent Talebot; et d'un qui l'Eglise avoit robée, 
auquel il fist jurer de non jamais plus entrer en 
l'Eglise. 

La sisiesme nouvelle, par monsieur de Launoy, 
d'un yvroicne qui au prieuré des Augustins de La 
Haye en HoHendre se voult confesser, et après sa 
confession, disant que en bon estât estoit, vouloit 
mourir. Et cuida avoir la teste trenchée et estre 
mort, et par ses compaijB;nons fut emporté, qui luy 
disoient qu'ilz l'emportoient en terre. 

La septiesme nouvelle, par Monseigneur, de 
Torfevre de PaHs <pù fist le charreton coucher «vec 
lUy et sa femme ^ et comment le charreton par der^ 

rière se jouoit avec elle, dont l*orfevre se parceut 
et trouva ce qui estoit; et des parolles qu'il dist au 
charreton. 

"*' La huictiesme , par monsieur de la Roche , d'un 
compaignon picard demourant à Bruxelles, qui en- 
grossa la fille de son maistre ; et à ceste cause print 
congié de haulte heure et vint en Picardie se ma- 
rier. Et tost après son partement , la mère de la 
fille se parceut de l'encloueure de sa fille , laquelle , 
à quelque meschief que ce fust , confessa le cas tel 
qu il estoit. La mère la renvoya devers le dit com- 
paignon ; et depuis leur espousée, par ung accident 
qui au compaignon advint ie jour ae ses nopces. 
« La nefviesme nouvelle, par Monsieur le Duc, 
d'un chevalier de Bourgoigne, amoureux d'une des 
chambrières de sa femme. Guidant coucher avec- 
ques celle, cognent que c'estoit mesmes sa femme, 
qui ou lieu de sa chambrière s'estoit boutée. Et 
comment ung aultre chevalier, son voisin , par son 
ordonnance^ avecques sa femme aussi avoit cous-- 
chié, dont il fut bien mal content, \i soit ce que 
sa femme n'en sceut oncques riens, et ne cuidfoit 
avoir eu que son mary. 

La dixiesme nouvelle, par monseigneur de la 
Roche, d'un chevalier d'Angleterre, qui, puis qu'il 
fut marié , voult que son mignon , comme paravant 
son mariage, de belles filles luy fist finance; la-i 
quelle chose il ne voult faire, et s'excusoit; mais 
son maistre à son premier train le ramena par le 
faire servir de pastés d'anguilles. 
^ La onziesme nouvelle, par Monseigneur, d'un 
paillard jaloux qui, après beaucop d'offrandes faic- 
tes à divers sainz pour le remèae de sa maudicte 
maladie, fist offrir une chandelle au deable qu'on 
mect communément desoubz saint Michel; et du 
songe qu'il songea, et de ce qui luy advint au re- 
veiller. 



xxvj Table: 

- La dousiesme nouyelle parle d'ung Hotlandoit 
qui niiyt et jour» à toute neure, ne cessoit d^as--^ 
saillir sa femme au jeu d'amours; et comment d'a^ 
venture il la rua par terre, en passant par unç bois, 
soubz un grand arbre sur lequel estoit un^ Tabou-* 
reur qui avoit perdu son veau. Et, en:fatsaflt in** 
ventoire des beaux membres de sa femme, dist qu'il 
Véoit tant de belles choses et quasi tout le monde; 
à qui le Jaboureur demanda s'il véoit point son 
veau qu'il cherchoit, quel il disoit qu'il lut sembloit 
en vcoir la queue. 

^ La tresiesme nouvelle , comment le clerc d'ung 
procureur d'Angleterre deceut son maistre pour luy 
faire accroire qu'il n'avoit nulz coillons, et à ceste 
cause il eut le gouvernement de sa maistresseaux 
champs et à la ville , et se donnèrent bon temps. 
'- La quatorsiesme nouvelle, de l'ermite qui deceut 
la fille d'une povre femme, et lui faisoit accroire 
que sa fille auroit ung filz de luy qui seroit pape, 
et adonc, quant vint à l'enfanter, ce fut une fille, 
et ainsi fut l'ambusche du faulx hermit« descou- 
verte, qui à ceste cause s'enfouit du païs. 
< La quinsiesme nouvelle , d'une nonnain que ung 
moyne cuidoit tromper, lequel en sa compaignie 
amena son compaignon , qui devoit bailler à taster 
à elle son instrument, comme le marchié le por--- 
toit , et comme le moyne mit son compaignon en 
son lieu , et de la response que elle fist. 
^- La seiziesme nouveHe, a'ung chevalier de Pi- 
cardie, lequel en Prusse s'en ala; et tandiz ma 
dame sa femme d'uhg autre s'accoiiita; et. à l'eure 
que son mary retourna, elle estoit couchée avec 
son amy, lequel, par une gracieuse subtilité, elle le 
bouta hors cfe sa chambre, sans ce que son mary le 
chevalier s'en donnast garde. 

- La dix et septiesme nouvelle, d'ung président de 
parlement qui aevint amoureux de sa cnamberièrey 

laquelle i force, eiî bolietant la farine, cuida vio- 
ler, mais (>ar beau parler de lui se désarma et lui 
fist affubler le bulleteau de (|uoy elle tamisoit, puis 
ala quérir sa maistresse , qui en cet estât son nary 
et seigneur trouva, comme cy après vous orrez. 
^ La dix et huitiesme nouvelle, racomptée par 
monseigneur de la Roche , d'ung gentilhomme de 
Bourgomgne, lequel trouva façon, moyennant dix 
escuz qu'il fit bailler à la chamber^re, de couchier 
avecques elle ; mais, avant qu'il voulsist partir de 
sa chambre, il eut ses dix escuz et se fit porter sur 
les espaules de la dicte chamberière par la chambre 
de Toste. Et, en passant par la dicte chambre, il 
fist ung sonnet tout de fait advisé qui tout leur fait 
encusa, comme vous pourrez ouyr en la nouvelle 
cy dessoubz. 

"«^ La dix neuviesme nouvelle , par Phelippe V i- 
gnieu, d'ung marchant d'Angleterre, du quel la 
temme, en son absence, fist ung enfant, et disoit 
qu'il estoit sien ; et comment il s^en despescha gra- 
cieusement comme elle luy avoit bailla à croire qu'il 
estoit venu de neige, aussi pareillement au soleil 
comme la neige s'estoit fondu. 
-^ La vingtiesme nouvelle, par Philippe de Loan , 
d'ung lourdault Champenois , lequel , auant il se 
maria, n'avoit encores )amais monté sur beste cres- 
tienne, dont sa femme se tenoit bien de rire. Et de 
Texpédient que la mère d'elle trouva, et du. sou- 
dain pleur du dit lourdault i une feste et assemblée 
qui se fit depuis après qu'on lui eut monstre l'a- 
moureux mestier, comme vous pourrez ouyr plus 
à plain cy après. 

^La vingt et uniesme nouvelle, racomptée par 
Philippes de Loan, d'une abesse qui fut malade 
par taulte de faire cela que vous savez, ce qu'elle 
ne vouloit faire, doublant de ses nonnains estre 

reprouchée; et toutes lui accordèrent de faire com- 
me elle; et ainsi s'en firent toutes donner large- 
ment. 

La vingt et deusiesme nouvelle racompte d'ung 
gentilhomme qui engroissa une jeune fille, et puis 
en une armée s'en ala. Et, avant son retour, elle 
d'ung autre s'accointa , auquel son enfant elle don- 
na. Et le gentilhomme, de la g[uerre retourné, son 
enfant demanda ; et elle lui pria que à son nouvel 
amy le laissast, promettant que le premier qu'elle 
feroit sans faulte lui donneroit, comme cy dessoubz 
vous sera recordé. 

La vingt et troisiesme nouvelle, d'ung clerc de 
qui sa maistresse fut amoureuse , la quelle à bon 
escient s'i accorda, pourtant qu'elle avôit passé la 
raye que le dit clerc lui avoit faicte. Ce voyant 
son petit filz dist à son père , quant il fut venu , 
qu'il ne passast point la raye : car, s'il la passoit, 
le clerc lui feroit comme il avoit fait à sa mère. 

La vingt et quatriesme nouvelle, dicte et ra- 
comptée par monseigneur de Fiennes , d'ung conte 
qui une trèsbelle, jeune et gente fille, l'une de ses 
subjectes, cuida aecevoir par force; et comment 
elle s'en eschappa par le moyen de ses houseaux ; 
mais depuis l'en prisa trèsfort, et l'aida à marier, 
comme il vous sera declairé cy après. 

La vingt et cinquiesme nouvelle, racomptée et 
dicte par Monseigneur de Saint Yon , de celte qui 
de force se plaignit d'ung compaignon , lequel elle 
avoit mesme adrecié à trouver ce qu'il queroit; et 
au jugement qui en fut fait. 

La vingt et siziesme nouvelle, racomptée et mise 
en terme par monseigneur de Foquessolcs, des 
amours d'ung gentilhomme et d'une damoiselle, 
laquelle esprouva la loyauté du gentilhomme par 
une merveilleuse et gente façon, et coucha troys 

miytz avec lui sans aucunement savoir que ce fust 
elle ; mais pour homme la tenoit, ainsy comme plus 
à plein pourrez ouyr cy après. 

La vmgt et septiesme nouvelle , racomptée par 
monseigneur de Beauvoir, des amours d'ung ^rant 
seigneur de ce royaume et d'une sente damoiselle 
mariée^ laquelle , affin de baillier lieu à son servi- 
teur, hst son mary bouter en ung bahu par le 
moyen de ses chamberières , et léans le fist tenir 
toute la nuyt, tandis qu'avec son serviteur passoit 
le temps ; et des gaigeures qui furent faictes entre 
elle et son dit mary, comme il vous sera reçordé 
cy après. 

La vingt et huitiesme nouvelle, dicte et ra- 
comptée par messire Michault de Changy, de U 
journée assignée à ung grand prince de ce royaume 
par une demoiselle servante de chambre de la Royne; 
et du petit exploit d'armes que fist le dit prince, et 
des famtises que la dicte demoiselle disoit à la royne 
de sa levrière , la quelle estoit tout à propos enfer- 
mée dehors de la cnambre de la dicte royne , com- 
me orrez cy après, 

La vingt et nefviesme nouvelle, racomptée par 
monseigneur, d'ung gentilhomme qui, dès la jire- 
mière nuyt qu'il se maria, et après au'il eut heurté 
ung coup à sa femme , elle luy rendit ung enfant ; 
et de la manière qu'il en tint, et des paroles qu'il 
en dist à ses compaignons qui lui apportoient le 
chaudeau , comme vous orrez cy après. 

La trentiesme nouvelle , racomptée par monsei-^ 
gneur de Beauvoir, François, de troys marchans de 
Savoye alans en pèlerinage à saint Anthoine en 
Viennois, oui furent trompez et deceuz par trois 
cordeliers, lesquelz couchèrent avec leurs femmes, 
combien qu'elles cuidoient estre avec leurs mariz ; 
et comment, par le rapport qu'elles firent, leur^ 

ftiaryz le sceufent , - et de la manière qti*ilz en tin- 
drent , comme vou$ orrcît éy après. 

La trente et uniesme: nouvelle, mise. en avant 
par Monseigneur, de Pescuier qui trouva la mulette 
de son compaignon et monta dessus, laquelle le 
mena à Puis de la dame de son maistre; et fist tant 
Pescuier qu'il coucha léans, où son compaignon le 
vint trouver ; et pareillement des paroles qui furent 
entré eulz^ comme plus à plain vous sera declairé 
cy dessoubz. 

La trente et deusiesme nouvelle , racomptée par 
monseigneur de Villiers , des cordeliers d'Ostetleric 
en Castelongne qui prindrent le disme des femmes 
de la ville ; et comment il fut sceu , et quelle puni- 
cion par le seigneur et ses subjetz en fut faicte, 
comme vous orrez cy après. 

La trente et troisiesme nouvelle, racomptée par 
Monseignibur, d'iing gentil seigneur qui fut amou- 
reux d'une damoiselle, dont se donna garde ung autre 
grant seigneur, qui luidist; etPautre tousjours plus 
lui celoit et en estoit tout affolé; et de Pentretene- 
ment depuis d'eulz deux envers elle, comme vous 
pourrez ouyr cy après. 

La trente et auatriesme nouvelle, racomptée par 
monseigneur de la Roche*, d'une femme mariée qui 
assigna journée à deux compaignons, lesquelz vin- 
drent et besoingnèrent ; et le mary tantost afirès 
survint; et des paroles qui après en furent, et de 
la manière qu^ilz tindrent, comme vous orrez cy 
après. • 

La trente «t cinquiesme nouvelle , par monsei- 
gneur de VilIierSj d*ung chevalier du quel son amou- 
reuse $e maria, tandis qu'il fut en voyaige ; et à son 
retour, d'aventure la trouva en message, la quelle, 
pour couthier avec son amant, mist en son lieu 
couchier avec son mary une jeune damoiselle, sa 

chamberière; et des paroles d'entre le mary et le 
chevalier voyaigeur^ comme plus à plain vous sera 
recordé cy apfes. 

La trente et sisiesme nouvelle , racomptée par 
Monseigneur de la Roche, d^ung escuier qui vit sa 
maistresse, dont il estoit moult féru, entre deux au- 
tres gentirzhommes, et ne se donnoit de garde 
qu'elle tenoit chascun d'eulz en ses laz; et uns 
autre chevalier qui savoit son cas le lui bailla â 
entendre, comme vous orrez cv après. 

La trente et septiesme nouvelle, par monseigneur 
de la Roche , d'ung jaloux qui enregistroit toutes 
les façons qu'il povoit ouyr ne savoir dont les fenn 
mes ont deceu leurs mariz, le temps passé ; mais à 
la fin il fut trompé par Torde eaue que l'amant de 
sa dicte femme getta par une fenestre sur elle , en 
venant de la messe , comme vous orrez cy après. 

La trente et huitiesme nouvelle , racomptée par 
monseigneur le seneschal de Guienne, d'ung bour- 
sois de Tours qui acheta une lamproye qu'à sa 
femme envoya pour appointer, affin de festoier son 
curé, et la dicte femme l'envoyai ungcordelier son 
amy; et comment elle fist couchier-sa voisine avec 
son mary, oui fut bastue. Dieu sçait comment, et 
de ce qu'elle fist accroire à son dict mary, comme 
vous orrez cy dessonbz. 

La trente et nefviesme nouvelle . racomptée par 
monseigneur de Saint-Pol , du cnevalier qui , en 
attendant sa dame , besoingna troys fois avec la 
cbamberière qu'elle avoit envoyée pour entretenir 
le dit chevalier, afin que trop ne luy ennuyast ; et 
depuis besoingna tfoys fois avec la dafhe ; et com- 
ment le mary sceut tout par la cbamberière, comme 
vous orrez. 

La quarantiesme nouvelle, par messire Michauh 
de Changy, d'ung Jacopin qui abandonna sa dame 
par amour, une bouchière, pour une autre plus belle- 

et plus jeune ; et comment la dicte bouchière cuida 
entrer en sa maison par la cheminée. 

La quarante et uniesme nouvelle, par monseigneur 
de la Roche,' d'ung chevalier qui faisoit yestir à sa 
femme ung haubergon quand il lui vouloit faire ce 
que savez, ou compter les dens; et du clerc qui 
lui apprint autre manière de fa>re, dont elle fut à 
pou prés par sa bouche mesmes encusée à son 
mary, se n eust esté la glose qu'elle controuva su- 
bitement. 

La quarante et deusiesme nouvelle, par Meriadec, 
d'ung clerc'de villaige estant à Romme, cuidant que 
sa femme fust morte , devint prestre et impetra la 
cure de sa ville ; et, quand il vint à sa cure, la pre- 
mière personne qu'il rencontra ce fut sa femme. 

La Quarante et troisiesme nouvelle, par Monsei- 
gneur de Fiennes, d'ung laboureur qui trouva un 
nomme sur sa femme, et laissa à le tuer pour gain- 
gner une somme de blé; et fut la femme cause du 
traictié, affin que l'autre parfist ce qu'il avoit com- 
mencé. 

La Quarante et quatriesme nouvelle, par monsei- 
gneur dé la Roche , d'ung curé de villaige qui trouva 
façon de marier une fille dont il estoit amoureux , 
la quelle lui avoit promis, auant elle seroit mariée , 
de faire ce qu'il vouldroit ; laquelle chose le jour de 
ses nopces il luy ramentéust, ce que le mary d'elle 
ouyt tout à plam , à quoy il mit provision, comme 
vous orrez. 

La quarante et cinquiesme nouvelle , par monsei- 
gneur de la Roche , d'ung jeune Escossois qui se 
maintint en habillement de femme l'espace de qua- 
torze ans , et par ce moyen couchoit avec filles et 
femmes mariées, dont il fut puny en la fin, comme 
vous orrez cy après. 

La quarante et siziesme nouvelle, racomptée par 
monseigneur de Thieoges, d'ung Jacopin et de U 

honnâin qui s'estoient boutez en ung préau pour 
faire armes à plaisance, dessoubz ung poirier où 
s'estoit caiché un qui savoit leur fait tout à pro^* 
pos , qui leur rompit leur fait pour ceste heure ) 
comme plus à plain vous orrez cy après. 

La quarante et septiesme nouvelle , par monsei- 
gneur de la Roche, d'ung président satchant la 
aeshonneste vie de sa femme , la fist noyer par sa 
mulle^ la quelle il fit tenir de boire par l'espace 
de huit jours; et pendant ce temps lui faisoit bail- 
ler du sel à mengier, comme il vous sera recordé 
plus à plain. 

La quarante et huitiesme nouvelle, racomptée par 
monseigneur de la Roche, de celle qui ne vouIoTt 
souffrir qu'on la baisast, mais bien vouloit qu'on 
lui rembourrast son bas; et habandonnoit tous ses 
membres fors la bouche , et de la raison qu'elle y 
mettoit» 

La quarante et nefviesme nouvelle, racomptée par 
Pierre David, de celui qui vit sa femme avec ung 
homme auquel elle donnoit tout son corps entière-^ 
ment , excepté son derrière , qu'elle laissoit à son 
mary) lequel la fist habiller ung Jour, présens ses 
amys. d'une robe de bureau et nt mettre sur son 
derrière une belle pièce d'escarlate ; et ainsi la laissa 
devant tous sts amys. 

La cinquantiesme nouvelle, racomptée et dicte par 
Anthoine de la Sale , d'ung père qui voulut tuer son 
fils pource qu'il avoit voulu monter sur sa mère 
grand, et' de la réponse du dit filz. 

La cinauante et uniesme nouvelle, racomptée par 
l'acteur, de la femme qui dèpartoit ses ènfans au 
lit de la mort, en l'absence de son mary, qui siens, 
les tenoit ; et comment ung des plus petiz en advertit 
son père. 

La cinquante et deusiesme nouvelle^ racomptée 
par Monseigneur de la Roche ^ de trois enseigne- 

tnen$ que ung père bailla i son fils, lui estant au 
lit de la mort, lesquelz le dit filz mist à effet au 
contraire, de ce qu'il lui avoit enseigné: Et comment 
il se deslia d'une jeune fille qu'il avoit espousée ^ 
pource qu'il la vit couchier avec le prestre de la 
maison la première nuyt de leurs nopces. 
. La cinquante ettroisiesme nouvelle , racomptée 
par monsei&neur l'amant de Brucelles, de deux 
nommes et deux femmes qui attendoient pour es- 
pouser à la première messe bien matin ; et, pource 
que le curé ne véoit pas trop cler, il print l'une 
pour l'autre , et changea à chascun homme la femme 
qu'il devoit avoir, comme vous orrez. 

La cinquante et quatriesme nouvelle , racomptée 
par Mahiot , d'une aamoiseile de Maubeuge qui se 
abandonna à ung charreton et refusa plusieurs gens 
de bien ; et de la response qu'elle fist à ung noble 
chevaliei*, pource qu'il lui reprouchoit plusieurs 
choses, comme vous orrez. 

La cinauante et cinquiesme nouvelle , par mon- 
seigneur Je Villiers, d'une fille qui avoit l'épidimie, 
qui fit mourir troys hommes pour avoir la compai- 
gnie d'elle ; et comment le quatriesme fut saulvé et 
elle aussi. 

La cinouante et sixiesme nouvelle , par monsei- 
gneur de Villiers, d'ung gentilhomme qui attrappi 
en ung piège qu'il fist le curé , sa femme et sa 
chamberière, et un loup avec eulz ; et brûla tout là 
dedans, pour ce que le ait curé maintenoit sa femme. 
La cinquante et septiesme nouvelle, par Monsei- 
gneur de Villiers, d'une damoiselle oui espousa ung 
oergier, de la manière du traictié au mariage , et 
des paroles qu'en disoit ung gentilhomme frère de 
ia dicte damoiselle. 

La cinquante et hiiitiesme nouvelle, par Monsei^- 
gneur le Duc, de deux compaignons qui cuidpient 
trouver leurs daoïes plus courtoises vers eulz ; et 

jouèrent tant iu bas mestieri)ue plus n'en poiH- 
voient; et puis dirent, pource qu'elles ne tenoient 
compte d'eulz , qu'elles ayoilut comme eulz joué du 
cymier, comme vous orrez cy après. . 

.La cinquante et nefviesme nouvelle, par Ponce- 
iet, d'ung seigneur oui contrefist le malade pour 
couchier avec sa chamoerière, avec laquelle sa femme 
le trouva. 

La soixantiesme .nouvelle, par Poncelet, de 
troys damoiselles de Malignes qui accointées s'és- 
toient de troys cordeliers, qui leur firent faire cou- 
ronnes et vestir Tabbit de religion , afin qu'elles ne 
fussent apperceues, et comment il fut sceu. 

La soixante et uniesme nouvelle, par Poncelet» 
d'ung marchant qui enferma en sa hucne l'amoureux 
de sa femme ; et elle y mist un asne secrettement, 
dont le mary eut depuis bien à souffrir et se trouva 
confuz. 

La soixante et deuxiesme nouvelle, par monsei- 
eneur de Commesuram , dé deux compaignons dont 
Pung d'euiz laissa ung diamant ou lit de son hos- 
tesse et l'autre le trouva, dont il sourdit entre eulz 
ung ^ant débat, que le mary.de la dicte hostesse 
appaisa par trèsbonne façon. 

La soixante et troisiesme nouvelle , d'ung nommé 
Montbleru , lequel , à une foire d'Envers , desroba 
à, ses compaignons leurs chemises, et couvrechiefs 
ou'ilz avoient baillées à blanchir à la çhamberière 
de leur hostesse ; et comme depuis ilz pardonnèrent 
tout au larron ; et puis le dit Montbleru leur compta 
le cas tout au long. 

La soixante et quatriesme nouvelle ^ par messire 
Michault de Changy^ d'unç curé. qui. se.youloit 
tailler d'ung chatreur nomme TrenchecouHle; mais. 
il eut ses genitotres coupez par k consentement de 
Poste. ] j;.- :- •/..". .-■;. --' , ; 

La soixante et cinquiesme nouvelle , parmonsei- 

gneur le prévost de Vuatènes, de la femme qui ouyt 
compter à son mary que ung hostellier du mont 
Saint-Michiel faisoit fliige de ronciner, si y alla 
cuidant Pesprouvef ; mais son mary l'en garda trop 
bien ) dont elle fut trop mal contente , comme vous 
orrez cy après. 

La soixante et siziesme nouvelle , par Philippe 
de Loan, d'ung tavernier de Saint Omerqui fist une 
question à son petit fil2 , dont il se repentit après 
qu'il eut ouy la response, de laquelle sa femme en 
fut trèshonteuse , comme vous orrez plus à plain cy 
après. 

La soixante et septiesme nouvelle, racomptée 
par Philippe de Loan , d'ung chapperon fourre de 
Paris qui une courdouennière cuida tromper ; mais 
il se trompa lui mesme bien lourdement, car il la 
maria à un barbier, et, cuidant d'elle estre des» 
pesché, se voulut marier ailleurs; mais elle l'en 
garda bien, comme vous pourrez veoir cy dessoubz 
plus à plain. 

La soixante et huitiesme nouvelle, d'ung homme 
marié qui sa femme trouva avec ung autre , et puis 
trouva manière d'avoir d'elle son argent, ses ba- 
gues , ses joyaux, à tout jusques à la chemise ; et 
puis l'envoya paistre en ce point, comme cy après 
vous sera recordé. 

La soixante et neuviesme nouvelle, racomptée 
par Monseigneur, d'ung gentil chevalier de la comté 
de Flandres^ marié à une trèsbelle et gente dame, 
lequel fiit pnsonnier en Turquie par longue espace, 
durant laquelle sa bonne et loyale femme, pair l'a~ 
monestement de ses amys, se remaria i ung autre 
chevalier; et tantost après qu'elle fut remariée elle 
ouyt nouvelles que son pommier mary revenoit de 
Turquie, dont par deplaisance se laissa mourir, 
pource qu'elle avoit fait nouvelle aliance. 

• La septantiesme nouvelle, racomptée par Mon- 

seigneur, d'ung gentil chevalier d'Alemaigne, grant 
voyaigier en son temps, lequel, après un§[ certain 
voyaige par lui fait , fist veu de jamais faire le si- 
gne de la croix , par la trèsferme foy et credence 
qu'il avoit ou saint sacrement de baptesme , en la- 
quelle credence il combastit le dyable, comme vous 
orrez. 

La septante et uniesme nouvelle, racomptée par 
Monseigneur^ d'ung chevalier de Picardie oui en 
la ville de Saint-Omer se logea en une hostellerie, 
où il fut amoureux de Tostesse de léans, avec la- 
quelle il fut trèsamoureusement: niais en faisant 
ce que savez, le mary de la aicte hostesse les 
trouva, lequel tint manière telle que cy après pour- 
rez ouyr. 

La septante et deuxiesme nouvelle, par monsei- 
gneur de Commesuram, d'ung gentilhomme de 
Picardie qui fut amoureux de la femme d'ung che- 
valier son voisin , lequel gentilhomme trouva façon 
par bons moyens d'avoir la grâce de sa dame, avec 
laquelle il fut assiégé, dont à grand peine trouva 
manière d'en ysser, comme vous orrez cy après. 

La septante et troisiesme nouvelle, par maistre 
Jehan Lambin , d'ung curé qui fut amoureux d'une 
sienne paroichienne , avec laquelle le dit curé fut 
trouvé par le dit mary de la gouge , par Tadvertis- 
sement de ses voisins ; et de la manière comment 
le dit curé eschappa , comme vous orrez cy après. 

La septante et quatriesme nouvelle, par Philippe 
de Loan, d'ung prestre boulenois qui éleva par 
deux fois le corps de nostre Seigneur, en chantant 
une mlesse, pource qu'il cuidoit que monseigneur 
le seneschal de Boulongnefust venu tard à la messe; 
et aussy comment il refusa de prendre la paix de> 
vant monseigneur le seneschal, comme vous pour- 
rez ouyr cy après. 

La septante et cinquiesme nouvelle, racomptée 
Cent Nouvelles. U c 

par monseigneur de Talemas, d*ung gentil galant 
demy fol et non guères saige , qui en grant aven- 
ture se mist de mourir et estre pendu au ^bet, 
pour nuyre et faire desplaisir au bailiy, à la justice 
et autres plusieurs de la ville de Troyes en Cham- 
paigne, desquelz il estoit hay mortellement, comme 
plus i plain pourrez ouyr cy après. 

La septante et sixiesme nouvelle, racomptée par 
Philippe de Loan , d'ung prestre chapellam à ung 
chevalier de Bourgoingne , lequel fut amoureux de 
la gouge du dit chevalier; et de Taventure qui lui 
advint à cause de ses dictes amours, comme cy 
dessoubz vous orrez. 

La septante et septiesme nouvelle, racomptée par 
Alardin , d'ung gentilhomme des marches ae Flan- 
'dres , lequel faisoit sa résidence en France ; mais, 
durant le temps que en France residoit, sa mère 
fut malade es dites marches de Flandres; lequel la 
venoit tressouvent visiter, cuidant qu'elle mourust; 
et des paroles qu'il disoit et de la manière qu'il te- 
noit, comme vous orrez cy dessoubz. 

La septante et huitiesme nouvelle, par Jean Mar- 
tin, d'ung gentilhomme marié, lequel s'avoulenta 
défaire plusieurs loingtains voyaiges, durant les- 
qvelz sa bonne et loyale preude femme de troys 
gentilz compaignons s'accomta que cy après pour- 
rés ouyr ; et comment elle confessa son cas a son 
mary, quand des ditz voyaiges fut retourné , cui- 
dant le confesser à son curé ; et de la manière 
comment elle se saulva, comme cy après orrez. 

La septante et neuviesme nouvelle , par messire 
Michault de Changy, d'ung bonhomme de Bour- 
bonnois^ lequel ala au conseil à ung saige homme 
du dit heu , pour son asne au'il avoit perdu , et 
comment il croioit que miraculeusement il retrouva 
son dit asne , comme cy après pourrez ouir. 

La huitantiesme nouvelle, par messire Michault 

de Changy, d'une jeune fille d'Alemaigne qui de 
Taage de xv à xvi ans , ou environ , se maria à 
ung gentil galant, laquelle se complaignit de ce que 
son mary avoit trop petit instrument à son gré, 
pource qu'elle véoit ung petit asne qui n'avoit que 
demy an , et avoit plus grand ostil que son mary, 
qui avoit xxiiii ou xxvi ans.. 

La huitante et uniesme nouvelle, racomptée par 
monseigneur de Vaulvrain , d'un gentil chevalier 
qui fut amoureux d'une trèsbelle jeune dame ma- 
riée , lequel cuida bien parvenir à la grâce d'icelle 
et aussi d'une autre sienne voisine; mais il faillit à 
toutes deux , comme cy après vous sera recordé. 

La huitante et deusiesme nouvelle, par monsei- 
gneur de Lannoy, d'ung bergier qui fit marchié 
avec une bergière qu'il monteroit sur elle afin qu'il 
véist plus loing, par tel si qu'il ne l'embrocheroit 
non plus avant que le signe qu'elle même fist de sa 
main sur l'instrument du dit berger, comme cy 
après plus à plain pourrez ouyr. 

La huitante et troisiesme nouvelle, par monsei- 
gneur de Vaulvrain, d'ung carme qui en ung vilaige 
prescha ; et comment, après son preschement, il fut 
prié de disner avec une damoiselle; et comment, 
en disnant, il mist grant peine de fournir et emplir 
son repoint, comme vous orrez cy après. 

La nuitante et quatriesme nouvelle, par monsei- 
gneur le marquis de Rothelin. d'ung sien mares- 
chai qui se maria à la plus aouce et amoureuse 
femme qui fut en tout le pays d'Alemaigne. S'il est 
vray ce que. je dy sans en faire grant serment, affiji 
que par mon escript menteur ne soye réputé, vous 
le pourrez veoir cy dessoubz plus à plain. 

La huitante et cinquiesme nouvelle, d'ung orfè- 
vre marié à une trèsbelle, doulce et gracieuse 
femme, et avec ce trèsamoureuse , par especial de 

son curé leur prochain voisin, avec lequel son mary 
la trouva couchée par l'advertissement d'ung sien 
serviteur, et ce par jalousie, comme vous pourrez 
ouyr. 

La huitante et sisiesme nouvelle racompte et 
parle d'ung jeune homme de Rouen qui print en 
mariaige une belle et gente jeune fille, de Taage 
de quinze ans ou environ , lesquelz la mère de ja 
dicte fille cuida bien faire desmarier par monsei- 
gneur Pofficial de Rouen ; et de la sentence que 
te dit officiai en donna , après les parties par luy 
ouyes, comme vous pourrez veoir cy dessoubz plus 
à plain , en la dicte nouvelle. 

La huitante et septiesme nouvelle racompte et 
parle d'ung gentil chevalier, lequel s'énamoura 
a*une trèsbelle, jeune et gente fille, et aussi com- 
ment il luy print une moult grande maladie en ung 
œil ; pour laquelle cause lui convint avoir ung mé- 
decin, lequel pareillement devint amoureux de la 
dicte fille , comme vous ourrez ; et des paroles qui 
en furent entre le chevalier et le médecin, pour 
Pemplastre qu'il luy mist sur son bon œil. 

La huitante et nuictiesme nouvelle, d'ung bon 
simple homme païsan, marié à une plaisante et 
gente femme , laquelle laissoit bien le boire et le 
mangier pour aymer par amours ; et de fait, pour 
plus asseurement estre avec son amoureux, enferma 
son mary ou coulombier par la manière que vous 
orrez. 

La huitante et nefviesme nouvelle, d'ung curé qui 
oublia par négligence, ou faulte de sens, à annon- 
cer le karesme à ses paroichiens , jusqu'à la vigille 
de Pasques fleuries, comme cy après pourrez ouyr; 
et de la manière comment il s excusa devers ses 
pa?oichiens. 

La nonantiesme nouvelle, d'ung bon marchant 

du pays de Brebant qui avoit sa femme trèsfort 
malade , doublant qu'elle ne mourust , après plu- 
sieurs remonstrances et exortacions qu'il lui fist 
f>our le salut de son ame^ lui crya mercy, laquelle 
uy pardonna tout ce qu'il povoit luy avoir meffait, 
excepté tant seulement ce qu'il avoit si peu besoin- 
gnié en son ouvroir, comme en la dicte nouvelle 
pourrez ouyr plus à plain. 

La nouante et uniesme nouvelle parle d'un^ 
homme qui fut marié à une femme laquelle estoit 
tant luxurieuse et tant chaulde sur le potaige que 
je cuide qu'elle fut née es estuves, ou à demie 
lieue prés du soleil de midy : car il n'estoit nul, tant 
bon ouvrier fust il, qui la peust refroidir; et com- 
ment il la cuida chastier, et de la réponse qu'elle lui 
bailla. 

La nouante et deusiesme nouvelle, d'une bour^- 
geoise mariée qui estoit amoureuse d'ung chanoine, 
laquelle, pour plus couvertement aller vers le dit 
chanoine, s'accointa d'une sienne voisine; et de la 
noise et débat qui entre elles sourdit pour l'amour 
du mestier dont elles estoient , comme vous orrez 
cy après. 

La nouante et troisiesme nouvelle, d'une gente 
femme mariée qui faignoit à son mary d'aler en pe- 
lerinaige pour soy trouver avec le clerc de la ville, 
son amoureux , avec lequel son mary la trouva ; et 
de la manière qu'il tint quant ensemble les vit faire 
le mestier que vous savez. 

La nonante et quatriesme nouvelle, d'ung curé 
qui portoit courte robe comme font ces galans à 
marier; pour laquelle cause il fut cité devant son 
juge ordinaire , et de la sentence qui en fut don- 
née; aussi la deffense qui lui fut faicte, et des au- 
tres tromperies qu'il fist après, comme vous orrez 
plus à plain. 

La nonante et cinquiesme nouvelle, d'ung moyne 
qui faignit estre trèsfort malade et en dangier de 
mort, pour parvenir à Taniour d'une sienne voi- 
sine, par la manière qui cy après s'ensuit. 

La nonante et sîsiesme nouvelle, d'ung simple et 
riche curé de villaige, qui par sa simplesse avoit 
enterré son chien ou cymetière; pour laquelle 
cause il fut cité par devant son evesque ; et comme 
il bailla la somme de cinquante escuz d'or au dit 
evesque; et de ce que l'evesque luy en dit, comme 
pourrés ouyr qy dessoubz. 

La nonante et septiesme nouvelle, par monsei- 
gneur de LaunoY, a'une assemblée de bons com- 
paignons faisant bonne chère à la taverne et buvans 
d'autant et d'autel , dont l'un d'iceulx se combatit 
à sa femme, quant en son hostel fut retourné, 
comme vous orrez. 

La nonante et huitiesme nouvelle, par l'acteur, 
d'un chevalier des marches de France, lequel avoit 
de sa femme une fille, belle damoiseiie eagee de xvj 
à xvij ans ou environ ; mais^ pour ce que son père 
la vouloit marier à ung ancien chevalier, elle s'en 
alla avec ung aultre jeune chevalier, son serviteur 
en amours, en tout bien et honneur. Et comment, 
par merveilleuse fortune, ilz finirent tous deux pi- 
teusement, comme vous orrez. 

La nonante et nefviesme nouvelle ^ par Philipe 
de Loan, d'un evesque d'Espaigne qui par defauite 
de poisson mengea deux perdnz en ung vendredi ; 
et comment il oist à ses gens qu'il les avoit con- 
vertiz par parolles de char en poisson, comme cy 
dessous vous sera recordé. 

La centiesme et derrenière de ces. nouvelles, par . 
l'acteur, d'un riche marchant de la cité de Jennes, 
qui se maria à une belle et jeune fille, laquelle, 
pour la longue absence de son mary, et par son 

mesme advertissement, manda anirir ong sage clerc 
pour la secourir de ce dont elle avoit mestier; et 
de la response qu'il luy donna, comme qr après 
pourrez ouyr. 

LA PREMIÈRE NOUVELLE. 



n la ville de Valenciennnes eut 
naguères ung notable bourgois, 
en son temps receveur de Hay- 
nau , lequel entre les autres fut 
renommé de large et discrète pru- 
dence , et entre ses loables vertuz celle de li- 
béralité ne fut pas la maindre , car par icelle 
vint en la grâce des princes, seigneurs et aul- 
tres gens de tous estaz. En ceste eureuse fé- 
licité Fortune le maintint et soustint jusques en 
la fin de ses jours. Devant et après que la mort 
Peust destaché de la chayne qui à mariage 
Paccouploit , le bon bourgois cause de ceste 
histoire n'estoit point si mal logé en la dicte 
ville que ung bien grand maistre ne se te- 
nist pour content et honoré d'avoir ung tel 
logis. Et entre les desirez et loez édifices, sa 
maison descôuvroit sur pluseurs rues ; et de 
fait avoit une petite posteme vis à vis de la- 
quelle demouroit ung bon compaignon qui 
trèsbelle femme et gente avoit et encores en 
meilleur point. Et, comme il est decoustume, 
les yeulx d'elle , archiers du cueur, descochè- 

rent tant de flèches en ta personne dudit bour- 
gois que sans prochain remède son cas n'es- 
toit pas maindre que mortel. Pour laquelle 
chose seurement obvier, trouva par pluseurs 
et subtiles fassons que le bon compaignon , 
maiy de ladicte gouge, fut son amy trèsprivé ^ 
et familier ; et tant que pou de disners , de 
souppers, de bancqiietz, de baings d'estaves, 
et aultres telz passetemps, en son hostel et ail- 
leurs, ne feissent jamais sans sa compaignie. Et 
à cestç occasion se tenoit nostre compaignon 
bien fier et encores autant eureux. Quand 
nostre bourgois , plus subtil que ung regnard, 
eust gaigné la grâce du compaignon, bien pou 
se soucya de parvenir à Tamour de sa femme j 
et en pou de jours tant et si trèsbien laboura 
que la vaillant femnj^fut contente d'oyr et 
entendre son cas. Et, pour y bailler remède 
"convenable , ne restoit mais que temps et lieu; 
et fut à ce menée qu'elle luy promist que, tan- 
tost que son mary iroit quelque part dehors 
pour séjourner une nuit , elle incontinent l'en 
advertiroit. A chef de pèche, ce - désiré jour 
fut assigné , et dist le compaignon à sa femme 
qu'il s'en alloit à ung chasteau loingtain de 
Valenciennes environ trois lieues , et la char- 
gea de bien se tenir à l'ostel et garder la mai- 
son , pource que ses affaires ne povoient souf- 
frir que celle nuyt il retoumast. S'elle en fut 
bien joyeuse , sans en faire semblant en paro- 
les, en manière, ne aultrement, il ne le fault 
jà demander. Il n'avoit pas cheminé une lieue 
quand le bourgois sceut ceste adventure de 

pieça désirée. Il Ast tantost tirer les baings , 
chauffer les estuves , faire pastez , tartres et 
ypocras , et le surplus des biens de Dieu , si 
largement que l'appareil sembloit ung, droit 
desroy. Quand vint sur le soir, la posteme 
fut desserrée , et celle qui pour la nuit le guet 
y devoit saillit dedans; et Dieu scet s'elle 
ne fut pas trèsdoulcement receue. Je passe 
en bref,- et espère plus qu'ilz ne firent plu- 
seurs devises d'entre ceulx qui n'avoient pas 
eue ceste eureuse journée à leur première vo- 
lunté. Après ce que en la chambre dirent des- 
cenduz, tantost se boutèrent ou baing , de- 
vant lequel le beau soupper fut en haste cou- 
vert etservy. Et Dieu scet qu'on y beut d'au- 
tant et souvent et largement. Des vins et vian- 
des parler ne seroient que redittes ; et , pour 
trousser le compte court, faulte n'y avoit que 
du trop. En ce trèsglorieux estât se passa la 
pluspart de ceste doulce et courte nuyt : bai- 
siers donnez , baisiers renduz , tant et si lon- 
guement que chacun ne desiroit que le lit. 
Tandiz que ceste grande chière se taisoit, et 
veez cy |à retourné de son voyage bon mary, 
non querant ceste sa bonne adventure, qui 
heurte bien fort à l'huys de la chambre. Et, 
pour la compaignie qui y estoit , l'entrée du 
prinsault luy fut refusée jusques ad ce qu'il 
nommast son parain. Adonc il se nomma hault 
et cler , et bien l'entendirent et cogneurent sa 
bonne femme et le bourgois. Elle mt tant fort 
essenée à la voix de son mary que à pou 
que son loyal cueur ne failloit ; et ne savoit jà 

plus sâ contenance , si le bon bourgois et ses 
gens ne Teussent reconfortée. Le bon bour- 
goys, tout asseuré , et de son fait trèsadvisé , 
ta fist bien à haste coucher, et au plus près 
d'elle se bouta , et luy chargea bien qu'elle se 
joignist près de luy et caichast le visage qu'on 
n'en puisse rien appercevoir. Et, cela fait au 
plus bref qu'on peut , sans soy trop haster, il 
commenda ouvrir la porte. Et le bon compai- 
gnon sault dedans la chambre , pensant en soy 
que aucun mistère y avoit, qui devant l'huys 
l'avoit retenu. Et, quand il vit la table chargée 
de vins et de grandes viandes , ensemble le 
beau baing très bien paré , et le bourgois en 
très beau Ht encourtiné avec sa secunde per- 
sonne, Dieu scet s'il parla haultet blasonnabien 
les armes de son bon voisin. Or l'appelle ribauld, 
après loudier, après putier, après yvroigne ; et 
tant bien le baptise que tous ceulx de la cham- 
bre et luy avec s'en rioient bien fort. Mais sa 
femme à ceste heure n'avoit pas ce loisir, tant 
estoient ses lèvres empeschées de se joindre 
près de son amy nouvel. « Ha ! dist-il, maistre 
houllier, vous m'avez bien celée ceste bonne 
chère ; mais , par ma foy, si je n'ay esté à la 
grande feste , si fault-il bien qu'on me mons- 
tre Tespousée.» Et à cest cop, tenant la chan- 
delle en sa main , se tire près du lit ; et jà se 
vouloit avancer de hausser la couverture soubz 
laquelle faisoit grand pénitence en silence sa 
très parfecte et bonne femme , quand le bour- 
gois et ses gens l'en gardèrent ; dont il ne se 
contentoit pas, mais à force, malgré chascun, 

toujours avoit la main au lit. Mais il ne fut 
pas maistre lors , ne creu de faire son vouloir, 
et pour cause. Mais ung appoinctement très- 
gracieux et bien nouveau au fort le contenta , 
qui fut tel : le bourgois fut content que luy 
monstrast à descouvert le derrière de sa femme, 
les rains et les cuisses , qui blanches et gros- 
ses estoient , et le surplus bel et honesle, sans 
rien découvrir ne veoir du visage. Le bon 
compaignon, tousjours la chandelle en sa 
main , fut assez longuement sans dire mot. 
Et, quand il parla , ce fut en loant beaucop la 
trèsgrande beaulté de ceste sa femme ; et af- 
ferma par ung bien grand serment que jamais 
n'avoit veu chose si trèsbien ressembler le 
cul de s^ femme; et, s*il ne fust bien seur 
qu'elle fust à son hostel à ceste heure , il di- 
roit que c'est elle ! Elle fut tantost recouverte, 
et il se tire arrière, assez pensif; mais Dieu 
scet si on luy disoit bien, puis l'un, puis l'aul- 
tre , que c'estoit de luy mal cogneu , et à sa 
femme pou d'honneur porté, et que c'estoit 
bien aultre chose , comme cy après il pourra 
veoir. Pour refaire les yeulx abusez de ce 
pouvre martir, le bourgois commenda qu'on 
le feist seoir à la table , où il reprint nouvelle 
ymaginacion par boire et menger largement 
du demourant du soupper de ceulx qui entre- 
tant ou lit se devisoient à son grand préju- 
dice. L'eure vint de partir, et donna la Donne 
nuyt au bourgois et à sa compaignie ; et pria 
moult qu'on le boutast hors ae leans par la 
posteme, pour plustost trouver sa maison. 

Mais le bourgois lui respondit qu'il ne saroit 
à ceste heure trouver la clef; pensoit aussi 
que la serure fust tant enrouillée qu'on ne la 
pourroit ouvrir, pour ce que nulle foiz ou pou 
souvent s'ouvroit. Il fîit au fort content de 
saillir par la porte de devant et d'aller ie grand 
tour à sa maison ; et y tantdiz que les gens du 
bourgois le conduisoient vers la porte , tenant 
le hoc en Peaue pour deviser, la Donne femme 
fut vistement mise sur piez , et en pou d'heure 
habillée et lassée de sa cotte simple , son cor- 
set en son bras , et venue à la posterne ; ne 
fist que ung sault en sa maison, où elle atten- 
doit son mary, qui le long tour venoit, trés- 
advisée de son fait et de ses manières qu'elle 
devoit tenir. Véez cy nostre homme , voyant 
encores la lumière en sa maison, hurte àl'huys 
assez rudement. Et sa bonne. femme, quimesna- 
geoit par léans , en sa main tenant ung ramon , 
demande ce qu'elle bien scet : « Qui est-ce là ? » 
Et il respond : « C'est vostre mary. — Mon 
mary ! dist-elle : mon mary n'est-ce pas ; il 
n'est pas en la ville. » Et il hurte de rechef 
et dit : « Ouvrez, ouvrez, je suis vostre mary. 
— Je cognois bien mon mary, dit-elle; ce 
n'est pas sa coustume de soy enclorre si tard, 
quanci il seroit en la. ville ; allez ailleurs, vous 
n'estes pas bien arrivé ; ce n'est point séans 
qu'on doit hurter à ceste heure. » Et il hurte 
pour la tierce , et l'appella par son nom., une 
foiz, deux foiz. Et aaonc fist-elle aucunement 
semblant de le cognoistre , en demandant dont 
il venoit à ceste heure. Et pour response ne 

bailloit aultre que : « Ouvrez , ouvrez ! )> — 
« Ouvrez , dit-elle, encores n'y esies-vous pas, 
meschant houllier ? Par la force sainte Marie , 
j^ayraeroie mieulx vous veoir noyer que séans 
vous bouter. Alez coucher en mal repos dont 
vous venez. » Et lors bon mary dé se courrou- 
cer; et fiert tant qu'il peut de son pîé contre 
la porte , et semble qu'il doit tout abatre , et 
menace sa femme de la tant batre que c'est 
rage , dont elle n'a guères grand pabur ; mais 
au fort , pour abaisser la noise et à son aise 
mieulx dire sa volunté , elle ouvrit l'huys , et, 
à l'entrée qu'il fist , Dieu scet s'il fut servy 
d'une chère bien rechignée , et d'un agu et 
bien enflambé visage. Et, quand la langue 
d'elle eut povoir sur le cueur trèsfort chargé 
d'ire et de courroux, par semblant les parolles 
qu'elle descocha ne furent pas mains tren- 
chans que rasoirs de Guingant bien affiliez. 
Et entre aultres choses fort luy reproucha 
qu'il avoitpar malice conclu cestefaincte allée 
pour l'esprouver, et que c'estoit fait d'un 
lasche et recréant courage d'homme , indigne 
d'estre allyé à si preude femme comme elle. Le 
1)on compaignon, jà soit ce qu'il fust fort cour- 
roucé et mal meu par avant, toutesfoiz, pour 
ce qu'il voit son tort à l'œil et le rebours de 
sa pensée, refraint son ire, et le courroux 
qu'en son cueur avoit conceu, quand à sa porte 
tant hurtoit , fut tout à coup en courtois par- 
ler converty. Car il dit pour son excuse, et 
pour sa femme contenter, qu'il esloit retourné 
de son chemin pource qu'il avoit oublyé la 

lettre principale touchant le fait de son voyage. 
Sans faire semblant de le croire , elle recom- 
mence sa grande légende dorée , luy mettant 
sus c^u'il venoit de la taverne et des estuves et 
des lieux deshonnestes et dissoluz , et qu'il se 
gouvemoit mal en homme de bien, maudi- 
sant Peure ou'oncques elle eut son accointan- 
ce, ensemble et sa trèsmaudicte allyance. Le 
pouvre désolé , cognoissant son cas , voyant 
sa bonne femme trop plus qu'il ne voulsist 
troublée , helas ! et à sa cause , ne savoit que 
dire. Si se prend à meiser, et, à chef de sa me- 
ditacion, se tire près d'elle, plorant, ses ge- 
noulz tout en bas sur la terre, et dist les 
beaulx motz qui s'ensuyvent : « Ma trèschère 
compaigne et trèsloyale espouse, je vous 
j'equier et prie, ostez de vostre cueur tout 
'courroux que avez vers moy conceu , et me 
pardonnez au surplus ce que je vous puis 
avoir meffait. Je cognois mon tort, je cognois 
mon cas , et viens naguères d'une place où 
l'on faisoit bonne chère. Si vous ose bien dire 
que cognoistre vous y cuidoye , dont j'esloye 
irèsdesplaisant. Et pour ce que à tort et sans 
cause, )e le confesse, vous avoie suspessonnée 
d'estre aultre que bonne, dont me repens 
amèrement , je vous supplie et de rechef que 
tout aultre passé courroux , et cest icy, vous 
obliez , vostre grâce me soit donnée , et me 
pardonnez ma folie. » Le maltalant de nostre 
tonne gouge , voyant son mary en bon ploy 
et à son droit , ne se monstra meshuy si aspry 
ne si venimeux : «Comment, dist-elle, villain 

putier, si vous venez de vos trèsinhonestes 
ueux et infâmes , est-il dit pourtant que vous 
devez oser penser ne en quelque fasson croire 
aue vostre preude femme les daignast regar- 
aer? — Nenny, par Dieu ; helas! ce sçay-je 
bien , m'amye; n'en parlez plus, pour Dieu», 
dist le bon homme. Et de plus belle vers elle 
s'incline , faisant la requeste pieça trop dicte. 
Elle , jasoit qu'encores marrye et enragée de 
ceste suspicion , voyant la parfecte contrition 
du bon homme , cessa son dire , et petit à pe 
tit son troublé cueur se remist à nature , et 
pardonna , combien que à grand regret, après 
cent mille seremens et autant de promesses , à 
celuy qui tant l'avoit grevé. Et par ce point 
à mains de crainte et de regret se passa 
maintesfois depuis ladicte posteme, sans ce 
que Pembusche fust jamais descouverte à ce- 
luy à quy plus touchoit. Et ce souffise quant à 
la première histoire. 



♦. 

LA SECUNDE NOUVELLE, 

PAR-MONSEIGNEUR. 

n la maistresse ville d'Angleterre', 
nommée Londres, assez hantée et 
coneneue de pluseurs gens , n'a 
pas long temps demouroit ung riche 
et puissant homme qui marchant et bourgois 

estoit , qui entre ses riches bagues et trésors 
innombrables s'esjoissoit plus enrichy d'une 
belle fille que Dieu luy avoit envoyée que du 
bien grand surplus de sa chevance, car de 
bonté, beaulté, et genteté, passoit toutes les 
filles d'elle plus eagées. Et ou temps que ce 
très eureux bruyt et vertueuse renommée d'elle 
sourdoit, en son quinziesme an ou environ, 
Dieu scet si pluseurs gens de bien desiroient 
et pourchassoient sa grâce par plusieurs et 
toutes fassons en amours acoustumées, qui 
n'estoit pas ung plaisir petit au père et à la 
mère d'elle. Et à ceste occasion de plus en 
plus croissoit en eulz l'ardent et paternel 
amour que à leur trèsbelle et trèsamée fille 
portoient. Advint toutesfois, ou car Dieu le 
permist, ou car Fortune le voult et commenda, 
envieuse et mal contente de la prospérité de 
celle belle fille , ou de ses parens , ou de tous 
deux ensemble, ou espoir par une secrète 
cause et raison naturelle, dont je laisse l'in- 
quisition aux philosophes et medicins , qu'elle 
cheut en une desplaisante et dangereuse ma- 
ladie que communément l'on appelle broches. 
La doulce maison fut trèslargement troublée, 
quand en la garenne que plus chère tenoient 
lesdictz parens, avoient osé lascher les lé- 
vriers et limiers à ce desplaisant mal , et que 
plus est, toucher sa proye en dangereux et 
dommageable lieu. La pouvre fille, de ce 
grand mal toute affolée , ne scet sa contenance 
que de plourer et souspirer. Sa trèsdolente 
mère est si trèsfort troublée que d'elle il n'est 

rien plus desplaisant; et son trèsennuyé père 
destort ses mains , ses cheveux detire , pour la 
grand rage de ce nouvel courroux. Que vous 
diray-je P toute la grand triumphe qui en cest 
hostel souloit comblement abunder est par ce 
cas abatue et temye , et en amère et subite 
tristece à la maie heure converty. Or viennent 
les parens, amys et voisins de ce dolent hos- 
tel visiter et conforter la cpmpaignie; mais 
pou ou rien y proufiBte , car de 'pTus en plus 
est aggressée et opprimée la pouvre fille de ce 
mal. Or vient une matrone qui moult et trop 
enquiert de ceste maladie ; et fait virer et re- 
virer puisçà, puis là, la trèsdolente paciente^ 
à trèsçrand regret, Dieu le scet, et puis la 
medecme de cent mille fassons d'herbes , mais 
riens ; plus vient avant et plus empire ; c'est 
force (^ue les medicins de la ville et d'envi- 
ron soient mandez , et que la pouvre fille des- 
couvre son trèspiteux cas. Or sont venuz 
maistre Pierre, maislre Jehan, maistre cy, 
maistre là , tant de phisiciens que vous voul- 
drez , qui veuUent yeoir la paciente ensemble , 
et les parties du corps à descouvert où ce 
maudit mal de broches s'estoit, helas ! longue- 
ment embusché. Ceste pouvre fille , autant 
prinse et esbahie que si à la mort fiist adjugée, 
ne se vouloit accorder nullement qu'on la 
meist en fasson que son mal fust apperceu , 
mesmes amoit plus cher morir que ung tel se- 
cret fust à nul homme décelé. Ceste obstinée 
volunté ne dura pas gramment, quand père 
et mère vindrent, qui pluseurs remonstrances 

luy firent, comme de dire qu'elle pourroit 
estre cause de sa mort, qui n'est pas ung petit 
péché, et pluseurs aultres mistères trop longs 
à racorapier. Finablement , trop plus pour à 
père et à mère obéir que pour crainte de sa 
mort vaincue , la pouvre fille se laissa ferrer ; 
et fut mise sur une cousche^ les dens des- 
soubz , et son corps tant et si trèsavant des- 
couvert que les medicins virent apertement le 
grant mescbef qui fort la tormentoit. Hz or- 
donnèrent son régime , font faire aux apothi- 
caires clistères, pouldres, oignemens, et le 
surplus que bon leur sembla ; et elle prend et 
fait tout ce qu'on voult pour recouvrer santé. 
Mais rien n'y vault , car il n'est tour ne engin 
que les dictz médecins sachent pour alléger 
quelque pou de ce destresseux mal , ne en 
leurs livres n'ont veu ne accouslumé , que si 
trèsfort la pouvre fille empire avecques l'en- 
nuy qu'elle s'en donne que autant semble 
morte que vive. En ceste aspre doleur et lan- 
gueur forte se passèrent mains jours. Et com- 
me le père et la mère , parens et voisins s'en- 
queroient par tout pour l'allegence de la fille, 
fut rencontré ung ancien cordelier qui borgne 
estoit, et en son temps avoit veu moult de 
choses, et de sa principale science se mesloit 
fort de medicine , dont sa présence fut plus 
agréable aux parens de la pacienie, laquel, 
helas ! à tant de regret que dessus , regarda 
tout à son beau loisir, et se fist fort de la ga- 
rir. Pensez qu'il fut trèsvoluntiers oy, et tant 
que la dolente assemblée, qui de lyesse pieça 

bannye estoit, fot à ce point quelque pou con- 
solée , espérant l'effect sortir tel que à sa pa- 
rolle le touchoit. Il part de léans, et prend 
jour à demain de retourner pourveu et garjiy 
de medicine si trèsyertueuse qu'elle en pou 
d'heure effacera la grand douleur et le martire 
qui debrise et gaste la pouvre paciente. La 
BU}t fiit beaucop longue, attendant ce jour 
désiré ; neantmains passèrent tant d'heures à 
quelque peine que ce fust, que nostre bon 
cordelier fut acquitté de sa promesse par soy 
rendre devers la paciente à l'heure assignée. 
S'il fut bien doulcement et autretant joyeu- 
sement receu , pensez que oy. Et quand vint 
l'heure qu'il voult besoigner et la paciente me- 
diciner^ on la print comme autrefois , et sur 
la cousche tout au plus bel au'on peut fut à 
bouchons couschée,.et son derrière descou- 
vert assez avant, leauel fut incontinent par ma- 
trones d'ung beau olanc drap de linge gamy, 
tapissé et armé ; et à l'endroit du secret mal 
fut fait ung beau pertus, par le quel damp 
cordelier le povoit apertement choisir. Il re- 
garde ce mal puis d'un costé, puis d'aultre; 
maintenant le touche d'un doy tant doulce- 
ment, une aultre foiz y souffle fa pouidre dont 
mediciner la vouloit ; or regarde le tuyau dont 
il voult souffler ladicte pouidre par dessus et 
dedans le mal ; ore retourne arrière et jette 
l'œil de rechef sur ce dit mal, et ne se peut 
saouler de assez regarder. A chef de pèche , il 
prend sa pouidre à la main gauche, mise en 
ung beau petit vaisseau plat, et de l'aultre son 

tuyau que emplir vouloit de la dicte poul- 
drci et comme il regardoit trèsententivement 
et de trèsprès par ce perttis et à Penviron le 
de$tresseux mal de la pouvre fille, si ne se 
peut elle contenir, voyant l'estrange fasson de 
regarder à tout ung oeil de nostre cordelier, 
que force de rire ne la surprint , qu'elle cuida 
longuement retenir ; mais si mal, helas ! luy ad- 
vint, que ce ris à force retenu fut converty en ung 
sonnet dont le vent retourna si très à point la 
pouidre que la pluspart il fist voler contre le vi- 
sage et sur l'oeil de ce bon cordelier, lequel sen- 
tent ceste doleur, habandonna tantost et vais- 
sel et tuyau ; et à peu qu'il ne cheut à la ren- 
verse , tant fiit fort effrayé. Et quand il reut 
soiL sang , il met tout à haste la main à son 
oeil, soy plaignant duremait, disant qu'il es- 
toit homme deffait et en dangier de perdre 
ung bon oeil qu'il avoit. Il ne mentit pas, car 
en pou de jours la pouidre, qui corrosive es- 
toit, luy gasta et mengea l'oeil, et par ce point 
aveugle fut et demoura. Si se fîst guider et 
mener ung jour jusques à l'ostel où il con- 
quist ce beau butin ; et firent tant ses guides 
qu'ilz parlèrent au maistre de léans , auquel il 
remonstra son piteux cas, priant et requérant , 
ainsi que droit le porte, qu'il luy baille et as- 
signe , ainsi que à son estât appartient , sa vie 
honnorablement. Le bourgois luy respondit 
que de ceste son adventure beaucop luy des- 
plaisoit, combien que en rien il n'en soit cause, 
n'en quelque fasson que ce soit chargé ne s'en 
ient. Trop bien est il content pour pitié et 

aumosne luy faire quelque gracieuse aide 
d'argent, pource qu'il ayoit entrepris de garir 
sa fille, ce qu'il n'a pas fait; car à luy ne 
veult en riens estre tenu ; luy veult bailler au- 
tant en somme que s'il eust sa fille en santé 
rendue, non pas, comme dit est, qu'il soit 
tenu de ce faire. Damp cordelier, non content 
de ceste offre , demande qu'il luy assigne sa 
vie , remonstrant tout premier comme Ta fille 
l'avoit aveuglé en sa présence et d'aultres 
pluseurs, et à ceste occasion estoit privé de la 
digne et trèssaincte consecracion du précieux 
corps de Jhésus, du saint service de l'Eglise, 
et de la glorieuse inquisicion des docteurs que 
escript ilz ont sur la saincte Escripture ; et par 
ce point de predicacion plus ne povoit servir 
le peuple, qui estoit sa totale destruction, car 
mendiant estoit, et non fondé sinon sur au- 
mosnes, que plus conquester il ne povoit. 
Quelque chose qu'il allègue ne remonstre , il 
ne peut finer d'aultre response que ceste pré- 
sente. Si se tira par devers la- justice du 
parlement du dit Londres, devant lequel fut 
baillé jour à nostre homme dessus dit. Et quand 
vint l'heure de plaider sa cause par ung bon 
advoçat bien informé de ce qu'il deroit dire. 
Dieu scet que pluseurs se rendirent au consis- 
toire pour oyr ce nouvel procès, qui. beaucop 
pleut aux seigneurs- du dit parlement, tant 
pour lantitiveileté du cas ^ue pour les alléga- 
tions et arçumens des parties devant eulz de- 
batans, qtii non accoustumées mais plaisantes 
estoient. Ce procès: tant plaisant et nouveau. 

affin qu'il fîist de piuseurs gens congneu , fut 
en suspens tenu et maintenu assez et longue- 
ment; non pas que à son tour de rolle ne fiist 
bien renvoyé et mis en jeu , mais le juger fut 
différé jusques à la fasson de cestes. Et par ce 
point celle qui auparavant par sa beauté, bonté 
et genteté congneue estoit de piuseurs gens , 
devint notoire à tout le monde par ce mauldit 
mal de broches^ dont en la fin fut garie^ ainsi 
que puis me fut compté. 




LA TROYSIESME NOUVELLE, 

PAR AipNSEIGNEUR DE LA ROCHE. 

n la duché de Bourgoi^e eut na- 
guères ung gentil chevalier dont Pysr- 
toire présente passe te nom, qui 
maryé estoit à une belle et gente 
dame. Et assez près du chasteau où le dit 
chevalier faisoit résidence demouroit ung mus- 
nier, pareillement à une belle , gente et jeune 
femme marié. Advint une fois entre les aultres 
que comme le chevalier , pour passer temps et 

Ï rendre son esbatement, se pourmenast à 
'environ de son hosiel et du long de la ri- 
vière sur laquelle estoient assis lesdictz hostel 
et molin du dit musnier, qui à ce coup n'es- 
toit pas à l'ostel, mais à Dijon ou à Beaune, il 
perceut et choisit la femme du dit musnier 

portant deux cruches et retournant de la ri- 
vière de quérir de Peaue. Si s'avança vers elle 
et doulcement la salua; et elle, comme sage 
et bien apnnse , luy fist honneur et la rêve* 
rence comme il appartenoit. Nostre chevalier, 
voyant ceste musnière très-belle et en bon 
pomt, mais de sens assez escharsement hour- 
dée , s'approucha de bonnes et luy dist : « Cer- 
tes, m'amye, j'apperçoy bien que vous estes 
malade et en grana péril. » Et à cesparoUes la 
musnière s'approuchaet dist : <( Helas ! monsei- 
gneur, et que me fault il ? — Vrayement, m'a- 
mye, j'apperçoy bien que si vous cheminez 
guères avant , que vostre devant est en très- 
grand dangier de cheoir ; et vous ose bien dire 
que vous ne le porterez guères longuement 
q[u'il ne vous chiège, tant m'y cognois-je. » La 
simple musnière, oyant les parolles de mon- 
seigneur, devint très ébahie et courroucée, 
ébahie comment monseigneur povoit savoir 
ne veoir ce meschef advenir, et courroucée 
d'oyr la perte du meilleur membre de son 
corps, et dont elle se servoit le mieulx, et son 
mary aussi. Si respondit : «Helas! monsei- 
gneur, et que dictes vous et à quoy conçnois- 
sez vous que mon devant est en dangier de 
cheoir? Il me semble au'il tient tant bien. — 
Dya, m'amye, responait monseigneur, suffise 
vous à tant, et soiez seure que je vous dy la 
venté , et ne seriez pas la première à qui le 
cas est advenu. — Helas! dist-elle, monsei- 
gneur, or suis je bien femme deffaicte, dés- 
honorée et perdue ; et que dira moa mary, 

nostre Dame! quand il saura ce meschef? Une 
tiendra plus comte de moi. — Ne vous des- 
confortez que bien à point, m'amye, dist mon- 
seigneur ; encores n'est pas le cas advenu : 
aussi il y a de beaulx remèdes. )> Quand la 
jeune musnière oyt qu'on trouveroit oien re- 
mède en son fait, le sang luy commence à re* 
venir; et, ainsi qu'elle scet, prie à monsei- 
gneur, pour Dieu ! que de sa grâce luy veille 
enseigner qu'elle doit faire pour garder ce 
pouvre devant de cheoir. Monseigneur, qui 
trèscourtois et gracieux estoit, mesmement 
tousjours vers les dames, luy dist : « M'amye, 
pource que vous estes belle fille et bonne, et que 
j'ayme bien vostre mary, il me prend pitié et 
compassion de vostre fait; si vous enseigneray 
comment vous garderez vostre devant.— Hé- 
las ! monseigneur, je vous en mercy, et certes 
vous ferez une euvre bien méritoire, car autant 
me vauldroit non estre que de vivre sans mon 
devant. Et que dojje dont faire, monseigneur P 
— M'amye , dist-il , affin de garder vostre de- 
vant de cheoir, le remède si est que plus tost 
et souvent que pourrez le facez recoigner. — 
Recoigner, monseigneur? et qui le saroit faire? 
A qui me fauldroit il parler pour bien faire ceste 
besoigne?— r Je vous diray, m'amye, respon- 
dit monseigneur, pource que je vous ay ad- 
vertjre de vostre meschef, qui îrèsprôchain et 
gref estoit, et aussi du remède nécessaire pour 
obvier aux inconveniens qui sourdre pour- 
roient à l'occasion. de vostre cas, dont je suis 
seur que bon gré m'en saurez , je suis content , 



Nouvelle III. 19 

affin de plus en plus nourrir amour entre nous 
deux, vous recoiçner vostre devant, et le vous 
rendrai en tel et si trèsbon estât que par tout le 
pourrez seurement porter, sans avoir crainte 
ne doubte c^ue jamais il vous puisse cheoir ; et 
de ce me fais je bien fort. » Sinostremusnière 
fut bien joyeuse, il ne le fault pas dire ne de- 
mander, qui mettoit trèsgrand peine du peu 
de sens qu^elle avoit de souffisaument mercier 
monseigneur. Si marchèrent tant, monseigneur 
et elle , qu'ilz vindrent au molin, où ilz ne fu- 
rent guères sans mettre la main à l'euvre, car 
monseigneur, par sa courtoisie, d'un oustil 
qu'il avoit recoigna en peu d'heure troys ou 
quatre foiz le devant de nostre musnière , qui 
trèslyéeet joyeuse en fut. Et après que l'eu- 
vre fut ployé, et de devises ung raiflier, et jour 
assigné d'encores ouvrer à ce devant, mon- 
seigneur part, et tout le beau pas s'en retourna 
à son hostel. Au jour nommé se rendit mon- 
seigneur vers la musnièrej et, en la fasson que 
dessus , le mieubc qu'il peut il s'employa à re- 
coigner ce devant ; et tant et si bien y ouvra, 
par continuacion de temps , que ce devant fut 
trèstout asseuré et tenoit trèsferme et bien. 
Pendent le temps que nostre chevalier recoi- 
gnoit et chevilloit le devant de ceste musnière, 
le musnier retourna de sa marchandise et fist 
grand chère , et aussi fist sa femme. Et comme 
iiz eurent devisé de leurs affaires et besoi- 
gnes , la tressage musnière va dire à son mary : 
« Par ma foy, sire, nous sommes bien tenuz à 
naonseigneur de ceste ville. — Voire, m'amye, 

dist le musnîer, en quelle fasson? — C'est bien 
raison que le vous dye , affin que le sachez 
remercier, car vous y estes bien tenu. Il est 
yray que tantdiz qu'avez esté dehors , mon- 
seigneur passoit par devant nostre maison une 
foiz que à tout deux cruches alloye à la ri- 
vière; il me salua, si feis je luy, et comme je 
marchoie, il apperceut, ne sçay comment, que 
mon devant ne tenoit comme rien, et qu'il 
estoit en trop grand adventure de cheoir; et 
le me dist de sa erace, dont jefîis si trèsesbahie, 
voire, par Dieu! autant courroucée que si tout 
le monde fiist mort. Le bon seigneur, qui me 
veoit en ce point lamenter, en eut trèsgrand 
pitié; et de fait il m'enseigna ung bon remède 
pour me garder de ce mauldit dangier. Et en- 
çores me fist il bien plus, ce qu'il n'eust pas 
fait à une aultre , car le remède dont il m'ad- 
vertit, qui estoit de faire recoigner et recheviller 
mon devant , affin de le garder de cheoir, lui 
mesmes le mist à execucion; qui luy fîit très- 
grand peine et en sua pluseurs foiz , pource 
que mon cas requeroit a'estre souvent visité. 
Que vous diray je plus i il s'en est tant bien 
acquitté que jamais ne luy saurions desservir. 
Par ma foy, il m'a tel jour de ceste sepmaine 
recoigné les trois, les quatre fois, ung aultre 
deux, ung aultre trois; il ne m'a jamais lais- 
sée tant que j'aye esté toute garie; et si m'a 
mise en tel estât que mon devant tient à ceste 
heure aussi bien et fermement que celui de fem- 
me de nostre ville. » Le musnier, oyant cette 
adventure, ne fist pas semblant par dehors tel 

que dedans son cueur portoit, mais, comme s'il 
nist bien joyeux, dist à sa femme : « Or çà, m'a- 
mye, je suis bien joyeux que monseigneur nous 
a fait ce plaisir, et se Dieu plaist, quand il sera 
possible, je feray autant pour luy. Mais toutes 
foiz , pource aue vostre cas n'estoit pas bien 
honeste, garaez vous bien d'en rien dire à 
personne, et aussi, puis que vous estes bien 
garie, il n'est jà mestier que vous iraveillez 
plus monseigneur. — Vous n'avez garde, dist la 
musnière, que j'en sonne jamais ung mot, car 
aussi le me deffendit bien monseigneur. » Nos- 
tre musnier, qui estoit gentil compaignon, ra- 
mentevoit souvent en sa teste la courtoisie cjue 
monseigneur luy avoit faîcte, et se conduisit 
si bien et si sagement que oncques mon dit 
seigneur le se perceut qu'il se doubtast de la 
tromperie qu'il luy avoit faicte , et cuidoit en 
soy mesmes qu'il n'en sceust rien. Mais, helas ! 
si faisoit, et n'avoit ailleurs son cueur, son es- 
tude , ne tous ses pensers , que à se venger 
de luy, s'il savoit, en fasson telle ou semblable 
qu'il deceust sa femme. Et tant fist par son 
engin, qui point oyseux n'estoit, qu'il advîsa 
une manière par laquelle bien luy sembloit, s'il 
en povoit venir à chef, que monseigneur raroit 
beurre pour œufs. A chef de pèche, pour au- 
cuns afraires qui survindrent à monseigneur, il 
monta à cheval etprint de madame congé bien 
pour ung moys, dont nostre musnier ne fut 
pas moyennement joyeux. Ung jour entre les 
aultres , madame eut volunté de se baigner, et 
fist tirer le baing et chauffer les estuves en son 

hostel à part, ce (^ue nostre musnier sceut très- 
bien, pource qu'il estoit assez familier léans ; 
si s'advisa de prendre ung beau brochet qu'il 
avoit en sa fosse , et vint au chasteau pour le 
présenter à madame. Aucunes femmes de ma- 
dame vouloient prendre le brochet, et de par 
le musnier en faire présent à madame ; mais le 
musnier trèsbien les en garda , et dîst qu'il le 
voloit luy mesme à madame présenter, ou 
vraiement qu'il le remporteroit. Au fort, pource 
qu'il estoit comme de léans et joyeux homme, 
madame le fist venir, qui dedans son baing 
estoit. Le gracieux musnier fist son présent, 
dont madame le mercya, et le fist porter en la 
cuisine et mectre à point pour le soupper. En 
entretant que madame au musnier devisoit, il 
apperceut sur le bout de la cuve un§ trèsbeau 
dyamant et gros qu'elle avoit osté de son doy, 
doubtant de l'eaue le gaster. Si le crocqua si 
simplement qu'il ne fut de ame apperceu ; et 
quand il vit son point, il donna la bonne nuyt 
à madame et à sa compaignie, et s'en retourne 
à son molin , pensant au surplus de son affaire. 
Madame, qui faisoit erand chère avecques ses 
femmes , voyant qu'il estoit desjà bien tard et 
heure de soupper, abandonna le baing et en 
son lit se bouta. Et comme elle regardoit ses 
braz et ses mains , elle ne vit point son dya* 
mant; si appella ses femmes et leur demande 
ce dyamant, et à laquelle elle l'avoit baillé. 
Chacune dist : « Ce ne fiit pas à moy. — Ne à 
moy. — Ne à moy aussi. » On cherche hault et 
bas, dedans la cuve, sur la cuve, et partout; 

mais rien n'y vault » oil ne le petit trouver. La 
queste de ce dyamant dura longuement, sans 
qu'on en sceust oyr nouvelle, dont madame 
se donnoit bien mauvais temps, pource qu'il 
estoit mesctiantenient perdu et en sa chamore. 

^ Et aussi monseigneur luy donna le jour de ses 

espoiisailles, si l'en tenoit beaucop pins cher. On 
n'en savoit qui mescroire , ne à qui le deman- 
der, dont grand dueil sourd par léans. L'une 
des femmes s'advisa et dist : « Ame n'est céans 
entré que nous qui y sommes et le musnier; si 
me sembleroit bon qu'il fust mandé. » On le 
mande, et il y vint. Madame, si trèscourrou>- 
cée et si desplaisante que pkis ne povoit, de- 
manda au musnier s'il n'avoit pas veu son 
dyamant. Et il, autant asseuré en bourdes que 
ung aultre à dire vérité , s'excusa trèshaulte- 
ment, mesmes osa bien dire à madame s'elle 
le tenoit pour larron ; à quoy elle reapondit 
doulcement : « Certes, musnier, nenny; aussiî 
ce ne seroit pas larrecin si vous aviez par es- 
batement mon dyamant emporté . — Madame, 
dist le musnier, )e vous promectz par ma foy 
que de vostre dyamant ne sçay je nouvelles, n 
Adonc fiit la compaignie1>ien simple, et ma- 
dame spécialement, qui en est si trèsdesplai-* 
santé qu'elle ne scet sa contenance que de 
gecter larmes à grande abundance, tant a re- 
gret de cesle verge. La triste compaignie se 

r met au conseil pour savoir c^u^il est de faire. 

L'une dit qu'il fault qu'il soit en la chambre, 
l'aultre dit qu'elle a serché par tout , et que 
impossible est qu'il y soit qu'on ne le trouvast, 

attendu que c'est une chose qui à ceste heure 
bien se monstre. Le musnier demande à ma- 
dame s'elle l'avoit à l'entrée du baing, et elle 
dit que si. « S'il est ainsi, certainement, mada- 
me, veue la grande diligence qu'on a faicte de 
le quérir sans en savoir nouvelle, la chose 
est bien estrange. Toutesfoiz, il me semble que 
s'il y avoit homme en ceste ville qui sceust 
donner conseil pour le retrouver, que je se- 
roye celuy ; et, pource que je ne vouldroye pas 

3ue ma science fust descouverte ne cogneue 
e pluseurs, il seroit expédient que je pariasse 
à vous à part. — A cela ne tiendra pas», dist 
madame. Si fist partir la compaignie , et au 
partir que firent les femmes dirent dame Je- 
hanne, dame Ysabeau et Katherine : « Helas ! 
musnier, que vous serez bon homme si vous 
faictes revenir ce dyamant. — Je ne m'en fays 
pas fort, dist le musnier ; mais j'ose bien dire, 
s'il est possible de jamais le trouver, que j'en 
apprenaray la manière. » Quand il se vit à part 
avec madame, il luy dist qu'il se doubtoit très- 
fort et pensoit certamement, puis que à l'arriver 
au baing elle avoit son dyamant, qu'il ne fiist 
sailly de son doy et cheut en l'eaue , et de- 
dans son corps se bouté, attendu qu'il n'y 
avoit ame qui le voulsist retenir. Et la diligence 
faicte pour le trouver, si fist madame monter 
sur son lit, ce qu'elle eust voluntiers refusé si 
ce ne iiist pour mieulx faire. Et après ce qu'il 
l'eut assez avant descouverte, fist comme ma- 
nière de regarder çà et là, et dist : « Seurement, 
madame, le dyamant est entré en vostre corps. 

— Et dictes vous , musnier, que Pavez apper- 
céu ? — Oy, vrayement. — Helas 1 dit-elle , et 
comment le pourra Ton tirer? — Trèsbien, 
madame; je ne doubte pas que je n'en vienne 
bien à chef, s'il vous plaist. — Ainsi m'ayde 
Dieu , il n'est chose que je ne face pour le ra- 
voir, dist madame; or vous avancez, beau 
musnier. » Madame, encores sur le lit cous- 
chée, fut mise par le musnier tout en telle fasson 
que monsei^eur mettoit sa femme quand il 
luy recoignoit son devant , et d'un tel oustil 
fit il la tente pour quérir et pescher le dya- 
mant. Après les reposées de la première et 
deuxiesme queste que le musnier nst du dya- 
mant, madame demande s'il l'avoit point senty . 
Et il dist que oy, dont elle fut bien joyeuse , et 
luy pria qu'il peschast encores tant qu'il l'eust 
trouvé. Pour abréger, tant fist le bon musnier 
au'il rendit à madame son trèsbeau dyamant , 
dont trèsgrand joye vint par léans; et n'eut 
jamais musnier tant d'honneur ne d'avance- 
ment que madame et ses femmes luy donnè- 
rent. Ce bon musnier, en la trèsbonne grâce de 
madame après la trèsdesirée conclusion de sa 
haulte entreprinse , part de léans , et vint en sa 
maison sans soy vanter à sa femme de sa nou- 
velle adventure , dont il estoit plus joyeux que 
s'il eust tout le monde gaigné. La Dieu mercy, 
petit de temps après, monseigneur revint en sa 
maison, où il fiit doulcement receu et de ma- 
dame humblement bienvenu, laquelle, après 
{)lusçurs devises qui au lit se font, luy compta 
a trèsmerveilleuse adventure de son dya- 

mant, et comment il fiit de son corps par le 
musnier repesché; et, pour abregier, tout du 
long luy compta le procès, la fasson et la ma- 
nière que tint le dit musnier en la queste du 
dit dyamant, dont il n'eut guères grand joye, 
mais se pensa que le musnier luy avoit baillée 
belle. A la première fois qu'il rencontra le bon 
musnier, il le salua haultementet dist : <c Dieu 
gard) Dieu gard ce bon pescheur de dyamant ! » 
A quoy le bon musnier respondit : « Dieu gard, 
Dieu gard ce recoigneur de cons ! — Par nostre 
Dame I tu dis vray, dist le seigneur; tays toy 
de moy et si ferai-je de toy. » Le musnier fut 
content, et jamais plus n'en parla; non fist le 
seigneur, que je sache. 



LA QUARTE NOUVELLE, 

PAR monseigneur. 

e roy estant na^uères en sa ville de 
Tours, unç gentil compaignon escos* 
sois , archier de son corps et de sa 
grand garde, s'énamoura trèsfort 
d'une trèsbelle et gente damoiselle mariée et 
mercière, et, quand il sceut trouver temps et 
lieu, le mains mal qu'il peut compta son 
trèsgracieux et piieux cas , auquel ne fut pas 
bien respondu à son avantage, dont il n'estoit 
pas trop content ne joyeux. Neantmains, car 

il avoit la chose fort au cueur, ne laissa pas sa 
poursuite , ainçois de plus en plus et trèsai- 
grement pourchassa tant que la damoiselle, le 
voulant enchâsser et donner le total con^é , 
luy dist qu'elle advertiroit son mary du pour- 
chaz desnoneste et damnable qu'il s'eftorçoit 
d'eschever, ce qu'elle fist tout au long. Le ma- 
ry, bon et sage, preu et vaillant, comme après 
vous sera compté, s^courroussa amèrement en- 
contre l'Escossois qui deshonorer le vouloit et 
sa trèsbonne femme aussi ; et , pour bien se 
venger de luy et à son aise et sans reprinse , 
commenda à sa femme que s'il retoumoit plus à 
sa queste, qu'elle luy baillast et assignast jour, 
et, s'il estoit si fol que d'y comparoir, le blasme 
qu'il luy pourchassoit luy seroit cher vendu. 
La bonne femme , pour obéir au bon plaisir 
de son mary, dist que si feroit elle. Il ne de- 
moura guères que le pouvre Escossois amou- 
reux fist tant de tours qu'il vit en place nostre 
mercière, qui fut par luy humblement saluée, 
et de rechef d'amours si doulcement priée que 
les requestes du par avant dévoient bien estre 
entérinées par la conclusion de ceste piteuse 
et derrenière ; qui le oyoit, jamais femme ne fut 
plus loyalement obéye ne servye qu'elle se- 
roit, si de sa grâce vouloit passer sa trèshum 
ble et raisonnable reoueste. La belle mer- 
cière, recordant de la leczon que son mary 
luy bailla , voyant aussi l'heure propice , entre 
aultres devises et pluseurs excusations seryans 
à son propos , bailla journée à l'Escossois au 
lendemain au soir de comparoir personnelle- 



->*■ — - 



28 Les Cent Nouvelles nouvelles. 

ment en sa chambre , pour en ce lieu luy dire 
plus ceiéement le surplus de son intencion et 
le grand bien qu'il luy vouloit. Pensez qu'elle 
fut haultement merciée, doulcement escoutée, 
et de bon cueur obéye de celuy qui, après ces 
nouvelles bonnes, laissa sa dame le plus 
joyeux que jamais il avoit. (^uand le mary 
vint à l'ostel , il fut servy de pnnsault comme 
l'EscQSSois fiit léans , des paroUes et grandes 
offres qu'il fist ; et en conclusion , qui mieulx 
vault, comment il se rendra demam au soir 
devers elle en sa chambre; « Or le laissez ve- 
nir, dist le mary; il ne fist jamais si folle entre- 
prise , que je luy cuide monstrer avant qu'il 
parte , voire et son grant tort faire confesser, 
pour estre exemple aux aultres folz oultrecui- 
dez et enragez comme luy. » Le soir du lende- 
main approucha, très désiré du pouvre Escos- 
sois amoreux pour veoir et joir de sa dame , 
trèsdésiré du bon mercier pour accomplir la 
trèscriminale vengence qu'il veult exécuter 
en la personne de celuy qui veult estre son 
lieutenant; trèsredoubté aussi de la bonne 
femme, qui, pour obéir à son mary, attend de 
veoir ung grand hutin. Au fort, chascun s'ap- 
preste : le mercier se fait armer d'un grand , 
lourd et vieil hamois, prend sa salade, ses 
ganteletz, et en sa main une grand hache. Or 
est il bien en point, Dieu le set, et semble 
bien que aultres fois il ait veu hutin. Comme 
uhg champion venu sur les rencs de bonne 
heure et attendant son ennemy, en lieu de pa- 
villon se va mectre derrière ung tapis en la 

ruelle de son lit, et si trèsbien se caicha qu'il 
ne povoit estre apperceu. L'amoureux malade, 
sentent l'heure trèsdesirée , se met au chemin 
devers l'ostel à la mercière; mais il n'oblya 
passa grande, forte et bonne espée à deux 
mains. Et comme il fut venu léans, la dame 
monte en sa chambre sans faire effroy, et il la 
suyt tout doulcement. Et quand il s'est trouva 
léans , il demande ^ sa dame si en sa cham- 
bre, y avoit aultre qu'elle. A quoy elle res- 
pondit assez laschemçnt et estrangement, et 
comme non trop asseurée , que non. « Dictes 
vérité, dist l'Escossois; vostre mary n'y est il 
pas? — Nenny, dist-elle. — Or le laissez ve- 
nir; par sainct Trignan! s'il y vient, je luy 
fendray la teste jusques aux dens ; voire par 
Dieu ! s'il estoient trois, j'en seray bien maistre 
hardiment. » Et après ces criminelles parolles, 
vous tire hors du lourreau sa grande et bonne 
espée, et si la fait brandir trois ou quatre foiz, 
et auprès de luy sur le lit la cousche, et ce 
fait , vistement baiser et accoler, et le surplus 
qu'après s'ensuyt tout à son bel aise et loisir 
acheva, sans ce que le pouvre coux de la 
ruelle s'osast oncques monstrer, mais si grand 
paour avoit qu'à pou qu'il ne mouroit. Nostre 
Escossois, après ceste haulte adventure, prend 
de sa dame congé jusques une aultre fois, et 
la mercye comme il scet de sa grand courtoi- 
sie , et se met au chemin et descend les de- 
grez de la chambre. Quand le vaillant homme 
d'armes sceut l'Escossois enseur de luy, ainsi 
effrayé qu'il estoit , sans à peine savoir parler^ 

sault de son pavillon, et commence à ten- 
ser sa femme de ce qu'elle avoit souffert le plai- 
sir de l'archier. Et elle luy respondit que c^es- 
toit sa coulpe et sa faulte, et chargié luy 
avoit luy bailler jour. « Je ne vous commenday 
pas, dist-il, de luy laisser faire sa volume. — 
Comment, dit-elle , le povois je refuser, voyant 
sa grand espée, dont il m'eust tuée en cas de 
refus ?» Et à cest cop veez cv bon Escossois 
qui retourne et monte arrière les degrez de la 
chambre, et sault dedans et dit tout hault : 
« Qu'est cecy ! » Et bon homme de se sauver, 
et dessoubzle lit se boute pour estre plusseu- 
rement , beaucop plus esbahy que par avant. 
La dame fat reprinse et de rechef par l'amou- 
reux enferrée trèsbien et à loysir, en la fasson 
que dessus , tousjours l'espée au près de luy. 
Après ceste rencharge et pluseurs aultres de- 
vises entre l'Escossois et la dame , l'heure vint 
de partir, si luy donna bonne nuyt et picque 
et s'en va. Le pouvre marlir estant soubz le 
lit, à peu s'il s'osoit tirer de là, doubtant le 
retourner de son adversaire, ou, pour mieulx 
dire, son compaignon. A chef ae pièce, il 
print courage , et , ou l'ayde de sa femme , la 
Dieu mercy, il fut remis sur piez. S'il avoit 
bien tansé et villannée sa femme auparavant, 
encores recommença il plus dure légende; car 
elle avoit consenty après sa défense le des- 
honneur de luy et d'elle. « Helas! dit-elle, et 
où est ta femme tant asseurée qui osast dédire 
ung homme ainsi eschauffé et enragé que ces- 
tuy est , quand vous, qui estes armé , embas- 

tonné , et si vaillant que c'est rage, à qui il a 
trop plus meffait que à moy, ne l'avez osé as- 
saillir ne moy défendre f — Ce n'est pas res- 
ponse , dist-il, dame; si vous n'eussiez voulu, 
jamais ne Aist venu à ses attainctes. Vous es- 
tes mauvaise et desloyale. — Mais vous, dit- 
elle » lasche, meschant, et reprouché homme, 
par qui je suis deshonorée, car pour vous 
obéir j'assignay le mauldit joilr à l'Escossois, 
et oncques n'avez eu tant de courage que 
d'entreprendre la defence de celle où gisttout 
vostre bien et honneur. Et ne pensez pas, 
j'eusse trop mieulx amé la mort que d'avoir 
de moy mesmes consenty ne accordé ce mes- 
chef. Et Dieu scet le dueil que j'en porte et 
en porteray tant que je vivre, quand celuy 
de qui je doy avoir et tout secours attendre , 
en sa présence et par son advis m'a bien souf- 
fert deshonorer ! » Il fait assez à croire et penser 
qu'elle ne soufint pas la volunté de l'Escos- 
sois pour plaisir qu'elle y prensist , mais elle 
^ut aa ce contraincte et forcée par non résis- 
ter, laissant la resistence en la proesse de son 
mary, qui s'en estoit très bien chargé. Chacun 
d'eulx cessa son dire et sa querelle après plu- 
seurs argumens et répliques d'ung costé et 
d'aultre ; mais en son tort évident fut le mary 
<:onclu, qui demoura trompé de l'Escossois 
en la fasson et manière que avez oy. 

LA CINCyjIESME NOUVELLE, 

PAR PHILIPE DE LOAN. 

onseigneur Talebot, à qui Dieu par- 
doint, capitaine anglois si preux, si 
vaillant, et aux armes si eureux, 
comme chacun scet, fist en sa vie 
deux jugemens dignes d'estre recitez et en au- 
dience él mémoire perpétuelle amenez ; et, af- 
fin que aussi en soit fait d'iceulx jugemens en 
brefs motz ma première nouvelle, ou renc des 
aultres la cinquiesme, j'en foumiray et diray 
ainsi. Pendant le temps que la mauldicte et 
pestilencieuse guerre de France et d'Angle- 
terre regnoit, et c^iii encores n'a prins fin, 
comme souvent advient, ung François, homme 
d'armes, fut à ung aultre Anglois prisonnier; 
et puis qu'il se fut mis à finance, soubz le 
saufconduit de monseigneur Talebot, devers 
son capitaine s'en retoumoit pour faire finance 
de sa renson , et à son maistre l'envoyer ou la 
porter. Et comme il estoit en chemin , fut par 
un Anglois sur les champs rencontré, lequel, 
le voyant François, tantost luy demande dont 
il venoit et où il alloit. L'aultre respondit la 
venté. « Et où est vostre saufconduit.^ dist 
l'Anglois. — Et il n'est pas loing», dit le Fran- 
çois. Lors tire une petite boyte pendant à sa 

courove, où son saufconduit estoit , et à l'An- 
glois le tendit, qui d'un bout à l'aultre le leut ; 
et , comme il est de coustume de mettre en 
toutes lettres de saufconduit : Réservé tout 
vray habillement de guerre, l'Anglois note sur 
ces motz, et voit encores les aguilletes à ar- 
mer pendans au pourpoint du François. Si va 
juger en soy mesmes qu'il avoit enfraint son 
saufconduit, et que aguillettes sont vray ha- 
billement de guerre^ et luy dit : « Amy, je vous 
fays prisonnier, car vous avez rompu vostre 
saufconduit. — Par ma foy, non ay, dist le 
François , sauve vostre grâce ; vous voiez en 
quel estât je suis. — Nenny, nenny^ dist l'An- 
gloys, par sainct Jehan ! vostre saufconduit est 
rompu. Rendez vous> ou je vous tueray. » Le 
pouvrc François, qui n'avoit que son paige et 
qui estoit tout nu et de ses armes desgamy, 
voyant l'autre armé et de trois ou quatre ar- 
chiers acompai^é pour le deffaire, à luy se 
rendit. L'Anglois le mena en une place assez 
près de là et en prison le bouta. Le François, 
voyant ce party, tout son estât à grand haste 
au capitaine manda; lequel, oyant le cas de 
son homme, fut à merveilles esbahy; si fist 
tantost escripre lettres à monseigneur Talebot, 
et par ung hérault les envoya, bien enditté et 
informé de la matière que l'homme d'armes 
prisonnier avoit au long au capitaine rescript, 
c'est assavoir comment ung tel de ses gens 
avoit prins ung tel des siens soubz son sauf- 
conduit. Ledit hérault, bien informé et aprins 
qu'il devoit dire et faire de son maistre, par- 

tit, et à monseigneur Talebot ses lettres pré- 
senta. H les lysit, et par ung sien secrétaire en 
audience > devant pluseurs chevaliers et es- 
cuiers et aultres de sa rote, de rechef les feist 
relire. Si devez savoir que tantost il monta sur 
son chevalet, car il avoit la teste chaude et 
fumeuse , et n'estoit point bien content quand 
on faisoit aultre chose que à point , et par es- 
pecial en matière de guerre, etd^enfraindre son 
saufconduyt, il enrageoit tout vif. Pour abré- 
ger le compte , il fist venir devant luy PAnglois 
et le François , et dist au François qu'il deist 
son cas. Il dist comment il avoit esté prison- 
nier d'ung tel de ses gens et s'estoit mis à fi- 
nance. « Et soubz vostre saufconduit, mon- 
seigneur, je m'en aloye devers ceulx de nos-- 
tre pariy pour quérir ma renson. J'ay encon- 
tre ce gentil homme cy, aussi de voz gens ; il 
m'a demandé où je alloye, et se j'avoie sauf- 
conduyt. Je luy dys que oy et luy monstre, et, 
quand il l'eut leu, il me dist que je Pavoye 
rompu, et je luy respondy que- non avoie et 
qu'il ne le saroit monstrèr. Bref, je ne peuz 
estre oj, et me fut force ., si je ne me vou- 
loye laisser tuer en la place , de me rendre. Et 
ne sçay cause nulle par quoi il me doive avoir 
retenu ; si vous en demande justice. » Monsei-, 
gneur Talebot, oyant le Françoys, n'estoit 
pas bien à son aise; néantmains, quand il eut 
dit, il dist à l'Anglois : « Que respons-tu àce- 
cy? — Monseigneur, dist-il, il est bien vra^, 
comme il 9 dit, que l'encontray et voulu veoir 
son saufconduit, lequel de bout en bout et 

tout au long je leyz , et perceu tantost qu'il 
Pavoil enframt et rompu , et aultrement je ne 
l'eusse arresté. — Comment le rompit-il ? dist 
monseigneur Talebot; dy tost. — Monsei- 
gneur, pource que en son saufconduit a etavoit 
«reservétoutvray habillement de guerre »; etil 
avoit et a encores ses aguillettes à armes, qui 
sont ung habillement de guerre , car sans elles 
on ne se peut armer. — Voire , dist monsei- 
gneur Talebot, si aguillettes sont donc vray 
habillement de guerre? Et ne scez-tu aultre 
chose par q[Uoy il puisse avoir enfraint son 
saufconduytr — Vrayement, monseigneur, 
nenny, respond l'Angloys. — Voyre, villain , 
de par vostre dyable ! dist monseigneur Tale- 
bot, avez vous retenu ung gentilhomme sur 
mon saufconduyt pour ses aguillettes? Par 
saint George , je vous feray monstrer si ce sont 
habillemens de guerre. » Alors, tout eschaufé 
et de courroux trèsfort esmeu , vint au Fran- 
çois , et de son porpoint print deux aguillet- 
tes et à l'Angloys les bailla , et au François 
une bonne espée d'armes fist en la main li- 
vrer, et puis la belle et bonne sienne du four- 
reau tira , et à l'Anglois va dire : « Défen- 
dez vous de cest habillement de guerre que 
vous dictes, se vous savez. » Et puis dist au 
François : « Frappez sur ce villain qui vous a 
retenu sans cause et sans raison; on verra 
comment il se défendra de vostre habillement 
de guerre. Si vous Pespergnez, je frapperay 
sur vostre teste^ par samt George ! » Alors le 
François, voulsistou non, fut contraint de ferir 

surl'Angloisde Pespée toute nue qu'il tenoit, et 
le pouvre Angloys s'en couroit par la chambre 
le plus (}u'il pouvoit, et Talebot après, qui tous- 
Jours faisoît ferir par le François sur Paultre , 
et luy disoit : « Défendez vous, villain, de vos- 
tre habillement de guerre. » À la vérité, l'An-*- 
glois fut tant batu aue presque jusqiiesà la mort ^ 
etcrya mercy à Talebot et au Françoys, qui par 
ce moien fut délivré, et de sa renson par mon- 
seigneur Talebot acquitté, et, avecques ce, son 
cheval et son hamoys et tout son bagaige que 
au iour dé sa prinse avoit luy fist rendre et 
bailler. Veez là le premier jugement que fist le 
bon seigneur Talebot. Reste à compter l'aul- 
ire, qui fiit tel : Il sceut ^ue l'un de ses gens 
avoit desrobé en une egbse le ciboire où l'on 
met corpus Domini, et à bons deniers contens 
l'avoit vendu, je n'eii sçay pas la juste somme ; 
mais il estoit bel et grana et d'argent doré ^ 
et trèsgentement esmaillé. Monseigneur Ta^ 
lebot, quoy qu'il fiist terrible et cruel, et en 
la guer/e très criminel , si avoit il en grand re- 
verence toùsjoùrs l'église , et ne voloit que nul 
enné^un moustier le feu boutast ne desrobast ; 
et où il savoit qu'on le feist, il en faisoit mer- 
veilleuse discipune de ceulx qui , en ce faisant, 
son commenaement trespassoient. Or fist il 
devant luy mener, et vint celuy qui ce ciboire 
avoit en l'église robe. Et quand il le vit, 
Dieu scet quelle chère il luy nst ! Il le voloit à 
toute force tuer, se n'eussent esté ceubc qui 
entour luy estoient, qui tant luy prièrent (}ue 
sa vie luy fut sauvée. Mais néantmains si le 

vouloit-il punir et luy dist : « Traistre ribauld, 
comment avez-vous osé rober l'église ouitre 
mon commendement et ma défense? — Ha! 
monsei^eur, pour Dieu, mercy ! dist le pouvre 
larron; je vous crye mercy; jamais ne m'ad- 
viendra, — Venez avant, viiîam », dist-il. Et 
l'aultre , aussi voluntiers qu'on va au guet , de- 
vers monseigneur s'avance. Et monseigneur 
Taiebot, de son poing, qui estoit gros et 
lourd , de charger sur la teste de ce bon pèle- 
rin, et iuy disoit : « Ha ! larron, avez-vous des- 
robé l'eçlise! » Et l'autre de crier : « Monsei- 
gneur, le vous crye mercy; jamais nç le fe- 
ray. — Le ferez-vous ? — Nenny, monsei- 
gneur. — Or, jurez donc que jamais en eelise, 
quelle qu'elle soit, n'entrerez. Jurez, villain. 
— Et bien! monseigneur », dist l'aultre. Et 
lors luy fist jurer que jamais en église pié ne 
mettroit , dont tous ceulx qui là estoient eurent 
grand ris , quoy qu'ilz eussent pitié du larron, 
pource que monseigneur Taiebot luy defendoit 
l'église à tousjours , et luy faisoit jurer de non 
jamais y entrer. Et croiez qu'il cuidoit bien 
faire et à bonne intencion lui faisoit. Ainsi avez 
cy les deux jugemens de monseigneur Taiebot. 

LA SIXIESME NOUVELLE , 

PAR MONSEIGNEUR DE LAUNOY. 

n la ville de La Haye, en HoIIandre, 
comme le prieur des Augustins na- 
guères se pourmenast disant ses 
heures, sur le serain, assés près 
de la chapelle Saint-Anthoine, située au bois 
près la dicte ville , il fat rencontré d'un çrand 
lourd Hollandois si' trèsyvre que merveilles , 
(jui demouroit en ung village nommé Steve- 
hnghes, à deux lieues près d'illec. Le prieur, 
de loing le voyant venir, cognent tantost son 
cas par les desmarches lourdes et malseures 
qu'il faisoit tirant son chemin , et , ouand ils 
vindrent pour joindre Pun à Paultre, rivroigne 
salua premier le prieur, qui luy rendit son sa- 
lut tantost et puis passe oultre , continuant 
son service, sans en aultre propos Parrester ne 
interroguer. L'yvroigne , tant oultré que plus 
ne povoit, retourne et poursuit le prieur, et 
luy requiert confession. « Confession! dist le 
pneur; va-t-en, va-t-en! tu es bien confes- 
sé. — Helas! sire, respond Fyvroigne, pour 
Dieu , confessés-moy : j'ay à ceste neure très 
fresche mémoire de mes péchez et parfecte 
contricion. » Le prieur, desplaisant d'estre em- 
pesché à ce cop par cest yvroigne , respond : 
« Va ton chemin , il ne te fault aultre confes- 

mn, car tu es en trèsbon esstat. — Ha dyal 
dist l'yvroigne, par la mort bieu, vous me 
confesserez/ maistre curé, car j*ay devocion.» 
Et le saisit par la manche et te voult arrester. 
Le Goré- n*y voloît entendre , mais avoit tant 
grand ^n que merveille, d'eschapper de l'aul-^ 
tre ; mais rkn n^y vaûlt , car il est ferme en la 
ruse que d'estre confessé , ce que le curé toua« 
jours refuse^ et si s'en cuide desanner, mais il 
ne peut. La devodon de l'yvroigne de plus en 
plus s'enforce, et , quand il voit ie curé refu- 
sant de oyr ses ^eschez , il mect la main à sa 
grand coustille, et de sa ga3me la tira, et dist au 
curé qu'il l'en tuera si bientost il n'escoute sa 
confession. Le curé^ doubtant le cousteau et 
la main périlleuse qui le tehoit, ne sçet que 
dire , si demfande à l'aultre : « Que veulx-tu 
dire i — Je veil confesser, dit-il. -^ Or avant, 
je le veil», dit le curé, avancé-toy. Nostre 
yvroigne, plus estûurdy que une grive partant 
d'une vigne , commença , s'il vous plaist , sa 
devdte confession , laquelle je passe : car le 
curé point ne la révéla, mais vous pouvez 
bien penser qu'elle fut bien nouvelle et estran-* 
ge. (^nd le curé vit son point, 11 couppa le 
chemm aux lourdes et longues paroUes de nos* 
tre yvroigne et Pabsplùcion luy donne ; et coî>- 
gé luy donnant luy dist: « Va-t^n, tu es bien 
confessé. — Dictas-vous, sire? respond-iiL— 
Oy vrayememént, dist le curé*, ta confession 
est trèsDonne. Va*t-en, tu ne peuz mal avoir. 
— Et puis que jesiiis bien confessé et que j'ay 
l'aîbsolution receue , si à ceste heure je mou- 

roye, n'yrois-je pas en paradis? dit l'yyroignè. 
— Tout droit , tout droit , sans faillir, dit le 
curé, n'en fay nulle doubte. — Puis qu'ainsi est, 
dit l'yvroigne, que je suis en bon estât main- 
tenant , je veil monr tout dès maintenant, af- 
fin que je y aille. » Si prend et baille son Cous- 
teau à ce curé, en lui priant et requérant 
qu'on luy trenche la teste, affin qu'il voist en 
paradis. — «Ha dya! dit le curé tout esbahy, 
il n'est jà mestier d'ainsi faire, tu iras bien en 
paradis par aultre voye. — Nenny, respond- 
l'yvroiçne, je y veil aller tout maintenant, et 
cy monr par voz mains; avancez-vous et me 
tuez- — Non feray pas , dit le curé ; ung pres- 
tre ne doit ame tuer. — Si ferez , sire , par la 
mort bieu, et, si bientost ne me despescnez et 
ne me mettez en paradis , je mesme à mes 
deux mains vous occiray. » Et à ces motz bran- 
dit son grand Cousteau, et en fait monstre aux 
yeulx du pouvre curé, tout espoenté et assim- 
ply. Au fort, après qu'il eut ung peu pensé, af- 
fin d'estre de son yvroigne despeschié, qui de 
1>lus en plus l'aggresse et parforce qu'il luy oste 
a vie , il saisist et prent le Cousteau et si va 
dire : « Or ça, puis que tu veubc par mes mains 
finer affin a'aller en paradis^ mets-toy à ge- 
noulz cy devant moy. » L'yvroigne ne s'en nst 
guères prescher, mais tout à coup du hault de 
lui tumber se laissa, et à chef de pièce, à quel- 
que meschef que ce fost , sur ses genoulz se 
releva , et à mains joinctes le cop de l'espée , 
cuidant n^ourir, attendoit. Le curé, du doz du 
Cousteau, fiert sur le col de l'yvroigne ung 

grand et pesant cop, et à terre Pabbat bien ru- 
dement. Mais vous n'avez garde qu'il se re- 
liève, mesme cuide vrayement estre en para- 
dis. En ce point le laissa le curé, qui, pour sa 
seureté, n'oublia pas le Cousteau. Et, comme il 
fut ung peu avant, il rencontra ung chariot 
chargé de gens, mesmes de lapluspart, vint si 
bien, de ceulx qui avoient esté presens où nos- 
tre yvroigne se chargea, auxquelz il racomp- 
ta bien au long tout le mystère, en leur priant 
qu'ilz le levassent et en son hostel le voulsissent 
rendre et conduire, et puis leur bailla son Cous- 
teau. Hz promisrent ae l'emmener et charger 
avec eulx, et puis le curé s'en va. Hz n'eurent 
guères cheminé qu'îlz perceurent ce bon yvroi- 
gne couché comme s'il nist mort, les dents contre 
la terre; et, quand ilz lurent prèsde lui, tréstous 
à une voix par son nom l'appelèrent ; mais ilz ont 
beau hucher, il n'a garde ae respondre; ilz re- 
commencent à crier, mais c'est pour néant. 
Adonc descendirent les aucuns de leur chariot, 
si le prindrent par teste , par piez et par jam- 
bes, et tout en air le sourdèrent et tant bûchè- 
rent qu'il ouvrît ses yeulx, et quand il parla il 
dist : i< Laissez-moy, laissez, je suis mort. — 
Non estes, non, dirent ses compaignons; il 
vous en fault venir avecques nous. — Non 
feray, dist l'yvroigne, où yrois je ? Je suis mort 
et desjà en paradis. — Vous vous en viendrez , 
dirent les aultres; il nous fault aler boire. — 
Boire! dit l'aultre; jamais je ne buray, car je 
suis mort. » Quelque chose que ses compai- 
gnons luy deissent ne fissent, il ne vouloit par- 

tir ne mettre hors de sa teste qu'il ne fiist mort. 
Ces devises durèrent beaucop, et ne savoient 
trouver les compaignons fasson ne manière 
d'emmener ce folyvroîgne : car, quelque chose 
qu'ilz dissent , tousjours réspondoit c (c Je suis 
mort. » En la fin, ung entre les aultres s'avisa 
et dit : « Puis que vous estes mort , vous ne 
vouiez pas demourer icy, et comme une beste 
aux champs estre enfouy ; venez , venez avec- 
ques nous, si vous porterons en terre sur nos- 
tre chariot , ou cimeitére de nostre ville , ainsi 
qu'il appartient à ung crestian ; autrement n'y- 
rés pas en paradis. » Quand l'yvroigne enten- 
dit que^encores le faltôit enterrer, ains qu'il 
montast en paradis, il fut tout content d'obéyr ; 
si fut tantost troussé et mis dessus le chariot, 
où guères ne fut sans dormir. Le chariot estoit 
bien atelé, si furent tantost à Stevelinghes, où 
ce bon yvroigne fut descendu tout devant sa 
maison. Sa femme et ses ^ens furent appelez , 
et leur fut ce bon corps samt rendu, oui si très- 
fort dormoit que , pour le porter du cnariot en 
sa maison et sur son lit le gecter, jamais ne 
s'esveilla, et là fut il ensevely entre deuje lin- 
ceux sans s'esveiFier bien de dfeux jours après. 

LA Î^EPTIESME NOUVELLE, 

PAR MONSEIGNEUR. 

ng orfèvre de Paris, naguères, pour 
despescher pluseurs besoignes de 
sa marchandise à rencontre d'une 
feste de Lendit et d'Envers, fist lar- 
ge et grand provision de charbon de saulx. 
Advint ung jour, entre les aultres, que le 
charreton qui ceste denrée livroit, pour la 
grand haste de l'orfèvre, fist si grand diligen- 
ce qu'il amena deux voictures plus que nul 
des jours par avant ; mais il ne fut pas si tost 
à Paris à sa derrenière charetée , que la porte 
à ses talons ne fùst fermée. Il fîist trèsbien 
venu et receu de l'orfèvre, et, après que son 
charbon fut deschargè et les chevaulx mis en 
l'estable, il vouit soupper tout à loysir, et 
firent trèsgrande chère , qui pas ne se passa 
sans boire d'autant et d'autel. Quand la bri- 
gade fut trèsbien repeue, la cloche sonna 
xij heures , dont ilz se donnèrent grans mer- 
veilles, tant plaisammant s'estoit le temps 
pas^^ à ce soupper. Chacun loa Dieu comme 
il savoit, faisans trèspetitz yeulx, et deman- 
dent le lit ; mais, pource qu'il estoit tant tard, 
l'orfèvre retint au couscher son chareton, 
doubtant la rencontre du guet, qui l'eust 
en Chastellet logiè si à ceste heure le trou- 

vast. Pour cest cop nostre orfèvre avoit tant 
de gens qui pour luy ouvroient que force luy 
fut le chareton avec luy et sa femme en son 
lit héberger; et, comme sage et nqp. suspe- 
çonneux, fist sa femme entre luy et le cna- 
reton couscher. Or vous fault-il dire que ce ne 
fut pas sans grand mystère, car le bon chare- 
ton refusoit de tout point ce logis, et à toute 
force vouloit dessus te bang ou en la grange 
couscher; force luy fut d'obéir, et, après qu'il 
fut despoillé, dedans le lit pour dormir se boute, 
ou quel desjà estoient l'onévre et sa femme en 
la fasson que j'ay jà dicte. La femme, sentant 
le chareton , à cause du froit et de la peti- 
tesse du lit, d'elle approucher, tost se vira 
vers son mary, et, en lieu d'aureillier, sa teste 
mist sur sa poictrine, et ou geron du chareton 
son gros derrière reposoit. Sans dormir ne se 
tint guères l'orfèvre, ne sa femme sans en feire 
le semblant; mais nostre chareton, jasoit qu'il 
fust las et traveillè, n'en avoit garde. Car, 
comme le poulain s'eschauife sentant la ju- 
ment, et se dresse et demaine, aussi faisoit le 
sien, levant la teste contremont si très prochain 
de l'aurfauveresse , et ne fut pas en la puis- 
sance du chareton qu'à elle ne se joignist, et 
de trèsprès. Et cest estât fut assez longue es- 
pace sans que la femme s'esveillast , voire ou 
au mains qu'elle en fist semblant. Non eust 
pas fait le mary, si n'eust esté la teste de sa 
femme sur sa poictrine reposant, qui par l'as- 
sault et hurt de ce poulain luy donnoit si grand 
branle que assez tost il s'en reveilla. Ilcuidoit 

bien que sa femme songeast, mais car trop lon- 
guement duroit, et qu'il oyoit le chareton se 
remuer et trèsfort souffler^ tout doulcement 
leva sa main en hault, et si trèsbien à point 
en bas la rabatit qu'en dommage et en sa ga- 
renne le poulain au chareton trouva, dont il 
ne fut pas bien content, et ce pour l'amour 
de sa femme. Si l'en i^st à haste saillir, et dist 
au chareton :« Quefaictes-vous^ meschant co- 
quart? Vous estes, par ma foy, bien enragé, 
<^i à ma femme vous prenez ; n'en faictes plus, 
je vous en prie. Par la mort bieu ! s'elle se 
fust à cest cop éveillée que vostre poulain 
ainsi la harioit, je ne s^ay que vous eussiez 
fait : car je suis tout certam, tant la cognois-je, 
qu'elle vous eust tout le visage egratigné, et i 
ses mains les yeulx de vostre teste esrachez ; 
vous ne savez pas qu'elle est merveilleuse de- 
puis qu'elle entre en sa manière, et si n'est 
chose ou monde qui plustost l'y boutast. Le 
chareton à peu de motz s'excusa qu'il n'y pen- 
soit pas ; et, quant le jour fut, il se leva, et, 
après le bon jour donné à son hoste et à son 
hostesse, s'en va et au charroier se rémect. 
Pensez^ si la bonne femme eust sceu le fait du 
chareton , qu'elle l'eust fort plus grevé que 
son mary ne disoit. Combien que depuis le 
chareton le racompta en la façon que avez oye, 
sinon qu^elle ne dormoit pomt : non pas que 
le vdlfe croire, ne ce rapport faire bon. 

LA HUITIESME NOUVELLE, 

PAR monseigneur DE LA ROCHE. 

n la ville de Bruxelles, où maintes 
adventures sont en nostré temps ad- 
venues , demouroit n'a pas long 
temps à Postel d'un marchant ung 
jeune compaignon picard qui servit trèsbien 
et loyaument son maistre assez longue espace. 
Et entre aultres services à quoy il obligea son 
dict maistre vers \uj, il fist tant par son gra- 
cieux parler, maintien et courtoisie , que si 
avant tut en la grâce de la fille qu'il couscha 
avec elfe , et par ses euvres elle devint grosse 
et enceincte. Nostre compaignon , voyant sa 
dame en cest estât , ne fut pas si fol que d'ac- 
tendre l'heure que son maistre le pourroit sa- 
voir et appercevoir; si print de bonne heure 
ung gracieux congié pour pou de jours, com- 
bien qu'il n'eust nulle envye de jamais re- 
tourner, faignant aller en Picardie visiter son 
père et sa mère et ses aultres parens. Et quand 
il eut à son maistre et à sa maistresse dit le 
derrain adieu, le trèspiteux fut à la fille sa 
dame, à laquelle il promist tantost retourner , 
ce qu'il ne fist point et pour cause. Luy estant 
en Picardie, en l'ostel de son père, la pouvre 
fille de son maistre devenoit si trèsgrosse que 
son piteux cas ne se pouvoit plus celer, dont 

entre les aultres sa bonne mère, qui au mestier 
se co^oissoit, s'en donna garde la première. 
Si la tira à part et luy demanda, comme assez 
on le peut penser, dont elle venoit en cest 
estât et qui Vy avoit mise. S'elle se fist beau- 
cop presser et menacer avant Qu'elle en voul- 
sist rien dire, il ne le faultjà demander ; mais 
au fort en fin elle fut ad ce menée qu'elle co- 
gneut son piteux cas , et dist que le picard 
varlet de son père naguères p^rty l'avoit se- 
duicte et en ce trèspiteux point laissée. Sa 
mère , toute enragée , forcenée et tant marrie 
qu'on ne pourroit plus, la voyant ainsi des- 
honorée, si prend à la tenser, et tant d'injures 
luy va dire que la pacience qu'elle eut de 
tout escouter, sans mot sonner ne riens luy 
contredire , estoît assez suffisante d'estaindre 
le crime qu'elle avoit commis par soy laisser 
engrosser du Picard. Mais , helas ! ceste pa- 
cience n'esmeut en rien sa mère à pitié , mes- 
mes luy dit : « Va-t-en, va-t-en ensus de 




ques ad ce qu'il ara deffait tout ce que par son 
oultrage il t'a fait. » La pouvre fille, en cest 
estât, marrie. Dieu le scet, et désolée, parj de 
sa cruelle et fiimeuse mère et se met à la queste 
de ce Picard qui l'engrossa. Et croiez avant 
qu'elle en peust oyr nouvelle ce ne fut pas 
sans avoir peine et du malaise largement. En 
la parfin, comme Dieu le voulut, après mains 
gistes qu'elle fist en Picardie, elle arriva par 

ung jour de dimenche en ung gros village en 
Artois. Si trèsbien luy vint, ce propre jour son 
amy le Picard faisoit ses nopses^ dont elle fiit 
bien joyeuse , et ne fut pas si peu asseurée 

{>our à sa mère obéir qu'elle ne se boutast par 
a presse des gens, ainsi grosse qu'elle estoit, 
et list tant qu'elle trouva son amy et le salua, 
lequel tantost la recogneut, et enta recognois- 
sant son salut luy rendit , et luy dit : « Vous 
soyez bien venue ! Qui vous ameine à ceste 
heure, m^amye? — Ma mère, dit-elle, m'en- 
voye vers vous, et Dieu scet que vous m'avez 
bien fait tanser. Elle m'a chargée et commen- 
dé que vous me deffacez ce que m'avez fait, 
et s'ainsi ne le faictes que jamais je ne retourne 
vers elle. » L'aultre entendit tantost la folie et 
au plustost qu'il peut il se deffist d'elle et luy 
dit : <.< M'amye, je feray trèsvoluntiers ce que 
me requérez et que vostre mère veult que je 
face , c'est bien raison ; mais à ceste heure, je 
n'y puis bonnement entendre : si vous pne 
que aiez pacience meshuy, et demain je besoi- 
aneray à vous.» Elle fut contente, et alors il la 
nst garder et en une chambre mener, et là très- 
bien penser, dont elle avoit bon mestier, à 
cause des grans labours et trayaubc qu'elle 
avoit eu en ceste queste. Vous devez savoir 
que l'espousée se donna trèsbien garde etper- 
ceut son mary parler à nostre fille grosse, dont 
elle n'estoit en riens contente , mais trèstrou- 
blée et marrye en estoit. Si garda ce courroux 
sans en rien dire jusques ad ce que son mary 
s'en vint coudier, et quand il la cuida accoler 

et baiser et au surplus &ire son devoir et gai- 
gner le chaudeiau, elle se vire puis d'ung costé 
puis d'aultre , tellement qu'il ne peut parvenir 
à ses attainctes , dont il est trèseDahj et cour- 
roucé, et luy va dire ; « M'amye, pourquoy 
faictes vous cecy ? — ^J'ay bi^ cause, dit-elle, 
et aussi quelque manière que vous facez, il ne 
vous chault guères de moy : vous en avez bien 
d'auhres dont il vous chault plus que de moy. 

— Et non ay, par ma foy I m'amye, dit-il ; 
je h'ayme en ce monde aultre femme que vous. 

— Helas 1 dit-elle, et ne vous ay-je pas bien 
veu après disner tenir voz longues par^Ues à 
une femme en la sale en bas P On voit trop 
bien que c'est, vous ne vous en sariez excuser 
ne sauver. — Cela , dit-il, nostre dame ! vous 
n'avez cause de vous en rien jalouser. » Et 
adonc luy va tout compter, comment c'estoit 
la fille à son maistrede Bruxelles, et qu'il cou- 
cha avecques elle et l'engrossa , et que à ceste 
cause il vint par deçà; comment aussi après 
sondq>a]iementeUe devint si trèsgrosse qu'on 
s'en perceut , et comme die confessa à sa mère 
qu'il i'avoit engrossée , et qu^elle Penvoyoit 
vers luy affin quflllUy deffistce qu'il luy avoit 
£aût, du raûltrement vca» elltine retoumàst. 
Qusuid ncistràhotnmeettt tout-au long compté, 
sa femme ne neprint que l'ung de ses poinz et 
dist : « Commént,:dst^llo*,<lictesr- vous qu'elle 
dist à sa mère que tous aviez-couché avec 
elle ? — Oy, par isu foy! ditwl, elle luy co- 
gnent tout.^^ Par mon serment I dist-«lie, elle 
monstra bien qu'éUe estoit béate; le cfaarfeton 

Cent Nom, — I 4 

de nostre maison a couché avecques mov plus 
de quarante nuiz, mais vous n'avez garae que 
j'en deisse oncques ung seul mot à ma mère : 
je m'en suis bien gardée. — Voire, dit-il, de 
par le deable! dame, estes-vous telle? Le 
gibet y ait part! Or allez à vostre charreton, 
si vous voulez , car je n'ay cure de vous. » Si 
se leva tout à coup et se vint rendre à celle 
qu'il engrossa, et abandonna l'autre. Et quand 
lendemain on sceut ceste nouvelle , Dieu scet 
la grand risée d'aucuns, et le grant desplaisir 
de pluseurs, especialement du père et de la 
mère! 




LA NEUFIESME NOUVELLE. 

PAR monseigneur. 

our continuer le propos de nouvel- 
les histoires^ comme les adventures 
adviennent en divers lieux et diver- 
sèment, on ne doit pas taire com- 
ment nâsuères ung gentil chevalier de Bour- 
f oigne, faisant résidence en ung sien chasteau 
el et fort, foumy de gens et d'artillerie, comme 
à seigneur de son estât appartenoit, devint 
amoureux d'une damoiselle de son hostel, 
voire et la première après madame sa femme. 
Et car amours si fort le contraignait , jamais ne 
savoit sa manière sans elle , tousjours l'entre- 
tenoity tousjours la requeroit, et bref nul bi^n 

sans elle avoir il ne povoit , tant estoît-il au vif 
feru de l'amour d'elle. La damoiselle , bonne 
et sage, voulant garder son honneur, que aussi 
cher elle tenoit que sa propre ame , voulant 
aussi garder la loyaulté que à sa maistresse 
elle devoit , ne prestoit pas l'oreille à son sei- 
gneur toutesfoiz qu'il eust bien voulu ; et si 
aucunes foiz force luy estoit de l'escouter, 
Dieu scet la trèsdure response dont il estoit 
servy, luy remonstrant sa trèsfole entreprinse, 
la grand lascheté de son cueur, et au surplus 
bien luy disoit que , si ceste queste il conti- 
nue plus , que à sa maistresse il sera décelé. 
Quelque manière ou menace qu'elle face , il 
ne veult laisser son emprinse, mais de plus 
en plus la pourchasse, et tant en fait que 
force est à la bonne fille d'en advertir bien au 
long sa maistresse. La dicte dame^ advertie 
des nouvelles amours de monseigneur, sans 
en monstrer semblant, en est très malcontente ; 
mais non pourtant elle s'advisa d'ung tour, ain- 
çois que rien luy en dist, qui fut tel. Elle charge 
à sa damoiselle que à la première foiz que 
monseigneur viendra pour la prier d'amours , 
que , trestous reftiz mis arrière , elle luy baille 
jour à lendemain se trouver devers elle dedans 
sa chambre et en son lia : « Et s'il accepte la 
journée, dit madame, je viendray tenir vostre 
place , et du surplus laissez moy faire. » Pour 
obéir comme elle doit à sa maistresse , elle est 
contente d'ainsi faire. Si ne tarda guères après 
que monseigneur ne retoumast à l'ouvrage , 
et s'il avoit auparavant bien fort menty , en- 

cores à ceste heure il s'en efforce beaucop de 
l'affermer, et qui à ceste heure Poyst, mieulx 
luy vauldroit la mort que sans procnain remède 
vivre en ce monde. Qu'en vauldroit le long 
compte ? La damoiselle de sa maistresse est 
escollée et advoée que mieulx on ne pourroit, 
baille au bon seigneur à demain l'heure de 
besoignier, dont il est tant content que son 
cueur tressault tout de joye, et dit bien en 
soy mesmes qu'il ne fauidra pas à sa journée. 
Le jour des armes assignées, survint au soir 
ung gentilhomme chevalier, voisin de mon- 
seigneur et son trèsgrand et bon amy, qui le 
vint veoir, auquel il fist trèsgrande et bonne 
chère, comme trèsbien le savoit faire; si fait 
madame aussi, et le surplus de la maison 
s^efforçoit fort de luy complaire, saichant estre 
le bon plaisir de monseigneur et de madame. 
Après les trèsgrandes dières et du soupper et 
du bancquét, et qu'il fut heure de retraire, la 
bonne nuvt donnée et à madame et à ses 
femmes , les deux bc»is chevaliers se mettent 
en devises de pluséuis et diverses matères , 
et entre auttres propos te chevalier estrange 
demanda à rhonsei^eur si en son vilUge avoit 
rien de beau pour aler courre l'aguillette , car 
la devocion luy en ^est prinse après ces bon- 
nes chères et le beau[ temps qu'il fait à ceste 
heure. Monseigneur, qui nen ne iuy vouidroit 
celer, pour la grand amour qu'il luy porte, 
luy va dire comment il. a jour assigné de cou- 
cher ennuyt avecques sa chambrière, et pour 
luy faire plaisir, quand il aura esté avecques 

elle aucune espace , il se lèvera tout doulce- 
ment et le viendra quérir pour le surplus par- 
faire. Le chevalier estrançe mercya son com- 
Î>aignon, et Dieu scet qu'il luy tarde bien que 
'heure soit venue ! L'oste prend congé de luy 
et se retrait en sa garderobe, comme il avoit 
de coustume , pour soy deshabiller. Or devez 
vous savoir que tantdiz que les chevaliers se 
devisoient, madame se alla mettre dedans. le 
lict où monseigneur devoit trouver sa cham- 
brière, et droit là attendoit ce que Dieu luy 
vouldra envoyer. Monseigneur mist assez lon- 
gue espace à soy déshabiller tout à propos , 
pensant que des^à madame fiist endormie, 
comme souvent faisoit, pource que devant se 
couchoit. Il donne congé à son varlet de. 
chambre , et à tout sa longue robe s'en va au 
lict où madame l'attendoit, cuidant y trouver 
aultry; et trestout Coyement de sa robe se 
desarme, et dedans le lit se boute, et car la 
chandelle est estaincte et madame mot ne 
sonne , il cuide avoir .sa chambrière. Il n'y 6ut 
guères esté sans faire son devoir , et si très- 
bien s'i acquitta que les trois , les quatre foiz 
guères ne luy coustèrent, que madame print 
bien en gré , qui tost après , pensant que ce 
soit tout, fut endormye. Monseigneur, trop 
plus legier que par avant, voyant que madame 
dormoit et recordant de sa promesse, tout 
doulcement se lève , et puis vient à son com- 
paigndn,quin'attendoit que l'heure d'aller aux 
armes, et luy dist qu'il aille tenir son lieu , 
mais qu'il ne sonne mot, et qu'il retourne 



54 Les Cent Nouvelles nouvelles. 

quand il aura bien besoigné et tout son saoul. 
L'aultre, plus esveîllé qu'un rat et viste comme 
ung lévrier, part et s'en va, et auprès de ma- 
dame se loge sans qu'elle en sache rien. Et 
quand il est tout rasseuré , si monseigneur 
avoit bien besoigné, voire et à haste encores 
fist-il mieulx , dont madame n'est pas ung peu 
esmerveillée, qui après ce bel passetemps, 

3ui aucunement traveil luy estoit , arrière s'en- 
ormit. Et bon chevalier de l'abandonner, 
et à monseigneur s'en retourne , qui comme 
paravant emprès madame se vint relogier, et 
de plus belle aux armes se ratoille , tant bien 
luy plaist ce nouvel exercice. Tant d'heures 
se passèrent, tant en dormant comme en 
aultres choses faisant, que le trèsbeau jour 
s'apparut ; et comme monseigneur se retour- 
noit, cuidant virer l'œil sur la chambrière, il 
voit et congnoist que c'est madame , qui à 
ceste heure luy va dire : « N'estes-vous pas 
bienputier, créant, lasche et meschant, qui, 
cuidant avoir ma chambrière, par tant de 
foiz et oultre mesure m'avez accolée pour 
acomplir vostre desordonnée volume, dont 
vous estes , la Dieu mercy ! bien deceu , car 
•aultre ^ue moy, pour ceste heure, n'aura ce 
qui doit estre mien. » Se le bon chevalier fut 
esbahy et courroucé se voyant en ce train » 
ce n'est pas de merveilles. Et quand il paria, 
il dist : « M'amye, je ne vous puis celer ma 
folie, dont beaucop il me poise que jamais 
l'entreprins ; si vous prie ^u'en soyez contente 
et n'y pensez plus , car jour de ma vie plus 

ne m'adviendra : cela vous prometz-je, et 
sur ma foy. Et affin que n'aiez occasion d'y 
penser^ je donneray congé à la chambrière 
qui me bailla le vouloir d'envers vous faire 
ceste faulte. » Madame, plus contente d'avoir 
eu l'adventure de ceste nuyt que sa cham- 
brière, et oyant la bonne repentence de mon- 
sei^eur, assez legièrement s'en contenta, 
mais ce ne fut pas sans grans langages et 
remonstrances. Au fort trestout va bien , et 
monseigneur, qui a des nouvelles estoupes en 
sa quenoille, après qu'il est levé, s'en vient 
devers son compaignon , auquel il compte 
tout du long son adventure, luy priant de 
deux choses : la première si fut qu'il celast 
trèsbieh ce mistère et sa trèsdesplaisant ad- 
venture; l'autre si est que jamais il ne re- 
tourne en lieu où sa femme sera. L'autre, 
trèsdesplaisant de ceste maie adventure , con- 
forte le chevalier au mieubc qu'il peut , et pro- 
mect d'accomplir sa trèsraisonnable requeste, 
et puis monte à cheval et s'en va. La cham- 
brière , qui coulpe n'avoit au mefTait desusdit , 
emporta la pumcion par en avoir congié. Si 
vesquirent depuis assez longtemps monsei- 
gneur et madame assez paisiblement ensemble, 
sans qu'elle sceust jamais qu'elle eust eu afaire 
au chevalier estrange. 

LA DIXIESME NOUVELLE. 

PAR MONSEIGNEUR DE LA ROCHE. 

luseurs auitres l^aultes et dures ad- 
ventures ont esté démenées et à fin 
conduicteSi 6^ royaunke d'Angle-- 
terre, dont la recitaciçn à présent de 
la pluspârt ne serviroit pas à la continuacion 
de ceste hystoire présente. Neantraains. ceste 
présente hy«toire, pour son propos contmaer^ 
et le nombre de ces histoii:e$ accroistre, fera 
mencion comment ung grand seigneur dudit 
royaume d'Angleterre entre les mieulx. nez , 
riche , puissant , et conquérant , entre les aul- 
très ses serviteurs avoit parfecte fiance , con- 
fidence et amour en ung jeune et gracieux 
gentil homme de son hostel , pour pluseurs 
raisons, tant pour sa beauté, diligence, sub- 
tilité et prudence ; et, pour le bien qu'en 
lui avoit trouvé, ne luy celoit rien de ses 
amours; mesmes par succession de temps, 
pour mieulx s'entretenir en la grâce de son 
maistre, le dit gentil homme estoit celuy qui 
procuroit la plus part des bonnes adventures 
qu'en amour il avoit, et ce pour le temps que 
son dit maistre encores estoit à marier. Advint 
certain espace après, que, par le conseil de 
pluseurs ses parens, amis et bien veillans, 
monseigneur semarya àunetrèsbelle, bonne. 

et riche dame , dont pluseurs furent trèsjoyeux ; 
et entre les auttres nostre gentil homme, qui 
mignon se povoit bien nommer, n'en fut pas 
le mains contant, sentant en soy que c'estoit 
le bien et honneur de son maistre, qui le re- 
tireroit de pluseurs menues folies , ausquelles 
espoir trop se donnoit. Si dist ung jour à mon- 
seigneur qu'il estoit trèsjoyeux qu'il avoit si 
trèsbelle et bonne dame espousée, car à 
caste cause il ne serait plus empesché de faire 
queste ça et là pour luy, comme il avoit de 
coustume. A quoy monseigneur respondit que 
pourtant ne se remuoit droit, et, jasoit c|u'il 
soit marié, si n'est-il pas pourtant du gracieux 
service d'amours osté, mesmes de bien en 
mieubc s'i veult employer et donner. Son mi- 

fnon, non content de ce vouloir, luy respon- 
it que sa oueste en amours doit estre bien fi- 
née, ouana amours l'ont party de la nonpa- 
reille oes aultres, de la plus belle, de la plus 
sa^e, de la plus loyalle et toute bonne ; et quand 
à luy, face Monseigneur ce qu'il luy plaist , 
mais, de sa part, jour de sa vie à aultre femme 
paroUe ne portera au préjudice de sa mais- 
tresse. i< Je ne scay quel préjudice , dit le 
maistre , mais il vous fault trop bien remettre en 
train mes besoignes à telle, et à telle, et à telle , 
rop long^temps sans pourchaz abandonnées. 
Et ne pensez pas qu'encores ne m'en soit au- 
tant que quand vous en feiz premier parler. — 
Ha dea! monsei^eur, dit le mignqn, je ne 
sçay trop émerveiller de vostre fait ; il faut dire 
que vous prenez. plaisir à abuser femmes, qui 



58 Les Cent Nouvelles nouvelles. 

par ma foy n'est pas bien fait : car vous sa- 
vez mieulx que nul aultre que toutes celles 
que vous avez cy nommées ne sont pas à com- 
parer en beauté ne auitrement à madame , à 
qui vous ferez mortel desplaisir s'elle savoit 
vostre desordonné vouloir. Et , qui plus est, 
vous ne povez ignorer qu'en ce faisant vous 
ne damnez vostre ame. — Cesse ton prescher, 
dit monseigneur, et va dire ce que je te com- 
mende; — Pardonnez-moy, monseigneur, dit 
le mignon; un mot pour tous, j'aymeroie 
mieulx mourir que à mon pourchaz sourdist 
noise ou débat entre vous et madame , mesmes 
pour vous la mort étemelle ; si vous prie es- 
tre content de moy, s'il vous plaist, car je n'en 
feray rien plus. » Monseigneur, qui voit son 
mignon enhurté , pour ce cop ne le presse. 
Mais à chef de pièce de trois ou quatre jours, 
sans faire en rien semblant des paroUes précé- 
dentes , entre aultres devises à son mignon de- 
mande quelle viande il mengoit plus volun- 
tîers. Et il luy respondit que nulle viande 
tant ne luy plaisoit que pastez d'anguilles. 
(( Saint Jehan , c'est bonne viande , ce dist le 
maistre, vous n'avez pas mal choisy. » Cela 
se passe , et monseigneur se trait arrière et 
mande venir vers luy ses maistres d'ostel , 
auxçiuebc il charge si cher qu'ilz luy veulent 
obéir que son mignon ne soit servy d'aultre 
viande que de pastez d'anguille, pour rien 

3u'il dye. Et ilz respondent et promectent 
'accomplir son commendement, ce (ju'ilz fei- 
rent trèsbien : car^ comme le dit mignon Ait 

assis à table pour menger en sa chambre , le 
propre jour du commendement , ses gens luy 
apportèrent largement de beaulx et gros pas- 
tez d'anguilles qu'on leur délivra en la cui- 
sine , dont il fut bien joyeux. Si en menga 
tout son saoul. Au lendemain pareillement, 
et cinq ou six jours ensuyvans tousjours reve- 
noient ces pastez en jeu, dont il estoit desjà 
tout ennuyé ; si demanda à ses gens si on ne 
servoit léans que de pastez. « Ma foy, Mon- 
seigneur, dient-ilz , on ne vous baille autre 
chose ; trop bien voyons-nous servir en sale 
et ailleurs d'aultres viandes ; mais pour vous, 
il n'est mémoire que de pastez. » Le mignon , 
sage et prudent, que jamais sans grand cause 
pour sa bouche ne feroit plainte , passa enco- 
res pluseurs jours tousjours usant de ces en- 
nuyeux pastez, dont il n'estoit pas bien content. 
Si s'advisa , ung jour entre les aultres , d'al- 
ler disner avec les maistresd'ostel, qui le firent 
servir comme paravant de pastez df'anguilles. 
Et quand il vit ce , il ne se peut plus tenir de 
demander la cause pour quoy on le servoit 
plus de pastez d'anguilles que les aultres, et 
s'il estpitpasté. « Par la mort bieu! dist-il, 
j'en suis si treshodé que plus n'en puis ; il me 
semble que je ne voy que pastez. Et pour vous 
dire, il n'y a point de raison, vous le m'avez 
fait trop longuement ; il y a plus d'un mois 
que vous me faictes ce tour, dont j'en suys 
tant maigre que je n'ay force ne puissance ; et 
ne saroye estrecontent d'estreainsi gouverné.» 
Les maistres d'ostel dirent que vrayement ilz 

ne faisoient chose que monseigneur n'eust 
commendé, et que ce n'estoit pas par eulz. 
Nostre mignon , plain de pastez, ne porta guè- 
res sa pensée sans la déceler à monsei^eur, 
et luy demanda à quel propos il l'avoit fait 
servir si longuement de pastez d'anguilles , et 
défendu, comme disoient les maistres d'ostel, 
qu'on ne luy baillast aultre chose. Et Monsei- 
gneur, pour response , luy dist : « Ne m'as-tu 
pas dit que la viande qu'en ce monde plus tu 
âmes ce sont pastez d'anguilles? — Samt Je- 
han ! monseigneur, dist le mignon , oy. — 
De quoy te j)lains-tu donc? dist monseigneur; 
je te fais bailler ce que tu aymes. — Aime! 
dit le mignon, il y a manière : j'ayme trèsbien 
voirement pastez d'anguilles pour une foiz, ou 
pour deux, ou pour trois, ou de fois à aultre, 
et n'est viande que devant je preisse; mais 
de dire que tous les jours les voulsisse avoir 
sans menger aultre chose, par nostre Dame, 
non feroye ; il n'est homme qui n'en fut rom- 
pu et rebouté : mon estomac en est si traveillé 
que, tantost qu'il les sent, il a assez disné. 
Pour Dieu ! monseigneur, commendez qu'on 
me baille aultre viande pour recouvrer mon ap- 
pétit, aultrement je suis homme deffait. — Ha 
dya, dit monseigneur, et te semble-il que je ne 
soye ennuyé, qui veubc que je me passe de la 
char de ma femme ; tu pcuz penser, par ma foy , 
que j'en suys aussi saoul que tu es de pastez , 
et que aussi voluntiers me renouvelleroye d'une 
aultre, jasoit aue point tant ne l'aymasse, 
que tu feroies a^aultre viande que point tant 

n'aymes que pastez. Et, pour abréger, tu ne 
tnengeras jamais adtre viande jusques à ce 
que tu .me serves ainsi que souk)yes ; et me fe- 
ras avoir des unes et des.aultres , pour moy re- 
nouveller, comme tu veuh: changer de viande.» 
Le bon mignon, quand il entendit le mystère 
et ia subtuie comparaison que monsieur a 
faicte, fut tout confus et se rendit, et promect 
à son maistre de faire tout ce qu'il voudra 
affin qu*il soit quitte de ses pastez. Et pour ce 
point monseigneur, pour changer voire et ma- 
dame espergnier, au pourchaz du mignon, 
passa le temps comme ii souloit avecques les 
belles et bonnes ; et nostre bon mi^on fut dé- 
livré de ses pastez et à son premier mestier 
ratelié. 



LA Xle NOUVELLE. 

PAR MONSEIGNEUR. 

ng lasche paillard et recréant, jaloux, 
je ne dy pas coulx, vivettt à Payse 
ainsi comme Oieû scet et que les en- 

tachez de ce mal pevent sentir et les 

aultres pevent appercevoir et oyr dire, ne savoit 
à qui recourre ne soy rendrepoùr trouver garison 
de sa dolente, miseirableetbien pouplaincte ma- 
ladie. Il faisoit huy ungpelerinage, demain ung 
aultre , et aussi le plus souvent par ses gens ses 
dévorions et (offrandes fadsoit faire , tant estqit 

assoté de sa maison , voire au mains du regard 
de sa femme , qui misérablement son temps 
passoit avecques son trèsmaudit mary, le plus 
suspessonneux hoignard que jamais femme ac- 
cointast. Ung jour, comme il pensoit qu'il fait 
et fait faire pluseurs offrandes à divers sains 
de paradis, et entre auitres à monseigneur 
saint Michel, il s'advisa au'il en feroit une 
aultre à Tymage qui est aessoubz ses piez, 
qui est la representacion d'un deable. Et de 
fait commenaa à ung de ses gens qu'il luy al- 
lumast et feist offre a'une grosse chandelle de 
cyre, en luy priant pour son intencion. Son 
commendement fut fait et accomply par le 
varlet, qui luy fist son rapport. « Dr ça, dist-il 
en soy mesmes , je verray si Dieu ou deable 
me pourroit garir.» En son accoustumé desplai- 
sir, après ceste nouvelle offrande , se va cou- 
cher ce trèspaillard jaloux auprès de sa très- 
bonne femme ; et, jasoit ce qu'il eusten sa teste 
des fantasies et pensées largement, si le con- 
traingnit nature qu'elle eust ses droiz. Et de fait 
bien fermement s'endormit ; et , comme il estoit 
au plus parfont de son somme , celuy à qui ce 
jour la chandelle avoit fait offrir par vision à 
luy s'apparut , qui le remercya de l'offrende 
que naguères luy envoya, affermant que pieçà 
telle onrande ne luy ftit donnée. Dist au sur- 
plus qu'il n'avoit pas perdue sa peine , et qu'il 
obtendroit ce dont il l'avoit requis. Et, comme 
à i'aultre sembla , en ung doy de sa main ung 
anel y bouta , disant que , tant que cest anel j 
fiist, jaloux il ne seroit , ne cause aussi jamais 

venir ne luypourroit qui de ce le tentast. Après 
Fesvanuissement de ceste vision, nostre jafoux 
se reveilla , et si trouva Pun des doiz de sa main 
bien avant ou derrière de sa femme bouté , 
dont il et elle furent bien esbahiz. Mais du 
surplus de la vie au jaloux, de ses affères et 
manières et maintiens , ceste histoire se taist. 




LA Xlle NOUVELLE. 

PAR MONSEIGNEUR DE LA ROCHE. 

, S metes du pais de Hollande , ung fol 
naguères s'advisa de faire le pis qu'il 
pourroit, c'est assavoir se marier; et, 
tantost qu'il fut affublé du doulx man- 
teau de mariage, jasoit que alors il fust jrver, il 
fut si fort eschaufé que on ne le savoit tenir. Les 
nuiz , qui pour ceste saison duroient et neuf et 
dix heures , n'estoient point assez soufBsantes ne 
d'assez longue durée pour estaindre le trèsardent 
désir qu'il avoit de faire lignée ; et de fait , quel- 
que part qu'il encontrast sa femme, il l'abbatoit, 
fust en sa chambre , fust en l'estable ; en quel- 
que lieu que ce fust, tousjours avoit ung as- 
sault. Et ne dura pas ceste manière ung moys 
ou deux seuUement, mais si trèslonguement 
que pas ne le vouldroye escripre, pour l'in- 
convénient qui sourdre en pourroit si la folie 
de ce grant ouvrier venoit à la cognoissance 
de pluseurs femmes. Que vous en diray-je 

plus? Il en fîst tant c^ue la mémoire jamais es- 
taincte ne sera ou dit pals. Et à la vérité , la 
femme qui naguères au bailly d'Amiens se 
<5omplaignit de son mary pour le trèsgrand tra- 
veil qu'illuy donnoit de semblable cas n'avoit 
pas si bien matère de soy douloir que ceste cy. 
Quoy que fust^jasoit que de ceste plaisante 
peme aucunes foiz se fiist trèsbien passée, pour 
obéir comme elle devoit à son maiy , jamais ne 
fut rebourse à Pesperon. Advint ung jour après 
disner que trèsbeau temps faisoit, et que le 
soleil ses raiz envoyoit et departoit par la terre 
paincte et brodée de belles neurs , si leur print 
volunté d'aller jouer au bois eubc deux tant 
seullement, et si se misrent au chemin. Or ne 
vous fault il pas celer ce qui sert à l'ystoîre : 
A la foiz que noz bonnes ^ens eurent ceste 
devocion, un^ laboureur avoit perdu son veau 
qu'il avoit mis paistre dedans un pré mar- 
chissant au dit bois ; lequel il vint veoir et ne 
le trouva pas , dont il ne fiit pas moyennement 
courroussé, et se mist à la queste, tant par le 
bois comme es prez, terres et places voisines 
d'environ ; mais il n'en scet trouver nouvelles. 
Si s'advisa que à l'adventure il s'estoil bouté 
dedans quelque basson pour paistre, ou de^ 
dans aucun rossé herbu « dont il pourroit bien 
saillir quand il auroit le ventre plain. Et, aiîBn 
qu'il puisse mieulx véoir et à son aise, sans 
aller courre çà ne là son veau où il est , com- 
me il pensoit, il choisist le plus hault arbre 
et mieulx housse du bois, et monte des* 
sus. Et quand il se trouve au plus hault de 

cest arbre, qui toute la terre d'environ descou- 
vroit, ii luy est bien advis que son veau est à 
moitié trouvé. Tantdiz que ce bon laboureur 
gectoit ses yeulx de tous costés après son 
veau , véezcy nostre homme et sa femme oui 
se boutent ou boys , chantans, jouans , et oe- 
visans, et faisans feste, comme font les cueurs 
gaiz quand ilz se trouvent es plaisans lieux. 
Et n'est pas merveille si le vouloir luy creut et 
désir l'enorta d'accoler sa femme en ce lieu si 
plaisant et propice. Pour exécuter ce vou- 
loir à sa plaisance et à son beau loisir, tant re- 
garda à dextre et à senestre qu'il apperceut le 
trèsbel arbre dessus lequel estoit le laboureur, 
dont il ne sçavoit rien ; et soubz cest arbre il 
disposa et conclut ses gracieuses armes ac- 
complir. Et quand il fut au lieu, il ne demoura 
guères après la semonce de son désir, tenant 
le lieu de ipareschal, au'il ne mist main à la 
besoigne, et vous assault sa femme, et laporte 
par terre, et car alors il estoit bien degois , et 
sa femme aussi d'autre part, il la voult voir 
devant et derrière, et ce fait prend sa robe 
et la luy osta, et en cotte simple la mect. 
Après il la haussa hitn hault malgré elle, 
comme efforcée , et n'est pas content de ce, 
mais, pour le bien veoir à son aise et sa beaulté 
regarder, la tourne, et sus son gros derrière par 
trois , par quatre foiz sa rude main il fait des- 
cendre; il la revire d'adtre; et comme il 
avoit son derrière regardé, aussi fait il le de- 
vant, ce que la bonne simple femme ne veult 
popr rien consentir ; mesmes avec la grant ré- 

Cent Nou¥. ~ I. i 

sistence qu'elle fait, Dieu scet que sa langue 
n'estoit pas oyseuse ! Or l'appelle malgracieux, 
fol, et enragé, aultre foiz deshoneste, et tant 
luy dit que c'est merveille ; mais riens n'y 
vault , il est trop plus fort qu'elle, et si a con- 
clu de faire inventoire de tout ce qu'elle a ; 
si est force qu'elle obéisse, mieulx aymant, 
comme sage, le bon plaisir de son mary que 
par refus son desplaisir. Toute ddense du 
costé d'elle mise arrière , ce vaillant homme 
va passer temps à ce devant regarder, et, si 
sans honneur on le peut dire, il ne Ait pas 
content si ses mains ne descouvroient à ses 
yeulx les secrez dont il se devoit bien passer 
ia'enquerre. Et comme il estoit en ce parfond 
estude , il disoit maintenant : <( Je voy cecy, 
je voy cela , encores cecy, encores cela. » Et 
qui l'oyoit, il voyoit tout le monde et beau- 
cop plus. Et, après une longue pause , estant 
en ceste gracieuse contemplation , dist de re- 
chef : « Saincte Marie , que je voy de choses ! 
— Helas ! dist lors le laboureur sur l'arbre 
juché, et ne véez-vous pas mon veau, beau 
sire ? il me semble que j'en voy la queue. » 
L'aultre^ jasoit qu'il rust bien esbahy, subite- 
ment fist sa response et dist : « Ceste queue 
n'est pas de ce veau. » Et à tant part et s'en 
va , et sa femme le suyt. Et qui me demande- 
roit qui le laboureur mouvoit à faire ceste sa 
question , le secrétaire de ceste histoire res- 
pond que la barbe du devant de ladite femme 
estoit assez et beaucop longue , comme il est 
de coustume à celles ae Hollande ; si cuidoit 

bien que ce fîist la queue de son veau ; attendu 
aussy que le mary d'elle disoit qu'il voyoit tant 
de choses, voire à pou tout le monde, si pen- 
soit en soy mesmes que son veau ne pouvoit 
^ guères estre esloigné , et que avec aultres cho- i 

^ ses léans pourroit-il bien estre embusché. i 




LA Xllle NOUVELLE. 

1 

^ PAR MONSEIGNEUR DE CASTREGAT , ESCUIER 

DE MONSEIGNEUR. 

Londres en Angleterre, tout dedans 
avoit naguères ung procureur en 
parlement qui entre aultres ses ser- 
viteurs avoit ung clerc habile et di- 
ligent et bien escripvant, qui trèsbeau filz 
estoit , et, qu'on ne doit pas oblier, pour ung 
homme de son eage il n'en estoit point de 
plus subtiL Ce gentil clerc, frez et viveux, 
fut tantost pîcqué de sa maistresse , que très- 
belle , gente et gracieuse estoit ; et si très- 
bien luy vint, que, ainçois qu'il luy osast onc- 
ques dire son cas , le Dieu d'amours i'avoit 
ad ce menée qu'il estoit le seul homme ou 
monde qui plus luy plaisoit. Advint qu'il se 
trouva en place ramonnée ; et de fait, toute 
crainte mise arrière , à sa dicte maistresse son 
trèsgracieux et doulx mal racompta, laquelle, 
pour la grand courtoisie que Dieu en elle n'a- 
voit pas obliée , desja aussi attaincte comme 

dessus est dit , ne le fîst guères languir : car 
après plusieurs excusacions et remonstrances 
qu'elle en bref luy troussa, qu'elle eust à 
aultre plus aigrement et plus longuement dé- 
mené, elle fut contente qu'il sceust qu'il luy 
plaisoit bien. L'aultre, qui entendoit son latin, 
plus joyeux que jamais il n'avoit esté, s'advisa 
de batre le fer tantdiz qu'il estoitchautt , et si 
trèsroidde sa besoigne poursuyt qu'en pou de 
temps joyt de ses amours. L'amour de la 
maistresse au clerc et du clerc à elle estoit et 
fut longtemps si trèsardente que jamais gens 
ne furent plus esprins, et n'estoit en la puis- 
sance deMalebouche, de Dangier, ne d'aultres 
telles maudictes gens, de leurs bailler ne don- 
ner destourbier. En ce trèsglorieux estât et 
joyeux passetempsse passèrent pluseurs jours 
oui guères aux amans ne durèrent , qui tant 
donnez l'un à l'aultre estoient qu'à pou à Dieu 
eussent quitté leur paradis pour vivre au 
monde leur terme en ceste fasson. Et comme 
ung jour ensemble estoient, après les trèshaulx 
biens que amour leur souffrit prandre, et se 
devisassent, en pourmenant par une sale, com- 
ment ceste leur joye impareille continuer 
se pourroient seurement , sans que l'embusche 
de leur dangereuse entreprinse fust descou- 
verte au mary d'elle, qui du renc des jaloux 
se tiroit trèsçrès du hault bout , pensez que 
plus d'un advis leur vint au devant, que je passe 
sans plus au long escripre. La nnale con- 
clusion et derrenière résolution que le bon 
clerc emprint sur luy de la trèsbien conduire 

et à sa seure fin terminer, à quoy point ne fail- 
lit , veezcy comment. Vous devez savoir que 
l'accointance et alliance que le clerc eut à sa 
maistresse, à laquelle diligemment servoit et 
complaisoit, qu'il n'estoit pas mains diligent 
de servir et complaire à son maistre, jasoit que 
en toutes fassons aultres ce fust , et ce pour 
mieulx couvrir son fait et aveugler les jaloux 
yeulx de celuy qui pas tant ne se doubtoit 
(ju*on luy en lorgeoit bien la matère. Ung 
jour, nostre bon clerc,voyant son maistre assez 
content de luy, emprint de parler et tout seul 
trèshumblement, et doulcement et en grand 
révérence luy dist qu'il avoit en son cueur 
ung secret que voluntiers luy decelast s'il 0- 
soit. Et ne vous fault pas celer que comme 
pluseurs femmes ont larmes à commendement 
qu'elles espandent toutesfoiz ou le plus sou- 
vent qu'elles veulent , si eut à cest cop nos- 
tre bon clerc, car grosses larmes, en parlant, 
luy descendoient en très grand abundance ; 
et n'est homme qui ne cuîdast qu'elles ne fus- 
sent ou de contricion, de pitié ou de très 
bonne intencion. Le pouvre maistre abusé, 
oyant son clerc, ne fut pas ung peu esbahy 
n'esmerveillé , mais cuidoit bien qu'il y eust 
aultre chose que ce que après il sceut. Si luy 
dist : « Que vous fault-il , mon filz , et qu'avez 
vous à plorer maintenant ? — Helas ! sire , et 
i'a)r bien cause plus que nul aultre de douloir; 
mais helas! mon cas est tant estrange, et 
non pas mains piteux sur tous requis d'estre 
celé , que jasoit que j'aye eu vouloir de le vous 

dire , si m'en reboute crainte quand j'ay au 
long à mon maleur pensé. — Ne plorez plus , 
mon filz , respond le maistre, et si me dictes 
qu'il vous fault , et je vous asseure , s'en moy 
est de vous aider, je m'y emploiray comme je 
doy. — Ha! mon maistre, dit le renard clerc, 
je vous mercie ; mais j'ay bien tout regardé , 
je ne pense pas que ma langue eust la puis- 
sance de descouvrir la trèsgrand infortune que 
j'ay si longuement portée. — Ostez-moy ces 
propos et toutes ces doléances, ce dist le mais- 
tre ; je suis celuy à qui rien ne devez celer ; 
je veil savoir que vous avez ; avancez vous 
et le me dictes. » Le clerc, sachant le tour de 
son baston , s'en fist beaucop prier, et a très- 
grand crainte par semblant , et à grand abun- 
dance de larmes et à volunté se laisse ferrer, 
et dit qu'il dira , mais qu'il luy veille promettre 
que par luy jamais ame n'en sçaura nouvelle , 
car il aymeroit autant ou plus cher morir que 
son maleureux cas fust cogneu. Geste pro- 
messe par le maistre vouée , le clerc mort et 
descoloré comme ung homme jugié à pendre , 
si va dire : « Mon trèsbon maistre , il est vray 
que jasoit que pluseurs gens et vous aussi 
pourriez 'penser que je fusse homme naturel 
comme ung aultre, ayant puissance d'avoir 
çompaignie avecques femme , et de faire li- 
gnée , je vous ose bien dire et monstrer que 
point je ne suis tel, dont, hélas ! trop je me 
deulz.» Et, à ces paroles, asseurémenttira son 
membre à perche et luy fist monstre de la peau 
où les coillons se logent , lesquelx il avoit par 

industrie fait monter en hault vers le petit 
ventre , et si bien les avoit cachez qu'il sem- 
foloit qu'il n'en eust nul. Or va il dire : « Mon 
maistre, vous veez mon infortune, dont de 
rechef vous prie qu'elle soit celée ; et oultrc 

Ï>lus , trèshumblement vous requier, pour tous 
es services (jue jamais vous féis, qui ne sont 
pas telz que j'en eusse eu la volunté, si Dieu 
m'eust donné le povoir, que me facez avoir 
mon pain en quelque monastère dévot, où je 
puisse le surplus de mes jours au service de 
Dieu passer, car au monde ne puis-je de rien 
servir.» L'abusé et deceu maistre remonstre à 
son clerc l'aspreté de religion , le pou de mé* 
rite qui luy en viendroit quand il se veult ren- 
dre comme par desplaisir de son infortune , et 
foison d'aultres raisons luy amena, trop lon- 
gues à racompter, tendans à fin de l'oster de 
son propos. Savoir vous fault aussi que pour 
rien ne l'eust voulu abandonner, tant pour son 
bien escripre et diligence que pour la fiance 

âue doresenavant à luy adJQustera. Que vous 
iray-je plus ? Tant luy remonstra, que ce clerc 
au ton pour une espace en son estât et en son 
service demourer luy promet. Et comme ou- 
vert luy avoit son secret , le sien luy voult 
déceler, etdist : «Monfilz, de vostreinfortune 
ne suis je pas joyeux, mais, au fort , Dieu, qui 
fait tout pour le mieulx et scet ce qui nous 
duyt et vault trop mieubc que nous mesmes> 
en soit loé ! vous me pourrez doresenavant 
trèsbien servir, que à mon povoir vous meri- 
teray. J'ay jeune femme assés legière et volage, 



72 Les Cent Nouvelles nouvelles. 

et je suis, ainsi que vous véez , desjà ancien 
et sur eage , qui aucunement peut estre occa- 
sion à pluseurs de la requerre de deshonneur ; 
et à elle aussi , s'elle estoit aultre que bonne , 
me bailler matière de jalousie ; et, pour éviter 
ce danger et aultres pluseurs, je la vous 
baille et donne en garde , et si vous prie que 
ad ce tenez la main que je n'aye cause d'en 
trouver aucune matère de jalousie.» Par grand 
deliberacion fîst le clerc sa response ; et quand 
il parla, Dieu scet s'il loa bien sa trèsloyalle et 
bonne maistresse, disant que sur tous aultres 
il l'avoit belle et bonne, et qu'il s'en devoit 
tenir content. Neantroaîns, en service et autres 
choses, il est celuy qui s'i veult du tout son 
cueur employer, et ne laissera, pour rien que 
hiy puist advenir, qu'il ne l'advertisse de tout 
ce que loyal serviteur doit faire à son maistre. 
Le maistre, lye et joyeux de la nouvelle garde 
de sa femme , laisse l'ostel et en la ville à ses 
stfaires va entendre. Et le bon clerc inconti- 
nent fault à sa garde , et, le plus longuement 
que il et sa dame osèrent, n'espergnèrent pas 
les membres qui en terre poumront ; et ne fi- 
rent jamais gngneurfeste, puisque la dame fut 
advertie de la fasson subtile qui son mary abu- 
seroit. Assez et longue espace dura le joieux 
passetemps de ceulx qui tant bien s'entra- 
moyent. Et si aucunes fois le bon mary alloit 
dehors, il n'avoit garde d'emmener son clerc ; 
plustost eust emprunté ung seiviteur à ses 
voisins que l'aultre n'eust gardé l'ostel ; et si 
la dame avoit congié d^aller eh aucun peleri- 

nage , plustost allast sans chambrière que sans 
le trèsgracieux clerc. Faictes vostre compte : 
jamais clerc vanter ne se peut d'avoir eu meil- 
leure adventure, qui point ne vint à cognois- 
sance, voire au mains que je sache, à celuy 
qui bien s'en fust désespéré s'il en eust sceu 
le demene. 




LA XlIIIe NOUVELLE. 

PAR MONSEIGNEUR DE CRÉQU Y , CHEVALLIER 
DE l'ordre de MONSEIGNEUR. 

a ^nde et large marche de Bour^- 
goigne n'est pas si despourveue de 
pluseurs adventures dignes de mé- 
moire et d'escripre, que, à fournir 
les histoires qui à présent courent, je n'ose 
bien avant mettre et en bruyt ce que nàguères 
y advint. Assez près d'un gros et bon village 
assis sur la rivière d'Ouches avoit et en- 
cores a une montaigne où ung hermite tel que 
Dieu scet faisoit sa résidence, lec^uel, soubz 
umbre du doulx manteau d'ypocnsie, faisoit 
des choses merveilleuses qui pas ne vindrent 
à congnoissance ne en la voix publicque du 
peuple , jusques ad ce que Dieu plus ne vouloit 
son trèsdaranable abus permettre ne souffrir. 
Ce saint hermite , qui de son coup à la mort se 
tiroit, n'estoit pas mains luxurieux que ung 
vieil cinge est malicieux ; mais la manière du 

conduire estoit si trèssubtille qu'il fauit dire 
qu'elle passoit les termes des engins com- 
muns. Veez cy qu'il fist : Il regarda qu'entre 
aultres femmes et belles filles ses voisines , la 
plus digne d'estre aimée et désirée estoit la 
nlle à une simple femme vefve, trèsdevote et 
bien aumosnière; si va conclure en soy, si 
son sens ne lui fault, qu'il en chevira bien. 
Ung soir, environ la mynuyt, qu'il faisoit 
noir et rude temps , il descendit de sa mon- 
taigne et vint à ce village , et tant passa de 
voies et sentiers que soubz le toit de la mère 
à la fille, sans estre oy, seul se trouva. L'os- 
tel n'estoit pas si grand, ne si pou de luy 
hanté tout en devocion , qu'il ne sceust bien 
les engins. Si va faire ung pertuys en une 
paroy non guères espesse, à l'endroit de la- 
quelle estoit le lict de ceste simple vefve ; et 
prent ung long baston percé et creux dont il es- 
toit hourdé, et, sans la vefvette esveiller, auprès 
de son oreille l'arresta, et dit en assez basse 
voix par trois foiz : « Escoute moy, femme 
de Dieu ; je suis ung angel du Créateur, qui 
devers toy m'envoye toy annuncer ec com- 
mender, par les haulx biens qu'il a voltr en 
toy enter, qu'il veult par ung hoir de ta chair, 
c'est à savoir ta fille, l'Eglise son espouse 
reunir, reformer, et à son estât deu remettre. 
Et veez cy lafasson : Tu t'en yras en la mon- 
taigne devers le saint hermite, et ta fille lùy 
mèneras, et bien au long luy compteras ce 
que à présent Dieu par moy te commende. Il 
congnoistra u fille, et d'eutx viendra ung filz 



Nouvelle -XHW-.* 75 

eleu de Dieu et destiné au saint siège de 
Romme, qui tant de bien fera que à saint Pierre 
et à saint Pol le pourra l'on bien comparer. Atant 
m'en vois, obéy à Dieu. » La simple femme, 
trèsebahie , souprinse aussi et à demy ravye , 
cuida vrayement et de fait que Dieu luy en- 
voiast ce message ; si dit bien en soy mesmes 
qu'elle ne désobéira pas ; si se rendort une grand 
pièce après, non pas trop fermement, attendant 
et beaucop désirant le jour. Et entretant le bon 
hermite prend le chemin devers son reclusage en 
la montaigne. Ce trèsdesiré jour à chef de pièce 
fut annuncé par les raiz du soleil, qui, malgré 
les voirrières des fenestres , vindrent descen- 
dre enmy la chambre , firent mère et fille bien 
à haste lever. Quand prestes furent et sur piez 
mises, et leur pou de mesnage mis à pomt, 
la bonne mère si demande à sa fille s'elle n'a 
rien oy en ceste nuyct , et elle luy respond : 
<( Certes , mère , nenny. — Ce n'est pas à toy, 
divelle aussi , que de prinssault ce doulx mes- 
sage s'adresse , combien qu'il te touche beau- 
cop. » Lors luy va dire tout au long l'ange- 
licque nouvelle que en ceste nuyt Dieu luy 
manda ; demande aussi qu'elle en veut dire. 
La bonne fille , comme sa mère simple et de- 
vote , respond : « Dieu soit loé ; ce qu'il vous 
phust, ma mère, soit Tait. — C'est trèsbien 
dit, respond la mère. Or en allons à la mon- 
tage à la semonce du bon an^el devers le 
samt.preudomme. » Le bon hermite, faisant le 
guet quand la deceue veille sa simple fille 
amenroit, la voit venir; si laisse son huys 

entreouvert, et en prière se va mettre eiimy 
sa chambre , affin qu'en devocion fiist trouvé. 
Et comme il desiroit il advint, car la bonne 
femme et sa fille, voyans Phuys entreouvert , 
sans demander quoy ne comment, dedans en- 
trèrent. Et, comme elles parceurent l'ermite en 
contemplacion, comme s'il fust Dieu l'onno- 
rèrenl. L'ermite , à voix humble et casse , les 
yeulx vers la terre enclinez, de Dieu salue 
la compaîgnie. Et la veillote , désirant qu'il 
sceust l'occasion qui Tamenoit , le tire à part 
et luy va dire de bout en bout tout le fait , 
qu'il savoit trop mieulx qu'elle. Et, comme en 
grand révérence faisoit son rapport, le bon 
hermite gettoit ses yeulx en hault, joignoit les 
mains au ciel; et la veille ploroit, tant avoit 
et joye et pitié. Quand ce rapport fut au long 
achevé, dont la veillotte attendoît la response , 
celuy qui la doit faire ne se haste pas. Au fort, 
à chef de pièce, quand il parla ce fut : « Dieu 
soit loé! Mais , m'amye , dist-il , vous sem- 
ble-îl à la vérité, et à vostre entendement, que 
ce que droit cy vous me dictes ne soit point fan- 
tosme ou illusion ^ Que vous en juge le cueur ? 
Sachez que la chose est grande. — Certainement, 
beau père, j'entendiz la voix qui ceste joieuse 
nouyelle apporta aussi plainement que je faiz 
vous, et croiez que je ne dormoye pas. — Or 
bien, dit-il, non pas que je veille contredire au 
vouloir de mon createur,si me semble-il que vous 
et moy dormions encores sur ce fait ; et, s'il vous 
appert de rechef, vous reviendrez icy vers moy, 
et Dieu nous donnera bon conseil et advis. 

On ne doit pas trop legierement croire , ma 
bonne mère ; le dyable , aucunesfois envieux 
d'aultruy, bien treuve tant de cautelies et se 
transforme en angei de lumière. Créez, ma 
mère, que ce n'est pas pou de chose de ce 
fait cy ; et, si je y mectz ung pou de refus , ce 
n'est pas merveille : n'ay je pas à Dieu voué 
chasteté? Et vous m'apportez la romptture de 
par lui. Retournez en vostre maison, et priez 
Dieu, et au surplus demain nous verrons que 
ce sera; et à Dieu soiez. » Après ung grand 
tas d'agyos, se part la compagnie de l'ermite, 
et vindrent à l'ostel devisant. Pour abréger, 
nostre hermite à l'heure accoustumée et deue, 
foumy du baston creux en lieu de crochette , 
revint à l'oreille de la simple femme , disant 
Its propres motz , ou en substance , de la nuyt 
précédente ; et, ce fait, vistement retourne en 
son manoir. La veille , de joye emprise , cui- 
dant Dieu tenir par les piez , lève de haulte 
heure, à sa fille racompte ses nouvelles sans 
doubte , confermans la vision de l'autre nuyt 
passée. Il n'est que d'abréger : a Or allons de- 
vers le saint homme. » Elles s'en vont , et il 
les voit approucber , si va prendre son bré- 
viaire, et son service à recommancer, et en cest 
estât devant l'huys de sa maisonnette se fait 
des bonnes femmes saluer. Si la veille hier 
luy fist ung grand proloeue de sa vision , ce- 
luy de maintenant n'est de rien maindre , dont 
le preudomme se signe et émerveille , disant : 
« Et vray Dieu, qu'est cecy? Fay de moy tout 
ce qu'il plaist, combien que, si n'estoit ta 

large grâce , je ne suys pas digne d'exécuter 
ung SI grand euvre. — Or regardez, beau 
père , dist lors la bonne femme , vous voiez 
bien que c'est à certes quand de rechef à 
moy s'est apparu l'angel. — En vérité, m'a- 
mye, ceste matère m'est si haulte et si très- 
difficile et non accoustumée que je n'en sçay 
bailler, dist l'ermite , que doubtive response. 
Non mye affin que vous entendez sainement 
qu'en attendant la tierce apparition je veille 
que vous tentez Dieu ; mais on dit de cous- 
tume : A la tierce foiz va la luycte ; si vous 
prie et requier qu'encores se peust passer ceste 
nuyt sansaultre chose faire, attendant sur ce 
fait la grâce de Dieu; et , si par miséricorde il 
nous demonstre ennuyt comme les aultres 
précédentes, nous ferons tant qu'il en sera 
loé. » Ce ne fut pas du bon gré de la bonne 
veille qu'on tarda tant d'obeyr à Dieu , mais 
au fort l'ermite fut creu comme le plus sage. 
Comme elle fut couchée , ou parfond pense- 
mens des nouvelles qui en teste luy revient , 
l'ypbcrite pervers, de sa montaigne descendu, 
luy mect son baston creux à l'oreille , en luy 
commendant de par Dieu, comme son ange , 
une foiz pour toutes , qu'elle meine sa fille à 
l'ermite pour la cause que dicte est. Elle n'o- 
blya pas tantost qu'il lust jour ceste charge : 
car, après les grâces à Dieu de par elle et sa 
fille rendues , se mettent à chemm par devers ' 
l'ermitage, où l'ermite leur vient au devant, 
qui de Dieu les salue et beneist. Et la bonne 
mère, trop plus que nulle aultre joyeuse, ne 

lay cela guère sa nouvelle apparicion, dont 
Termite , qui par la main la tient , en sa cha- 
pelle les convoyé , et la fille les sujrt, et leans 
font les trèsdevotes oroisons à Dieu le tout 
puissant, qui ce trèshault mystère leur a dai- 
gné monstrer. Après ung pou de sermon que fist 
rermite touchant songes, visions, apparicions 
et revelacions, qui souvent aux gens advien- 
nent , il cheut en propos de toucher leur ma- 
tière pour laquelle estoient assemblés. Et 
pensez que Termite les prescha bien et en 
Donne devocion, Dieu le scet : « Puis que 
Dieu veult et commende que je face lignée 
papale , voire et le daigne révéler non pas une 
foiz ou deux seullement , mais bien la tierce 
d'abundance, il fault croire , dire et conclure 
que c'est ung hault bien qui de ce fait en en- 
suivra. Si m'est ad vis que mieulx on ne peut 
faire que d'abréger Texecution en lieu de ce 
que trop espoir j'ay différé de baillier foy à la 
saincte aparicion. — Vous dictes bien, beau 
père ; comment vous plaist-il faire ? respond la 
veille.»* — Vous laisserez céans vostre belle 
fille, dit Thermite, et elle et moi en oroisons 
nous mettrons , et après au surplus ferons ce 
que Dieu nous apprendra. » La bonne veille 
fut contente , si fut sa fille pour obéir. Quand 
damp hermite se treuve à part avec la belle 
fille , comme s'il la voulsist rebaptiser toute 
nue la fist jdespoiller; et créez qu'il ne de- 
moura pas vestu. Qu'en vauldroit le long 
compte r II la tint tant et si longuement avec 
luy, en lieu d'aultre clerc, tant aia aussi et 

vint à l'ostel d'elle, pour la doubte des gens, 
que le ventre luy commença à bourser, dont 
elle fut si trèsjoyeuse qu'on ne vous le saroit 
dire. Mais, si la fille s'esjoissoit de sa portée , 
la mère d'elle en avoit à cent doubles ; et le 
mauldit bigot faignoit aussi s'en esjôir, mais 
il en enrageoit tout vif. Geste pouvre mère 
abusée, cuidant de vray que sa belle fille 
deust faire ung trèsbeau nlz pour le temps ad- 
venir de Dieu eieu pape de Romme , ne se 
peut tenir que à sa plus privée voisine ne le 
comptast, qui aussi esbanie en fut comme si 
cornes luy venissent, non pastoutesfois Qu'elle 
ne se doubtast de tromperie. Elle ne cela pas 
longuement aux aultres voisins et voisines 
comment la fille d'une telle est grosse, par les 
œuvres du saint ermite , d'un fitz qui doit es- 
tre pape de Romme. « Et ce que j'en sçay, 
dit-elle , la mère d'elle le m'a dit , à qui Dieu 
l'a voulu révéler. » Geste nouvelle fut tantost 
espandue par les. villes voisines. Et en ce 
temps pendant la fille acoucha, qui à la 
bonne heure d'une belle fille se délivra , dont 
elle fut trèsesmerveillée et courroucée , et sa 
trèssimple mère et les voisines aussi, qui 
attendoient vrayement le saint Père advenir 
recevoir. La nouvelle de ce cas ne fut pas 
mains tost sceue que celle précédente ; et en- 
tre aultres l'ermite en fut des premiers servy 
et adverty, qui tantost s'en fuyt en aultre pais, 
ne sçay quel, une aultre femme ou fille déce- 
voir, ou es desers d'Egipte de cueur contrit 
la pénitence de son pecné satisfaire. Quoy 

que soit ou fust , la pouvre fille fut déshono- 
rée, dont ce fut grand dommage, car belle, 
geiite et bonne estoit. 




LA QUINZIÈME NOUVELLE. 

PAR MONSEIGNEUR DE LA ROCHE. 

u gentil pays de Brabant, lez ung 
monastère de blancs moynes, est situé 
ung aultre de nonnains , qui trèsdé- 
S votes et charitables sont, dont l'ys- 
toire taist le nom et la marche particulière. 
Ces deux maisons voisines estoient, comme 
Ton dit de coustume, la grange et les bateurs : 
car, Dieu mercy, la charité de la maison des 
nonnains estoit si trèsgrande que pou de ^ens 
estoient esconduis de l'amoureuse distribucion, 
voire si dignes estoient d'icelle recevoir. Pour 
venir au fait de ceste histoire, ou cloistre des 
blancs moynes avoit ung jeune et bel reli- 
gieux qui devint amoureux si fort que c'estoit 
rage d'une nonnain sa voisine ; et de fait eut 
bien le courage, après les prémisses dont ces 
amoureux scevent les femmes abuser, luy de- 
mander à faire potn" l'amour de Dieu. Et la 
nonnain , qui bieii par renommée congnoissoit 
ses oustilz., jasoit qu'elle fust bien courtoise , 
luy bailla trèsdure et aspre response. Il ne fut 
pas pourtant enchâssé, mais tant continua sa 
trèshumUe requeste que force {\ii à la belle 

nonnain ou de perdre le bruit de sa trèslarge 
courtoisie , ou d'accorder au moyne ce que 
à pluseurs sans prier avoit accordé. Si luy 
va dire : « En vérité, vous poursuyvez et 
faictes grand diligence d'obtenir ce que à droit 
ne sariés fournir; et pensez vous que je ne 
sache bien par oyr dire (^uelz oustilz vous por- 
tez ? croiez que si faiz ; il n'en y a pas pour 
dire grans merciz. — Je ne sçay, moy, ^u'on 
vous a dit, respond le moyne; mais je ne 
doubte point que vous ne soiez bien contente 
de moy, et que je ne vous monstre que je suis 
homme comme ung aultre. — Homme , dit- 
elle, cela croy je assez bien ; mais vostre chose 
est tant petit, comme l'on dit, que, si vous l'apj- 
portez en quelque lieu, à peu on se perçoit qu'il 
y est. — Il va bien aultrement, dit le moyne; 
et si j'estoye en place je feroye, par vostre ju- 
gement, menteurs tous ceulx ou celles qui 
bruyt me donnent.» Au fort, après ce gracieux 
débat, la courtoise nonnain, aftin d'estre (juitte 
de l'ennuyant poursuitte que le moyne faisoit , 
aussi qu'elle sache qu'il vault et qu'il scet faire, 
et aussi qu'elle n'oblye le mestier qui tant luy 
plaist, elle luy baille jour, à douze heures de 
nuyt , devers elle venir et heurter à sa treille ; 
dont mercyée elle fut haultement. « Toutes- 
foiz , dit-elle, vous n'y entrerez pas que je ne 
sache à la vérité quelz oustilz vous portez , et 
se je m'en saroie aider ou non. — -Comme il 
vous plaist », respond le moyne. A tant s'en 
va et laisse sa maistresse , et vint tout droit 
devers frère Courard, l'un de ses compaignons, 

qui estoit oustilié Dieu scet comment! et à 
ceste cause avoit tmg grand gouvernement oti 
doistre des nonnams. il luy compta son cais 
tout du long, comme il a jiié une telle, la 
response et le refus qu'elle nst, doubtant qu'il 
ne soit pas: bien solJer à son pié, et en la 
pârfin comment elle est contente qu'il entre 
vers elle , mais qu^elle sente et sache premier 
de quelles lances il vôuldra jôuster encontre 
son escu. « Or est-41 ainii, dit-il, que je suis 
mal foumy de grosse lance telle que j'espère 
et voy bien qu'elle désire d'estre rencontrée. 
Si vous prie tant que je puis que anuyt vous 
venez avecques moy, à l'heure que me doy 
vers elle rendre, et vous me ferés le plus 
grand plaisir que jamais homme fist à aultre. 
Je sçay qu'elle vouidra, moy là venu, sentir 
et taster la lance dont je entens à fournir mes 
armes; et, à la coup qui me faiildra ce faire, 
vous serex derrière moy sans dire mot, et 
vous mettrez en ma place, et vostre gros 
bourdon ou pomg luy mettrez. Elle ouvrera 
l'huys cela fait , je n'en doubte point , et vous 
en irez, et dedans j'entreray; et du surplus 
laissez moy faire. » Frère Courard, désirant à 
complaire à son compaignon, accorde ce mar- 
ché , et à l'heure assignée se met avec luy 
par devers la nonnain ; et quand ilz sont à l'en- 
droit de la fenestre , maistre moyhe, plus es- 
chaufé qu'un estalon, de son baston ung coup 
heurta; et la nonnain n'attendit pas l'autre 
hurt, mais ouvrit sa fenestre et distf en basse 
voix : <f Qui est là ? — C'est moy, dit-il ; ou- 

vrez tost Phuys , qu'on ne nous oye. — Ma foy, 
dit-elle , vous ne serez pas en mon livre en- 
registré , n'escript , ^ue premier ne serez pas 
à monstre , et que je ne sache quel hamois 
vous portez. Approuchez prè set me monstrez 
que c'est. — Très voluntiers, dit-il. » Adonc 
tire frère Courard , qui s'avançoit pour faire 
son personnage, oui en la main de madame la 
nonnain mist son bel et trèspuissant bourdon , 
qui gros et long estoit. Et tantqst comme elle 
le sentit , comme si nature luy en baillast la 
congnoissance, elle dist : « Nenny, dist-elle, 
je congnois bien cest ycy ; c'est le bourdon 
de frère Courard. Il n'y a nonnain céans qui 
bien ne le cognoisse ; vous n'avez garde que 
j'en soye deceue : je le cognois trop. Allez qué- 
rir ailleurs vostre adventure. » Et à tant sa fe- 
nestre referma bien courroussée et mal con- 
tente , non pas sur frère Courard , mais sur 
l'autre moine, lesquelz, après ceste "adven- 
ture, s'en retournèrent vers leur hostel, tout 
devisant de ceste advenue. 



LA SEIZIÈME NOUVELLE. 

PAR MONSEIGNEUR. 

,n la conté d'Artoys naguères vivoit 
ung gentil chevalier, riche et puis- 
sant , lyé par mariage avecques une 
trèsbelle aame et de hault heu. Ces 
deux ensemble par longue espace passèrent 

pluseurs jours paisiblement et doulcement. Et 
car alors, la Dieu mercy, letrèspuissantducde 
Bourgoigne, conte d'Artois, et leur seigneur, 
estoit en paix avec tous les bons princes chres- 
tians , le chevalier, qui trèsdevot et craignant 
Dieu estoit, délibéra à Dieu. faire sacrifice du 
corps qu'il luy avoit preste bel et puissant , as- ^ 
souvy de taille désirée autant et plus que nul' 
de sa contrée , excepté que perau avoit unj; 
oeil en ung assault où avec son prince s'estoit 
trèsvaillamment porté. Et pour faire son obla- 
cion en lieu eleu et de luy désiré , après les 
congez à madame sa femme prins et de plu- 
seurs ses parens et amys , se mect à vove devers 
les bons seigneurs de Perusse, vraîz champions 
et défenseurs de la trèssaincte foy chrestiane. 
Tant fist et diligenta qu'en Perusse, après plu- 
seurs adventures que je passe, sain et sauf se 
trouva , où il fist assez et largement de grans 
proesses en armes, dont le grand bruyt de sa 
vaillance fut tantost espandu en pluseurs mar- 
ches, tantàlarelaciondeceulx qui veul'avoyent, 
en leur pais retournez, que par lettres que les 
demourez rescripvoient à pluseurs, qui grahd 
gré leur en sceurent. Orne vous fault pas celer 
que madame, qui demourée est, ne fut pas si 
ngoreuse que à la pryère d'un gentil escuier, 
qui d'amours la requist, elle ne fust tantost 
contente qu'il fust heutenant de monseigneur, 
qui aux Sarrazins se combat. Tandiz aue mon- 
seigneur jeune et fait pénitence, maaame fait 
gogettes avecques l'escuier; le plus des foiz 
monseigneur se disne et souppe de biscuit et de 

ja beUe fontaine , et madame a de tous les biens 
4e Dieu si largement que trop; monseigneur 
au inieubc se «couche eriia paillace, et madame 
^1 ung trèsbeau lit avec rescujrer se repose. 
iPour abréger, tantdiz que monseigneur aux 
Sarrazîns fait gi^rre , l'escuier à magame com- 
bat, et si trèsbien s'i porte, que^ si monsei* 
gneur jamais ne retoumoit, elle s'en passeroit 
trèsbien , et à pou de regret , voire tantqu'il ne 
Êisse aultrement qu'il a. commencé. Monsei- 
gneur voyant, la Dieu mercy, que l'effort des 
Sarrazinsn'estoit point si aspre que par cy. devant 
a esté, sentant aussi que assez longue espace 
ailaissié son hostel et sa femme, que moult le 
regrette et désire, comme par pluseurs ses let- 
tres elle luy a fait savoir, dispose son parte- 
ment, et avec le j>ou de gens qu'il avoit se mect 
en chemin ; et si bien exploicta à l'ayde du 
grand désir qu'il a de se trouver en.sa maison 
et es braz de madame, que en pou de jours en 
Artois se trouva. Il, à qui ceste haste plus tou- 
che que à nul de ses gens, est tousjours le pre* 
mier descouchez , trestout le premier prest et 
le devant au chemin. Et de fait sa trop grande 
diligence le fait bien souvent chevaucher seul 
devant, ses gens , aucunesfoiz ung quart de 
iieueou plus. Advint ung jour oue monseigneur, 
estant au eiste, environ à six lieues de sa niai* 
son OUI il doit trouver madame,^ se descoucha 
si matin et monta à cheval que bien luy semble 
que son cheval à sa maison le rendra ains.que 
madame soit descouchée , qui rien de ceste sa 
venue ne scet. Ainsi comme il le proposa il 

advint, et comme ilestoit en ce plaisant chemin 
dist à ses gens : <( Venez tout à vostre aise, et 
ne vous chailie jà de moy suyvir ; je m'en iray 
tout mon train pour trouver ma femme au lict.>» 
Ses çeiis hodez et traveiilez, et leurs cbevauix 
aussi , ne contredirent pas à monseigneur, qui 
picque soncourtaut etfahtantenpeu d'heure 
qu'il est en la basse court de son hostel des* 
cendu , où il trouva ung varlet qui ledefifist de 
soncheval. Ainsi housé et tout ainsiquedescendu 
estoit, s'en va tout sans ame rencontrer, car en- 
cores matin estoit, devers sa chambre, où mada- 
me encores dormoit, ou espoir faisoit ce qui tant 
a fait monseigneur traveiller. Créez que l'hûys 
n'estoit pas ouvert, à cause du lieutenant, qui 
tout fut ebahy, et madame aussi , quand mon- 
seigneur heurta de son baston ung trèslourd 
coup : « Qui est-ce ? dist madame. — C'est moy, 
c'estmoy , ce dit monseigneur ; ouvrez, ouvrez.» 
Madame, qui tantost a congneu monseigneur 
à son parler, ne fut pas des plus asseurées; ^ 
neantmainsfaîthabiller incontinent son escuier, 
qui mect peine de soy advancer le plus qu'il 
peut , pensant comment il pourra eschaper sans 
dangier. Madame, qui fainct d'estre encore 
toute endormie et non recognoistre monsei- 
gneur, après le second hurt qu'il fait à l'huys 
demande encores: «Qui est ce là? — C'est vos- 
tre mary, dame; ouvrez bien tost , ouvrez. -^ 
Mon maryi dît-elle; helas ! il est bien lomgd'icy; 
Dieu le ramaine à joye et bref ! — Par ma foy , 
dame, je siiis vostre mary, et ne me cognoi$-< 
sez vous au parler ? Si tost que je vous oy ns^ 

pondre, je cogneu bien que c'estiez vous. — 
Quand il viendra, je le sçaraybeaucop devant, 
pour le recevoir ainsi que je doy, et aussi pour 
mander messeigneurs ses parens et amys pour 
le festoier et convier à sa bien venue. Allez, 
allez, et me laissez dormir. — Saint Jehan ! je 
vous en garderay ! ce dit monseigneur; il fault 
que vous ouvrez Phuys ; et ne voulez-vous 
cognoistrevostre maiy r » Alors l'appelleparson 
nom ; et elle, qui voit que son amy est )à tout 
prest, le fait mettre derrière l'huys, et puis va 
dire : « Ha! monseigneur, est-ce vous? Pour 
Dieu, pardonnez moy, et estes vous en bon 
point? — Oy, la Dieu mercy, ce dist monsei- 
^eur. — Or loé en soit Dieu ! ce dit madame ; 
je vien incontinent vers vous et vous mettray 
dedans , mais que je soye un peu habillée et 
que j'aye de la chandelle. — Tout à vostrc 
aise,. dit monseigneur. — En vérité, ce dit 
madame, tout à cest coup que vous avez hurté, 
monseigneur, j'estoye bien empeschée d'un 
songe qui est de vous. — Et quel est-il, m'amye? 
— Par ma foy, monseigneur, il me sembloit à 
bon escient que vous estiez revenu , que vous 
parliez à moy, et si voiez tout aussi cler d'un 
oeil comme de l'autre. — Pleust ores à Dieu ! 
dit monseigneur. — Nostre Dame, ce dit ma- 
dame , je croy que aussi faictes-vous. — Par 
ma foy, dit monsei^eur, vous estes bien beste ; 
et comment ce seroit-il ? — ^Je tien, moy, dit elle, 
qu'il est ainsi. — Il n'en est riens, non, dit mon- 
seigneur, et estes-vous bien si foie que de le 
penser? — Dya, monseigneur, dit-elle, ne me 

créez jamais s'il n'est ainsi , et, pour la paix de 
mon cueur, je vous requier que nous l'esprou- 
vons. » Et à cest coup elle tenoit l'huys, tenant 
la chandelle ardant en sa main. Et monsei- 
gneur, qui est content de ceste épreuve, souffrit 
bien que madame luy bouchast son bon oeil 
d'une main, et de l'autre elle tenoit la chandelle 
devant l'oeil de monseigneur qui crevé estoit ; 
et puis luy demanda : « Monseigneur, ne voiez 
vous pas DÎen , par vostre ïoy ? — Par mon ser- 
ment, nenny, m'amye, ce dit-il. » Etentretant 
que ces devises se faisoient , le lieutenant de 
monseigneur sault de la chambre sans qu'il fust 
apperceu de luy. « Or attendez, monseigneur, 
ce dit-elle, et maintenant vous me voiez bien , 
fadctes pas? — Par Dieu ! m'amye, nenny, dit 
monseigneur, comment vous verroie je i vous 
avez bouchié mon dextre oeil, et l'autre est crevé 
passé a dix ans. — Alors, dist-elle, or voy-je 
bien que c'estoit songe voirement qui ce rap- 
port mefîst; mais, toutesfoiz. Dieu soit loé et 
sracié que vous estes cy ! — Ainsi soit- il », ce 
dit monseigneur. Et à tant s'entreacolèrent et 
baisèrent moult de foiz, et feirent grand fcste, 
et n'oblya pas à compter comment il avoit laissé 
ses gens derrière, et que pour la trouver ou lit 
il avoit fait telle diligence. « Et vrayement, dit 
madame, encores estes vous bon marj. » Et à 
tant vindrent femmes et serviteurs qui bien be- 
neirent monseigneur et le deshousèrent , et de 
touspoins le deshabillèrent. Et ce fait se bouta 
ou lit avecques madame, qui le repeut du de- 
inourant de l'escuier, qui s'en va son chemin^ 

lye et joieux d'estre ainsi eschappé. Comme 
vous avez oy fîit le chevalier trompé, et n'ay 

1)oint sceu, combien que pluseur$ gens depuis 
e sceurent, qu'il en fust jamais adverty. 




LA DIX-SEPTIÈME NOUVELLE. 

PAR monseigneur. 

'aguères que à Paris presidoit en la 
chambre des comptes ung grand 
clerc chevalier assez sur eage, mais 
très joyeux et plaisant homme es- 
toit, tant en sa manière d'estre comme en 
ses devises, où qu'il les adressast, ouaux hom- 
mes ou aux femmes. Ce bon seigneur avoit 
femme espousée desja ancienne et maladive , 
dont il avoit belle lignée. Et entre aultres da- 
moiselles, chambrières et servantes de son 
hostel , celle où nature avoit mis son entente 
de la faire trèsbelle, meschine estoit, faisant 
le n\esnage commun , comme les litz, le pain 
et aultres telz affaires. Monseigneur, qui ne 
jeunoit jour de l'amoureux mestier tant qu'il 
trouvast rencontre, ne cela suères à la belle 
meschine le grant bien qu'il myveult, et lui 
va faire ung grand prologue d'amoureux as- 
saulx qi»^ incessamment amour pour elle luy 
envoyé, continue aussfce propos, promettant 
tous les biens, du monde, monstrant comme il 
est bien en luy de luy faire tant en telle ma-r 

nière, en telle et en telle. Et ^ui oyoit le che- 
valier, jamais tant d'eur n'advint à la meschine 
que deluy accorder son amour. La belle mes- 
chine, bonne et sage , ne fut pas si beste que 
aux gracieux motz de son maîstre baillast res* 
ponse en rien à son advantage, mais s'excusa 
si gracieusement que monseigneur en son cou^ 
ra^e trèsbien l'en prise, combien qu'il aroast 
mieulx qu'elle tenist aultre chemin. Motz rigo- 
reux vindrent en jeu par la bouche de mon- 
seigneur, quand il perceust que par doulceur 
il ne fasoit rien ; mais la trèsbonne fille et en- 
tière, amant phis cher morir que perdre son 
honneur, ne s'en effraya guères, ains asseure- 
jnent respondit, dye et face ce qu'il luy plaist, 
mais jour qu'elle vive de plus près ne luy sera. 
Monseigneur, qui la voit ahurtéeen ceste opi- 
nion, après ung gracieux à Dieu, laisse nesçay 
iquans jours ce gracieux pourchaz de la bouche 
tant seulement; mais regards et aultres petiz 
signes ne iuv coustoyent guères , qui trop es- 
toient à la fille ennuyeux. Et si elle ne aoub- 
tast mettre maie paix entre monseigneur et 
madame, il ne luy chauldroit guère de la des- 
loyaulté de monseigneur; mais au fort elle 
condud se déceler; au plus tard qu'elle pour- 
ra. La devocion ({ue monseigneur avoit aux 
samsde sa meschine de jour en jour croissoit, 
et ne luy suffisoit pas de.l'amer et servir en 
cuêur seuUement, mais d'oroison, comme il 
a fait cy devant, la veult arrière resservir. 
Si vient à elle, et de plus belle recommença sa 
harengue en la fasson comme dessus, laquelle 

ii confermoit par cent mille sermens et autant 
de promesses. Pour abréger, rien ne luy vault : 
il ne peut obtenir ung tout seul mot, et encores 
mains de semblant qui luy baille quelque pou 
d'espoir de jamais non pervenir à ses attainctes. 
Et en ce point se partit , mais il n'oblya pas 
à dire que, s'il la rencontre en quelque heu 
marchant, ou elle obeyra, ou elle fera pis. La 
meschine guères ne s'en effraya, et sans plus 
y gueres penser va besoigner à sa cuisine ou 
aultre part. Ne sçay quans jours après, par 
ung lundi matin , la belle meschine , pour faire 
des pastez, thamisoit de la fleur. Or devez 
vous savoir que la chambrette où se faisoit ce 
mestier n'estoit guère loing de la chambre de 
monseigneur, et qu'il oyoit trèsbien le briQrt 
et la noise qui se faisoit. A ce coup savoit 
aussi trèsbien que c'estcit sa chambrière qui 
de thamis jouoit ; si s'avisa qu'elle n'aroit pas 
seule ceste peine, mais luy vouldroit aider, 
voire et fera au surplus ce qu'il luy a bien 
promis, car jamais mieubc à point ne la pour- 
roit trouver. Dit aussy en soy mesmes :« (Quel- 
que refus que de la bouche elle m'ayt fait , si 
en cheviray je bien si je la puis à graux tenir.» 
Il regarda que bien matin encores estoit, et 
que madame n'estoit pas encores éveillée ; il 
sault tout doulcement hors de son lit , à tout 
son couvrechef de nuyt, et prent sa robe lon- 
g[ue et ses botines, et descend de sa chambre 
si celeement qu'il fut dedans la chambrette où 
la meschine tamisoit qu'elle oncques n'en sceut 
rien tant qu'elle le vit tout dedans. Qui fut 

bien esbahie, ce fut la pouvre chambrière, qui 
à pou trembloit^ tant estoit srfferrée, doubtant 
que monseigneur ne iuy ostast ce que jamais 
rendre ne iuy saroit. Monseigneur, qui la voit 
efiraiée, sans plus parler luv baille ung fier as- 
sault, et tant fist en pou d^heure qu'il avoit la 

{)lace emportée s'il n'eust esté content de par- 
amenter. Si Iuy va dire la fille : u Helas ! 
monseigneur, je vous ciy mercy, je me rends 
à vous ; ma vie et mon donneur sont en vos- 
tre main, aies pitié de moy, — Je ne scay quel 
honneur, dit monseigneur, qui trèseschaufé 
et esprins estoit ; vous passerez par là. » Et à 
ce coup recommence l'assault plus fier que 
devant. La fille, voyant qu'eschapper ne pour- 
voit, s'advisad'ung Don tour, et dist : « Monsei- 
gneur, j'ayme mieulx vous rendre ma place 
par amours que par force; donnez fin, s'il 
vous plaist , aux durs assaulx que me livrez , 
et je leray tout ce qu'il vous plaira. — J'en 
^uis content, dist monseigneur; mais créez que 
aultrement vous n'eschapperez. — D'une chose 
vous requîer, dist lors la fille. Monseigneur, je 
doubte beaucop que madame ne vous oye et ait 
oy, et s'elle venoit d'adventure, et droit cy 
vous trouvast, je seroie femme perdue, car 
du mains elle me feroit batre ou tuer. — Elle 
n'a garde de venir, non, dit monseigneur; 
elle dort au plus fort. — Helas ! monseigneur; 
je la doubte tant que je n'en scay estre asseu- 
rée; si vous prie et requier, pour la paix de 
mon cueur et plus grande seureté de nostre be- 
soigne^ que vous me laissés aller veoir s'elle 

dort ou qu'elle fait. — Nostre Dame', tu ne 
retoumerois pas, dit monseigneur. — Si feray, 
par mon serment., dit-elle, trestout tantost. — 
Or je le veil! dit^il-, avance toy. — Ha! mon- 
seigneur, se vous voulez bien foire, dit-elle, 
vous prendrez ce thamis et besoignerez comme 
je faisoie, aflBn d'adventure, se madame est 
esveillée, qu'elle oye la noise que j'ay devant 
le jour encommancée. — Or monstre ça , je 
feray bon devoir, et ne. demoure guère. — 
Nenny, monseigneur; tenez aussi ce bule- 
teau, dit-elle, sur vostre teste ^ vous scm- 
blerez tout à bon escient estre une femme. — 
Or ça, dit-il, pardieu ça. » Il fut affublé de 
ce buleteau , et si commence à thamiser, que 
c'estoit belle chose tant bien lui siet. Et en- 
tretant la chambrière monta en la chambre et 
esveilla madame, et luy compta comment 
monseigneur par cy devant d'amours l'avoit 
priée et qu'il l'avoit assaillie à ceste heure où 
elle tamisoit. <( Et s'il vous plaist veoir com- 
ment j'en suis eschappée et en quel point il 
est, venez en bas , vous le verrez. » Madame 
tout à coup se lève, et prend sa robe de nuyt, 
et fut tantost devant l'huys de la chambre où 
monseigneur tamisoit diligemment. Et quand 
elle le voit en cest estât , et affublé du bule- 
teau , elle luy va dire : « Ha ! monseigneur^ 
et qu'est cecy?et où sont vos lettres, vos 
grands honeurs , vos sciences et discrétions ?» 
Et monseigneur, qui'deceu se voit, respondit 
tout subitement : « Au bout de mon vit, 
dame , là ay je tout amassé aujourd'uy. » 

Lors très-many et courroucé sur la meschine 
se desarma du thamis et du buleteau, et en 
sa chambre remonte ; et madame le suyt , qui 
son preschement recommence , dont monseî- 

Sieur ne tient guères de compte. Quand il 
t prest, il manda sa mule, et au palais s'en 
va, où il compta son adventure à pluseurs 

Sens de bien c^ui en risirent bien fort. Et me 
ist l'on depuis, quelaue courroux que le 
seigneur eust de prinsauit à sa belle meschine, 
si l'ayda il depuis de sa paroile et de sa che- 
vance à marier. 




LA XVIIIe NOUVELLE. 

PAR MONSEIGNEUR DE LA ROCHE. 

ng gentil homme de Bourgoigne na- 
gueres pour aucuns de ses affaires 
s'en alla à Paris, et se logea en ung 
trèsbon hostel ; car telle estoit sa 
coustume de quérir tousjours les meilleurs lo~ 
giz. Il n'eut guères esté en son logis, luy qui 
cognoissoit mousche en laict , qu'il ne per- 
ceust tantost que la chambrière de leans estoit 
femme qui devoit faire pour les gens. Si ne 
luy cela guères ce qu^il âvoit sur le cueur, 
et , sans aller de deux en trois , luy demanda 
l'aumosne amoureuse: Il fut de pnnsault bien 
rechassé des meures : « Voire , âist-elle , est- 
ce à moy que vous devez adrecer telles pa- 

relies? Je veil bien que vous sachez que je 
ne suis pas celle qui fera tel blasme à l'os- 
tel où je demeure. » Et qui l'oyoit, elle ne le 
feroit pour aussi gros d'or. Le gentil homme 
tantost congneut que toutes ses excusacions 
estoient erres pour besoigner, si luy va dire : 
« M'amye, si j'eusse temps et lieu, je vous 
diroye telle chose que vous seriez bien con- 
tente, et ne doubte point que ce ne fiist 
Srandement vostre bien; mais pource que 
evant les gens ne vous veil guères arai- 
sonner, affin que ne soiez de moy souspe- 
çonnée, croiez mon homme de ce que par 
moy vous dira; et s'ainsi le faictes, vous 
en vauldrez mieubt. — Je n'ay, dit-elle ,, ne 
à vous ne à luy que deviser. » Et sur ce 
point s'en va , et nostre gentil homme appella 
son varlet, qui estoit ung galant tout veillé , 
puis luy compta son cas et le charge de pour- 
suir roidement sa besoigne sans espergner 
bourdes ne promesse. Le varlet, duyt et fait 
à cela, dit au'il fera bien son personnage. Il 
ne mist pas ta chose en obly, car au plus tost 
qu'il sceut trouver la meschme , Dieu scet s'il 
joa bien du bec ! Et s'elle n'eust esté de Paris, 
et plus subtile que foison d'aultres , son gra- 
cieux langage et les promesses qu'il fait pour 
son maistre l'eussent tout à haste abatue. 
Mais aultrementalla, car, après pluseurs pa- 
roUes et devises d'entre elle et luy, elle luy 
dist ung mot tranché : « Je scay bien que vos- 
tre maistre veult , mais il n'y touchera jà si je 
n'ay dix escuz. » Le varlet fist son rapport à 

son maistre^ qui n'estoit pas si large, au mains 
en tel cas, de donner dix escuz pour joyr 
d'une telle damoiselle. « Quoy que soit , elle 
n'en fera aultre chose, dit le varlet;eten- 
cores y a il bien manière de venir en sa cham- 
bre, car il fauit passer par celle à l'oste. Re- 
gardez que vous vouldrez faire. — Par la mort 
bieu ! dit-il , mes dix escuz me font bien mal 
d'en ce point les laisser aler; mais j'ay si 
grant dévocion au saint, et si en ay fait tant 
de poursuite, cju'il fault que je besoigne. Au 
deable voit chicheté I elle les ara. — Pour- 
tant le vous dy-je , dit le varlet , voulez vous 
que je luy dye qu'elle les aura ? — Oy, de par 
le dyable ! oy, dit-il. » Le vallet trouva la 
bonne. fille et luy dit qu'elle aura ces dix es- 
èuz , voire et encores mieulx cy après. « Trop 
bien, dit-elle.» Pour abréger, l'eure fut prinse 
que l'escuier doit venir coucher avec elle; 
mais avant que oncques elle le voulsist guider 
par la chambre de son maistre en la sienne , 
il bailla tous les dix escuz content. Qui fîit 
bien mal content, ce fut nostre homme, qui se 
pensa, en passant par la chambre et chemi- 
nant aux nopces qm trop à son gré luy cous- 
toient , qu'il jouera d'un tour. lus sont venuz 
«i doulcèment en la chambre que maistre ne 
dame ne scevent rien ; si se vont despoiller, 
et dit nostre escuier qu'il emploira son argent 
s'il peut. Il se mect à l'ouvrage et fait mer- 
veille d'armes , et espoir plus que bon ne luy 
fut. Tant en devises que aultrement se pas- 
sèrent tant d'heures que le jour estoit voisin 

Cent NottV, — I. 7 

et prouchaîn à cduy oui plus voluntiers dor- 
mist que nulle aultre cnose feist ; mais la très- 
bonne cban^rière luy va dire : « Or ça, sire^ 
pour le trèsgrant bien, honneur et courtoisie 
que j'ay oy et veu de vous , j'ay esté contente 
mettre en vostre obéissance et joissance la 
rien que plus en ce monde doy cher tenir. Si 
vous prfe et requier que vistement vous veillez 
appresteret habiller et de cy partir, car il est 
desja haulte heure; et, si d'advanture mon 
maistre ou ma maistresse venoient icy, comme 
assez est leur coustume au matin, et vous 
trouvassent, jeseroie perdue et gastée, et vous 
ne seriez pas le mîeua partydu jeu. — Je ne 
sçay quoy, dit le bon escuier, quel bien et 
quel mal en adviendra ; mais je me reposera^ 
et dormiray tout à mon aîse et à mon beau 
loisir avant que j'en parte; et, affin que n'^aye 
paour et que point je ne m^iespante, vous me 
ferez compaîgnie^ s'il vous plaist. — Haf 
monseigneur, dist-elle, il ne se peut faire 
ainsi; par mon serment, il vous convient par- 
tir. Il sera jour trestout en haste , et si on vous 
trouvoit icy, que seroît ce de moy .'^J'aymeroîe 
mieuU estre morte qu^ainsi en advenist , et, si 
vous ne vous avancez , ce oue trop je doubte 
en adviendra. — Il nemecnault, moy, qu'en 
advienne , dit l'iescuier; mais je vous dy bien 
que se ne me rendez mes dix escuz, }k ne 
m'en partiray, advienne ce au'en advenhr 
peut. — Voz dix escus ? dit-clïe ; et estes- 
vous tel, se vous m'avez donné aucune cour- 
t(Hsie ou gracieuseté,, que voifô me le vool- 

drez après rét^Ilir par ceste façon P Sûr ma 
foy, vous nionsltfez mal c^ue vous soiez gentil 
homme. — Tetique je suis, dhwl, je suisce^ 
luy qui de cy né partiray, ne vous aussi, tant 
que ne m'aiez rendu me$di^ escuz; vous les 
aviez gaîgnez trop aise. -^ Hal dit^ellevse 
m'aist Dieii , quby que vous dîez', je ne pense 
pas que soies si mai^ gracieux ^ attendu le bien 
qui est en vous et le plaisir que v<m8 ay fait*, 
que fiissez si pou courtois que vous n'âidis- 
siez à garder mon hénnear. Et pou? ce de re- 
chef vous supplie que; ceste ma requeste pas- 
sez et accordez et que d'icy vous partez. » 
L'escùîerditqù'fln'enferàriên, et, pourtrousser 
le compte , force fut à la bonne gentil femme, 
à tel regret que Dieu scet , de desbourser les 
dix esoiz , afrin que l'escuier fr^en aiHe. Quand 
les dix escuz furent tti la main dont ilz es- 
toient, celle qui les rendoit cuidoit bien enra- 
ger tant estôit mal contente , et celuy qui Ic^ 
a leur fait grant chière. « Or avant, dît la 
courroucée et desplaîsante , qui se voit ainsi 
gouverner, quand vous estes bien joué et farsé 
de moy, au mains advancez vous, et vous 
suffise que vous seul cognoissez ma folie , et 
aue par vostre tarder elle ne soit congneue 
de ceulx qui me deshonoreront s'ilz en voient 
Papparence. — A vostre honneur, dîtl'escuier, 
pomt je ne touche ; gardez le autant que vous 
l'aimez. Vous m^avez fait venir icy, et si vous 
somme que vous me rendez et mettez au 
lieu dont party, car ce n'est pas mon inten- 
cion comme de venir et de retourner. » La 

chambrière, où rien n'avoit à le courroucer, 
non pas mains doubtant l'esclandre de son fait 
que la mort, voyant aussi que je jour com> 
mence à aparoir, avec tout le desplaisir et 
crainte que son ennuyeux cueur charge et em- 
pire, se bourde derescuier et à son col le 
charge. Et comme à tout ce fardeau passoit 
par la chambre de son maistre marchant le 
plus soef qu'oncc|ues peust , le courtois gentil 
homme, tenant lieu de bahu sur le doz de celle 
qui sur son ventre l'avoit soustenu, laissa 
couler ung gros sonnet , dont le ton et le bruyt 
firent l'oste éveiller, et demanda assez effraye- 
ment : « Ç)u\ est cela? — C'est vostre cham- 
^brière , dist l'escuier, qui me porte rendre où 
elle m'avoit emprunté. » A cesmotz, la pouvre 
gentil femme n'eut plus cueur, puissance ne 
vouloir de soustenir son fardeau desplaisant , 
si s'en va d'ung costé et l'escuier de l'aultre. 
Et l'oste, qui congnoist bien que c'est, parla 
trèsbien à l'espousée, qui, toute deceute et es- 
clandrie, tost après se partit de leans. Et l'es- 
cuier en Bourjgoigne se retourna , qui aux ga- 
lans et compaignons de sorte joyeusement ra- 
compta ceste son adventure aessus dicte. 



Nouvelle XIX. loi 




LA XÏXe NOUVELLE. 

PAR PHILIPE VIGNIER, ESCUIER DE 
MONSEIGNEUR. 

rdent désir de veoir pays, savoir 
et cognoistre pluseurs expériences 
qui par le inonde universel joume^l- 
lement adviennent, nagueres si fort 
eschaufa l'atrempé cueur et vertueux courage 
d'un bon et riche marchant de Londres en 
Angleterre, qu'il abandonna sa belle et bonne 
femme et sa belle maignye d'enfans, parens, 
amis, héritages, et la pluspart de sa che- 
vance , et se partit dé son royaulme assez et 
bien fourny d'argent content et de très grande 
abundance de marchandises dont le pais d'An- 
gleterre peut les autres servir , comme d'es- 
tains, de riz, et foison d'aultres choses que 
pour bref je passe. En ce son premier voyage 
vaqua le bon marchant l'espace de cinq ans , 
pendant lequel temps sa bonne femme garda 
trèsbien son corps , fist le prouffit de pluseurs 
marchandises , et tant et si trèsbien le fist que 
son mary, au bout des dîz cinq ans retourné , 
beaucop la loa et plus que par avajit l'ama. 
Le cueur au dit marchant, non encores content, 
tant d'avoir veu et congneu pluseurs choses es- 
tranges et merveilleuses , comme d'avoir gai- 
gné largement, le feist arrière sur la mer bouter 

cinq ou six mois puis son retour^ et s'en rêva 
à l'adventure en estrange terre tant de chres- 
tians que de Sarrazins , et ne demoura pas si 
pou que les dix ans ne furent . passez ains 
que sa femme le revist. Trop bien luy rescrip- 
voit et assez souvent, à celle fin qu'elle sceust 
qu'il estoit encores en vie. Elle , qui jeune es- 
toit et en bon point et qui point n'avoit de 
faulte des biens de Dieu , fors seulement de la 
présence de son mary, fut contrainte par son 
trop demourer de prendre ung lieutenant, qui 
en peu d'heure luy fist ung trèsbeau filz. Ce iilz 
fiit élevé , nourry et conduit avec les aultres 
ses frères d'un cousté , et au retour du mar- 
chant mary de sa mère avoit environ sept ans. 
La feste rut grande , à ce retour, d'entre le 
mary et la femme ; et , comme ils fussent en 
joyeuses devises et plaisans propos , la bonne 
femme , à la semonce de son mary, fait venir 
devant eulx tous leurs enfans, sans oblier ce- 
luy qui fut gaigné en l'absence de celuy qui 
en avoit le nom. Le bon marchant, voyant la 
belle compaignie de ses enfans, recordant 
trèsbien du nombre d'eulx à son partement , 
levoit creu d'un , dont il est trèsfort esbahy et 
moult esmerveillé ; si va demander à sa femme 
qui estoit ce beau filz , le derrenier en reng de 
leurs enfans. « Qui c'est.? dit-elle, par ma foy, 
sire, c'est nostre filz; à qui seroit-îl ? — Je ne 
sçay,dist-il; maîspource queplusnel'avoie veu, 
avez vous merveille si je le demande E— Saint 
Jehan! nenny, dist-elle , mais il est mon filz. — 
Et comment se peut il faire? dist le mary; 

vous n'estiez pas ^osse à mon parlement. — 
Non vrayement, dit-^lle, que je sceusse ; mais 
je vous ose bien dire à ia vérité que Feniiant 
<est vostre, et que aultre que vous à moy n'a 
touché. — J« ne dy pas aussi , dit~ii ; mais 
toutesfoiz il a dix ans que je party, et cest 
enfant se monstre de sept : comment donc-- 
quespourroit-^il estre mien? L'auriez-vous plus 
porté que ung aultré i — Par mon serment ,* 
dit-elle, je ne sçay ; mais tout ce que je voilà 
dy est vray. Si je ray plus porté qu'un aultre, 
il n'est rien que j'en sache, et si vous ne le 
me feistes au partir, je ne sçay moy penser 
dont il peut estre venu , sinon que, assez tost 
après vostre partement , unç jour j'estoie par 
ung matin en nostre grand jardin , où tout à 
coup vint ung soudain appétit de menger une 
fueiile d'oseille qui pour l'heure de adonc es- 
toit couverte et soubz la neige tappie. J'en 
choisy une entre les aultres , belle et large , 
que je cuiday avaler ; mais ce n'estoit que ung 
peu de nege blanche et dure; et ne l'eu pas 
si tost avalée que ne me sentisse en trestout 
tel estât que je me suis trouvée quand mes 
aultres enfans ay porté. De fait, à chef de ter- 
me , je vous ay fait ce trèsbeau filz. » Le mar- 
chand cognent tantost qu'il enestoitnoz amis, 
mais il n'en voult faire semblant, ainçois se 
vint adjoindre par parolles à confermer la belle 
bourde que sa femme lui baiiloît, et dit : (c M'a- 
mye , vous ne dictes chose qui ne soit possi- 
ble , et que à aultres que à vous ne soit adve- 
nue. Loé soit Dieu de ce qu'il nous a envoyé ! 

S'il nous a donné ung enfant par miracle , ou 

Êar aucune secrète fasson dont nous ignorons 
i manière, il ne nous a pas oblié d'envoier 
chevance pour l'entretenir. » Quand la bonne 
femme voit que son mary veult condescendre 
à croire ce qu'el luy dit, elle n'est moyenne- 
ment joyeuse. Le marchant, sage et prudent, 
en dix ans qu'il fut puis à l'ostel sans faire ses 
loingtains voyages, ne tint oncques manière 
ehvers sa femme en parolles ne aultrement 
par quoy elle peust penser qu'il entendist rien 
de son fait, tant estoit vertueux et pacient. 
Il n'estoit pas encores s^ul de voyagier, si le 
vouloit recommencer, et le dist à sa femme , 
qui fist semblant d'en estre trèsmarrie et mal 
contente. « Appaisez-vous , dit-il ; s'il plaist 
à Dieu et à monseigneur saint George , je re- 
viendray bref. Et pource que nostre filz que 
feistes à mon aultre voyage est desja grand 
et habile et en point de veoir et d'aprendre , 
.si bon vous semble, je l'emmeneray avecques 
moy. — Et par ma foy, dit-elle , vous ferez 
bien et je vous en prie. — Il sera fait », dit-^l. 
A tant se part , et emmaine le filz dont il n'es- 
toit pas père, à qui il a pieça gardé une bonne 
pensée. Hz curent si bon ventqu'ilz sont ve- 
nus au port d'Alixandrie, où le bon marchant 
trèsbien se deffist de la pluspart de ses mar- 
chandises , et ne fîit pas si Deste , afïin qu'il 
n'eust plus de charge de l'enfant de sa femme 
et d'ung aultre , et que après sa mort ne suc- 
cedast à ses biens , comme ung de ses aultres 
enfans, qu'il ne le vendist à bons deniers 

contens pour en faire ung esclave. Et pource 

3u'il estoit jeune et puissant , il en eust près 
e cent ducatz. A chef de pièce, il s'en revint 
en Angleterre sain et saut, Dieu mercy. Et 
n'est pas à dire la joye que sa femme luy fist 
quand elle le vit en bon point. Elle ne voit 
point son filz , si ne scet que penser. Elle ne 
se peut guères tenir qu'elle ne demandast à 
son mary qu'il avoit fait de leur filz. « Ha ! 
m'amye , dist-il , il ne le vous fault jà celer : il 
luy est trèsmal prins. — Helas ! comment ? dit- 
elle ; est-il noyé ? — Nenny vraiement , dist- 
il ; mais il est vray que fortune de mer par 
force nous mena en ung pais où il faisoit si 
chault que nous cuidions tous mourir par la 
grant ardeur du soleil qui sur nous ses raidz 
espandoit ; et comme ung jour nous estions 
sailliz de nostre nave, pour faire en terre 
chascun une fosse pour nous tappir pour le 
soleil , nostre bon filz , qui de neige , comme ^ 
sçavez , estoit , en nostre présence, sur le gra- 
vier, par la grand force du soleil, il fut tout 
à coup fondu et en eaue résolu. Et n'eussiez 
pas dict une sept seaumes que nous ne trou- 
vasmes plus rien de luy. Tout aussi à haste 
qu'il vint au monde , aussi soudainement en 
est party. Et pensez que j'en fîiz et suis bien 
desplaisant, et ne vy jamais chose entre les 
merveilles que j'ay veues dont je fusse plus 
csbahy. — Or avant , dit-elle , puis qu'il a 
pieu à Dieu le nous oster comme il le nous 
avoit donné , loé en soit-il 1 » Si elle se doubta 
'H}ue la chose allast aultrement, l'ystoire s'en 

taist et ne fait pas mendon, fors que son 
mary lui rendit telle qu'elle luy bailla, com- 
bien qu'il en demoura toujours le cousin. 




LA XXe NOUVELLE. 

PAR PHELIPE DE LOAN. 

1 n'est pas chose nouvelle que en 
la conté de Champaigne a tous- 
jours eu bon à recouvrer de foison 
de gens lourds en la taille, combien 
qu'il sembleroit assez estrange à pluseurs, 
pourtant qu'ilz sont si près voisins à ceulx du 
mal engin. Assez et largement d'ystoires à ce 
propos pourroit on mettre avant confermant la 
bestise des Champenois ; mais , quant au pré- 
sent , celle qui s'ensuyt pourra souffire. En la 
dicte conté naguères avoit ung jeune filz or- 
phenin qui bien riche et puissant demoura puis 
le trespas de son père et sa mère, et jasoit 
qu'il fust lourd , très pou sachant, etencores 
aussi mal plaisant, si avoit-il une industrie de 
bien garder le sien et conduire sa marchan- 
dise. Età ceste cause beaucop de gens, voire 
de gens de bien , luy eussent voluntiers donné 
leur fille à mariage. Une entre les aultres pleut 
aux parens et amys de nostre Champenois, 
tant pour sa bonté , beaulté, chevance, etc. ; 
çt luy dirent qu'il estoit temps qu'il se mariast, 
et que bonnement il ne povoit conduire son* 

fait, (c Vous avez aussi, dirent-ilz , desja xxiiij, 
ans , si ne pourriez en meilleur eage prendre 
cest estât ; et, si vous y voulez entendre, nous 
avons regardé et choisy pour vous une belle 
fille €t bonne qui nous semble bien vostre 
fait. C'est une telle, vous la cognoissez bien.» 
Lors la luy nommèrent. Et nostre homme , à 
qui ne chaloit qu'il feist , fùst maryé ou aultre 
chose , mais qu'il ne tirast point d'argent, res- 
pondit qu'il feroit ce qu'ilz vouldroient. « Et 
puis que ce vous semble mon bien , conduisez 
la chose au mieubc que savez , car je veii faire 
par vostre conseil et ordonnance. — Vous 
dictes bien, dirent ces bonnes gen§; nous 
regarderons et penserons pour vous comme 
pour nous mesmes ou ung de noz enfans. » 
Pour abréger , à chef de pièce, nostre Cham- 
penois fut maryé de par Dieu ; mais si tost la 
première nuyt qu'il fut près de sa femme cou- 
ché , luy, qui oncques sur beste crestiane n'a- 
voit monté , tantost luy tourna le doz , après 
je ne sçay quants simples baisiers qu'elle eut 
de luy, mais du surplus nichil au doz. Qui 
estoit mal contente , c'estoit nostre espousée , 
jasoit qu'elle n'en feist nul semblant. Ceste 
maudicte manière dura plus de dix jours , et 
encores eust si la bonne mère à l'espousée 
n'y eust pourveu de remède. Il ne vous fault 
pas celer que nostre homme, et neuf en fasson 
et en mariage , du temps de feu son père et sa 
mère, avoit esté bien coiirt tenu; et sur toute 
rien luy estoit et fut défendu le mestier de la 
beste à deux doz, ddubtant, s'il s'i esbatoit. 

qu'il y despendroit sa chevance. Et bien leur 
sembioit et à bonne cause qu'il n'estoit pas 
homme qu'on deust aimer pour ses beaulx 
yeulx. Luy, qui pour rien ne courroussast père 
et mère , et qui n'estoit pas trop chault sur po- 
taige, avoit tousjours gardé son pucellage, 
que sa femme eust voluntiers desrobé par 
bonne fasson s'elle eust sceu. Une jour se 
trouva la mère à nostre espousée devers sa 
fille, et luy demanda de son mary, de son 
estât, de ses condicions, de son mariage, et 
cent mille choses que femmes scevent dire. 
A toutes choses bailla et rendit nostre espousée 
à sa mère trèsbonne reSponse, et dist que 
son mary estoit trèsbon homme et qu'elle ne 
doubtoit point qu'elle ne se conduisist bien 
avecques luy. De ce fut nostre mère bien 
joyeuse , et , pource qu'elle sçavoit bien par 
elle mesme qu'il fault en mariage aultre chose 
que boire et menger, elle dist à sa fille : « Or, 
vien ça et me dy par ta foy, et de ces choses 
de nuyt, comment t'en est-il ? » Quant la pouvre 
fille oyt parier de ces choses de nuyt , à pou 

3ue le cueur ne luy faillit, tant fut marryti et 
esplaisante ; et ce que sa langue n'osoit res- 
{)ondre, monstrèrent ses yeulx, dont sailloient 
armes à trèsgrand abundance. Si entendist 
tantost sa mère que ces larmes vouloient dire, 
et dist : « Ma fille, ne plorez plus ; mais dictes 
moy hardiement , je suis vostre mère, à qui ne 
devez rien celer, et de qui ne devez estre 
honteuse. Vous a-il encores rien fait ? » La pou- 
vre fille , revenue de paumoison et ung peu 

rasseurée et de sa mère confortée , cessa la 
grand flotte de ses larmes ; mais elle n'avoit 
encores force ne sens de respondre. Si l'inter- 
roge encores sa mère, et luy dit ; « Dy moy 
hardiement et oste ces larmes. T'a il rien fait ? » 
A voix basse et de plours entremesiée respon- 
dit la fille et dist : « Par ma foy , ma mère , il ne 
me toucha oncqaes ; mais du surplus qu'il ne 
sbit bon homme et doulx, par ma foy, si est. 
— Or, dy moy, dit la mère, scez tu point s'il est 
foumy de tous ses membres .? Dy hardiement 
si tu le sces. — Saint Jehan ! si est trèsbien , 
dist-elle. J'ay pluseurs foiz senty ses denrées 
d'aventure, ainsi que je me tourne et retourne 
en nostre lit, quant je ne puis dormir. — Il 
souffist, dist la mère: laisse moy faire du sur- 
plus. Veez cy <jue tu feras : Demain au matin il 
te convient famdre d'estre malade trèsfort, et 
monstrer semblant d'estre tant oppressée qu'il 
semble que l'ame s'en parte. Ton mary me 
viendra ou mandera quérir, je n'en doubte 
point, et je feray si bien mon personnage que 
tu sçaras tantost comment tu fuz gaignée, car 
je porteray ton urine à ung tel médrcin qui 
donnera tel conseil que je vouidray. » Comme 
il fiit dît il fut fait , car landemain , si tost 
qu'on vit du jour, nostre gouge, auprès de 
son mary couschée , se commença à plaindre 
et faire si trèsbien la malade qu'il sembloit 
que une fièvre continue luy ron^east corps et 
ame. Noz amis son mary estoit bien esbany et 
desplaisant ; si ne savoit que faire ne que dire. 
Si manda tantost sa belle mère , qui ne se fist 

fuères attendre. Tantost qu'il la vit : « Helas ! 
elle mère, vostre fille se meurt. — Ma fille! 
dit-elle ; et que luy fault-il ? » Lors , tout en 
parlant, marchèrent jusques en la chambre de 
la paciente. Si tost que la mère voit sa fille , 
elle luy demande comment die fait; et elle, bien 
aprinse, ne respondit pas à la première foiz, 
mais à chef de pièce dit « Mère, je me meurs. 

— Non faictes, si Dieu plaist, fille; prenez 
courage ; mais dont vous vient ce mal si à 
haster — Je ne sçay, je ne sçay, dit la fille; 
vous me paraffolez à me faire parler. » Sa mère 
la prent par la main , et luy taste son poux, et 
son corps, et son chef, et puis dit à son beau 
filz : « Par ma foy, créez qu'elle est malade; elle 
est plaine de feu. Si fault pourveoir de remède. 
Y a-il point ycy de son urine.? — Celle de la 
mynuyty est , dfit une des meschines. — Baillez 
la moy, dit-elle. » Quand elle eut ceste urine , 
fist tant qu'elle eut ung urinai et dedans ta bouta^ 
et dit à son beau filz qu'il la portast monstrer 
à ung médicin pour savoir qu'on pourra faire 
à sa fille, et si on y peut aider, vc Pour Dieul 
n'y espergnons rien , dit-ellè ; j'ay encores de 
l'argent que je n'ayme pas tant que ma fille. 
— Espergner \ dist noz amis ; créez , si on luy 
peut aider pour argent je ne luy fauldray pas. 

— Or vous avancez^ dit-elle, et tandiz q^'el 
se reposera ung peu je m'en iray jusques au 
mesnagô ; tousjours reviendray je bien^ s'on a 
mestierde moy. » Or devez vous savoir que nos- 
tre bonne mère avoit, le jour devant, au par- 
tir de sa fille, forgé le medicin qui estoit bien 

adverty de la response qu'il devoit faîre . Veezcy 
no5tre gueux qui arrive devers nostre medicin 
à tout l'brine de sa femme ; et, quand U luy 
eut fait la révérence, il luy va compter comment 
sa femme estoit deshaitée et merveilleusement 
malade ; « et veezcj son urine que à vous j'ap- 
porte, affin que mieulx vous informez de son 
cas, et qiie plus seurement me puissez con- 
seiller. » Le medicin prend l'orinal et contre- 
mont le lève, et tourne et retourne l'urine , et 
puis va dire : « Vostre femme est fort aggravée 
dechaulde maladie et endangier de mort s'elle 
n'est prestement secourue. Veezcy son urine 
qui le monstre. — Ha! maistre, pour Dieu 
mercy, veillez moy dire , et je vous paieray 
bien, qu'on luy peut faîre pour recouvrer santé, 
et s'il vous semble qu^elle n'ayt garde de mort. 
— Elle n'a garde, si vous luy faictes ce que je 
vous diray, dit le médecin; mais, se vous tar- 
dez guères, tout l'or du monde ne la garantira 
pas de la mort. — Dictes, pour Dieu, dît l'aul- 
tre, et on luy fera. — Il faut , dit le medicin , 
qu'elle ayt compaignie d'homme , ou elle est 
morte. — Compaîgnîe d'homme! dît l'aultre , 
et qu'est ce à dire cela ? — C'est à dire , dit le 
médecin , qu'il fauk que vous montez sur elle 
et que vous la roucynez trèsbien trois ou quatre 
foiz tout à haste, et le plus que vous pourrez 
à ce premier faire sera le meilleur; aultrement 
ne sera point estaincte la grand ardeur qui la 
sèche et tire à fin. —Voire, dit il, et seroit ce 
bon ï — Elle est morte, et n'y a pas de rechap, 
dit le medicin, s'ainsi ne le faictes, voire et 



1 1 2 Les Cent Nouvelles nouvelles. 

bien tost encores. — Saint Jehan P dit l'aultre, 
j'essaieray comment je pourray faire. » li se 
part de là, et vient à l'ostel, et trouve sa femme 
qui seplaignoit et dolosoit trèsfort. « Comment 
va, dit il , m'amye ? — Je me meurs , mon amy , 
dit elle. — Vous n'avez garde, si Dieu plaist, 
dist il ; fay parlé au médecin, qui m'a enseigné 
une medicine dont vous serez garie. » Et du- 
rant ces devises, il se despoille et au près de 
sa femme se boute; et, comme il approuchoit 

{)our exécuter le conseil du médicm tout en 
ourdoys : « Que faictes vous, dit elle; me vou- 
lez vous partuer.? — Mais je vous gariray, dit 
il, le medicin l'a dit. » Et ce dit, amsi que na- 
ture luy monstra, et à l'aide de la paciente, il 
besoigna trèsbien deux ou trois fois ; et , comme 
il sereposoit tout esbahy de ce que advenu luy 
estoit , il demande à sa femme comment elle 
se porte. « Je suys ung pou mieulx, dit-elle, 



[ue par cy devant n'ay esté. — Loé soit Dieu ! 

que 
le medicin ara dit vray. » Alors recommence 

j'espere que vous n'avez garde et que 



de plus belles. Pour abréger, tant et si bien le 
fist que sa femme revint en santé dedans pou 
de jours, dont il fut trèsjoyeux, si fut la mère 
quant el le sceut. Nostre Champenois , après 
ces armes dessus dictes, devint ung pou plus 
gentil compaignon qu'il n'estoit par avant ; et 
luy vint en courage, puis que satemme restoit 
en santé, qu'il semondroit à disner ung jour 
ses parens et amysetle père et la mère d'elle, 
ce qu'il fit ; et les servit grandement en son 
patoys, à ce disner, faisoit trèsbonne et joyeuse 

chère. On buvoît à luy, il buvoit aux aultres : 
c'estoit merveille qu'il estoit gentil compai- 
gnon. Mais escoutez qu'il lui advint : à la 
coup de la meilleure chère de ce disner, il com- 
mença trèsfort et soudainement à plorer, et 
sembloit que tous ses amys, voire tout le monde, 
fussent mors, dont n'y eut celuy de la table qui 
ne s'en donnast grant merveille dont ces sou- 
daines larmes procedoient ; les ungs et les aul- 
tres luy demandent qu'il a, mais à pou s'ilpo*- 
voitou savoit respondre, tant le contraignoient 
ses folles laones. Il parla au fort, en la fm, et 
dist : <( J'ay bien cause déplorer. — Et par ma 
foy, non avez , ce dist sa belle mère : que vous 
fault-il i Vous estes riche et puissant et bien 
logié, et si avez de bons amys; et qui ne fait 
pas à oublier, vous avez belle et bonne femme, 
que Dieu vous a remise en santé, qui na^uères 
rat sur le bord de sa fosse ; si m'est advis que 
vous devez estre lye et joyeux. ^-^ Helas ! non 
fays, dit-il ; c'est par moy que mon père et ma 
mère, qui tant m'aymoient> et m'ont assemblé 
et laissé tant de biens, ne sont encores en vie, 
car ilz ne sont mors tous deux que de chaulde 
maladie ; et si je les eusse aussi bien rouchy- 
nez quand ilz rarent malades que j'ay fait ma 
femme, ilz fussent maintenant sur pîez. » Il 
n'y eut celuy de la table après ces motz à pou 
qui se tenist de rire, mais non pourtant il s'en 
garda qui peut. Les tables furent ostées, et cha- 
cun s'en alla, et le bon Champenoys demoura 
avec sa femme, laquelle, afGn qu'elle demeu- 
rai en santé, fut souvent de luy racolée. 

Cent Nouv, — 1. 8 

LA XXIe NOUVELLE. 

PAR PHILIPE DE LOAN. 

ur les mètes de Normandie siet-une 
bonne et grosse abbaye de dames, 
dont Tabbesse, qui belle et jeune 
et en bon point estoit ^ naguères se 
acoucha malade. Ses bonnes sœurs dévotes et 
charitables tantost la vindrent visiter, ea la 
confortant et administrant à leur povoir de tout 
ce qu'elles sentoîent que bon luy fut. Et quand 
elles parceurent qu'elle ne se disposoit à gari- 
son , elles ordonnèrent que l'une d'elles yroit à 
Rouen porter son urine, et compteroit son cas à 
ung medicin de grand renommée. Pour faire 
ceste ambaxade,à lendemain l'une d'elles se 
mist au chemin ; et fit tant qu'el se trouva de- 
vers le dit medicin , auquel , après qu'il eut visité 
l'urine de madame l'abbaesse, elle compta tout 
au long la fasson et manière de sa maladie , 
comme de son dormir, d'aller à chambre , de 
boire et dé menger. Le sage medicin , vraye- 
ment du cas de madame informé tant par son 
urine comme par la relacion de la religieuse , 
voulut ordonner le régime. Et, jasoit qu'il eust 
de coustume à plusieurs de leur bailler par es- 
cript , il se fya bien de tant à la religieuse 
que de bouche luy diroit : « Belle seur, dit-îl, 

pour recouvrer la santé de madame l'âbbesse, 
li est mestîer et de nécessité qu'el ait compa- 
gnie d'homme ; et bref aultrement elle se trou- 
vera en pou d'espace si adicte et de mal sou- 
prinse que lamortluy sera derrain remède. » Qui 
fut bien esbahye d'oyr si trèsdures nouvelles , 
ce fut nostre religieuse, qui alla dire : a Helas ! 
maistre Jehan, ne voiez vous aultre fasson pour 
la recouvrance de la santé de madame ? — Cer- 
tes nenny, dit-il, il n'en y a point d'aultre, 
et si veil bien que vous sachez qu'il se fault 
avancer de faire ce que j'ay dit : car si la ma- 
ladie, par faulte d'ayde, peut prendre son 
cours comme el s'efforce, jamais homme à 
temps n'y viendra. » La bonne religieuse à pou 
s'elle osa disner à son aise , tant avoit haste de 
nuncier à madame ces nouvelles. Et à l'ayde 
de sa bonne hacquenée , et du grant désir 
qu'el a d'estre à l'ostel , s'avança si bien que 
madame l'abbesse fut trèstoute esbahie de si 
tost la reveoir. « Que dit lemedicin, belle seur ? 
ce dist-elle; ay je garde de mort.? — Vous 
serez tantost en bon point, si Dieu plaist, 
Madame, dist la religieuse messagière ; faictes 
bonne chère et prenez cueur. — Et ne m'a 
le medicin point ordonné de régime, dit ma- 
dame? — Si a, dit-elle. » Lors luy va dire 
tout au long comment le medicin avoit veu 
son urine , et les demandes qu'il fist de son 
eage , de son mengier, de son dormir, etc. « Et 
puis pour conclusion il dit et ordonne qu'il 
fault que vous aiez compaignie chamelle avec- 
que homme, ou bref aultrement vous estes 

morte : car à vostre maladie n'a point d'auitre 
remède. — Compaignie d'homme! dit ma- 
dame; j'ayme plus cher morir mille foiz, s'il 
m'estoit possible. » Et lors va dire ; a Puis que 
mon mal est incurable et mortel si je n'y pour- 
voy de tel remède , loé soit Dieu , je prens la 
mort en ^é. Appeliez moy bien tost tout mon 
couvent. » Le tymbre fut sonné, si vindrent tan- 
tost devers madame trestoutes ses bonnes re- 
ligieuses. Et (juand elles furent en la chambre, 
madame, qui avoit encore toute la langue 
à commendement, quelque mal qu'elle eust, 
commença une grande et longue harengue de- 
vant ses seurs, remonstrsmt le fait et estât 
de son église, en quel point elle la trouva et 
en quel estât elle est aujourduy ; et vint des- 
cendre ses parolles à parler de sa maladie) ^ui 
estoit mortelle et incurable, comme elle bien 
sentoit et con^oissoit, et au jugement aussi 
d'unç tel medicin elle s'arrestoit, qui morte 
l'avoit jugée. « Et pour tant, mes bonnes 
sœurs, je vous recommende nostre église, 
et en voz pltts dévotes prières ma pouvre 
ame.. » Et, à ces parolles, larmes en grand 
abundance saillirent de ses yeux, qui furent 
accompaignées d'aultres sans nombre, sour- 
dans de la fontaine du cueur de son bon cou- 
vent. Geste plorerie dura assés longuement, et 
fut là long temps le mesnaige sans parler. A chef 
de pièce, madame la prieure, qui bonne et sage 
estoit, print la parole pour tout le couvent et 
dist : « Madame, de vostre maladie, <:e scet 
Dieu, à qui nul ne peut riens celer, il iious des- 

phistbeaucop, et n'y a celle de nous oui ne se 
vouldroit emploier autant que possible est et 
seroit à personne vivant à la recouvrance de 
vostre santé. Si vous pnons toutes ensemble 
oue vous ne nous espergnez en rien qui soit 
des biens de vostre église , car mieulx nous 
vauldroit, et plus cherraymerions, de perdre 
la plus part de noz biens temporelz que le 
prouffit espirituel que vostre présence nous 
donne. — Ma bonne seur, dist madame, je n'ay 
pas tant deservy que vous m'offrez, mais je 
vous en mercie tant que }e puis, en vous 
advisant et priant derechef que vous pensez 
comme je vous ay dit aux afferes de nostre 
église, qui me touchent près du cueur. Dieu le 
scet , en acompaignant aux prières que ferez 
ma pouvre ame, qui grant mestier en a. — Hé- 
las ! Madame , dist la prieure , et n'est-il pos- 
sible par bon gouvernement et soigneuse me- 
dicine que vous puissez repasser? — Nenny, 
certes, ma bonne seur, dit-elle. Il me fault 
mettre ou reng des trespassés , car je ne vaubc 
guères mieulx , quelc^ue langage qu'encores je 
pronunce. » Adonc saillit avant la religieuse qui 
porta son urine à Rouen , et dist : « Madame, 
il y a bon remède , s'il vous plaisoit. — Créez 
qu'il ne me plaist pas , dit-elle ; véez cy seur 
Jehanne qui revient de Roen, et a monstre 
mon urine et compté mon cas à ung tel me- 
dicin , qui m'a jugée morte , voire si je ne me 
vouloye abandonner à aucun homme et estre 
en sa compagnie. Et par ce point esperoit-il, 
comme il trouvoit par ses livres, que je n'a- 

roye garde de mort ; mais, s'aînsine le faysoie, 
il n'y a point de ressource en moy. Et quant à 
moy j'en loe Dieu, qui me daigne appeller 
ainçois que j'aye fait plus de péchez ; à iuy me 
rens, et à la mort je présente mon corps, 
vienne quand elle veult. — Comment , Ma- 
dame, dist l'enfermière , vous estes de vous 
mesmes homicide ! Il est en vous de vous ga- 
rir et sauver, et ne vous fault que tendre la 
main et requerre ayde, vous la trouverez preste; 
ce n'est pas bien fait, et vous ose bien dire 
<^ue vostre ame ne partiroit point seurement 
si en cet estât vous moriez. — Ha ! belle seur, 
dist madame , quantesfoiz avez-vous oy près- 
cher que mieulx vauldroit à une personne s'a- 
bandonner à la mort que commettre ung seul 
péché mortel ! Et vous savez que je ne puis 
ma mort fuyr n'esloignier sans faire et com- 
mettre péché mortel ! Et qui bien autant au 
cueur me touche , s'en ce faisant ma vie esloi- 
gneroie , ne viveroys-je pas deshonorée et à 
tousjours mes reprochée , et diroit-ôn : Veez 
la dame, etc. P Mesmes vous toutes, (quelque 
conseil que me donnez , m'en ariez en irrévé- 
rence et en mains d'amour. Et vous semble- 
roit, et à bonne cause, que indigne seroie 
d'entre vous présider et gouverner. — Ne dicr 
tes et ne pensez jamais cela, dit madame la 
tresorière; il n'est chose qu'on ne doye entre- 
prandre pour eschever la mort. Et ne dit pas 
nostre bon père saint Augustin qu'il ne loist à 
personne de soy oster la vie ne toUir ung 
sien membre ? Et ne yrez directement encontre 

sa sentence si vous laissez à escient ce qui 
vous peut de mort garder ? — Elle dit bien , 
dit le couvent en gênerai. Madame, pour 
Dieu> obéissez au medicin, et ne soiez en 
vostre opinion si ahurtée qu^en la soustenant 
vous perdrez corps et ame, et laissez vostre 
pouvre couvent, qui tant vous ayme, désolé et 
despourveu de pastoure. — Mes bonnes seurs, 
dit madame , j'ayme mieuU à la mort volun- 
tairement tendre les mains, soubmettre mon 
col et honorablement l'embrasser, cjue par la 
fiiyr je vive deshonorée. Et ne diroit on pas : 
Veez la dame qui fist ainsi et ainsi ? — Ne 
vous chaille, Madame, qu'on dye; vous ne 
serez jà reprouchée de gens de bien. — Si se-? 
roie^ si seroie, dit madame. » Le couvent se 
alla esmouvoir, et firent les bonnes religieuses 
entre elles ung consistoire dont la conclusion 
s*ensuyt ; etportalesparolles d'icellela prieure : 
« Madame , veez cy vostre désolé couvent si 
trèsdes{)laisantque jamais maison ne fut si dé- 
solée ni troublée qu'el est , dont vous estes 
cause ; et créez, si vous estes si mal conseillée 
de vous abandonner à la mort c}ue fuyr vous 
povez, vous occirez, j'en suis bien seure. Et, 
affin que vous l'entendez que nous vous ai- 
mons de bonne et loyale amour, nous sommes 
contentes et avons conclu et meurement déli- 
béré, toutes ensemble généralement, que, s'i) 
vousplaistj en sauvant vostre vie et nous, 
avoir compaignie secrètement d'aucun homme 
de bien, nous pareillement le ferons comme 
vous , affin que vous n'ayez pensée ne yma- 



«■K 



120 Les Cent Nouvelles nouvelles. 

ginacion qu'en temps advenir vous en sourdist 
reprouche de nulle de nous. N'est ce pas ainsi, 
mes seurs? dit-elle. — Oy, oy », dirent-elles 
trestoutes de bon cueur. Madame l'abbesse , 
oyant ce que dit est, et portant au cueur ung 
grand fardeau d'ennuy, pour l'amour de ses 
seurs se laissa ferrer et s'accorda, combien 
que ce fut à grand regret, que le conseil du 
medicin fut mis en euvre , pourveu que ses 
seurs luy tiendront compaignie. Adonc furent 
mandez moynes, prestres et clercs, qui trou- 
vèrent bien à besoigner ; et le feirent si très- 
bien que madame l'abbesse fut en pou d'heure 
rappaisée, dont son couvent fiit trèsjoyeux, 
qui par honeur faisoit ce que par honte onc- 
ques puis ne laissa. 



LA XXIIe NOUVELLE. 

PAR CARON. 

'a guères que ung gentilhomme de- 
mourant à Bruges tant et si longue- 
ment se trouva en la compaignie 
d'une belle fille qu'il luy fist le ven- 
tre lever. Et droit à la coup qu'elle s'en per- 
ceust et donna garde, monseigneur fist une 
assemblée de gens d'armes; si mt force à nos- 
tre gentilhomme d'abandonner sa dame et 
avecques les aultres aller au service de mon 

dit seigneur, ce que de bon cueur et bien il fist. 
Mais avant son partement il fist garnison et 
pourveance de parrains et marrâmes et de 
nourrice pour son enfant advenir, logea la 
mère avecques de bonnes gens , luy laissa de 
l'argent, et leur recommenda. Et quand au 
mieulx qu'il sceut et le plus bref qu'il peut 
ses choses furent bien disposées , il ordonna 
son partement et print congé de sa dame , et 
au plaisir de Dieu promect de tantost retour- 
ner. Pensez que s'elle n'eust jamais plôuré, ne 
s'en tenist à ceste heure, puis qu'elle voit 
d'elle éloigner la rien en ce monde dont la 

f>resence plus luy plaist. Pour abréger, tant 
uy despleut ce dolent départir qu'oncques 
mot ne sceut dire , tantempeschèrent sa doulce 
langue les larmes ^ourdantes du parfond de 
son cueur. Au fort el s'appaisa, puis que aul- 
tre chose estre n'en peut. Et quand vint envi- 
ron ung mois après le partement de son amy, . 
désir luy eschaufa le cueur et si luy vint ra- 
mantevoir les plaisans passetemps qu'elle sou- 
loit avoir, dont la trèsdure et trèsmaudicte ab- 
sence de son amy, helas ! l'avoit privée. Le 
dieu d'amours, qui n'est jamais oiseux, luy 
mist en bouche et en termes les haulx biens , 
les nobles vertuz et la trèsgrand loyaulté ^ 
d'un marchant son voisin , qui pluseurs foiz , 
avant et puis le partement de son amy, luy 
avoit présenté la kataille , et conclure luy fist 
que, s'il retourne plus à sa queste, qu'il ne s'en 
retournera pas escondu]rt ; mesme, si la laissoit 
arrière , elle tiendra bien telles et si bonnes 

manières qu'il entendra bien qu'elle en veult à 
luy. Or vint-il si bien que au lendemain de 
ceste conclusion, à la première euvre , Amour 
envoya nostre marchant devers sa paciente , 
et luy présenta comme aultresfoiz, chiens et 
ovseaulx , son corps et ses biens , et cent mille 
cnoses que ces abateurs de femmes scevent 
tout courant et par cueur. Il ne fut pas escon- 
dit : car, s'il avoit bonne volunté de comba- 
tre et faire armes , elle n'avoit pas mains de 
désir de luy delyer son emprinse et le fournir 
de tout ce qu'il vouldra requerre. Sans faire 
long procès, au préjudice de nostre gentil hom- 
me, qui maintenant est en la guerre , nostre 
gentil femme fournit et accomplit au bon mar- 
chant tout ce dont la requist ; et si plus eust 
osé demander elle estoit preste d'accomplir; et 
tant trouva en luy de bonne chevalerie, de 
proesse et de vertuz , qu'elle oublya de tous 
poins son amy par amours , qui à ceste heure 
guères ne s'en doubtoit. Beaucop aussi au bon 
marchant pleut la courtoisie de sa nouvelle 
dame ; et tant lurent conjoinctes les voluntés , 
désirs et pensées de luy et d'elle , qu'ilz n'a- 
voient pour eulx deux que ung seul cueur. Si 
s'appensèreiït que. pour le bien loger et à leur 
aise, il souffiroit bien d'un hostel; si troussa 
ung soir nostre gouge ses bagues et habille- 
mens, et avec elfes à Phostel du marchant se 
vint rendre , en abandonnant le premier amy, 
son hoste, son hostesse et foison d'aultres 
gens de bien auxquelx il l'avoit recommandée. 
Elle ne fut pas si folle, quand elle se vit bien 

logée y qu'el ne dist incontinent à son mar- 
chant qu'elle se sentoit grosse, qui en fiit très- 
joyeux, cuidant bien que ce fust de seseu- 
vres. Au chef de sept moys, ou environ, nos- 
tre gouge fit ung beau fiiz dont le père adoptif 
s'acquitta trèsgrandement et de la mère aussi. 
Advmt certain espace après que le bon gentil- 
homme retourna de la guerre et vint à Bruges, 
et au plustost qu'il peut honestement print 
son chemin vers le logis où il laissa sa dame. 
Et lu]^ venu leans, il la demanda à ceulx qui 
en prindrent la charge de la penser, garder et 
aider «n sa gesine. « Comment! dirent-itz, est 
ce ce que vous en savez ? Et n'avez vous pas eu 
les lettres que vous avons rescriptes ? — Nenny, 
par ma foy, dit-il , et quelle chose y a-il i — 
Quelle chose ! saincte Marie ! dirent-ilz; nostre 
Dame ! c'est bien raison que on le vous dye. 
Vous ne fustes en allé d'un mois Qu'elle ne 
troussa pignes et miroirs et s'en alla bouter 
cy devant en l'ostel d'un tel marchant, qui la 
tient à fer et à clou. Et de fait elle a fait ung 
beau filz et a jeu leans, et l'a fait le marchant 
chrestienner, et si le tient à sien. — Saint 
Jehan! véez cy aultres nouvelles, dit le bon 
gentilhomme ; mais au fort, puis qu'el est telle, 
au dyable voit elle! Je suis content que le 
marcnant l'ayt et la tienne ; mais quant est de 
l'enfant, il est mien, et si le veil ravoir. » Et sur 
ce mot, part et s'en va, et vint heurter bien ru- 
dement à l'huys du marchant. De bonne ad- 
veirture, sa dame qui fut vint à ce hurt, qui ou- 
vre Phuys, comme toute de léans qu'elle es- 

toit. Quant elle vit son amy oblié et qu'il la 
CQngneut aussi, chacun fiit esbahy. Npn pour- 
tant luy demanda dont elle venoit en ce lieu. 
Et elle respondit que fortune ly avoit amenée. 
« Fortune ! dist-il ; or fortune vous y tienne ; 
mais je veil ravoir mon enfant ; vostre maistre 
ara la vache, et j'aray le veau, moy. Or le me 
rendez bien tost , car je le veil ravoir, quoy 

3u'en advienne. — Helas ! dit la gouge , que 
iroit mon homme? Je seroye defïaicte, car il 
cuid^ certainement qu'il soit sien. — Ne m'en 
chault, dit l'autre, dye de ce qu'il vouldra, 
mais il n'ara pas ce qui est mien. — Ha ! mon 
amy, je vous requier que vous laissiez cest en- 
fant à mon marchant , et vous me ferez grand 
plaisir et à luy aussi. Et pour Dieu, si vous l'a- 
viez veu , vous ne fériés jà presse de l'avoir : 
c'est une let et ort garson, trestout roigneux et 
contrefait. — Dya , dit l'aultre , tel qu'il est il 
est mien , et si le vueil ravoir. — Et parlez bas, 
pour Dieu , ce dit la gouge, et vous appaisez 
de vostre demande , je vous en supplie ; et s'il 
vous plaist céans laisser cest enfant , je vous 
promectz , par ma foi , s'il vous plaist ainsi 
faire, je vous donneray le premier que j'a- 
ray jamais.» Le gentil homme, à ces motz, ja- 
soit qu'il fiist esmeu et courroucé , ne se peut 
tenir de soubrire, et sans plus dire de sa 
bonne dame se partit , et tien , comme l'on me 
compta , qu'il n'a plus demandé le dit enfant, 
et qu'encores le nourrist celluy qui la mère en- 
granga en l'absence jle nostre gentil homme. 

LA XXIile NOUVELLE. 

PAR MONSÉiGNEÙR DE Q.UIEVRAIN. 

'a guères qu'en la ville de Mons, en 
Haynau , ung procureur de la cour 
du dit Mons, assez sur eage et jà 
ancien , entre aultres ses clercs avoit 
ung très beau filz et gentil compaignon , du 
quel sa femme à chef de pièce s'énamoura 
très fort ; jet très bien luy seihbloit qu'il estoit 
mieulx taillié de faire la besoigne que son 
mary. Et affin qu'el esprouvast si son cuider 
estoit vray, elle conclut en soy mesmes qu'el 
tiendra telz termes que, s'il n'est plus beste 
qu'un asne , il se donnera tantost garde qu'el 
en veult à luy. Pour exécuter ce désir, ceste 
vaillant femme, jeune, firesche et en bon point, 
venoit menu et souvent côuldre et filer auprès 
de ce clerc, et devisoit à luy de cent mille 
besoignes dont la pluspart en fin sur amours 
retoumoient. Et devant ces devises elle n'o- 
blya pas de le servir de landes. Dieu scet, lar- 
gement : une foiz le boutoit du coste en es- 
cripvant, une aultre foiz luy ruoit des pierret- 
tes qui brouilloient ce qu'il faisoit, et luy 
failloit recommancer. Ung aultre jour retour- 
noit ceste feste et luy ostoit papier et parche- 
min , tant qu'il failloit qu'il cessast l'euvre, 

dont il estoit trèsmal content, doubtant le 
courroux de son maistre. Quelque semblant 
que la maistresse long temps à son clerc eust 
monstre, qui tiroit fort au train de derrière^ 
si luy avoit jeunesse et crainte les yeulx si 
bandez que en rien il ne s'aparcevoit du bien 
qu'on luy vouloit ; neantmains enfin , parestre 
beaucop butiné, il s'apparceut aucunement 
qu'il estoit bien en grâce, et se pensa qu'il l'es- 
prouveroit. Ne demoura guères après ceste 
deliberacion que, nostre procureur estant hors 
de l'ostel , sa lemme vint à nostre clerc bailler 
l'arrière ban et assault en escripvant qu'elle 
avoit de coustume, voire trop plus aigre et 
plus fort que nulle foiz de devant. Tant de 
ruer, tant de bouter, tant de parler; mesme 
pour le plus empescher et bailler destourbier, 
elle respandit sur buffet , sur papier, sur robe, 
son cornet à l'encre. Et nostre clerc , plus co- 
gnoissant et mieulx voyant que cy dessus , 
saillit en piez, assault sa maistresse et la re- 
boute en sus de luy, priant qu'elle le laisse 
escripre. Et elle, qui demandoit estre assaillie 
et combatue, ne laissa pas pourtant l'ertiprinse 
encommancée, mais de plus belle rend estire. 
« Savez-vous qu'il y a, ce dit le clerc, Mada- 
moiselle ? c'est force que j'escheve en haste 
l'escript que j'ai encommancé ; si vous requier 
que vous me laissez paisible , ou, parla mort 
bieu , je vous livreray castille. — Et que me 
ferez-vous , beau sire , ce dit-elle ; la moue .? 
— Nenny, par Dieu. — Et quoy donc? — 
Quoy f — Voire quoy ? — Pour ce , dit-il , que 

vous avez respandu mon cornet à l'encre et 
avez brouillé et mon escripture et ma robe, 
je vous pourray bien brouiller vostre parche- 
min ; et affin que faulte d'encre ne m'empes- 
che d'escripre , je pourray bien pescher en 
vostre escnptoire. — Par ma foy, dit-elle , 
vous en estes bien l'omme ; et créez que j'en 
ay grand paour. — Je ne sçay quel homme > 
dist le clerc , mais tel que' je suis, si vous y 
rembatez plus, vous passerés par là. Et de feut 
véez cy une raye que je vous faiz, et par Dieu, 
si vous la passez , tant pou soit-il , si je vous 
faubc je veil qu'on me tue. — Et par ma foy, 
dit-elle, je ne vous en craings, et si passeray 
la raye , et puis verray que vous ferez. » Et 
disant ces parolles, marcha la dureau, faisant 
le petit sault oultre la raye bien avant. Et le 
bon clerc la prend aux grifz , sans plus en- 
querre , et sur son banc la rue , et créez qu'il 
la punit bien: car, s'elle l'avoil brouillié, il ne 
luy en fist pas mains, mais ce fut en aultre 
fasson, car elle le brouilla par dehors et à des- 
couvert , et il à couvert et par dedans. Et de ce 
cas fut le notaire ung jeune enfant environ de 
deux ans, filz de léans. Il ne hnlt pas deman- 
der si après ces premières armes de la mais- 
tresse et du clerc s'il y eut plusieurs secrètes 
rencontres à mains de parolles que les premiè- 
res. Il ne vous fault pas celer aussi que peu de 
jours après ceste adventure, le dit petit enfant 
ou comptouer estant où le clerc escripvoit, le 
procureur et maîstre de leans survint^ et mar- 
die avant pour tirer vers son clerc, pour re- 

garder qu'il escripvoit, ou espoir pour aultre 
chose; et comme il approucha de la raye que 
son clerc fist pour sa femme , qui encores n'es- 
toit effacée , son fih luy dist et crya : « Mon 
père^ gardés bien que vous ne passez ceste 
raye , car nostre clerc vous abateroit et hup- 
piileroit ainsi qu'il fist naguères ma mère. » Le 
procureur, oyant son nlz, et regardant la 
raye , si ne scet que penser, car il luy alla 
souvenir que folz, yvres et enfans ont de 
coustume de vray dire ; mais non pourtant il 
n^en fist pour ceste heure nul semblant ; et 
n'est encores venu à ma cognoissance se il 
différa la chose ou par ignorance ou par doubte 
d'esclandre. 



LA XXIVe NOUVELLE. 

PAR MONSEIGNEUR DE FIENNES. . 

asoit que es nouvelles dessus dictes 
les noms de ceubc et celles à qui el- 
les ont touché et touchent ne soient 
mis n'escripz , si me donne mon ap- 
pétit grand vouloir de nommer, en ma petite 
râtelée , le conte Walerant, en son temps conte 
de saint Pol , et appelle le beau conte. Entre 
aultres ses seigneunes , il estoit seigneur d'un 
village en la chastelleme de Lisle nommé Vre- 
lencnem , près du dit Lisle environ d'une lieue. 

Ce gentil conte, de sa bonne etdoulce nature, 
estoit et fut tout son temps amoureux oultre 
l'enseigne. Il sceut , au rapport d'aucuns ses 
serviteurs qui en ce cas le servoient , que au 
dit Vrelencnem avoit une très belle fille , gente 
de corps et en bon point. Il ne fut pas si pa- 
resseux que, assez tost après ceste nouvelle 
oye , il ne se trouvast en ce village. Et feirent 
tant ses serviteurs , que les yeulx de leur mais- 
tre confermèrent de tout point leur rapport 
touchant la dicte fille : « Or ça, qu'est-il défaire? 
dist lors le gentil conte; c'est force que je 
parle à elle entre nous deux seullement , et ne 
me chault qu'il me couste. » L'un de ses servi- 
teurs , docteur en son mestier, dit : « Monsei- 
gneur, pour vostre honneur et celuy de la fille 
aussi , il me semble qu'il vault mieux que je 
luy descouvre l'embusche de vostre vouloir ; 
et selon la response j'auray advis de parler et 
poursuyre.» Comme l'aultre dist, il fut fait, 
car il vint devers la belle fille et très courtoise- 
ment la salua. Et elle, qui n'estoit pas mains 
sage ne bonne que belle , courtoisement luy 
rendit son salut. Pour abréger, après pluseurs 
parolles d'accointances, le bon macquereau va 
faire un grant prémisse touchant les biens et 
les honneurs que son maistre luy vouloit ; et 
de fait, se à elle ne tenoit, elle seroit cause 
d'enrichir et honorer tout son lignage. La 
bonne fille entendit tantost quelle heure il 
estoit, si feist sa response telle qu'elle estoit, 
c'est assavoir belle et bonne : car, au regard 
de monseigneur le conte, elle estoit celle , son 

honneur saulve , qui luy vouidroit obéir, crain- 
dre et servir en toutes choses. Mais qui la voui- 
droit requerre contre son honneur, qu'elle te- 
noit aussi cher que sa vie, elle estoit celle 
qui ne le cognoissoit et pour qui elle ne feroit 
néant plus que le singe pour les mauvais. Qui 
fut esbahy et courroucé , ceste response oye , 
ce fut nostre va luy-dire, qui s'en revint devers 
son maistre à tout ce qu'il avoit de poisson , 
car à char avoit-il failly. Il ne fault pas de- 
mander si le conte fut mal content quand il 
sceut la trèsfière et dure response de celle dont 
il desiroit l'accointance et joissance, et au- 
tant et plus que.de nulle du monde. A chef de 
pièce va dire : « Or avant, laissons la là pour 
ceste foiz ; il m'en souviendra quant el cuidera 
qu'il soit oblié.» Use partit de là tantost après, 
et n'y retourna que les six sepmaines ne furent 
passées ; et quand il revint, ce fut si trèssecrè- 
tement que nouvelle nulle n'en fut en la ville , 
tant simplement et en tapinage s'i trouva. Il 
fist tant par ses espies qu'il sceust que nostre 
belle fille sayoit de l'erbe au coing d'un bois, 
asseulée de toutes gens; il fut bien joyeux, et, 
tout housé encores qu'il estoit, se mist au 
chemin devers elle, en la compaignie de ses 
espies. Et quand il fut près de ce qu'il queroit, 
il leur donna congé , et fist tant qu'il se trouva 
auprès de sa dame sans ce qu'elle en sceust 
nouvelle sinon quand el le vit. S'elle fut soup- 
prinse et esbahie de se veoir tenue et saisie de 
monseigneur le conte, ce ne fut pas merveil- 
les ; mesme el en changea coleur, mua sem- 

blant, et pour ung peu en perdit la parolle, 
car elle savoit par renommée qu'il estoit péril- 
leux et noiseux entre femmes. « Ha dya ! Ma- 
damoiselle, dit lors le gentil conte, qui se trouva 
saisy, vous estes à merveilles fière. On ne 
vous peut avoir sans siège. Or pensez bien de 
vous défendre , car vous estes venue à la ba- 
taille ; et avant que de moy partez vous amen- 
derez à mon vouloir et tout à ma devise des 
peines et travaulx que j'ay souffers et enduré 
tout pour l'amour de vous. — Helas ! Mon- 
seigneur, ce dist la jeune fille , toute esbahye 
et soupprinse qu'elle estoit , je vous cry mer- 
cy ! Si j'ay dit ou fait chose qui vous desplaise, 
veillez le moy pardonner, et combien que je 
ne pense avoir dit ne fait chose dont me de- 
vez savoir mal gré. Je ne sçay, moy, qu'on 
vous a rapporté. On m'a requis en vostre nom 
de deshonneur; je n'y ay point adjousté de 
foy, car je vous tiens si vertueux que pour 
rien ne vouldriez deshonorer une vostre simple 
subgecte, que je suys, mesmes la vouldriez 
bien garder. — Ostez ce procès, dit monsei- 
gneur, et soyez seure que vous ne m'eschap- 
perez si que vous auray monstre le bien oue 
je vous veil et ce pourquoy j'envoyai par de- 
vers vous. » Et, sans plus dire, la trousse et 
prend entre ses braz, et dessus ung pou d'herbe 
mise en tas qu'elle avoit assemblé, souvyne 
la coucha et fort et roidde , et vistement fai- 
soit ses preparatives d'accomplir le désir qu'il 
avoit de pieça. La jeune fille, qui se veoit en 
ce dangier et sur le point de perdre ce qu'en ce 

monde trèschier tenoit, s'advisa d'un bon tour, 
et dist à monseigneur : « Je me rends à vous : 
je feray ce qu'il vous plaira sans nulz refus ne 
contredictz. Soiez plus content de prendre de 
moy ce qu'en vouldrez par mon accord et vo- 
lunté , qui tant y puis et en doy bien requerre, 
que malgré moy vous paroultrez vostre vou- 
loir desordonné. — A aya! dit monseigneur, 
nue vous m'eschappez , non ; que voulez vous 
aire ? — Je vous requier, dit elle , puis qu'il 
fault que vous obéisse , que vous me facez 
cest honneur que je ne soye pas souillée de 
voz houseaux, qui sont et gras et ors, et vous 
suffise du surplus. — Et comment en pour- 
ray-je faire ? ce dit monseigneur. — Je les 
vous osteray, ce dit elle , très bien , s'il vous 
plaist ; car, par ma foy, je n'aroye cueur ne 
courage de vous faire tonne chière avec ces 
paillards houseaulx. — C'est peu de chose des 
houseaulx, ditmonsei^eur; mais non pourtant, 
puisqu'il vous plaist, il seront ostez. » Et alors 
]1 abandonna sa prinse et se siet dessus l'erbe, 
et tend sa jambe ; et la belle fille luy oste l'es- 
peron et puis luy tire l'un de ses nouseaulx, 
qui bien estroiz estoient. Et quand il fut envi- 
ron à moitié , à quoy faire elle eut moult de 
peine , pour ce que tout au propos le tira de 
mauvais bihès , elle part et s'en va tant que 
piez la peuvent porter, aider et soustenir de 
bon vouloir, et là laissa le gentil conte , et ne 
fina de courre tant qu'elle lut à l'ostel dç son 
père. Le bon seigneur, qui se trouva ainsi de- 
ceu, s'il enragoit, plus n'en pouvoit ; et qui à 

ceste heure Peust veu rire , jamais n'eust eu les 
fièvres. A quelque meschef que ce fut, se mist 
sur piez , cuidant parmarcher sur son houseau 
et par ce Poster de sa jambe ; mais c'est pour 
néant : il estoit trop estroict; si n'y trouva 
aultre remède aue de retourner vers ses gens. 
De sa bonne aaventure, il n'eut pas loing allé 
Quand il trouva ses bons disciples sur le bord 
d'un fossé qui l'attendoient , qui ne seurent 
que penser quand ilz le voyent ainsi atoumé. 
Il leur compta tout son cas et se fist rehouser. 
Et qui l'oyoit , celle qui l'a trompé ne seroit 
pas seurement en ce monde , tant luy cuide et 
bien luy veult faire desplaisir. Quelque vou- 
loir qu'il eust pour lors , quelque mat content 
qu'il fust pour ung temps , tant qu'il fut ung 
peu refroidi , tout son courroux fut convertj 
en cordiale amour. Et qu'il soit vray, depuis 
à son pourchaz et à ses chers coustz et des-- 
pens il la fist marier trèsrichement et bien , à 
la contemplacîon seullement de la franchise et 
loyaulté qu'en elle avoit trouvé , dont il eut la 
vraye congnoissance par le refus icy dessus 
compté. 



134 1-Es Cent Nouvelles nouvelles. 



LA XXVe NOUVELLE. 



PAR PHILIPE DE SAINT YON, 




a chose est si fresche et si nouvel- 
lement advenue dont je veil fournir 
ma nouvelle , que je n'y puis ne 
tallier, ne roigner, ne mettre , ne 
oster. Il est vray que au Quesnoy vint une 
belle fille naguères au prevost se complaindre 
de force et violance en elle perpétrée et com- 
mise par le vouloir desordonné d'un jeune 
compaignon. Geste complaincte au prevost 
faicte , le compaignon encusé de ce crime fut 
en l'heure prins et saisi ; et, au dict du com- 
mun peuple, ne valoit guères mieulx que 
pendu au gibet, ou sans sa teste au vent sur 
une roe enmy les champs faire les monstres. 
La fille , voyant et sentant celuy dont elle se 
doutoit emprisonné, poursuyvoit roiddement 
le prevost qu'il luy en feist justice , et de ce 
que, oultre son gré et vouloir, violantement et 
par force on l'a deshonorée. Et le prevost, 
homme discret et sage et en justice trèsex- 
pert, fist assembler les hommes et puis man- 
da le prisonnier. Etainçois qu'il le feist venir 
devant les hommes desjà tout prest pour le 
juger, s'il confessoit par geheyne ou aultre- 
ment l'orrible cas dont il estoit chargé, parla 

à luy à part, et si le conjura de dire la vérité. 
« Véez cy telle femme , dist-il , qui de vous se 
complaint de force. Est- il ainsi ? L'avez vous 
efforcée? Gardez que vous diez vérité , car, si 
vous faillez, vous estes mort; mais si vous dic- 
tes vray, on vous fera grâce. — Par ma foy, 
monseigneur le prevost, dist le prisonnier, je 
ne veil pas nyer ne celer que je ne l'aye pieça 
requise de son amour. Et de fait, avant hier, 
après pluseurs parolles, je la ruay sur ung liçt 
pour faire ce que vous savez , et luj levaj 
robe et chemise, et mon furon, qui jamais 
n'avoit hanté larrier, ne savoit trouver la 
douyère de son conin , si ne faisoit qu'aller 
çà et là ; mais elle, par sa courtoisie, luy dres- 
sa le chemin , et à ses propres mains le bouta 
tout dedans. Je croy trop bien qu'il ne partit 
pas sans proye, mais qu'il y eust entré à force, 
par mon serement , non eust. — Est-il ainsi ? 
dit le prevost. — Oy, par mon serement , dit 
le bon compaignon. — Or bien, dist-il, nous 
en ferons trèsbien. » Après ces parolles, le 
prevost se vient mettre en siège pontifical à 
dextre et environné de ses hommes, et le bon 
compaignon fut mis et as^s sur le petit banc 
ou parquet , ce voyant tout le peuple et celle 
qui raccusoit,«Or ça, m'amye, dit le prevost, 
que demandez vous à ce prisonnier ? — Mon- 
seigneur le prevost , dit-elle , je me plains à 
vous de la force que il m'a violée oultre mon 
gré et ma volume , et malgré moy, dont je 
vous demande justice. — Que respondez vous, 
mon amy i dit le prevost au prisonnier. — • 

Monseigneur, dist-il , je vous ay jà dît com- 
ment il en va , et je ne pense pas qu'elle dye 
au contraire. — M'amie , dit le prevost , regar- 
dez bien que vous dictes et que vous faictes 
de vous plaindre de force. C'est grant chose. 
Véez cy qu'il dit qu'il ne vous fist oncques 
force, mesmes avez esté consentant et pou près 
requérant de ce qu'il a fait ; et qu'il soit vray, 
vous mesmes adressastes et mistes son furon, 
qui s'esbatoit à l'entour de vostre duyere, 
à voz deux mains ou à tout l'une, tout dedens 
la duyere de vostre connin , laquelle chose il 
n'eust peu faire sans ceste vostre ayde ; et si 
vous y eussez tant pou soit résisté , jamais 
n'en fust venu à bout. Si son furon a fourragé 
l'ostel , il n'eapeut mais, car, dès adonc qu'il 
est par eries ou duyere, il est hors de son chas- 
toy. — Ha ! monseigneur le prevost , dist la 
fille plainctive, comment l'entendez vous ? Il 
est vray, je ne le veille pas nyer, que voire- 
ment je prins son fiiron et le boutay en ma 
duyere , mais pour quoy fut ce ? Par mon se- 
rement, monseigneur, il avoit la teste tant 
roîdde et le museau tant dur, que je sçay 
tout de vray qu'il m'eust fait ung grant per- 
tus, ou deux ou trois, ou ventre, si je ne l'eusse 
bien à haste bouté en celuy qui y estoît 
davantage ; et véez là pourquoy je le feiz. » 
Pensez qu'il y eust grand risée, après la con- 
clusion ae ce procès, de ceulx de la justice 
et de tous les assistens. Et fut le compaîgnon 
délivré, promettant de retournera ses jour- 
nées quand sommé en seroit. Et la fille s'en 

alla bien courroussée qu'on ne pendoit bien 
en haste et bien hault ceiuy qui avoit pendu 
à ses basses fourches. Mais ce courroux, ne 
sa roidde poursuite, ne dura guères, car, à ce 
qu'on me dist, tantost après par bons moyens 
la paix entre eulx si ^t trouvée ; et fut aban- 
donnée au bon compaignon garenne , connin 
et duyere , toutesfoiz et quantes que chasser 
yvouldroit. 




LA XXVIe NOUVELLE. 

PAR MONSEIGNEUR DE FOQUESSOLES , DE LA 
CHAMBRE DE MONSEIGNEUR. 

n la duché de Brabant, n'a pas long 
temps que la mémoire n'en soit fires- 
cbe et présente à ceste heure , ad- 
vint ung cas digne de reciter; et 
pour fournir une nouvelle ne doit pas estre 
rebouté. Et, affin qu'il soit enregistré et en 
apert congneu et déclaré , il fut tel : A l'ostel 
d'un grant baron du pais demouroit et resi- 
doit ung jeune, gent et gracieux gentilhomme, 
nommé Gérard , qui s'énamoura trèsfort d'une 
damoiselle de leans nommée Katherine. Et, 
quand il vit son cop , il luy osa bien dire son 
gracieux et piteux cas. La response qu'il eut 
de prinsault, chacun la peut penser et savoir, 
que pour abréger je trespasse» et vien ad ce 

que Gérard et Katherine par succession de 
temps s'entr'amèrent tant fort et si loyalement 
qu'iiz n'avoient qu'un seul cueur et ung mesme 
vouloir. Geste entière, leale et parfaicte amour 
ne dura pas si peu que les deux ans ne furent 
accompliz et passez ; à chef de ceste pièce de 
temps, amour, qui bande les yeulx de ses servi- 
teurs, les bouscha si trèsbien que là où ilz cui- 
doient le plus secrètement de leurs amoureux 
affaires conclure et deviser, chacun s'en parce- 
voit ; et n'y avoit homme ne femme à l'ostel qui 
trèsbien ne s'en donnast garde ; mesmement fut 
tant la chose escriée qu'on ne parloit par leans 
que des amours Gérard et Katherine. Mais , 
helas! les pouvres aveugles cuidoient bien 
seulz estre empeschez de leur besoigne , et ne 
se doubtoient guères qu'on en tenist conseil 
ailleurs qu'en leur présence , où le troiziesme 
de leur gré n'eust pas esté receu sans leur 
propos changer et transmuer. Tant au pour- 
chaz d'aucuns maudictz et détestables envieux 
que pour la continuelle noise de pluseurs qui 
ne scevent taire ce ^ui rien ou pou ne leur tou- 
che , vint ceste matière à la congnoissance du 
maistre et de la maistresse des deux amans, 
et d'iceulx s'espandit et saillit en audience du 
père et de la mère de Katherine. Si luy es- 
cheut si trèsbien que par une damoiseile de 
leans, sa trèsbonne compaigne et amye , elle 
fut advertie et informée du long et du large 
de la descouverture des amours de Gérard et 
d'elle , tant à monseigneur son père et à ma- 
dame sa mère comme à monseigneur et à ma- 

dame de ieans. « Helas! qu'est-il de faire, 
ma bonne seur et m'amjre ? dit Katherine. Je 
suis femme deffaicte , puis que mon cas est si 
manifeste que tant de gens le scevent et en 
devisent; Conseillez moy, pour Dieu, ou je 
suis femme perdue et plus que aultre désolée 
et mal fortunée. » Et, à ces motz, larmes à 
tant saillirent de ses yeulx et descendirent au 
long de sa belle et clère face jusques bien bas 
sur sa robe. Sa bonne compaigne , ce voyant, 
fut très marrie et desplaisante de son ennuy, 
et pour la conforter luy dist : « Ma seur, 
c'est folie de mener tel dueil et si grand ; car 
on ne vous peut , la Dieu mercy, reproucher 
de chose qui touche vostre honneur, ne celuy 
de voz amys. Si vous avez entretenu ung gen- 
tilhomme en cas d'amours, ce n'est pas chose 
défendue en la court d'honneur, mesme est la 
sente et la vraye adresse de y parvenir ; et 
pour ce vous n'avez cause de douloir, et n'est 
ame vivant qui à la venté vous en puisse ou 
doy ve charger. Mais toutesfoiz il me semble- 
roit bon , pour estaindre la noise de pluseurs 
paroUes qui courent aujourduy à l'occasion 
de vos dictes amours, que Gérard, vostre ser- 
viteur, sans faire semblant de rien, prensist 
ung gracieux congié de monseigneur et de 
madame , colorant son cas ou d'aller en ung 
ioingtain voyage ou en quelque guerre appa- 
rente ; et soubz cest umbre s'en allast quelque 
part soy rendre en ung bon hostel , attendant 
que Dieu et amours aront disposé sur voz be- 
soignesj et luy arresté, vous face savoir de 

son estât, et par son mesme message lui ferez 
savoir de voz nouvelles. Et par ce point s'ap- 
paisera le bruit qui court à présent, et vous 
entreamerez et entretiendrez l'un Paultre par 
lettres > attendans que mieulx vous vienne. Et 
ne pense point pourtant (}ue vostre amour 
doive cesser, ançois (Je bien en mieulx se 
maintiendra , car par longue espace vous n'a- 
vez eu rapport ne nouvelle, chacun de sa 
partie , que par la relacion de vos yeubc, qui 
ne sont pas les plus eureux de faire les plus 
seurs jugemens , mesmes à ceulx qui sont te- 
nuz en l'amoureux servage. » Le gracieux et 
bon conseil de ceste gentilfemme fut mis en 
œuvre et à effect, car au plus tost que Ka- 
therine sceut trouver la fasson de parler à 
Gérard son serviteur, elle en bref luy compta 
comment l'embusche de leurs amours estoit 
descouverte et venue desjà à la cognoissance 
de monseigneur son père et de mad«me sa 
mère, et de monseigneur et de madame de 
leans. «Et créez, dit-elle, avant qu'il soit 
venu si avant , ce n'a pas esté sans passer 
i'abbayt au pourchaz des rapporteurs devant 
tous ceux de céans et de pluseurs voisins. Et 
pour ce que fortune ne nous est pas si amye 
de nous avoir permis longuement vivre si glo- 
rieusement que en notre estât encommancé, 
et si nous menace, advise, et forge et prépare 
encores plus grans destourbiers , si ne pour- 
veons à rencontre, il nous est mestier, et 
utile et nécessité -d'avoir advîs bon et hastif. 
Et car le cas beaucop me touche et plus que 

à vous, quant au dangier qui sourdre s'en 
pourroit, sans vous desdire je vous diray mon 
opinion. » Lors luy va compter de chef en 
bout le conseil et advertissement de sa bonne 
compaigne. Gérard, desjà ung peu adverty 
de ceste maudicte adventure , plus despiaisant 
que si tout le monde fust mort , mis hors de 
sa dame , respondit en telle manière : « Ma 
leale et bonne maistresse, véez cy vostre 
humble et obéissant serviteur, qui après Dieu 
n'ayme rien en ce monde si lealement que 
vous ; et suis celuy à qui vous povez ordon- 
ner et commender tout ce que bon vous sem- 
ble, et qui vous vient à plaisir, pour estre lye- 
ment et de bon cueur sans contredit obéye. 
Mais pensez qu'en ce monde ne me pourra 
pis advenir quant il fauldra que j'esloigne vos- 
tre trèsdesirée présence. Helas! s'il fault que 
je vous laisse , il ne m'est pas ad vis. que les 
premières nouvelles que vous arez de moy, ce 
sera ma doulente et piteuse mort adjugée et 
exécutée à cause de vostre esloignier ; mais, 
quoy que soit , vous estes celle et la seulle 
vivante que je veil obéyr, et ayme trop plus 
cher la mort en vous obéissant qu'en ce 
monde vivre, voire estre perpétuel, non acom- 

Ïdissant vostre noble commendement. Véez cy 
e corps de celuy qui est tout vostre ; taillez , 
roignez , prenez , ostez , faictes tout ce qu'il 
vous plaist. » Si Katherine estoit marrye et 
desplaisante d'oyr son serviteur qu'elle amoit 
plus que aultre lojalemeiit, le voiant aussi 
plus troublé que dire on ne vous pourroit, il 

ne le fault que penser et non enquerre ; et, si 
ne fust pour la grant vertu que Dieu en elle 
n'avoit pas oblyé de mettre largement et à 
comble , elle se fust offerte de luy faire com- 
paignie en son voyage ; mais, espérant de quel- 
que jour recouvrer ad ce que trèseureusement 
faillit, le retira de ce propos, et à chef de 
pièce si dist : « Mon amy, c'est force que vous 
éloignez ; si vous prie que vous n'obliez pas 
celle qui vous a fait le don de son cueur, et 
afRn que vous aiez courage de mieulx souste- 
nir la trèscrueuse et hornble bataille que rai- 
son vous livre et amaine à vostre doloreux 
département, encontre vostre vouloir et désir, 
je vous promectz et asseure , sur ma foy, que 
tant que je vive aultre homme n'arayespousé 
de ma volume et bon gré que vous, voire tant 
que me serez loyal et entier, que j'espère que 
vous serez. Et en approbacion de ce, je vous 
donne ceste verge, qui est d'or esmailiée de 
larmes noires. Et, si d'adventure on me vouloit 
ailleurs marier, je me defendray tellement et 
tiendray telz termes que vous devrez de moy 
estre content , et vous monstreray que je vous 
veil tenir sans faulser ma promesse. Or je vous 
prie que tantost que vous serez arresté, où 
que ce soit , que m'escrivez de voz nouvelles , 
et je vous rescriray des miennes. — Ha ! ma 
bonne maistresse, ce dit Gérard, or voy-je 
bien qu'il fault que je vous abandonne pour 
ung espace. Je prie à Dieu qu'il vous doint 
plus de bien et plus de joye qu'il ne m'appar- 
tient d'en avoir. Vous m'avez fait de vostre 

grâce, non pas que j'en soye digne, une si 
naulte et honorable promesse , qu'il n'est pas 
en moy de vous en savoir seullement et suffi- 
samment mercier. Et encores ay-je mains le 
povoir de le deservir; mais pourtant ne de- 
meure pas que je n'en aye bien la parfecte 
cognoissance , et si vous ose bien faire la pa- 
reille promesse, vous suppliant trèshumblement 
et de tout mon cueur que mon bon et loyal vou- 
loir me soit réputé de tel et aussi grand mérite 
que s'il partist de plus homme ae bien que 
moy. Et adieu , ma dame ; mes yeulx deman- 
dent leur tour d'audience, qui couppent à ma 
langue son parler. » Et à ces motz la baisa, et 
elle luy trèsserrément , et puis en allèrent cha- 
cun en leur chambre plaindre ses douleurs. Dieu 
scet ! plorant des yeux, du cueur et de la tes- 
te. Au fort , à l'heure qu'il se faillit monstrer, 
chacun s'efforça de faire aultre chère de sem- 
blant et de bouche que le désolé cueur ne fai- 
soit. Et pour abréger, Gérard fist tant en peu 
de jours qu'il obtint congé de son maistre, qui* 
ne fut pas trop difficile à impetrer, non pas 
pour faulte qu'il eust faicte , mais à l'occasion 
des amours de. luy et de Katherine, dont les 
amys d'elle estoient mal contens, pour tant que 
Gérard n'estoit pas de si grand lieu ne de si 
grande richesse comme elle estoit; et pour ce 
doubtoient qu'il ne la fiançast. Ainsi n'en ad- 
vint pas, et si se partit Gérard , et fist tant par 
ses journées qu'il vint ou pays de Barrois, et 
trouva retenance en l'ostel d'un grand baron 
du pais. Et luy arresté, tantost manda et fist 

savoir à sa dame de ses nouvelles , qui en fut 
très joyeuse, et par son message mesmes luy 
rescripsit de son estât et du bon vouloir qu'elle 
avoit et aroit vers luy tant qu'il veille estre 
loyal. Or vous fault-il savoir que, tantost que 
Gérard fut parti de Brabant, pluseurs gentilz- 
hommes , escuyers et chevaliers , se vindrent 
accointer de Katherine, desirans sur toutes aul- 
tres sa bienveillance et sa grâce, qui, durant le 
temps que Gérard servoit et estoit présent, 
ne se monstroient n'apparoient, sachant de 
vray cju'il alloit devant eulx à Tofferende.. Et 
de fait pluseurs la requisrent à monseigneur 
son père de l'avoir en mariage ; et entre aul-- 
très y en vint ung qui luy fut agréable. Si 
manda pluseurs ses amis et sa fille aussi , et 
leur remonstra comment il estoit desja ancien, 
et que ung des grans plaisirs qu'il pourroit en 
ce monde avoir, ce seroit de veoir sa fille en 
son vivant bien allyée. Leur dist au surplus : 
« Ung tel gentilhomme m'a fait demander ma 
fille. Ce me semble trèsbien son fait, et si 
vous le me conseillez et ma fille me veille obéir, 
il ne sera pas escondit en sa trèshonorable et 
raisonable requeste. » Tous ses amis et parens 
loèrent et accordèrent beaucop ceste aliance , 
tant pour les vertuz, richesses et aultres biens 
du dit gentilhomme. Et, quant vint à savoir la 
volunté de la bonne Katherine, elle se cuidoit 
excuser de non soy vouloir marier, remonstrant 
et allegant pluseurs choses dont elle se cuidoit 
désarmer et eslonger ce mariage ; mais en la 
parfin elle fut ad ce menée que s'elle ne vouloit 

estre en la maie grâce de père, de mère, de 
parens , de amis, de maistre et de maistresse , 
qu'elle ne tiendroit point la promesse qu'elle 
avoit faite à Gérard son serviteur. Si s'advisa 
d'un trèsbon tour pour contenter tous ses 
parens, sans enfraindre la loyaulté qu'elle veult 
tenir à son serviteur, et dit : « Mon trèsredoubté 
seigneur et père, je ne suis pas celle qui vous 
vouldroye en manière du monde desobéir, 
voire sans la promesse que j'aroie faicte à 
Dieu mon créateur, de qui je tiens plus que de 
vous. Or est-il ainsi que je m'estoye en luy 
résolue, et proposé et promis luy avoie en 
mon cueur, non pas de jamais moy marier, 
mais de le non faire encore , ne encore, atten- 
dant que par sa grâce enseigner me voulsist 
cest estât , ou aultre plus seur, pour saulver 
ma pouvre ame. Neantmains, pource que je 
suis celle qui pas ne veil troubler, où je puisse 
bonnement à l'encontre, je suis contente d'em- 
prandre Testât de mariage, ou aultre tel qu'il 
vous plaira, moyennant qu'il vous plaise me 
donner congié ainçois faire ung pèlerinage à 
saint Nicolas de Warengeville, lequel j'ay 
voué et promis avant que jamais je change 
l'estat où je suis. » Et ce dit-elle afiin qu^elle 
puisse veoir son serviteur en chemin et luy dire 
comment elle estoit forcée et menée contre 
son veil. Le père ne fut pas moyennement 
joyeux d'oyr le bon vouloir et la sage res- 
ponse de sa fille , et luy accorda sa requeste , 
et prestement voult disposer de son partement, 
et desjà disoit à madame sa femme, sa fille 

présente : « Nous luy baillerons ung tel gen- 
tilhomme, ung tel et ung tel; Ysabeau, et 
Margarite, et Jehanneton; c'est assez pour 
son estât. — Ha! Monseigneur, dit Katherine, 
nous ferons aultrement , s'il vous plaist. Vous 
savez' que le chemin de cy à saint Nicolas 
n'est pas bien seur, mesmement pour gens 
qui mainent estât et conduisent femmes ; et à 
quoy on doit bien prendre garde, je n'y saroie 
ainsi aller sans grosse despence ; et aussi c'est 
une grande bée, et s'il nous advenoit meschef 
ou d'estre prins ou destroussez de biens ou 
de nostre honneur, que jà Dieu ne veille ! ce 
seroit un merveilleux desplaisir. Si me semble 
bon , sauve touiesfoiz vostre bon plaisir, que 
me feissez faire ung habillement d'homme et me 
baîUassez en la conduicte de mon oncle le 
bastard , chacun monté sur ung petit cheval. 
Nous irons plus tost, plus seurement et à 
mains de despense ; et , si ainsi le vous plaist 
faire , je l'entreprendray plus hardiement que 
d'y aller en estât. » Ce bon seigneur pensa 
ung peu sur l'advis de sa fille et en parla à 
madame sa femme ; si leur sembla que l'ou- 
verture qu'elle faisoit luy partoit d'ung grand 
sens et de bon vouloir. Si furent ses cho- 
ses prestes tantost pour partir, et ainsi se 
misrent au chemin , la belle Katherine et son 
oncle le bastard, sans aultre compaignie, ha- 
billez à la fasson d'Allemagne , bien et gente- 
ment, et estoit Katherine le maistre, et l'oncle 
le varlet. Hz firent tant par leurs journées que 
leur pèlerinage, voire de saint Nicolas, fut 

acomply. Et comme ilz se mettoient au che- 
min de retour, loans Dieu qu'ilz n'avoient en- 
cores eu que tout bien , et devisans de plu- 
seurs aultres choses , Katherine va dire à son 
oncle : « Mon oncle , mon amy, vous savez 
qu'il est à moy, la mercy Dieu, qui suys 
seuUe héritière de monseigneur mon père, de 
vous faire beaucop de biens, laquelle chose 
je feray voluntiers, quand en moy sera , si vous 
me voulez servir en une menue queste que j'ay 
entreprinse ; c'est d'aller en Tostel d'ung sei- 
gneur de Barrois, qu'elle luy nomma, veoir 
Gérard, que vous savez. Et affin que, quant 
nous reviendrons, puisse compter quelque 
chose de nouveau , nous demanderons leans 
retenance ; et, si nous la povons obtenir, nous 
y serons par aucuns jours et verrons le pays ; 
et ne doubtez que je n'y garde mon honneur, 
comme une bonne fille doit faire. » L'oncle , 
espérant que mieubc luy en seroit cy après , et 
qu'el est si bonne qu'il n'y fault )à guet sur 
elle, fut content de la servir et de l'accom- 
pagner en tout ce Qu'elle vouldra. Il fut beau- 
cop mercyé, ne aoubtez; et dès lors con- 
clurent qu'il appellera sa niepce Conrard. Hz 
vindrent assez tost, comme on leur enseigna, 
ou lieu désiré , et s'adrecèrent au maistre d'os- 
tel du seigneur, qui estoit ung ancien escuyer, 
qui les receut, comme estrangiers, trèslyement 
et honorablement. Conrard luy demanda si 
monseigneur son maistre ne vouldroit pas le 
service d'un jeune gentilhomme qui querok 
adventure et demandoit à veoir pais. Le mais- 

tre d'ostel demanda dont il estoit , et il iuy 
dist qu'il estoit de Brabant. « Or bien, dist-il, 
vous viendrez disner céans , et après disner 
j'en parleray à monseigneur. » Il les fist tan- 
tost conduire en unetrèsbelle chambre, et en- 
voya couvrir la table et faire beau feu et ap- 
{>orter la souppe , et la pièce de mouton , et 
e vin blanc , attendant le disner. Et s'en ala 
devers son maistre, et Iuy compta la venue d'un 
jeune gentilhomme de Brabant , qui le voul- 
droit bien servir. Le seigneur estoit content, si 
Iuy semble bien son fait. Pour abréger, quand 
il eut servy son maistre, il s'en vint devers 
Conrard pour Iuy tenir compaignie au disner, 
et avecques Iuy amena , pour ce qu'il estoit de 
Brabant, le bon Gérard dessus nommé, et dist 
à Conrard : « Véez cy ung gentilhomme de 
vostre pays. — Il soit le trèsbien trouvé, dist 
Conrard. — Et Vous le trèsbien venu », ce 
dit Gérard. Mais créez qu'il ne recognut pas 
sa dame, mais elle Iuy trèsbien. Durant que 
ces accointances se faisoient , la viande fut 
apportée, et s'assiet après le maistre d'ostel 
chacun en sa place. Ce disner dura beaucop 
à Conrard, espérant après d'avoir de bonnes 
devises avec son serviteur, mais pensant aussi 
qu'il la recognoistra tantost, tant à la parolle 
comme aux responses qu'elle Iuy fera de son 
pais de Brabant ; mais il ala tout aultrement, 
car oncques durant le disner le bon Gérard ne 
demanda après homme ne femme de Brabant, 
dont Conrard ne savoit que penser. Ce disner 
fut passé, et après disner monseigneur retint 

Conrard en son service. Et le maistre d'ostel , 
trèssachant homme, ordonna que Gérard et 
Conrard , pour ce qu'ilz sont d'un pays , au- 
roient chambre ensemble. Après ceste retenue, 
Gérard et Conrard se prennent à braz et s'en 
vont veoir leurs chevaulx ; mais à deable Gé- 
rard s'il parla oncques ne demanda rien de 
Brabant. Si se print à doubter lé pouvre Con- 
rard , c'est assavoir la belle Katherine , qu'elle 
estoit mise avec les péchez obliez, et que, 
s'il en estoit rien à Gérard , il ne se pourroit 
tenir qu'il n'en demandast, ou au mains du 
seigneur et de la dame où elle demouroit. La 
pouvrette estoit, sans guères le monstrer, en 
grant destresse de cueur, et ne savoit lequel 
faire, ou de soy encores celer et l'esprouver par 
subtilles paroles, ou de soy prestement faire co- 
gnoistre. Au fort, elle s'arresta que encores de- 
mourra Conrard et ne deviendra pas Katherine, 
si Gérard ne tient aultre manière. Ce soir se 
passa comme le djsner, etvindrent en leur cham- 
ore Gérard et Conrard , parlans de beaucop de 
choses, mais il n'y venoit nulz propos en termes 
que pleussent à Conrard. Quand elle vit qu'il 
ne dira rien si on ne luy mect en bouche , elle 
luy demanda de quelz gens il estoit de Bra- 
bant , et il en respondit ce que bon luy sem- 
bla. « Et congnoissez-vous pas , dit-elle , ung 
tel seigneur, et une telle dame , et ung tel ? — 
Saint Jehan ! oy, dit-il. » Et au derrenier elle 
luy nomma le seigneur où ilz demouroient. Et 
il dist qu'il le cognoissoit bien, sans dire q[u'il 
y eust dempuré. « On dit , ce dit-elle , qu'il y 

a de belles filles leans ; en cognoissez-vous 
nulles? — Bien peu, dit-il, et aussi il ne 
m'en chault; laissez-moy dormir, je meurs de 
somme. — Comment, dit-elle, povez-vous 
dormir quand on parle de belles filles ? Ce n'est 
pas signe que vous soiez amoureux. » Il Jie 
respondit mot, mais s'endormit comme ung 
pourceau; et la pouvre Katherine se doubta 
tantost de ce qui estoit, mais elle conclud 
qu'elle Tesprouvera plus avant. Quant vint à 
l'endemain, chascun s'abilla, parlant et devi- 
sant de ce que plus luy estoit , Gérard de 
chiens et d'oiseaulx , Conrard des belles filles 
de leans et de Brabant. Quand vint après dis- 
ner, Conrard fist tant qu'il destouma Gérard 
des aultres, et luy va dire que le pais de Bar- 
rois desjà luy desplaisoit, et que vraiement 
Brabant est toute aultre marche , et en son lan- 
gage luy donna assez à cognoistre que le cueur 
luy tiroit fort devers Brabant. <( A quel pro- 
pos f ce dit Gérard ; que voiez-vous en Brabant 
qui n'est icy ? et n'avez vous pas icy les belles 
forestz pour la chasse , les belles nvières , les 
belles plaines tant plaisantes que à souhaiter, 

Eour le deduyt des oyseaulx en temps de gr- 
ier et aultre ? — Encores n'est ce rien , ce 
dit Conrard : les femmes de Brabant sont bien 
aultres, qui me plaisent bien autant et plus que 
voz chasses et voleries. — Saint Jehan 1 c'est 
aultre chose, ce dit Gérard ; vous y seriez har- 
dyement amoureux en vostre Braoant , je l'oz 
bien. — Par ma foy, ce dit Conrard , il n'est 
jà mestier qu'il vous soit celé , je y suis amou- 

reux voirement. Et à ceste cause m'y tire le 
cueur tant roiddement et si fort que je faiz 
doubteque force me sera d'abandonner vostre 
Barrois , car il ne me sera pas possible à la 
longue de longuement vivre sans veoir ma 
dame. — C'est folie donc, ce dit Gérard, de 
l'avoir laissé, si vous vous sentez si incon- 
stant. — Inconstant ! mon amy ; et où est celuy 
(jui puist mestrier loyaux amoureux? Il n'est 
si advisé ne si sage ^ui s'i sache souvent con- 
duire. Amours bannist souvent de ses servans 
et sens et raison. » Ce propos sans plus avant le 
déduire se passa , et fut heure de souper ; et ne 
se reatelèrent à deviser tant qu'ilz furent au 
lict couchez. Et créez que de par Gérard ja- 
mais n'estoit nouvelle que de dormir, se Con- 
rard ne l'eust assailly de procès , qui commen- 
ça une piteuse , longue et doloreuse plaincte 
après sa dame , que je passe , pour abréger. 
Et si dit en la fin : « Helas! Gérard, et com- 
ment povez-vous avoir envye de dormir em- 
près de moy qui suis tant éveillé, qui n'ay es- 
perit qui ne soit plain de regretz , d'ennuy et 
de soucis .? C'est merveille que vous n'en estes 
ung peu touché ; et créez, si c'estoit maladie 
contagieuse , vous ne seriez pas seurement si 
près sans avoir des esclabotures. Helas ! je 
vous prie , si vous n'en sentez nulles , aiez au 
mains compassion de moy qui meurs sur bout 
si je ne voy bien bref ma dame. — Je ne vy ja- 
mais si fol amoureux , ce dit Gérard ; et pen- 
sez vous que je n'aye point esté amoureux ? 
Certes je sçày bien que c'est, car j'ay passé 

par ià comme vous, certes si ay; mais je ne 
fuz oncaues si enragé que d'en perdre le dor- 
mir ne la contenance, comme vous faictes à 
présent : vous estes beste , et ne prise point 
votre amour ung blanc. Et pensez-vous qu'il 
en soit autant à voslre dame? Nenny, nenny. 
— Je suis tout seur, ce dit Conrard , que si ; 
elle est trop loyalle pour m'oblier. — A dya, 
vous direz ce que vous vouldrez, ce dit Gé- 
rard, mais je ne croiray jà que femmes soient . 
si loyalles que pour tenir telz termes ; et ceulx 
qui le cuident sont parfaiz coquars. J'ay amé 
comme ung aultre , et encores en ayme je bien 
une. Et pour vous dire mon fait, je party de 
Brabantà l'occasion d'amours, et à l'heure de 
mon partement j'estoie bien avant en la grâ- 
ce d'une trèsbelle, bonne et noble fille, que 
je laissay à trèsgrant regret; et me despleut 
beaucop par aucuns pou de jours d'avoir perdu 
sa présence , non pas que j'en laissasse le dor- 
mir, ne boire , ne menger, comme vous. Quand 
je me vy ainsi d'elle éloigné, je vouluz user 
pour remède du conseil d'Oviae, car je n'eu 
pas si tost accointance ne entrée céans que je 
ne priasse une des belles filles qui y soit; et ay 
tant fait, la Dieu mercy ! qu'elfe me veuit 
beaucop de bien, et je l'ayme beaucop aussi. 
Et par ce point me suys-je deschargé de celle 
que par avant amoye , et ne m'en est à présent 
non plus que celle qu'oncques ne viz , tant 
m'en a reoouté ma dame de présent. — Et 
comment, ce dit Conrard, est-il possible, si 
vous amiez bien l'aultre , que vous la puissez 

si tost oublier et abandonner? Je ne le sçay en-^ 
tendre, moy, ne concepvoir comment il se 
peut faire. — Il s'est fait toutefoiz , ce dit Gé- 
rard; entendez le si vous voulez. — Ce n'est 
pas bien gardé loyauté, ce dit Conrard ; c^uant 
à moy, j'aymeroie plus, cher morir mille foiz, si 
possible m'estoit, que d'avoir fait à ma dame 
si grande faulseté. Et jà Dieu ne me laisse tant 
vivre que j'aye non pas tant seulement le vou^ 
loir ne une seule pensée de jamais amer ne 
prier aultre qu'elle. — Tant estes vous plus 
teste, ce dit Gérard, et si vous maintenez ceste 
folie, jamais vous n'arez bien et ne ferez que 
songer et muser, et sécherez sur terre comnie 
la belle herbe dedans le four chault , et serez 
homicide de voua mesmes; et si n'en ares jà 
gré; mesme, que plus est, vostre dame n'en 
fera que rire, si vous estes si eureux qu'il 
vienne à sa cognoissance. — Comment ! ce dit 
Conrard ,vous savez d'ampurs bien avant; je 
vous requier dpncaues que veillez estre mon 
moien céans ou aultre part que je face dame 
par amours, asavoir mon si je.pourroiel'garip 
comme vous. — Je vous diray, ce dit Gérard, 
je vous feray demain devisec à ma dame, e| 
aussi je luy djray que nous sommes compai-. 
gnons et qu'elle race vostre besoigne à sa com-^ 
Daigne ; et je ne doubte point que, si vous vou-; 
lez, au'encores n'ayons dubpn temps, et que 
bien oref se passera la resverie qui vous affole, 
voire si à vous ne tient. — Si ce n'estoit faul-, 
ser mon serment à ma dame , je le desireroye 
beauçop, ce dit Conrard ; majs aufortj'çssîuçr. 

ray comment il m'en prendra. » Et à ces motz 
se retourna Gérard et tantost s'endormit. Et ia 
trèsbelle Katherine estoit de mal tant oppres- 
sée, voyant et oyant la desloyauté de celuy 
qu'elle aymoit plus que tout le monde, qu'elle 
se souhaitoit morte. Non pourtant elle adossa 
ia tendreur féminine, et s'adouba de virile 
vertu. Car elle eut bien la constance de lon- 
guement et largement lendemain deviser avec- 
ques celle qui luy faisoit tort de la rien au 
monde que plus chertenoit; mesmes forsa son 
cueur, et ses yeulx fist eslre notaires de plu- 
seurs entretenances à son trèsgrand et mortel 
préjudice. Comme elle estoit en parolles avec- 
ques sa compaigne, elle apperceut la verge 
que au partir donna à son aesloyal serviteur, 
qui luy parcreut ses doleurs ; mais elle ne fut 
pas si foie , non pas par convoitise de la verge, 
qu'elle ne trouva bonne gracieuse fasson de la 
regarder et bouter en son doy. Et sur ce point, 
comme non y pensant, se part et s'en va. Et 
tantost que le souper fut passé , elle vint à son 
oncle et lui dit : « Nous avons assez esté Bar- 
roisiens, il est temps de partir; soiez demain 
prest au point du jour, et aussi seray-je. Et re- 
gardez <^ue tout nostre bagage soit bien attinté. 
Venez si matin qu'il vous plaist. — Il ne vous 
fauldra que monter », repondit l'oncle. Or de- 
vez vous savoir que tantdis , puis souper, que 
Gérard devisoit avec sa dame , celle qui fut 
s'en vint en sa chambre et se mect à escripre 
unes lettres qui narroient tout du long et du 
lé les amours d'elle et Gérard, comme les pro- 

messes qu'ilz s'entrefirent au départir, com- 
ment on ravoit voulue marier, le refus qu'elle 
en fist, et le pèlerinage qu'elle emprinst pour 
sauver son serment et se rendre à luy ; la des- 
loyaulté dont elle l'a trouvé saisy, tant de 
bouche comme d'œuvre et de fait. Et pour les 
causes dessus dictes , elle se tient pour acquit- 
tée et desobligée de son serment et promesse 
qu'elle jadiz luy fist. Et s'en va vers son pais» 
et ne le quiert jamais ne veoir, ne rencontrer, 
comme le plus desloyal qu'il est qui jamais 
priast femme. Et si emporte la verge (qu'elle 
luy donna, qu'il avoit desjà mise en mam sé- 
questre. Et si se peut bien vanter qu'il a cou- 
ché par trois nuiz au plus près d'elle ; s'il y a 
que bien, si le dye , car elle ne le craint. Es- 
cript de la main de celle dont il peut bien <îo- 
gnoistre la lettre , et au dessoubz : « Kathe- 
rine, etc., surnommée Conrard»; et sur le 
dos : <( Au desloyal Gérard, etc. » Elle ne dor- 
mit pas guères la nuyt, et aussitost qu'on vit 
du jour, elle se leva tout doulcement,ets'abilla 
sans ce qu'oncques Gérard s'en eveillast , ei 
prend sa lettre qu'elle avoit bien close et fer- 
mée, et la bouta en la manche du pourpoint de 
Gérard ; et à Dieu le commendatout en basset, 
en plorant tendrement, pour le grand deuil 
çiu'elle avoit du trèsfaulx tour qu'il luy avoit 
joué.Gerard, qui dormoit, mot ne lujr respondit. 
Elle s'en vint devers son oncle, qui luy bailla 
son cheval, et elle monte et puis tire païs tant 
(ju'ilz vindrent en Brabant, où ilz furent receuz 
joyeusement. Dieu le scet. Et fut bien qui leur 



156 Les Cent Nouvelles nouvelles. 

demanda des adventures de leur voyage ; mais 
quoy qu'ilz respondissent, ilz ne se vantèrent 
pas de la principale. Pour parler comment il 
advint à Gérard , quant vint le jour du parte- 
ment de la bonne Katherine , environ dix heu- 
res , il s'esveilla , et regarde que son compai^- 
gnqn estoit levé ; si pensa (ju'il estoit tard , si 
sault sus tout en haste et saisit son pourpoint ; 
et comme il boutoit son bras dedans l'une des 
manches, il en saillit une lettre, dont il fut 
assez esbjahy, car il ne luy souvenoit pas que 
nulles y en eust bouté. Il tes releva toutesfoiz, 
et voit qu'elles sont fermées ; et avoit au dos 
escript : <c Au desloyal Gérard , etc. » Si par 
avant fut esbahy, encores le fut-il beaucop 
plus. A chef de ptèce , il les ouvrit et voit la 
soubscription qui disoit Katherine surnommée 
Conrard. Si ne scet que penser; il les leut 
neantmains; en l3rsant', le sang luy monte et 
le cueur luy fremist , et devint tout altéré de 
manière et de coleur. A quelque meschef que 
ce fut, il escheva de lyre sa lettre, par laquelle 
il cogneut que sa desloyaulté estoit venue à la 
cognoissance de celle qui luy vouloit tant de 
bien : non qu'elle sceust estre tel au rapport 
d'aultruy, mais elles mesmes en personne en 
a la vraye informacion ; et, qui plus près du 
cueur luy touche , il a couché trois nuiz avec 
elle sans l'avoir guerdonnée de la peine qu'elle 
avoit prinse que de si loing le venir esprouver. 
Il rongé son frain aux dens et tout vif enrage 
quand il se voit en celle peleterie. Et après 
h^auçop d'advis, il ne sçet aultrç remède que 

de la suyvir ; et bien lui semble <:)u'il la ra* 
taindra. Si prent congié de son maistre, et se 
met à la voie , suyvant le froissie des chevaulx 
de ceulx qu'oncques ne rataindit jusques ad ce 
qu'ilz fussent en Brabant, où il vint si à point 
que c'estoit le jour des nopces de celle ^ui Pa 
esprouvé. Laquelle il cuida bien aller baiser et 
saluer, et faire une orde excusance de ses faul- 
tes ; mais il ne luy fut pas souffert, car elle 
luy tourna l'espaule , et ne sceut tout ce jour 
ne oncques puis trouver manière ne fasson 
d'avoir devises avec elle. Mesmes il s'avança 
une foiz pour la mener dancer, mais elle le re- 
fusa plainement devant tout le monde , dont 
pluseurs se prindrent garde. Ne demoura guè- 
res après que ung aultre gentilhomme entra 
dedans, qui fist corner les menestrielz, et s'a- 
vança par devant elle et elle descendit, voyant 
Gérard, et s'en ala dancer. Ainsi qu'avez oy 
perdit le desloyal sa femme. S'il en est enco- 
res de telz, ils se doivent mirer à cest exem- 
ple, qui est notoire et advenu depuis naguères. 



LA XXVIIe NOUVELLE. 

PAR MONSEIGNEUR DE BEAUVOIR. 

e n'est pas chose pou accoustumée, 
especialement en ce royaume , que 
les belles dames et damoiseiles se 
treuvent voluntiers et souvent en la 
compaignie des gentilz compaignons. Et à 

l'occasion des bons et joyeux passetemps qu'el- 
les ont avec eulx , les gracieuses et doulces 
recjuestes qu'ilz leurs font ne sont pas si dif- 
ficiles à impetrer. A ce propos, n'a pas long 
temps que ung trèsgentil homme (}u'on peut 
mettre ou renc et du compte des princes, dont 
je laisse le nom en ma plume , se trouva tant 
en la grâce d'une trèsbelle damoiselle qui 
mariée estoit, dont le bruit n'est pas si pou 
cogneu que le plus grand maistre de ce royau- 
me ne se tenist trèseureux d'en estre retenu 
serviteur, laquelle luy voult de fait monstrer 
le bien qu'elle luy vouloit. Mais ce ne fut pas 
à sa première volunté , tant l'empeschoient les 
anciens adversaires et ennemis d'amours. Et 
par espécial plus luy nuysoit son bon mary, 
tenant le lieu en ce cas du trèsmaudit Dan- 
gier: car, si ne fust-il, son gentil serviteur 
n'eust pas encores à luy toUir ce que bonne- 
ment et par honneur donner ne luy povoit. Et 
pensez que ce serviteur n'estoit pas moyenne- 
ment mal content de ceste longue attente, car 
l'achèvement de sa gente chasse luy estoit 
plus grand eur et trop plus désiré que nul 
aultre quelconque bien qui luy povoit jamais 
advenir. Et à ceste cause , tant continua son 
pourchaz que sa dame luy dist : « Je ne suis pas 
mains desplaisante que vous, par ma foy, que 
je ne vous puiz faire aultre chère ; mais vous 
savez, tant que mon mary soit céans, force 
est qu'il soit entretenu. — Helas! dist-il, et 
n'est-il moien qui se puisse trouver d'abréger 
mon dur et cruel martire ? » Elle qui , comme 

dessus est dit, n'estoit pas en maindre désir 
de se trouver à part avec son serviteur que 
luy mesme , luy dit : « Venez ennuyt , à cer- 
taine heure, qu'elle luy baillast, hourter à ma 
chambre ; je vous feray mettre dedans, et trou- 
veray fasson d'estre délivrée de mon mary, 
si fortune ne destoume mon emprinse. » Le 
serviteur n'oyt jamais chose qui mieulx luy 
pleust ; et , après les mercimens gracieux et 
deuz en ce cas, dont il estoit bon maistre et 
ouvrier, se part d'elle , et s'en va attendant et 
désirant l'heure assignée. Or devez vous sa- 
voir que environ une bonne heure, ou plus ou 
mains, devant l'heure assignée dessus dicte, 
nostre gentille damoiselle , avec ses femmes 
et son mary, qui va derrière, pour ceste heure 
estoit en sa chambre retraicte puis le souper ; 
et n'estoit pas, créez, son engin oiseux, mais 
labouroità toute force pour fournir la promesse 
à son serviteur; maintenant pensoit d'un, puis 
maintenant d'un aultre , mais rien ne luy venoit 
à son entendement qui peust eloi^er ce mau- 
dit mary ; et toutesfoiz approuchoit fort l'heure 
trèsdésirée. Comme elle estoit en ce profond 
penser, fortune luy fut si trèsamye que mesme 
son mary donna le trèsdoulx advertissement de 
sa dure cheance et maie adventure , convertie 
en la personne de son adversaire , c'est assa- 
voir du serviteur dessus dit , en joye non pa- 
reille, déduit, solaz et lyesse^rès accomplie. 
Etveez cy la fasson. Le pouvre mary, voyant 
sa femme ung peu muser et ententivement 
penser, et nesavoit à qui ne à quoy, la regar- 

doit trèsfort, puis l'une puis l'autre des fem- 
mes de leans, et aucunes foiz par la chambre. 
Tant regarda sans mos dire qu'il perceut 
d'adventure au pié de la couchette ung bahu 
qui estoit à sa femme. Et affin de la faire par- 
ler et l'oster hors de son penser, demanda de 
quoy servoit ce bahu en la chambre , et à 
Quel propos on ne le portoit point en la gar- 
aerobe ou en quelque aultre lieu, sans en 
faire leans parement, a II n'y a point de péril , 
Monseigneur, ce dit madamoiselle ; ame ne 
vient icy que nous ; aussi je l'y ay fait laissier 
tout à propos pour ce qu'encores sont aucu- 
nes de mes robes dedans ; mais n'en soiez jà 
mal content, mon amy; ces femmes Posteront 
tantost. — Mal content ! dit-il ; nenny , par ma 
foy ; je l'ayme autant icy que ailleurs , puis 
qu'il vous plaist ; mais il me semble bien petit 
pour y mettre voz robes bien à l'aise , sans les 
froisser, attendu les grandes et longues queues 
qu'on fait aujourd'huy. — Par ma foy. Mon- 
seigneur, dit-elle, il est assez grand. — Il ne 
le me peut sembler vraiement , dit-il , et le 
regardez bien. — Or ça, Monseigneur, vou- 
lez faire un gage à moy ? — Oy vraiement , 
dit-il , quel sera-il ? — Je gageray à vous, s'il 
vous plaist, pour une demye douzaine de bien 
fines chemises encontre le satin d'une cotte 
simple , que nous vous bouterons bien dedans 
tout ainsy que^ous estes. — Par ma foy, dit- 
il I je gage que non. — Et je gage que si. — 
Or avant , ce dirent les femmes, nous verrons 
qui le gaignera. — A l'esprouverle scera l'on, 

dit monseigneur. » Et lors s'avance et fist tirer 
du bahu les robes qui dedans estoient; et 
quand ilfutvuide, madamoiselle et ses fem- 
mes à quelûue peine firent tant que monsei- 
gneur fut dedans tout à son aise. Et à cest 
cop fut grande la noise, et autant jojeuse,' 
et madamoiselle alla dire : « Or, monseigneur, 
vous avez perdu la gaigeure, vous le con- 
^oissez bien, faictes pas ? — Ma foy, oy, dit- 
il, c'est raison.» Et, en disant ces parolles, le 
bahu fut fermé , et tout jouant , riant et esba- 
tant, prindrent toutes ensemble et homme et 
bahuj et l'emportèrent en une petite garde- 
robe assez loing de la chambre , et là le lais- 
sèrent. Et il crye et se demaine, faisant grand 
noise ; mais c'est pour néant , car il fut là laissé 
toute la belle nuyt, pense, dorme, face du 
mieulx au'il peut : car il est ordonné par ma- 
damoiselle et son estroit conseil qu'il n'en par- 
tira meshuy, pource qu^il a tant empesché le 
lieu de celuy qu'elle ayme beaucop mieulx que 
luy. Pour retourner à la matière de nostre 
propos encommencé , nous lairrons nostre 
nomme ou bahu, et dirons de madamoiselle , 
qui attendoit son serviteur avec ses fem- 
mes, qui estoient telles, si bonnes et si 
secrètes, que rien ne leur estoit celé de ses 
affaires. Lesquelles savoient bien que le bien 
amé serviteur, si à luy ne teivçît, tiendra la 
nuyt le lieu de celuy qui ou bahu fait main- 
tenant sa pénitence. Ne demoura guères que 
le bon serviteur, sans faire efFroy ne bruyt, 
vint hurter à la chambre; et au burt qu'il nst 

on le cogneut tantost, et là fiit bien qui le 
bouta dedans. Il fut receu joyeusement et lye- 
ment, et entretenu doulcement de madamoi- 
selle et sa compaignie, et ne se donna gardt 
qu'il se trouva tout seul avec sa dame, qui luy 
compta bien au long la bonne fortune que 
Dieu leur a donnée , c'est asavoir comment 
elle fist la gageure à son mary d'entrer ou 
bahu , comment il y entra , et comment elle 
et ses femmes l'ont porté en une garderobé. 
« Comment! ce dit le serviteur, je ne cuidoye 
point qu'il fiist céans; par ma foy, je pensoié, 
moi , que vous eussiés trouvé aucune fasson 
dé l'envoier ou faire aller dehors, et que j'eusse 
icy meshuy tenu son lieu. — Vous n'en yrez pas 
pourtant dehors, dit-elle, il n'a garde de yssîr 
dont il est, et si a beau crier, il n'est ame de 
nulz sens qui le puist oyr ; et croiez qu'il y 
demourra meshuy par moy ; si vous le voulez 
desprisonner, je m'en rapporte à vous. — Nos- 
tre Dame, dist-il, s'il ne sailloit tant que je 
l'en feisse osier, il aroit bel attendre. — Or 
faisons donc bonne chère, et n'y pensons plus. » 
Pour abréger, chacun se despoilla, et se cou- 
chèrent les deux amans dedans le trèsbeau lit , 
bras à bras, et firent ce pourquoy ilz estoient 
assemblez, qui mieulx vault estre pensé dés 
lysans qu'estre noté de l'escripvant. Quant vint 
au point du jour, le gentil serviteur se partit 
de sa dame au plus secrètement qu'il peut, et 
vint à son logis dormir, j'espoire, ou desjeuner: 
car de tous deux avoient besoin. Madamoi* 
selle, qui n'estoit pas mains subtille que sage 

et bonne, quand il fut heure, se leva et dist à 
ses femmes : « Usera désormais heure de oster 
liostre prisonnier ; je vois ojf qu'il dira et s'il 
se vouldra mettre à finance. — Mettez tout sur 
nous, ce dirent-elles, nous l'appaiserons bien. 
' — Créez que si feray-je » , dit-elle. Et à ces motz 
se seigne et s'en va ; et comme non pensant 
ad ce qu'elle faisoit^ tout d'aguet et à propos 
entra dedans la garderobe où son mary encores 
estoit dedans le bahu clos. Et quant il l'oyt , 
il commença à faire grand noise et crier à la 
volée : « Qu'est cecy ! me lairra l'on cy dedans ?» 
Et sa bonne femme, qui l'oyt ainsi démener, 
respondit effrayement et comme craintive- 
ment, faisant l'ignorante : « Emy ! qu'est-ce là 
que j'oy crier ? — C'est moy, de par Dieu , 
C'est moy, dit le mary. — C'est vous, dit-elle, 
et dont venés vous à ceste heure ? — Dont je 
viens? dit-il; et vous le savez bien, madamoH 
selle , il ne fault jà qu'on le vous die ; mais 
vous faictes de moy, au fort je feray quelque 
jour de vous. » Et s'il eust enduré, ou osé, il se 
îust très voluntiers courroucié et eust dit viî- 
lannie à sa femme. Et elle , qui le cognoissoit , 
luy couppa la paroUe et dist : « Monseigneur, 
pour Dieu, je vous crye mercy ; par mon ser- 
ment, je vous asseure que je ne vous cuidoie 
pas icy à ceste heure ; et créez que je ne vous 
y eusse pas quis, et ne me sçay assez esbahir 
dont vous venez à y estre encores: car je 
chargé hier soir à ces femmes qu'elles vous 
missent dehors, tandiz que je diroye mes heu- 
res^ et elles me dirent que si feroient elles. Et 

de fait l'une me vint dire que vous estiez de- 
hors et desjà allé en la ville , et ^ue ne revien- 
driez meshuy. Et à ceste cause, je mecouchay 
assez tost après sans vous attendre. — Saint 
Jehan ! dit-il, vous veez qu'est ce; or vous 
avancez de moj tirer d'icy, car je suis tant las 
que je n'en puis plus. — Cela feray-je bien, 
monseigneur, dit-elle, mais ce ne sera pas 
devant (]ue vous n'ayez promis de moy paier 
de la gaigeure qu'avez perdue ; et pardonnez 
moy toutesfoiz, car aultrement ne le puis faire. 
— Et avancez, de par Dieu, dit-il ; je le paie- 
ray voirement. — Et ainsi vous le promettez ?, 
— Oy, par ma foy. » Et ce procès nny, mada- 
moiselie defïerma le bahu et monseigneur yssit 
dehors, lassé, froissé et traveillé. Et elle le 
prend à braz et baise et accole tant doulce- 
ment c^u'on ne pourroit plus , en luy priant 
pour Dieu qu'il ne soit point mal content. Et 
le pouvre cocquard dit que non est-il , puis- 
qu'elle n'en savoit rien ; mais il punyra trop 
bien ses femmes, s'il y peut advenir. « Par ma 
foy, monseigneur, dit-elle, elles se sont bien 
vengées de vous ; je ne doubte point que vous 
ne leur ayez aucune chose meffait. — Non ay, 
certes, que je sache, mais créez que le tour 
qu'elles m'ont joé leur sera cher vendu . » Il n'eut 
pas fine ce propos quand toutes ces femmes 
entrèrent dedans, qui si très fort rioyent et de 
si grand cueur qu'elles ne sceurent mot dire 

Îrrand pièce après. Et monseigneur, (jui devoit 
aire merveilles, quand il les vit nre en ce 
point, ne se peut tenir de les contrefaire. Et 

madamoiselle, pour luy faire compaignie, ne 
s'i faignoit point. Là veissez une merveilleuse 
risée et d'un costé et d'aultre , mais celuy cpl 
en avoit le mains cause ne s'en pouvoit ravoir. 
A chef de pièce ce passetemps cessa , et dist 
monseigneur : « Mesdamoiselles, je vous mercye 
beaucop de la courtoisie que m'avez ennuyt 
faicte. — A vostre commendement, respondfit 
l'une, encores n'estes vous pas quitte : vous 
nous avez fait et faictes tousjours tant de peine 
et de mescfaef que nous vous avons gardé 
ceste pensée ; et n'avons aultre regret que plus 
n'y avez esté. Et si n'eussions sceu de vray 
qu'il n'eust pas bien pieu à ma^amoiselle , en- 
core y fussez vous ; et prenez en gré. — Est-ce 
cela ? dit-il. Or bien, bien : vous verrez com- 
ment il vous en prendra ; et par ma foy je suis 
bien gouverné, qjuand avec tout le mal que j'ay 
eu l'on ne me fait que farser ; et encores, qui 
pis est, il me fault paier la cotte simple de satin. 
Et vrayement je ne puis à mains que d'avoir 
les chemises de la gaigeure , en recompensa- 
cion de la peine qu'on m'a fait. — Il n'y a, 
par Dieu , que raison, dirent les damoisefles; 
nous voulons en ce estre pour vous, monsei- 
gneur, et vous les arez ; n'ara pas, madamoi- 
selle ? — Et à quel propos, dit-elle i il a perdu 
la gaigeure. — Dya,nous savons bien cela, 
il ne les peut avoir de droit; aussi ne les de* 
mande-il pas à ceste intencion , mais il les a 
bien deservies en aultre manière. — A cela ne 
tiendra-il pas, dit -elle, je feray voluntiers 
finance de la toille; et vous, mesdamoiselles, 

qui tant bien procurez pour luy, vous prendrez 
bien la peine de les coudre. — Oy vrayement, 
oy, m^damoiselle. » Comme ung chien qui ne 
fault que escourre la teste au matin quand il 
se lève qu'il ne soit prest, estoit monseigneur; 
car il ne luy faillit que une secousse de verges 
à nettoier sa robe et ses chausses qu'il ne fut 
prest. Et ainsi à la messe s'en va , et mada- 
moiselle et ses femmes le suyvent , qui faisoient 
de luy, je vous asseure, grans risées ; et créez 
que la messe ne se passa pas sans foison de 
ns soudains, quand il leur souvenoit du giste 
que monseigneur a fait ou bahu , lequel ne le 
scet , encores qui fut celle nuyt enregistré ou 
livre qui n'a point de nom. Et si n'est que 
vienne d'aventure ceste histoire entre ses 
mains ^ jamais n'en ara, si Dieu plaist, la 
cognoîssance , ce que pour rien je ne voul- 
droye. Si ptye aux lisans qui le cognoissent 
qu'ilz se gardent bien de luy monstrer. 



LA XXVIlIe NOUVELLE. 

PAR MESSIRE MIGHAULT DE ChANGY , GENTIL- 
HOMME DE LA CHAMBRE DE MONSEIGNEUR. 

e au temps du trèsrenommé et élo- 
quent Boccace l'adventure dont je 
veil fournir ma nouvele fust adve^ 
nue et à son audience ou cognois-r 
sance parvenue , je ne doubte point qu'il ne 

Peust adjoustée et mise ou reng du compte 
des nobles hommes mal fortunez. Car je ne 
pense pas que noble homme eust jamais pour 
ung coup guères fortune plus dure à porter 
que le bon seigneur, que Dieu pardoint , dont 
je vous compteray Fadventure. Et se sa maie 
fortune n'est digne d'estre ou dit livre de Boc- 
cace, j'en fais juges tous ceux qui l'orront 
racompter. Le bon seigneur dont je vous parle 
fut en son temps ung des beaulx princes de 
son royaulme , gamy et adressié de tout ce 
qu'on saroit loer et priser en ung noble homme. 
Et entre aultres ses proprietez , il estoit tel 
destiné que entre les aames jamais homme ne 
le passa de gracieuseté. Or luy advint que ,. 
au temps que ceste sa renommée et destmée 
florissoit , et qu'il n'estoit bruyt que de luy, 
Amours , qui sème ses vertuz où mieux luy 
plaist et bon luy semble, fist allyance à une 
belle fille , jeune , gente , gracieuse et en bon 
point en sa fasson , ayant bruyt autant et plus 
que nulle de son temps , tant par sa grande 
et non pareille beaulté comme par ses très- 
loables meurs et vertus; et qui pas ne nuy- 
soit au jeu, tant estoit en la grâce de la 
royne du pays qu'elle estoit son demy lit, 
les nuyz que point, ne couchoit avec le roy. 
Ces amours que je vous dy furent si avant 
conduictes qu'il ne restoit que temps et lieu 
pour dire et faire , chascun à sa partie , la 
chose au monde que plus luy pourroit plaire. 
Hz ne furent pas pou.de jours pour adviser et 
élire lieu et place convenables ad ce faire ; 

mais en la fin celle (fù ne desiroit pas mains 
le bien de son serviteur que la salvacion de 
son ame , s'advisa d'un bon tour, dont tantost 
Favertit , disant ce qui s'ensuit : « Mon très- 
loyal amy, vous savés comment je couche 
avec la royne , et que nullement m'est possi- 
ble y si je ne vouloie tout gaster, d'abandonner 
cest honneur et avancement, dont la plus femme 
de bien de ce royaume se tiendront pour bien 
eureuse et honorée; combien que par ma foy 
je vous vouidroye complaire, et laire autant 
de plaisir et d'aussi bon cueur que à elle. Et 
qu'il soit vray, je le vous monstreray de fait , 
toutesfoiz sans abandonner celle qui me fait 
et peut faire tout le bien et l'onneur du monde. 
Je ne pense pas aussi que vous voulsissez que 
aultrement je feisse. — Non, par ma foy, 
m'amye , respondit le bon seigneur ; mais tou- 
tesfoiz , je vous prie qu'en servant vostre mais- 
tresse , vostre loyal serviteur ne soit point ar- 
rière du bien que faire lui povez , qui ne luy 
est pas maindre que mieux y vouldroit et de- 
sire parvenir que gaigner le surplus du monde. 
— Veezcy que je vous feray, dit-ellç , monsei- 
gneur; la royne a une levrière, comme vous 
savez, dont elle est beaucop assotée, et la 
fait coucher en sa chambre ; je trouveray fas- 
son ennuyt de l'enclorre hors de la chambre 
sans qu'elle en sache rien ; et C|uand chacun 
sera retrait , je feray ung sault jusques en la 
chambre de parement, et deffermeray l'huys, 
et le laîrray ouvert. Et quand vous pense- 
rez que la royne sera couchée , vous viendrez 

tout secrètement, et entrerez en la dicte cham- 
bre et fermerez l'huys; vous y trouverez la 
levrière^ qui vous cognoist assez , si se laîrra 
bien approucher de vous; vous la prendrez 
par les oreilles et la ferez bien hault crier; et 
quand la royne Torra , elle la cognoistra tan- 
tost ; si ne me doubte point qu'elle ne me face 
lever incontinent pour la mettre dedans. Et 
en ce point viendray-je vers vous; si n'y fail- 
lez point si jamais vous voulez parler à moy. 
— Ha I ma trèscbère et loyale amye , dit mon- 
seigneur, je vous mercye tant que je puis , 
pensez que je n'y fauldray pas. » Et à tant se 
part et s'en va, et sa dame aussi, chacun 
pensant et désirant d'achever ce qui est pro- 
posé. Qu'en vauldroh le long compte ? La le- 
vrière se cuida rendre , quand il fut heure, en 
la chambre de sa maistresse, comme elle avoit 
accoustumé, mais celle qui l'avoit condemnée 
dehors la fist retraire , en la chambre au plus 
près. Et la royne se coucha sans ce qu'elle 
s'en donnast garde ; et assez tost après luy vint 
faire compaîenielabonnedamoyselle, quin'at- 
tendoit que l'heure d'oyr crier la levrière et la 
semonce de bataille. Ne demoura guères que 
le gentil seigneur se mist sur les rengs , et tant 
fist qu'il se trouva en la chambre où la levrière 
se dormoit. Il la quist tant au pié et à la main 
qu'il la trouva, et puis îa print parles oreilles, 
et la fist hault crier deux ou trois foiz. Et la 
royne, qui l'oyt, congneut tantost que c'estoit 
sa levrière, et pensa qu'elle vouloit estre de-' 
dans; si appela sa damoiselle et dist : « M'a- 

mye, veezla ma levrière qui se plaint là hors; 
levez vous, si la mettez dedans. — Voluntiers, 
madame », ce dist la damoiselle, et jasoit qu'elle 
attendist la bataille dont elle mesme avoit. 
l'heure et le jour assigné , si ne s'arma elle 
que de sa chemise; et en ce point s'en vint à 
l'huys et l'ouvrit, où tantost luy vint à Ren- 
contre celuy qui l'attendoit. Il fut tant joyeux 
et tant surprins, quant il vit sa dame si oelle 
et en si bon point , qu'il perdit force , sens et 
advis ; et ne fut oncques en sa puissance de 
tirer sa dague pour esprouver et savoir s'elle 
pourroit prendre sur ses cuirasses. Trop bien 
de baiser, d'accoler, de manier le tetin , et le 
surplus , faisoit-il assez dilieence , mais du 
panait, nichil! Si fut force à la gente damoi- 
selle qu'elle retoumast sans luy laisser ce que 
avoir ne povoit se par force d'armes ne le 
çonquéroit. Et ainsi qu'elle se vouloit par- 
tir, n la cuidoit retenir par force et par belles 
parolles, mais elle n'osoit demourer, si luy 
ferma l'huys au visage et s'en revint par de- 
vers la royne, qui luy demanda scelle avoit mise 
sa levrière dedans. Et elle dit que non, car 
oncques ne l'avoit sceu trouver, et si avoit 
beaucop regardé. « Or bien, dit la roine, tou- 
jours l'ara-on; couchez vous. » Le pouvre 
amoureux estoit à celle heure. Dieu scet ! bien 
mal content, qui se voit ainsy deshonoré et 
adnéanty; et si cuidoit auparavant bien tant 
en sa force qu'en mains d'heure qu'il n'avoit 
esté avecques sa dame il en eust bien com- 
batu telles troys, et venu au dessus d'elles à 

son honneur. Au fort il reprint courage et dit 
bien à soy mesmes, s'il est jamais si eureux 
que de trouver sa dame en si belle place , elle 
ne partiroit pas comme elle a fait l'aultre fois. 
Et ainsi animé et aguillonné de honte et de 
^ésir, il reprend la levrière parles oreilles, et 
la tira si rudement, tout courroucé qu'il es- 
toit, qu'il la fist crier beaucop plus hault qu'elle 
n'avoit fait devant. Si hucna arrière à ce cry 
la royne sa damoiselle, qui revint ouvrir l'huys 
comme devant, mais elle s'en retourna de- 
vers sa maistresse sans conquester ne plus ne 
mains qu'ellç fit à l'autre foiz. Or revint à la 
tierce foiz que ce pouvre gentilhomme faisoit 
tout son pouvoir de besoigner comme il avoit 
le désir, mais au deable de l'omme s'il peut 
oncques trouver manière de fournir une pou- 
vre lance à celle qui ne demandôit aultre chose, 
et qui l'attendoit de pié coy. Et quand elle 
vit qu'elle n'aroit point son panier percé, et 
qu'il n'estoit pas à l'aultre de seulement met- 
tre sa lance en son arrest, quelque avantage 
qu'elle luy feist, tantost cogneut qu'elle aroit 
à la jouste failly, dont elle tint beaucop mains 
de bien du jousteur. Elle ne voulut n'osa là 
plus demourer, pour acquest qu'elle y feist; 
si voulut entrer en la chambre , et son amy la 
retiroit à force et disoit : <x Helas ! m'amye , 
demourez encores ung peu , je vous en prie. — 
Je ne puis, dit-elle, je ne puis, laissez moy 
aler ; |e n'ay que trop demouré pour chose 
que i'aye prouffité. » Et à tant se retourne 
vers la chambre , et l'autre la suyvoit, qui la 

cuidoit retenir. Et quand elle vit ce, pour le 
bien payer, et la royne contenter, elle alla 
dire tout en haut : « Passez, passez, orde 
caigne que vous estes; par Dieu, vous n'y en- 
trerez meshuy, meschante beste que vous es- 
tes. » Et en ce disant, ferma l'nuys. Et la 
royne^ qui i'oyt, demanda : (c A qui parlez vous, 
m'amye? — C'est à ce paillard chien, ma- 
dame , q^ui m'a fait tant de peine de le quérir ; 
il s'estoit bouté soubz ung banc là dedans et 
caiché tout de plat le museau sur la terre , si 
ne le savoye trouver. Et quand je l'ay eu 
trouvé, il ne s'est oncques daingné lever, 
quelque chose que luy aye fait. Je l'eusse 
trèsvoluntiers bouté dedans, mais il n'a onc- 
oues daigné lever la teste ; si l'ay laissé là 
dehors tout par despit et fermé l'nuys à son 
visage. — C'est trèsbien fait, m'amye, dit la 
royne, couchez vous, couchez vous, si dor- 
mirons. )> Ainsi que vous avez oy, fut trèsmal 
fortuné ce gentil seigneur ; et pour ce qu'il 
ne pçut, quand sa dame voulut, je tien, moy, 
quand il eust depuis bien la puissance à corn- 
mendement, le vouloir de sa dame fut hors de 
ville. 



Nouvelle. XXIX. 173 




LA XXIXe NOUVELLE. 

PAR MONSEIGNEUR. 

'a pas cent ans d'huy que ung gen* 
'tilhomme de ce royaume voulut sa- 
'voir et esprouver l'aise qu'on a en 
mariage; et, pour abréger, fist tant 
que le très désiré jour de ses nopces fut venu. 
Après les bonnes chères et aultres passe- 
temps accoustumez, l'espousée fut couchée, 
et il a chef de pièce la suyvit et se coucha au 
plus près d'elle, et sans delay bailla l'assauh 
mcontinent à sa forteresse, et tellement qu'en 
peu d'heure , quelque meschef que ce fust, il 
entra ens et la gaigna ; mais vous devez enten- 
dre qu'il ne fist pas ceste conqueste sans faire 
foison d'armes qui longues seroient à racomp- 
ter, car ainçois^u'il venist au donjon du chas- 
tel , et force luy fut de gaigner et emporter 
boulevars, baillés, et aultres plusieurs fors 
dont la place estoit bien gamye, comme celle 
qui jamais n'avoit esté prinse , dont fust en- 
cores nouvelle, et que nature avoit mis en de* 
fense. Quand il fut maistre de la place, il rom- 
pit seulement une lance, et lors cessa l'assault 
et ploya l'oeuvre. Or ne fait pas à oublier que 
la Donne damoiselle , qui se vit en la mercy 
de ce gentilhomme son mary, qui desjà avoit 
fourragié la pluspart de son manoir, luy vou- 



• • -^ 



174 L^ Cent Nouvelles nouvelles. 

lut monstrer ung prisonnier qu'elle tenoit en 
ung trèssecret lieu encloz et enserré; et pour 
parler plain , elle se délivra , cy prins cy mis , 
après ceste première course , d'ung trèsbeau 
filz, dont le pouvre mary se trouva si honteux 
et tant esbahy qu'il ne savoit sa manière si non 
de sov taire. Et pour honesteté et pitié de ce 
cas, il servit la mère et l'enfant de ce qu'il savoit 
faire. Mais créez que la pouvre gentil femme 
à cest coup gecta ung bien hault et dur cry, 
qui de pluseurs fiit clerement oy et entendu , 
qui cuidoient à la venté qu'elle gectast ce cry 
à la despuceller, comme c'est la coustume en 
ce royaume. Pendant ce temps, les centilz- 
hommes de l'ostel où ce nouvel marié demou- 
roit vindrent hurter à l'huys de ceste chambre 
et apportèrent le chaudeau ; ilz hurtèrent beau- 
cop sans ce que ame respondist. L'espousée en 
estoit bien excusée, et l'espousé n'avoitpas 
cause de trop hault caqueter : « Et qu'est ce 
çy? dirent-ilz, et n'ouvrirez-vous pas l'huys? 
Par ma foy , si vous ne vous hastez, nous le rom- 
perons; le chaudeau que nous vous apportons 
seratantost toutfroit. » Et lors commencèrent 
à rehurter de plus belle. Et le nouveau maryé 
n'eust pas dit ung mot pour cent francs, dont 
ceulx de dehors ne savoient que penser, car il 
n'estoit pas muet de coustume. Au fort il se 
leva, et print une robe longue qu'il avoit, et 
laissa ses compaignons entrer dedans, qui 
tantost demandèrent si le chaudeau estoit gai- 
gné , et qu'ilz l'apportoient à l'adventure. Et 
lors fut ung d'entre euk qui couvrit la table et 

mist le beau bancquet dessus^ car ilz estoient 
en lieu pour ce faire, et où rien n'estoit espér- 
ée en tel cas et aultres semblables. Hz s'as- 
sirent tous au menger, et bon mary print sa 
Î>lace en une chaize à doz assez prés de son 
it, tant simple et tant piteux qu'on ne le vous 
sauroit dire. Et quelque chose que les aultres 
dissent, il ne sonnoit pas ung mot, mais se te- 
noit comme une droite statue ou une ydole 
en quetaille : « Et qu'est cecy ? dit l'un, et né 
prenez vous point garde à la bonne chère que 
nous faitnostre hoste? encores a-il à dire ung 
seul mot. — A dya, dit l'autre, ses bourdes 
sont rabaissées. — Par ma foy, dit le tiers , 
mariage est chose de grant vertu : regardez 
quand pour une heure qu'il a esté marié il a jâ 
perdu la force de sa langue ! S'il l'est jamafs 
longuement, je ne donneroye pas maille du sur- 
plus. » Etala vérité dire, il estoit auparavant 
ung trèsgracieux farseur, et tant bien luy séoît 
que merveilles ; et ne disoit jamais une paroUé 
puis qu'il estoit de gogues qu'elle n'apportast 
sa risée avec elle ; mais il en est à ceste heure 
bien rebouté. Ces gentilzhommes buvoieht 
d'autant et d'autel , et à l'espousé et à l'espou- 
sée , mais au dyable des deux s'il avoit fam de 
boire ; l'un enragoit tout vif et l'aultre n'estoit 
pas mains en malaise : « Je ne me cognois en 
ceste manière, dist ung gentH homme, il nous 
fault festoier de nous mesmes. Je ne vy jamais, 
moy, homme de si hault estemu si tost rassis 
pour une femme ; j'ay veu qu'on n'oyst pas 
Dieu tonner en une compaignie où il fust; 

et il se tient plus coy que ung feu couvert. 
A dya ! ses haultes paroUes sont bien bas en* 
tonnées maintenant. — Je boy à vous, noz 
amys », disoit l'autre. Mais il n'estoit pas ple- 

fé : car il jeunoit de boire, de menger, de 
onne chère faire, et de parler. Non pourtant 
à chef de pièce, quand il eust bien esté ram* 
ponné sur ce et rigolé de ses compaignons, 
et, comme ung sanglier mis aux abaiz de tous 
coustez, il dit : « Messeigneurs, quant je vous 
ay bien entendu qui me semonnez de parler, 
je veil bien que vous sachez que j'ay bien 
cause de beaucop penser, et de me taire très- 
tout coy ; et si suis seur qu'il n'y a nul de vous 
qui n'en fist autant s'il en avoit le pourquoy 
comme j'ay. Et par la mort bieu, se j'estoie 
aussi riche que le roy, que monseigneur, et 
que tous les princes chrestians, si ne saroys-je 
fournir -ce que m'est apparent d'avoir à entre- 
tenir : véezcy pour un pouvre coup que j'ay 
accollée ma femme elle m'a fait ung enfant. 
Or regardez, si à chacune foiz que je recom- 
menceray elle en fait autant, de quoy je pour- 
ray nourrir le mesnage? — Comment! ung en- 
fant.? dirent ses compaignons. — Voire, vraye- 
ment qng enfant, dit-il; véezcy de quoy, 
regardez. » Et lors se tourne vers son lit et 
lève la couverture et leur monstre et la mère 
et l'enfant. « Tenez , dit-il , véezla la vache 
et le veau, suis-je pas bien party ? » Pluseurs 
de la compaignie turent bien esbahiz et par- 
donnèrent à leur hoste sa "simple chère; et 
s'en allèrent chacun à sa chacune. Et l^ pou- 

vre nouveau marié habandonna ceste première 
nuyt la nouvelle acouchée, et, doublant que 
elle n'en fist une aultre foiz autant, oncqués 
depuis ne s'y trouva. 




LA XXXe NOUVELLE. 

PAR MONSEIGNEUR DE BEAUVOIR* 

1 est vray comme l'EuVangile , que 
trois bons marchans de Savoye se 
mirent à chemin avecques leurs trois 
femmes pour aller en pèlerinage à 
Saint Anthoîne de Viennois; et pour y aller 
plus dévotement et rendre à Dieu et à mon- 
seigneur saint Antiioine leur voyage plus 
agréable , ilz conclurent entre eulx et avec leurs 
femmes, dès le partir de leurs maisons, que 
tout le voyage flz ne coucheroient pas avec 
elles , mais en continence yront et viendront. 
Hz arrivèrent ung soir en la ville de Chambe- 
ry , et se logèrent à une trèsbon logis , et firent 
au souper trèsbonne chère, comme ceulx qui 
avoient trèsbien de quoy, et qui trèsbien le 
sceurent faire; et croy et tiens fermement que 
si n'eust esté le veu du voyage, que chacun 
d'euU eust couché avec sa cnacune. Toutefoiz 
ainsi n'en advint pas, car quand il fut heure 
de soy retraire, les femmes donnèrent la bonne 
nuyt à leurs martC et les laissèrent, et se bou- 
tèrent en une chambre au plus près, où elli^s 
Ce«/^ow. — I, 12 

avoient fait couvrir chacune son lit. Or devez 
vous savoir que ce sdr propre arrivèrent léans 
trois cordeliors qui s'en alloient à Genève^ qui 
furent ordonnez à coucher en une chambre non 
pas trop ioingtaine de la chambre aux mar- 
chandes. Lesquelles, puis qu'elles furent entre 
elles, commencèrent à deviser de cent mille 
propos, et sembloit, pour trois qu'il y en avoit, 
dequoy on oyoit la noise qu'il suffiroit oir d'un 
Quarteron. Ces bons corddiers, oysms ce bniit 
ae femmes , saillirent de leur cnambre sans 
faire efiroyt ne bruit, et tant approuchèrent 
de l'huys sans estre oiz^ qu'ilz perceurent par 
les pertus ces trois belles damoisdles , qui se 
couchèrent chacune à part elle en ung beau 
lit assez crand et large pour le deuxième rece- 
voir d'aultre cousté; puis se revhrent, et en- 
tendirent leurs maris c^ui se couchoient en l'au- 
tre chambre. Cela fait, ils rentrèrent en leur 
chambre, et puis dirent que fortune et hon- 
neur à ceste heure leur court sus, et qu'ilz ne 
sont pas dignes d'avoir jamais bonne advoi- 
ture, si ceste, qu'ilz n'ontpas pourchassée, par 
lascheté leur eschappoit. « Défait, dit l'un, il 
ne fault aultre deliberadon en noîstre fiait ; nous 
sommes trois et elles trois, chacun prenne sa 
place quand elles seront endormies. » S'il fut 
dit, aussi fut il fait ; et si bien vint à ces bons 
frères qu'ilz trouvèrent la clef de la chambre 
aux femmes dedans Phuys ; si l'ouvrirent si 
très souef qu'ilz ne furent de ame oiz. Ils ne 
furent pas silolz, quand ilz durent gaiçné ce 
premier fort , pour plus seurement assailhr l'au- 

tre , qa'ilz ne tirassent la clef dedans et res- 
serrèrent trèsbién i'huys ; et puis après , sans 
plus enquerre, chaojp print son quartier, et 
commencèrent à besoigner chacnn du mieux 
ûu'iiz peurent. Mais le bon fut car l'une cuy- 
dant avoir son mary parla et dist : « Et que 
voulez-vous faire , ne vous souvient il de vos- 
tre veu? » C)t le bon cordelier ne disoit mot, 
mais faisoit ce pour quoy il vint de si ^nd 
cueur, qu'elle ne se peut tenir de luy aider à 
parfoumir. Les aultres deux, d'aùltre part, 
n'estoient pas oiseux; et ne savoient que pen- 
ser ces bonnes femmes, qui mouvoit leurs ma- 
riz de si tost rompre et casser leur promesse. 
Neantmains toutesfoiz , eUes qui doivent obéir, 
le prindrent bien en patience, sans dire mot, 
chacune doubtam d'estre oye de sa compai- 
gne, car il n'y avoit celle à la vérité qui ne 
cuidast ce bien avoir seuUe et emporter. Quand 
ces bons cordeliers eurent tant fait que plus 
ne povoient, ilz se partirent sans 'dire mot, et 
retournèrent en leur chamln-e, chacun comp- 
tant son adventute. L^ung avoit rompu trois 
lances, l'àultre quatre, Faultre six. Oncques 
gens ne furent'tant eureyx. Hz se levèrent par 
matin, pour toute seureté , et tirèrent pays. Et 
ces bonnes femmes, qui pas n'avoient toute la 
nuyt dormy, ne se descouchèrent pas trop 
matin, car sttr le jour sommeil les print, qui 
les fist lever sur le tard. D'aùltre costé leurs 
mari», qui avdent assez bien beu le soir, et 

aui s'attendoiânt à l'appeau de leurs femmes, 
oitnoyem au phis fort à l'heure que es aulttes 

jours avoient jà cheminé deux lieues. Au fort 
elles se levèrent après le repos du matin, et s'a- 
biilèrent au plus roidde gu'elles peurent, non 
point sans parler. Et entre elles œlle qui avoit 
la langue plus preste ala dire : u Entre vous, 
mes damoiselles, comment avez-vous passé la^ 
nuyt ? Voz mariz vous ont ilz réveillées com- 
me a fait le mien ? Il ne cessa ennuyt de faire 
la besoigne. — Saint Jehan! dirent-elles, si 
vostre mary a bien besoigne ennuyt, les nos- 
tres n'ont pas esté oyseux; ilz ont tantost ou- 
-blié ce qu'ilz promisrent au partir, et créez 
qu'on ne leur oblyra pas à dire. — J'en adverty 
trop bien le mien , dist l'une , quand il com- 
mença, mais il n'en •'laissa oncques pourtant 
l'euvre : car, comme ung homme affamé , pour 
deux nuiz qu'il a couché sans moy, il a fait 
rage de diligence. » Quand elles fur eilt prestes, 
elles vindrent trouver leurs mariz , qui desjà 
estbient comme tous prestz et en pourpoint : 
« Bon jour, bon jour à ces dormeurs > dirent- 
elles. — La vostre mercyj dirent-ilz, qui nous 
avez si bien huçhez. -^Ma foy, dit l'une, 
nous avions plus de regret à vous appeller 
matin que vous n'avez fait ennuyt de conscience, 
de rompre et oasser vostre veu. — Quel veu? 
dit l'un. — Le veu que vous feistes au partir, 
dit-elle , de point coucher avec vostre femme. 
^'— Et qui y a couché? dit-il. — Vous le savez 
bien, oit-elle, et aussi faîs-je. — Et moy aussi, 
dit sa compaigiie ; vééz là mon mai^, qui ne iiit 
pieça si rude qu'il fut la nuyt passée ; et s'il 
n'éuist si bien mit son devoir je ne seroye pas 

si contente de la ronteure de son veu; mais au 
fort je le passe, car il a fait comme les jeunes 
enfans , qui voulent emploier leur bature quant 
ilz'ont deservy le punir. — Saint Jehan! si a 
fait le mien , dit la tierce, mais au fort je n'en 
feray jà procès ; si mal y a, il en est cause. — 
Et je tien par ma foy, dit l'un, que vous ra- 
doubtez, et que vous estez yvres de dormir. 
Quant est de moy, j'ay icy couché tout seul 
et n'en party ennuyt. -^ Non ay-je moy, dit 
l'aultre. — Ne moy, par ma foy, dit le tiers ;. 
je ne voudroye pour rien avoir enfraint mon 
veu. Et si cuide estre seur de mon compère, 
qui cy est, et de mon voisin, qu'ilz ne l'eus- 
sent pas promis pour si tost l'obHer. )> Ces 
femmes commencèrent à changer coleur, et se 
doubtèrent de tromperie, dont l'un des mariz 
d'elles tantost se donna garde, et luy jugea le 
cueur la vérité du fait. Si ne leur bailla pas in-^ 
duce de respondre; ainçois, faisant signe à 
ses compai^ons, dist en riant : « Par ma foy ! 
mes damoiselles, le bon vin de séans et la 
bonne chière du soir passé nous ont fait ou- 
blier nostre promesse ; si n'en soyez jà mal 
contentes. A l'adventure, se Dieuplaist, nous 
avons fait ennuyt, à vostre ayde , chascun ung 
bel enfant, qui est chose de si hault mérite 
qu'elle sera suffisante d'effacer la faulte du cas- 
sement de nostre veu. — Or, Dieu le veille , 
dirent^Ues. Mais ce que si affermement disiez 
que n'aviez pas esté vers nous nous a fait ung 
petit doubter. -^ Nous l'avons fait tout au 
propos y dit l'autre, affin d'oyr que vous di^ 

riez. — Et vous avez double péché, comme 
de faiilser vostre veu et de mentir à e^dem , 
et nous mesmes avez beaucop troublées. — 
Nevou&cbaiUenon, dit-41, c'est pou dechose, 
mais allez à la messe et nou^ vous suivrons. » 
Elles se mirent aii chemin devers l'église, et 
leur mariz uns pou demourèrent sans les suy- 
vir trop raidde , puis dirent tous ensemble y 
sans en mentir de mot : « Nous sommes trom- 
pez, ces dyàbles de cordeliers nous ont deceuz ; 
ilz se sont mis en nostre place et nous ont 
monstre nostre folie, car, si nous ne voulions 
pas coucher avec noz femmes , il n'estoit jà 
mestier de les faire coucher hors de nostre 
chambre ; et s'il y avoit dangier de Uctz, là belle 
paillasse est en saisQn;-«-Dya I dit l'ungd'eubc, 
nous en sommes chastiez pour une aultre foiz ; 
et au fort il vauh mieulx que la tromperie sôit 
seulement sceue de nous c]ue de nous et d'el* 
les , car le dangier y est bierl grand s'il venoit 
à leur congnoissance. Vous oyez par leur con- 
fession que ces ribaulx moynes ont fait mer- 
veilles d'armes , et espoir plus et mieulx que 
nous ne savons fairé« Et s'elles le savoient , el- 
les ne se passeroient pas pour ceste foiz seu- 
lement ; s'en est mon conseil <|[uq nous l'ava- 
lons sans mascher.—* Ainsi m'aist Dieu, ce dit 
le tiers, mon compère dit tx^sbien; quant à 
moy ie rappelle mon veu, et n'ay pas intcncion 
de plus me mettre en ce danmer.-TFuis que 
vous le voulez , dh-ent les. deux aùltfes , et 
nous vous ensuyvrons. » Ainsi coodiàrent tout 
le voyage et femmes et mariz ehsemble , dont 

ilz se gardèrent trop bien de dire la cause qui 
ad ce les mouvoit. Et quand les femmes virent 
ce, ce ne fut pas sans demander la cause de 
ceste raherce; et ilz respondirent, par couver- 
ture, puis qu'ilz avdent commencé de leur veu 
entrerompre, il ne restoit que du parfaire. 
Ainsi furent les trois marçhans deceuz des trois 
bons cordeliers, sans ce ^u'ii venist à la co- 
gnoissance de celles qui bien en fussent mor- 
tes de dueil s'elles en sceussent la vérité , 
comme on en voit tous les jours morir de 
maindre cas et à mains d'achoison. 



LA XXXÏe NOUVELLE. 

PAR MONSEIGNEUR DE LA BARRE. 

ng gentilhomme de ce royaume, 
escuyer bien renommé et de grand 
bruit, devint amoureux, à Rouen, 
d'une trèsbelle damoiselle, et fist 
toutes ses diligences de parvenir à sa grâce. 
Mais fortune luj fut si contraire, et sa dame si 
peu gracieuse, qu'enfin il abandonna sa queste 
comme par desespoir. Il n'eut pas trop grand 
tort de ce faire, car elle estoit aitlôufô pour- 
veue , non pas qu'il en sceust rien , combien 
(|u'il s'en ooubtast, toutesfoi^ celuy qui en 
joissoit, qui chevalier et homme de grand 
auctorité estoit, n'estoit pas si peu privé de 
luy qu'il n'estoit guères chose au monde qu'il 
ne se fust bien à luy descouvert sinon de ce 

cas. Trop bien luy disbit-ii souvent : <( Par ma 
foy, mon amy, je veil bien que tu saches que 
j'ay ung retour en ceste ville dont je suis beau- 
cop assoté; car quand je suis par force de tra> 
veil si rebouté, qu'on ne tireroit point de moy 
une lyeuette de chemin , si je me treuve vers 
elle^ )e suis homme pour en faire trois ou qua- 
tre > voire les deux tout d'une alaine. — Et 
n'est-il requeste, ne prière, disoit l'escuier, que 
je vous sceusse faire, que je sceusse tant seu- 
lement le nom de celle r — Nenny, par ma foy, 
dist l'autre, tu n'en sceras plus avant. — Or 
bien, dist l'escuier, quand je seray si eureux 
que d'avoir rien de beau, je vous seray aussi 
pou privé que vous m'estes estrange. » Advint 
ce temps pendant que ce bon chevalier le 
prya de soupper au chasteau de Rouen, où il 
estoit logé. Et il y vint, et firent trèsbonne 
chère , et quand le soupper fut passé et aucun 
pou de devises après , le gentil chevalier, qui 
avoit heure assignée d'aller vers sa dame , 
donna congé à l'escuier, et dit : « Vous savez 
que nous avons beaucop demain à besoigner, 
et qu'il nous fault lever matin pour telles ma- 
tères, et pour telles, qu'il fault expédier; c'est 
bon de nous coucher de bonne heure, et pour 
ce je vous donne la bonne nuvt. » L'escuier, qui 
estoit subtil, ce voyant, se doubta tantost que 
ce bon chevalier vouloit aller courre, et qu'il 
se couvroit des besoignes de lendemain pour 
luy donner congié, mais il n'en fist quelque 
semblant, ainçois dist en prenant congié et 
donnant la bonne nuyt : « Monseigneur, vous 

dictes bien, levez vous matin et aussi feray-*je. » 
Quand ce bon escuier fut en bas descendu , il 
trouva une petite roulette au pié des degrez du 
chasteau, et ne vit ame qui la gardast ; et pensa 
tantost que le page (]u'il avoit encontre en 
descendant alloit quérir la housse de son mais- 
tre, et aussi faisoit-il. « Ha! dit-il en soy mes- 
mes, mon hoste ne m'a pas donné congé de 
si haulte heure sans cause ; véezcy sa mulette 
qui n'attent aultre chose que je soie en voye, 
pour porter son maistre où l'on ne veult pas 
que je soye. Ha! mulette, dist-il, si tu sa- 
yoies parler que tu diroies de bonnes choses ; 
je te pry que tu me raaines où ton maistre 
veult estre. n Et à cest coup il se fist tenir l'es- 
trief par son paige, et luv mist la rené sur le 
col, et la laissa aller où oon luy sembla tout 
le beau pas. Et la bonne mulette le mena par 
rues et ruelles, deçà et delà, tant (qu'elle se 
vint arrester au devant d'un petit guichet qui 
estoit en une rue oblicque où son maistre avoit 
acoustumé de venir, qui estoit l'huys du jar- 
din de la damoiselle qu'il avoit tant amée et 
par desespoir abandonnée. Il mist pié à terre, 
et puis hurta ung petit coup au guichet, et 
une damoiselle qui faisoit le guet par une 
faulse treille, cuidant ^ue ce iiist le chevalier, 
s'en vint en bas et ouvnt l'huys, et dist : « Mon- 
sei^eur, vous soiez bien venu, véezla mada- 
moiselle en sa chambre qui vous attend. » 
Elle ne le congneut pas, pource qu'il estoit 
tard , et avoit une cornette de veloux devant 
sou visage. Et le bon escuier respondit : k Je 

vois vers elle. » Et puis dit à son paige tout 
bas en l'oreille : « Va t'en bien à haste, et re- 
matne la mutette où je la prins, et puis t'en va 
coucher. — Si feray-je, monseigneur, dit-il. » 
La damoiselie reserra le guichet , et s'en re* 
tourna en sa chambre. Et nostre bon escuier, 
trèsfort pensant à sa besoigne, marche trèsas- 
seurement vers la chambre où sa dame estoit, 
laquelle il trouva desjà mise en sa cotte sim- 
ple, la grosse chayne d'or au col. Et comme 
il estoit gracieux , courtois , et bien enparlé , 
la salua oien honorablement, et elle , qui fut 
tant esbahie que si cornes luy venissent, de 
prinsault ne sceut que respondre, sinon à chef 
de pièce elle lu^y demanda qu'il queroit léens, 
et dont il venoit à ceste heure , et qui l'avoit 
bouté dedans. « Madamoiselle, dit-il, vous 
povez assez penser que si je n'eusse eu aultre 
aide que moy mesmes je ne fusse pas icy ; 
mais la Dieu mercy, ung qui a plus grant pitié 
de moy que vous n'avez encores eu , m'a fait 
cest avantage.— Et qui vous va amené, sire? 
dit-elle. — Par ma roy, mac(amoiselle , je ne 
le vous quier jà celer : ung tel seigneur, c'est 
assavoir son hoste du soupper, m'y a envoie. 

— Ha! dit-elle, le traistre et desloyal cheva- 
lier qu'il est, se trompe-il en ce point de moy ? 
Or bien, bien, j'en serày vengée quel(^ue jour. 

— Ha! madamoiselle, ce n'est pas bien dit à 
vous, car ce n'est pas traison de faire plaisir à 
son amy, etluy£siire secours et service quand 
on le peut faire^ Vous* savez bien la grand 
amytié qui est de pieça entre luy et moy, et 



Nouvelle XXXI. 187 

qu'il n'y a celuy qui ne dye à son compaignon 
tout ce qu'il a sur le cueur. Or est ainsi qu'il 
n'y a pas long temps que je luy con^)tay et 
confessay tout le long la grant amour que je 
vous porte, et que à ceste cause je n'ayoie un 
seul bien en ce monde ; et si par aucune fas- 
son je ne parvenoye à vostre bonne grâce , il 
ne m'estoit pas possible de longuement vivre 
en ce doloreux martire. Quand le bon seigneur 
a coeneu à la vérité que me&parolles n'estoient 
pas faintes, doubtant le grant inconvénient qui 
m'en pourroit sourdre , a esté bien content de 
moy dire ce qui est entre vous deux; «t ayrae 
mieubc vous abandonner en me sauvant la vie, 
qu'en me perdant maleureusement vous entre- 
tenir. Et si vous estiez telle que vous dçvriez, 
vous n'eussez pas tant attendu de bailler con- 
fort et garison à moy vostre obéissant servi- 
teur, qui savez certainement que je vous ay 
loyaument servie et obéye. — Je vous rjequier, 
dit-elle, que vous ne me parlez plus de cela, 
et si vous en allez d'icy. Maudit soit çeluy qui 
vous y fist venir 1 — Savez-vous qu'il y a, ma- 
damoiselle? dit-il; ce n'est pas mon iptericion 
de partir d'icy c^u'il ne soit demain*. — Par ma 
foy, dit-elle , si ferez tout maintenant, -r Par 
la mort bieu , non feray, car je çôucheray avec 
vous. » Quand elle vit que c'estoità jboii/es- 
cient et qu'il n'estoit pas homme pour encba- 
cier par fudes parolles, elle tuy cuida donner 
congié par doulceur, et dist : « J^ vous- prie 
tant que je puis, aUpz voua en. pour meshuy; 
et par ma loy une aultre foiz je feray ce que 

vous vouldrez. — Dya, ditnl, n'en pariez plus, 
car je coucheray céans. » Et lors commence 
à soy despoiiler, et prend la damoiseiie et la 
baise et la maine bancqueter, et fist tant, pour 
abréger, qu'elle se coucha et luy d'emprès 
elle. Ils n'eurent guères esté couchez , et plus 
couru d'une lance , quand véezcy bon cheva- 
lier^ui va venir sur sa muUette, et vient hur- 
ter au guichet. Et le bon escuier qui l'oyt le 
cogneut tantost ; si commence à grouiller, con - 
trefaisant le chien trèsfièrement. 

Le chevalier, quant il l'oyt, fut bien esbahy, 
et autant courroucé. Si rehurle de plus belle 
très rudement au guichet, et l'autre de recom- 
mencer à grouiller plus fièrement que devant. 
« Qui est-ce là qui ^ouille ? dist celui de dehors; 
par la mort bieu ! je le sauray. Ouvrez l'huys, 
ou je le porteray en la place. » Et la bonne 
gentil femme, qui enrageoit toute vive, saillit 
à la fenestre, en sa chemise, et dist : « Estes- 
vous là, faulK chevalier et desloyal ? Vous avez 
beau hurter, vous n'y entrerez pas. — Pour- 
quoy n'y entreray-je pas ? dit-il. — Pource, dit- 
elle, que vous estes le plus desloyal qui jamais 
femme accointast ; et n'estes pas digne de vous 
trouver avecques gens de bien. — Madamoi- 
selle, dist-il, vous blasonnez très bien mes ar- 
mes ! je ne sçay qui vous meut, car je ne vous 
ay pas fait desloyauté, que je sache. — Si avez, 
dist elle, et la plus grande que jamais homme 
fist à femme. — Non ay, par ma foy, mais dic- 
tes moy ^ui est là dedansi ^- Vous le savez 
bijsn, tr^istre mauvais, dit^Ue, que vous es- 

tes. » Et à ces^ coup bon escuier qui ou lit 
estoit commença à groutter, contrefaisant le 
chien, comme par avant. « A dya, dist^celuy 
de dehors, je n'entens point cecy ; et n.ç sce-. , 
ray point qui est ce grouilleur? — Saint Je-- 
han ! si ferez », dist-il ; et il sault sus d'emprès 
sa dame, et vint à la fenestre, et dist : « Que 
vous plaist-il, monseigneur? vous avez tort de 
nous ainsi réveiller. » Le bon chevalier, quand 
il cognent qui parloit à luy, fut tant.esbahy 
que merveilles. Et quand il parla il dist : a Et 
dont viens tu cy .? — Je vien de soupper de 
vostre maison pour coucher céans. — A maie 
faute », dit-il. Et puis adressa sa parole à la da-^ . 
moiselle et dist: « Madamoisetle, hébergez 
vous telz hostes céans? — Oy, monseigneur, , 
dit-elle, la vostre mercy qui le m'avez envoyé. 
— Moy ! dit- il ; saint Jehan ! il n'en est rien ; je 
suys mesme venu pour y tenir ma place, mais 
c'est trop tard. Et au mains je vous prie, puis 
que je n'en puis avoir aultre chose, ouvrez 
.moy l'huys, si buray une foiz. — Vous n'y en- 
trerez jà, par Dieu ! dit-elle. — Saint Jenan ! 
si fera » , dist i'escuier. Et lors descendit et 
ouvrit l'huys, et s'en vim recoucher, et elle 
aussi, Dieu scet bien honteuse et mal con- 
tente ; mais il luy convenoît obéir pour ceste 
heure. Quand le bon seigneur fut dedans, et il 
eut alumé de ta chandelle, il regarda la belle 
compaignie dedans le lict , et dist : « Bon preu 
vous face, madamoisellie, et à vous aussi, mon 
escuier. — Bien erand mercy, monseigneur », 
dist il. Mais la damoisetle > qui plus ne po- 

voit si ie cueur ne luy saiiloit du ventre , 
ne peut oncques dire ung seul mot, et cuidoit 
tout ceitamement que Pescukr fiist léans ar* 
rivé par l'advertissement et conduicte du che- 
vaHer; si luy envoulpit tant de ma] qu^on ne 
le vous saroit dire: « ^ qui vous a enseigné 
la voye de céans, mon escuier ? dist le cheva- 
lier. — Vostre mulette ,• monseigneur, dist-il, 
que je trouvay en bas , au chasteau , qu^mt j'eu 
souppé avecque vous ; elle estoit là seule et 
esgaréé, si luy demanday qu'elle attendoît y et 
elle me respondit qu'elle n'attendoit que sa 
housse et vous. — Et pour où aller? dis*je. — 
Où nous avons de coustume, dist-elle. — Je 
sçay bien, dys-je, que ton maistre ne yra mes- 
huy dehors, car il se va coucher; mais maine 
moy là où tu scez qu'il va de coustume, et je 
t'en prie. » Elle en ftit contente, si nwMiu^ 
sus, et elle m'adressa céans, la sienne bonne 
mercy, — Dîeu mecte en mal an l'orde beste 
qui m'a ertcusé, dist le bon seigneur. — Ha! 
Que vous le valez loyaument^ monseigneur ! 
oit la damoiselle, quant elle peut prendre la 
peine de parler. Je voy bien que vous trompez 
de moy, mais je veii bien que vous sachez 
gue vous n'y arez guères d'honneur. Il n'estoit 
jà mestier, si vous n'y vouliez plus venir, d'y 
envoier aultruy soubs umbie de vous ; mal vous 
cognoist qui oncques ne vous vit. — Par la 
mort bieu ! je ne l'y ay pas envoyé , dist-il ; 
mais puis qu'il y est, je ne Penchasseray pas ; 
et aussi il en y a assez pour nous deux; n'a 
pas, mon compaignon? — Oy, monseigneur. 

oy, dit-il y tout à butin , et je le veil ; si nous 
fault boire du marché. » Et lors se tourna vers 
le dressouer, et versa du vin en une grant tasse 
qui y estoit, et dîçt: « Je boy àvous, mon 
compaignbn. — Je vous plege, dit l'autre, mon 
compaignoajo,-et puis fist verser de l'aultre 
vin à la damoiselle, qui ne vouloit nullement 
boire ; mais eii la fin^ voulsit ou non , elle baisa 
la tasse. « Or^a, dist le gentil chevalier, mon 
compaignoii, )e vous lairray cy, besoignez 
bien , c est vostre tour aujourdui , le mien sera 
demain, si Dieu plâist; si vous prie que vous 
me soiez aussi gratieux, quand vous m'y trou^ 
verez, que je vous suys maintenant. — Nostre 
dame, mon compaignon , si seray je; ne vous 
doubtez. » Ainsi s'en ala le bon chevalier, et là 
laissa l'esduier, qui fist le mieubc qu'il peut ceste 
première nuyt. Et advertit la damoiselle de 
tout poiiit de toute la vérité de son adventure, 
dont elle fiit ung peu plus con^nte que si 
l'aultre l'y ëust envoyé. Ainsi que avez oy fut 
la belle damoiselle deceue par la mulette, et 
contraincte d'obéir au chevalier et à l'escuîer, 
chacun à son tour, dont en la fin elle s'accous- 
tuma et trèsbien le print en patience. Mais 
tant de bien y eut, que si le chevalier et l'es- 
cuier s'entraunoyent bien par avant ceste ad- 
venture, l'amour d'entre eulx deux à ceste 
occasion en fut redublée, qui entre aucuns 
mal conseillez eust engendré discort et mor- 
telle hayne. 

LA XXXIIe NOUVELLE. 

PAR MONSEIGNEUR DE VILLIERS. 

r 

ffin que ne soye seclus du trèseureux 
et hault mente deu à ceuix qui tra- 
veillent et labourent à l'augmenta- 
cion et accroissement des histoires 
de ce présent livre , je vous racompteray en 
bref une adventure nouvelle par laquelle Ton 
me tiendra pour acquitté d'avoir foumy la 
nouvelle dont j'ay naguères esté sommé. Il est 
notoire vérité que en la ville d'Ostellerie, en 
Casteloigne, naguères arrivèrent pluseurs frè- 
tes mineurs, au*on dit de l'observance, es- 
chassez et deooutez par leur mauvais gou- 
vernement et faincte devocion du royaume 
d'Espaigne. Et trouvèrent fasson d'avoir ac- 
cès et entrée devers le seigneur de la dicte 
ville, qui desjà ancien et chargé d'ans estoit ; 
et tant firent, pour abréger, qu'il leur fonda 
et fist une trèsbelle église et couvent, et les 
maintint et entretint toute sa vie le mieulx qu'il 
peut. Régna après son filz aisné, qui ne leur 
nst pas mains ae bien que son bon père. Et de 
fait ilz prospérèrent en peu d'ans, si trèsbien 
ûu'ilz avoient suiifisaument tout ce.qu'on saroit 
demander par raison en ung couvent de man- 
dians. Et aifîfin que vous sachez qu'ilz ne furent 
pas oyseux pendant le temps qu'ilz acquisrent 

ces biens, ilz se misrent à prescher tant en la 
ville que par les villages voisins, et gaignè- 
.rent tout le peuple, et tant firent qu'il n'estoit 
pas bon crestian qui ne.s'estoit à eulx con- 
fessé , tant avoient grand bruyt et bon los de 
.bien savoir remonstrer aux pécheurs leurs de- 
faultes« . Mais qui les loast et eust bien en 
grâce , les femmes estoient du tout données à 
eubc, tant les avoienr trouvés sainctes gens de 
grant charité et de profonde dévotion. Or en- 
tendez la déception mauvaise et horrible trài- 
son que ces faulx ypocrites pourchassèrent à 
ceulxet celles qui tant de biens de jour en 
jour leur faisoient : ilz feirent entendre à toutes 
les femmes généralement de la ville qu'elles 
estoient tenues à Dieu de rendre le disme de 
tous leurs biens, « comme au seipeur de telle 
chose et de telle , à vostre parroisse et curé de 
telle chose et telle; et à nous vous devez 
rendre le disme du nombre des foiz que vous 
couchez charnellement avecoues voz mariz. 
Nous ne prenons sur vous aultre disme , car, 
comme vous savez, nous ne portons point 
d'argent; et si n'en querons point, car il ne 
nous est rien des biens temporelz et transitoi- 
res de ce monde. Nous (juerons et demandons 
seuUement les biens espirituelz. La disme que 
nous devez et que nous vous demandons, elle 
n'est pas des biens temporelz; elle esta cause 
du samt sacrement que vous avez receu , qui 
est une chose divine et espirituelle. Et de 
celuy n'appartient à nul recevoir le disme que 
à nous seullement, religieux de l'observance. » 

Cent Nouy. — I. 1} 

Les pouvres simples femmes , qui mieulx cui- 
doient ces bons frères estre anges que hommes 
terriens , ne refusèrent pas ce disme à paier. 
Il-n'y eust celle qui ne le paya à son tour, de 
la plus haulte jusques à la maindre ; mesmes 
la dame du seigneur n'en fiist pas excusée. 
Ainsi furent toutes les femmes de la ville appa- 
ties à ces vaillans moynes ; et n'y avoit cetuy 
d'eulz qui n'eust à sa part de quinze à seize 
femmes le disme à recevoir ; et à ceste occa- 
sion, Dieu scet les presens qu'ilz avoient d'el- 
les, tout soubz umbre de devocion. Ceste ma- 
nière de faire dura beaucop et longuement 
sans qu'elle venist à la cognoissance de ceulx 
qui se fussent bien passez de ceste disme nou- 
velle. Elle fut toutesfoiz en la fin descouverte 
en la manière qui s'ensuyt : Ung jeune homme 
nouvellement marié fut prié de soupper à l'os- 
tel d'un de ses parens, et luy et sa femme; 
et comme ilz retournoient de -ce couvine , pas- 
sans par devant l'église des bons cordetiers 
dessus ditz , la cloche de VAve Maria sonna 
tout à ce coup , et le bon homme s'enclina sur 
la terre pour dire ses devocions, et sa femme 
luy dist : « S'il vous plaisoit, j'entreroye volun- 
tiers dedans ceste église pour dire ung Pater 
noster et ung Ave Maria, — Que ferez-vous là 
dedans à ceste heure ? dist le mary; vous y re- 
viendrez bien quand il sera jour, demain ou 
une aultre foiz. — Je vous requier, dit-elle, 
que je y aille ; par ma foy, je retourneray tan- 
tost. — Nostre dame, dist-il , vous n'y entre- 

c'est force , il m'y convient aller ; je ne demou- 
reray rien ; si vous avez haste d'aller à l'ostel, 
allez tousjours devant , je vous suyvray tout à 
ceste heure. — Picquez, piccjuez devant, dit- 
il , vous n'y avez pas tant à faire ; si vous vou- 
lez dire Paternoster ne Ave Maria, il y a assez 
place à l'ostel, et vous vauldra autant là le 
dire que maintenant en ce moustier, où l'en ne 
voit goûte. — A dya ! dit-elle, vous direz ce 
qu'il vous plaira ; mais, par ma foy, il faûlt né- 
cessairement que j'entre ung petit dedans. — 
Et pourquoy.^ dit-il; voulez-vous aller cou- 
cher avecques les frères de léens.^ » Elle , o^m 
cuidoit à la vérité que son mary sceust bien 
qu'elle payoit le disme, luy respondit : « Nenny, 
je n'y veil pas aller coucner, mais je veil aller 
payer. — Quoy paier ? dit-il. — Vous le savez 
bien, dit-elle, et si le demandez. — Quescay-je 
bien? dit-il ; je ne me mesle pas de voz deb- 
tes. — ^Au mains, dit-elle, savez vous bien qu'il 
me fault paier le disme. — Quel disme .'* — 
Ha hors, dit-elle, c'est ung jamès ; et le disme 
de nuyt de vous et de moy; vous avez bon 
temps, il fault que je le paye pour nous deux. 
— Et à qui le payez vous ? ait-il. — A frère 
Eustace. Allez tousjours à l'ostel ; si m'y lais- 
sez aller que j'en soye quitte : c'est si grant 
péché de ne le non point paier que je ne suis 
jamais aise quand je luy doy nen. — Il est 
meshuy trop tard, dit-il, il est couché passé 
une heure. — Ma foy, ce dit-elle, je y ay esté 
ceste année beaucop plus tard; puis qu'on 
veult paier on y entre à toutes heures. — Al- 

Ions, allons, dit-il, une nuytnV fait rîen. >» 
Ainsi s'en retournèrent le maryet la femme mal 
contens tous deux, la femme qu'on ne l'a pas 
laissée paier son disme , et le mary, qui se 
voit ainsi deceu , estoit tout esprins d'ire et 
de maltalent, qui encores luy redoubloit sa 
peine qu'il ne l'osoit monstrer. A chef de pièce 
toutesfoiz, ilz se couchèrent; le mary, qui 
estoit subtil , interroga sa femme de longue 
main , si les aultres de la ville ne payoient 
pas aussi bien ce disme qu'elle fait. « Quoy 
donc ? dit-elle ; par ma foy, si font ; quel pri- 
vilège aroyent elles plus que moy ? Nous som- 
mes encores seze ou vingt qui le payons à 
frère Eustace. Ha! il est tant dévot! et créez 
que ce luy est une grand peine et une bien 
méritoire pacience. Frère Bertholomeu en a 
autant ou plus^ et, entre les aultres, madame 
est de son nombre. Frère Jacques aussi en a 
beaucop , et frère Anthoine aussi ; il n'y a ce- 
luy d'eulx qui n'ayt son nombre. — Saint Je- 
han , dit le mary, ils n'ont pas œuvre laissée ; 
or cognois je bien qu'ilz sont beaucop plus de- 
votz qu'ilz ne semblent ; et vrayement je les 
veil avoir céans pour trestous l'un après l'au- 
tre les festoier et oyr leurs bonnes devises. 
Et pource que frère Eustace reçoit le disme 
de céans , faictes que nous ayons demain bien 
à disner, car je l'aaiaînray. — Très voluntiers, 
dit-elle • au mains ne me fauldra-il pas aller 
en sa cnambre pour payer; il le recevra bien 
céans. — Vous dictes bien, dit-il; or dor- 
mons. » Mais créez qu'il n'en avoit garde, et si 

\ny tardoit beaucop qu'il fiist jour ; et en lien 
de dormir il pensa tout à son aise ce qu'il vou*. 
loità lendemain exécuter. Ce disnervint, et* 
Jfrère Eustace, qui ne sçavoit pas l'inlencioit' 
de son hoste , fist assez bonne chère dessoubz • 
son chaperon. Et quand il véoit son point , ii^ 
prestoit ses yeulx à Tostesse, sans espar^er 
par dessous la table le gracieux* jeu des puez; 
de quoy s'apercevoit etoonnoit très bien garde 
l'oste, sans en faire semblant , combien que ce 
fiist à son préjudice. Après les grâces , il ap- 
pela frère Eustace, et luydist qu'il luy vouloit 
monstrer une ymage de Nostre Dame et une 
belle OToison qui estoit en sa chambre ; et il 
respondit qu'il le verroit voluntiers. Ilz entrè- 
rent dedans, et l'oste ferma l'huys, et puis 
saisit une grande hache , et dist à nostre cor- 
délier : « Par la mort bieu , beau père , vous 
ne saulterez jamais d'icy sinon les piez de- 
vant , se vous ne confessez vérité. — Helas ! 
mon hoste, dist frère Eustace , je vous cry 
mercy ! et que me demandez-vous ? — Je vous 
demande, dit-il, le disme de la disme que 
vous avez prins sur ma femme. » Quand le 
cordelier oyt parler du disme , il se pensa bien 
que ses besoignes n'estoient pas bonnes; si 
tie sceut que respondre, sinon décrier mercy, 
et de s'excuser le plus beau qu'il povoit : « Or 
me (fictes, dist l'oste, quel disme est ce oue 
vous prenez sur ma femme et sur les autres r » 
Le pouvre cordelier estoit tant efferré qu'il 
ne savoit parler, et ne respondoit mot. i< Dic- 
tes moy, dist l'oste^ la chose comment elle 

va , par ma foy je vous lairray aller, et ne 
vous feray jà mal ; si non je vous tueray tout 
roidde. » Quand l'autre se vit asseuré, il ayma 
mieulx confesser vérité et son péché et celuy 
de ses compaignons et eschapper, que le celer 
et tenir clos et estre en dangier de perdre sa 
vie ; si dist : «Mon hoste , je vous ciy mercy, 
je vous diray vérité. Il est vray que mes com- 
paignons et moy avons fait accroire à toutes 
les femmes de ceste ville qu'elles doivent le 
disme des foiz que vous couchez avec elles ; 
elles nous ont creuz, si le payent et jeunes et 
vieilles ; puisqu'elles sont mariées y il n'en y a 
pas une qui en soit excusée ; madame mesmes 
la paye comme les aultres , ses deux niepces 
aussi , et généralement nulle n'en est exemp- 
tée. — Ha dya , dist l'oste , puis que monsei- 
gneur et tant de gens de bien le payent , je 
n'en doy pas estre quitte, combien que je 
m'en passasse bien. Or vous en allez, beau 
père, par tel fin que vous me quitterez le disme 
que ma femme vous doit. » L'autre ne fut onc- 

3ues si joyeux quand il se fut sauvé dehors , si 
ist que jamais n'en demanderoit rien, comme 
non nst-il , ainsi que vous orrez. Quand l'oste 
du cordelier fut bien informé de sa femme et 
de son dismeur de ceste nouvelle disme , il 
s'en vint à son seigneur et luy compta tout du 
long le cas du disme , comme il est touché sy 
dessus. Pensez qu'il fut bien esbahy et dist : 
« Oncques ne me, pleurent ces papelars, et si 
me jugeoit bien le cueur qu'ilz n'estoient pas 
teh par dedens qu'ilz se monstroient par de- 

hors. Ha maudictes gens qu'ils sont ! maudicte 
soit Pheure qu'onques monseigneur mon père, 
à qui Dieu pardoint, les accoincta ! Or sommes 
nous par eulx gastez et deshonorez. Et en- 
core feront-ilz pis s'ils durent longuement. 
Qu'est-il de faire.? — Parmafoy, monsei- 

fneur, dit l'autre , s'il vous plaist et semble 
on , vous assemblerez tous vos subjects de 
cette ville : la chose leur touche comme à vous ; 
si leur déclarez ceste adventure, et puis arez 
advis avec eulx de pourveoir au remède, com- 
bien que ce soit tard. )> Monsei^eur le voult ; 
si manda tous ses subjectz mariez tant seuUe- 
ment, et ilz vindrent vers luy ; et en la grand 
sale de son hostel, il leur déclara tout au lonç 
la cause pourquoy il les avoit assemblez. Si 
monseigneur fut bien esbahy de prinsault, 
quand il sceut premier ces nouvelles , aussi fu- 
rent toutes ces bonnes gens qui là estoient. 
Les uns disoient : Il les raut tuer ; les aultres : 
Il les fault pendre; les aultres : noyer. Les 
aultres disoient qu'ilz ne pourroient croire que 
ce fiist vérité , et qu'ilz sont trop devotz et de 
saincte vie. Ainsi dirent longuement les unz 
d'un et les aultres d'aultre. « Je vous diray, 
dist le seigneur : nous manderons icy noz fem- 
mes, et ung tel maistre Jehan^ etc., lequel 
fera une petite collacion , laauelle enfin cherra 
à parler des dismes , et leur aemandera au nom 
de nous tous s'elles s'en ac()uictent , car nous 
voulons qu'elles soient paiées; nous orrons 
leur response. » Et après advis sur cela, ilz 
s'accoraèrent tous au conseil et à l'oppinion 

de monseigneur. Si furent toutes les femmes 
mariées de la ville mandées ; si vindrent en la 
sale où tous leurs mariz estoient. Monsei^eur 
mesme fist venir madame, qui lut toute esbahie 
de voir l'assemblée de ce peuple. Ung sergent 
de par monseigneur commenda faire silence. 
Et maistre Jehan se mist ung peu au dessus 
des aultres, et commença sa petite coUacion 
comme il s'ensuyt : « Mesdames et mesda- 
moiselles , j'ay la charge de par monseigneur 
qui cy est et ceulx de son conseil vous dire 
en bref la cause pourquoy vous estes icy man- 
dées. Il est vray que monseigneur, son con- 
seil et son peuple qui cy est, ont tenu à ceste 
heure ung petit chapitre du fait de leurs con- 
sciences ; la cause si est qu'ilz ont volunté , 
Dieu devant, dedans bref temps de faire une 
belle procession et dévote à la loange de Nos- 
tre Seigneur Jhesu Crist et de sa glorieuse 
mère , et à icelluy jour se mettre trestous en 
bon estât , affm qu'ilz soient mieulx exaulsiez 
en leurs plus dévotes prières et que les œuvres 
qu'ils feront soient à celuy jour à Dieu plus 
agréables. Vous savez assez que , la mercy; 
Dieu , nous n'avons eu nulles guerres de ilos- 
tre temps , et noz voisins en ont esté terrible- 
ment persécutez , et de pestilence et de fa- 
mine. Quand les aultres en ont esté examinez, 
nous avons peu dire et encores disons que 
Dieu nous en a préservez. C'est bien raison 

Sue nous cognoissons que ce vient non pas 
e noz propres vertuz, mais de la seulle large 
et libérale grâce de nostre benoist rédempteur, 

qui huche, appelle, et invite au son des dévotes 
prières qui se font en nostre église parochiale, 
et où nous adjoustons très grand foy et te- 
nons ferme devocion. Le dévot couvent des 
cordeliers de ceste ville nous a beaucop valu 
et vault à la conservacion des biens dessus 
dictz. Au surplus nous voulons savoir de vous 
si vous acquictez à faire ce à quoy vous estez 
tenues ; et combien que nous tenons assez 
estre en vostre mémoire l'obligacion qu'avez à 
Péglise , il ne vous desplaira pas pour plus 
grand seureté si je vous en toucne aucuns des 
plus gros poincts. Quatre foiz l'an, c'est assa- 
voir à quatre nataulx, vous devez confesser 
du mains à quelque ung prestre ou religieux 
ayant sa puissance ; et si à chaqu'une foiz rece- 
viez vostre créateur, ce seroit trèsbien fait; 
deux foiz ou une foiz l'an du mains le devez- 
vous faire. Allez à l'offrande tous les diman- 
ches, et à chacune messe ; celles qui en ont la 
puissance, paiez loyaument les dismes à Dieu, 
comme de fruiz , de poules , d'aigneaulx , de 
cochons, et aultres telz usages accoustumezi 
Vous devez aussi ung aultre disme aux devotz 
religieux du couvent de saint Françoys, que 
nous voulons expressément qu'il soit p^y^; 
c'est celuy qui plus nous touche au cueur, et 
dont nous desirons plus l'entretenance ; et 
pourtant s'il y a nulles de vous' qui en ait 
fait son devoir aultrement que bien, soit ou 
par sa négligence ou par faulte de le deman- 
der, de le payer s'avance. Vous savez que 
ces bons religieux ne peuvent venir en voz 

hostelz quérir leur disme , ce leur seroit trop 
grand peine et trop grand destourbier; il doit 
bien suffire s'ilz prenent la peine de le rece- 
voir. Véezla partie de ce C[ue je vous ay à 
dire ; reste à savoir celles qui ont paie et celles 
qui doivent. » Maistre Jehan n'eut pas sitost 
fine son dire que plus de vingt femmes, tou- 
tes à une voix , commencèrent à crier : « J'ay 
paie, moy ; j'ay paie, moy ; je ne doy rien ; 
ne moy , ne moy ! » D'aultre costé dirent ung 
cent d'aulires, et généralement toutes, qu'elles 
ne dévoient rien; mesmes saillirent avant (qua- 
tre ou six belles jeunes femmes qui dirent 
qu'elles avoient si bien payé qu'on leur devoit 
sur le temps advenir, à l'une quatre fbiz , à 
l'autre six, à l'autre dix. Il y avoit aussi d'au- 
tre costé je ne scay quantes veilles qui ne di- 
soient mot; et maistre Jehan leur demanda 
s'elles avoient bien payé leur disme, et elles 
respondirent qu'elles avoient faict traicté avec 
les cordeliers. « Comment , dit-il , ne paiez 
vous pas? vous devriez semondre et contrain- 
dre les aultres de ce faire, et vous mesmes 
faicteslafaulte 1 — Dya, ce dit l'une, ce n'est 
pas par moy ; je me suis plusieurs foiz pré- 
sentée de faire mon devoir, mais mon con- 
fesseur n'y veult jamais entendre ; il dist tous- 
jours qu'il n'a loisir. — Saint Jehan , dirent 
les aultres veilles , nous avons converty par 
traicté fait avec eulx la disme que devons en 
toille, en drap, en coussins, en bancquiers, 
en oreilliers, et en aultres telles bagues; et ce 
par leur conseil et advertissement, car nous 

amenons mieulx à paier comme les aultres. — 
Nostre Dame, dist maistre Jehan, il n'y a 
point de mal, c'est trèsbien fait. — Elles s'en 
peuvent bien aller quand leur plaira, monsei- 
gneur, dist maistre Jehan; ne font pas? — Oy, 
dit-il ; mais quoy que soit, que ce disme ne soye 
pas oublyé. » (^and elles furent toutes hors 
de la sale , l'huis fut serré ; si n'y eut celuy 
des demourez qui ne regardast son compai- 
gnon. « Or ça, dist monseigneur, qu'est-il de 
faire ? Nous sommes acertenez de la traïson 
que ces ribauk moynes nous ont faicte par 
l'un d'eulx et par noz femmes; il ne noiis 
fault plus de tesmoings. » Après pluseurs 
et diverses opinions , la finale et derrenière 
resolucion si rut , qu'ils yront bouter le feu ou 
couvent, et bruUeront et moynes et moustier. 
Si descendirent en bas en la ville, et vindrent 
au monastère; et ostèrent hors le Corpus Do- 
mini j et aucuns aultres relîquiaires, et l'en- 
voyèrent en la parroisse; et puis, sans plus 
enquerre, boutèrent le feu en divers lieux 
léens , et ne s'en partirent tant que tout fut 
consumé, et moynes, et convers, et église, 
et dortoir, et le surplus des édifices , dont il 
avoit foison léens. Ainsi achetèrent bien chè- 
rement les pouvres cordeliers le disme non 
accoustumé qu'ilz misrent sus. Dieu mesmes, 
qui n'en povoit mais, en eut bien sa maison 
brullée. 

LA XXXIIIe NOUVELLE. 

PAR monseigneur. 

ng gentil chevalier des marches 
de Bourgoigne, sage, vaillant, et 
très bien adrecié, digne d'avoir 
bruit et los, comme il eut tout son 
temps , entre les mieulx et plus renommez , se 
trouva tant et si bien en la grâce d'une 
belle damoiselle qu'il en fut retenu serviteur, 
et d'elle obtint à chef de pièce tout ce que 
par honneur donner luy povoit ; et au surplus, 
par force d'armes ad ce la mena que refuser 
ne luy peut nullement ce que pluseurs devant 
et après ne peurent obtenir. Et de ce se print 
et Qonna trèsbien garde ung très gentil et 
gracieux seigneur, trèscler voyant, dont je 
passe le nom et les vertuz , lesquelles, si en 
moy estoit de les racompter, n'y a celuy de 
vous qui tantost ne congneust de quoy ce 
compte se feroit, ce que pas ne vouldroye. 
Ce gentil homme que je vous dy, qui se 
perceut des amours du chevalier dessus dit y 
quand il vit son point, luy demanda s'il n'es-^ 
toit point amoureux d'une telle damoiselle , 
c'est assavoir de celle dessus dite ? Et il luy 
respondit que non ; et l'autre , qui bien savoit 
le contraire, luy dist qu'il cognoissoit très- 
bien que si. Neantmains, quelque chose qu'il 
luy dist ou remonstrast, qu'il ne luy devoit 

pas celer ung tel cas, et que si il luy estoit 
advenu semblable , ou beaucop plus grand , 
il ne luy celeroit jà , si ne luy voult onccjues 
confesser ce qu'il savoit certainement et bien. 
S'il se pensa qu'en lieu d'aultre chose faire , 
et pour passer temps, s'il scet trouver voie 
ne fasson , en lieu que celuy luy est tant es- 
trange et prend si peu de fiance en luy, il 
s'accointera de sa dame et se fera privé d'elle. 
A quoy il ne faillit pas, car en peu d'heure il 
fut vers elle si très bien venu , que celuy qui 
levaloit, qu'il se povoit vanter d'en avoir 
aultant obtenu, sans faire guères grand queste 
ne poursuite , aue celuy qui mainte peme et 
foison de travaulx en soustmt; et si avoit ung 
bon point : il n'en estoit en rien féru. Et l'aultre, 
qui ne pensoit point avoir compaignon , en 
avoit tout au long du bras ou autant qu'on 
en pourroit entasser à force ou cueur d'un 
amoureux. Et ne vous fault pas penser qu'il 
ne fiist entretenu de la bonne gou^e autant 
et mieulx que par avant , qui le faisoit plus 
avant bouter et entretenir en sa foie amour. 
Et affin que vous sachez que ceste vaillant 
gouge n'estoit pas oiseuse , qui en avoit à en- 
tretenir deux au mains, lesquelz elle eust à 
grand regret perduz, et spécialement le derre- 
nier venu, car il estoit de plus haulte estoffe 
et trop mieulx soulier à son pié que le premier 
venu', et elle leur bailloit et assîgnoit tous- 
jours heure de venir vers elle l'un après l'aul- 
tre, comme l'un aujourd'huy et l'aultre de- 
main. Et de ceste manière de faire savoit bien 

l'occasion le derrenier venu , mais il n'en fai- 
soit nul semblant, et aussi à la vérité il ne 
luy en challoit guères, si non que ung pou 
luy desplaisoit la folie du premier venu, qui trop 
fort à son gré se boutoit en chose de petite 
value. Et de fait se pensa qu'il l'en adverti- 
roit tout du long, ce qu'il fist. Or savoit-il 
bien que les jours que la gouge luy defendoit 
de venir vers elle, dont il faisoit trop bien le 
mal content, estoient gardez pour son com- 
paignon le premier venu. Si fist le guet par 
pluseurs nuiz ; et le véoit entrer vers elle par 
le mesme lieu et à celle heure que es aultres 
ses jours faisoit. Si luy dist ung ]our entre les 
aultres : « Vous m'avez beaucopcelé les amours 
d'une telle et de vous ; et n'est serment que 
vous ne m'ayez fait au contraire, dont je 
m'esbahis bien que vous prenez si peu de 
fiance en moy, voire quand je sçay davantage 
et véritablement ce qui est entre vous et elle. 
Et affin que vous sachiez que je sçay qui en 
est, je vous ay veu entrer de vers elle par 
pluseurs foiz à telle heure et à telle ; et de 
fait hier, n'a pas plusloing, je teins sur vous, 
et d'un lieu où j'estoye , je vous y vy entrer ; 
vous savez bien si je dy vray. » Le premier 
venu, quand il ojt si vives enseignes tant' 
notoires, il ne sceut que dire ; si luy fut force de 
confesser ce qu'il eust très voluntiers celé, et 
qu'il cuidoit que ame ne sceust que luy. Et dist 
à son compaignon le derrenier venu que vraye- 
ment il ne luy peut plus ne veult celer qu'il 
en soit bien amoureux, mais il luy prie qu'il 

n*en soit nouvelle. « Et que diriez-vous, dit 
l'autre, si vous aviez compaignon ? — Com- 
paignon! dîst-il, quel compaipon? En 
amours, je ne le pense pas, dit il. — Saint 
Jehans ! dist le derrenier venu , et je le sçay 
bien ; il ne fault jà aller de deux en trois, c'est 
moy. Et pour ce que je vous voy plus féru 
que la chose ne vaille , vous ay-je pieça voulu 
advertir, mais vous n'y avez voulu entendre ; 
et si je n'avoie plus grant pitié de vous que 
vous mesmes n'avez, je vous lairroye en 
ceste folye ; mais je ne pourroye souffrir que 
une telle. gouge se trompast et de vous et de 
moy si longuement. » Qui fut bien esbahy de 
ces nouvelles, ce fut le premier venu, car il 
cuidoit tant estre en grâce que merveilles ; si 
ne savoit que dire, ne penser. Au fort, quand 
il parla, il dist : « Nostre dame ! on m'a bien 
baillé de l'oye , et si ne m'en doubtoie guères ; 
si en ay esté plus aisié à décevoir; le dyable 
emporte la gouge quand elle est telle ! — Je 
vous diray, dit le derrenier venu , elle se cuide 
tromper de nous, et de fait elle a desjà très- 
bien commencé , mais il la fault nous mesmes 
tromper. — Et je vous en prie, dist le pre- 
mier venu , le feu de saint Anthoine l'arde 
Quand oncques je l'accointay ! — Vous savés, 
dist le derrenier venu , que nous allons vers 
elle tour à tour, il fault qu'à la première foiz 
que vous yrez ou moy, ainsi gu'il viendra , que 
vous dictes que vous avez bien cogneu et ap- 
perceu que je suis amoureux d'elle , et que 
vous m'avez veu entrer et vers elle venir, à 

telle heure, et ainsi habillé; et que paria 
mort bieu, si vous m'y trouvez plus, vous me 
tuerez tout roidde, quelaue chose qui vous en 
doibve advenir. Et je airay pareillement de 
vous, et nous verrons sur ce qu'elle fera et 
dira et arons advis du surplus. — C'est très 
bien dit, et je le veil » , dit le premier venu. 
Comme il fviX dit il en fut fait, car je ne scay 
quans jours après , le derrenier venu eut son 
tour d'aller besoigner, si se mist au chemin et 
vint au lieu assigné, ^uand il se trouva seul 
avecques la gouge , qui le receut très doulce- 
ment et de grand cueur, comme ilsembloit, 
il faindit , comme bien le savoit faire , une sure 
et matte chère , et monstra semblant de cour- 
roux. Et elle , qui avoit accoustumé de le voir 
tout aultre , ne sceut que penser ; si luy de- 
manda qu'il avoit et que sa manière monstroit 
que son cueur n'estoit pas à son aise. — 
« Vrayement, madamoiselle, dist-ii, vous dictes 
vray, que j'ay bien cause d'estre mal content 
et desplaisant ; la vostre mercy toutesfoiz que 
le m'avez pourchassé. — Moy, dist-elle. 
Hélas ! non ay, que je sache ; car vous estes 
le seul homme en ce monde à qui je vouldroye 
faire plus de plaisir, et de qui plus près me 
toucheroit l'ennuy et le desplaisir. — Il n'est 
pas damné qui ne le croit, dit-il; et pensez- 
vous que je ne me soye bien apperceu que 
vous entretenez ung tel, c'est assavoir le pre- 
mier venu. Si faiz, par ma foy, je l'ai trop 
bien veu parler à vous à part ; et que plus est , 
je l'ay espié et veu entrer céans. Mais par la 

mort bieu, si je l'y trouve jamais, son derrenier 
jour sera venu , quelque chose qu'il en doyve 
ou puisse advenir ; que je souffrisse ne peusse 
veoir qu'il me fist ce desplaisir, j'aymeroye 
mieulx à morir mille foiz , s'il m'êstoit possi- 
ble. Et vous estes aussi bien desloyalle , qui 
savez certainement et de vray que, après 
Dieu , je n'ayme rien tant que vous, qui à mon 
très grant préjudice le voulez entretenir. — 
Ha ! monseigneur, dit-elle, et qui vous a fait 
ce raport ? Par ma foy, je veil oifen que Dieu 
et vous sachez que la chose va tout aultre- 
ment, et de ce je le prens à tesmoignage 
qu'oncques en jour de ma vie je ne tins ter- 
mes à cestuy dont vous parlez , ne à aultfe , 
quel qui soit, tant que vous ayez tant soyt 
peu de cause d'en estre mal content. Je ne 
veil pas lîyer que je n'aye parlé et parie à luy 
tous les jours, et à pluseurs aultres, mais qu'il 
y ait entretiennement, rien; ains tiens que ce 
soit la maindre de ses pensées , et aussi, par ' 
Dieu, il se abuseroit. Jà Dieu ne me laisse tant 
vivre que aultruy que vous ait une part ne 
demye en ce qui est tout entière vostre. — 
Madamoiselle, dit-il, vous le savez très bien 
dire, mais je ne suis pas si beste de le croire. » 
Quelque malcontent qu^îl y eust, il fist ce 
pourquoy il estoit venu , et au partir luy 'dist : 
« Je vous ay dit et de rechef vous faiz savoir 
que si je m'apperçoy jamais que l'aultre y 
vienne , je le mettray ou feray mettre en tel 
point qu'il ne courroussera jamais ne moy ne 
auttre. — Ha! monseigneur., dit elle, par 
Cent Notn. — I. 44 

dieu vous avez tort de prendre vostre ymagi-* 
nacion sur luy, et croiez que je suis seure qu'il 
n'y pense pas. » Ainsi départit nostre derrenier. 
venu. Et au lendemain son compaignon le 
premier venu ne faillit pas à son lever pour, 
savoir des nouvelles ; et il luy en compta lar>. 
gement et bien m long le démené, comment, 
fl fist le courroucié , comment il la menasse de 
tuer, et les responses de la gouge. « Par 
mon serment, c'est bien joué. Or laissez moy 
avoir mon tour ; si je ne fays bien mon per- 
sonnage, je ne fuz oncques si esbahy. » A chef 
de pièce son tour vint, et se trouva vers la 
gouçe , qui ne luy fist pas mains de chère 
qu'elle avoit de coustume , et que le derrçnier 
venu en avoit emporté naguère;;. Si l'aultre 
son compaignon le derrenier venu avoit bien 
fait du mauvais cheval et en maintien et. en 

Î>aroles, encores en fist*il plus, et comme ce-, 
uy qui sembloit plus comrroudé qu'oncque^ 
homme ne fut joyeux, dist en telle manière : 
«Je doybien maudire l'heureet le jourqu'onç-i 
ques j'eu vostre accointance; car il n'est pas 
possible à Dieu ne au monde tout enseoiple. 
d'amasser plus de doleurs, regretz , et d'amers 
desplaisirs au cueur d'un pouvre amoureux 
que j'en trouve aujourd'uy dont le n^ien.est 
environné et assiégé. Helas ! je vous avoye 
entre aultres choisie comme la non pareille de 
loyaulté, genteté et gracieuseté, et que je 
y trouveroye largement et à comble la très- 
noble vertu de loyauté; et à ceste cause 
m'estoye de mon cueur défait , et du tout l'a- 



Nouvelle XXXI IL 211 

voye mis en vostre mercy, cuidant à la vérité 
que plus noblement ne en meilleur lieu asseoir 
ne le pourroie ; mesmes m'avez ad ce mené 
que j'estoye prest et délibéré d'attendre la '- 
mort, ou plus, si possible eust esté, pour 
vostre honneur sauver. Et quand j'ay cuidîé 
estre plus seur de vous, que je n'ay pas seu- 
lement sceu par estrange rapport, mais à mes 
yeulx mesmes perceu ung aultre venu de 
costé , qui me toust et rompt tout l'espoir que 
j'avoye en vostre service d'estre de vous tout 
le plus cher tenu. — Mon amy , dist là gouge, 
je ne sçayqui vous a troublé, mais vostre 
manière et voz parolles portent et jugent qu'il 
vous fault quelque chose , que je ne saroie 
penser ne inferrer que ce peut estre , si vous 
n'en dictes plus avant, si non ung peu de ja- 
lousie qui vous tourmente, ce me semble , de 
laquelle, si vous estiez bien sage, n'ariez causé 
de vous accointer. Et là où je saroye, je ne 
vous en vouldroye pas bailler l'occasion ; et 
si vous pensez bien à tout , Vous n'estes pas si 
peu accoinct de moy que je ne vous aye 
monstre la chose au monde qui plus vous en 
peut donner et bailler cause d'asseûrance, à 
quoy vous me feriez tantost avoir regret, par 
me servir de telz paroles. — Je ne suis pas 
homme , dit le premier vepu , que vous doyez 
contenter de paroles, car'excusance n'y vault 
rien. Vous ne povez nyer que ung tel, c'est 
asavoir le derrenier venu , ne soit de vous 
entretenu ; je le scay bien , car je m'en suis 
donné garde, et si ay bien fait le guet, car je 

l'ay veu venir vers vous hier, n'a pas plus 
loing; il y vint à telle heure et ainsi habillé. 
Mais je voue à Dieu qu'il en a prins ses qua- 
resmeaux , car je tendray sur luy ; et fust>il 
plus grand maistre cent foiz, si je l'y puis 
rencontrer je Luy osteray la vie du corps, ou 
luy à moy, ce sera l'un des deux ; car je ne 
pourroie vivre voyant ung aultre joîr de vous. 
Et vous estes bien faulse et desloyale, qui 
m'avez en ce point deceu ;«t non sans cause 
maudiz-je l'heure qu'oncques vous accointay, 
car je sçay tout certainement que c'est ma 
mort, si l'aultre scet ma volunté , "et espère 
que oy. Et par vous je sçay de vray que je 
suis mort ; et s'il me laisse vivre , il a^uyse le 
Cousteau qui sans mercy à ses derrams jours 
le mainra. Et s'ainsi en advient, le monde 
n'est pas assez grand pour moy sauver que 
morir ne me faille. » La gouge n'avoit pas 
moyennement à penser pour trouver soudaine 
et suffisante excusance pour contenter celuy 
qui est si -mal content. ToUtesfoiz ne demoura 
qu'elle ne se mist en ses devoirs de Poster 
nors de ceste melencolie , et pour assiete en 
lieu de cresson , elle luy dist : « Mon amy , j'ay 
bien au lonç entendu vostre grand râtelée 
qui , à la venté dire , me baille à cognoistre 
que je n'ay pas esté si sage que je deusse , et 
que )'ay trop tost adjousté foy à voz semblans 
et decevables parolles , et qu'elles m'ont con- 
clut et rendue en vostre obéissance ; vous en 
tenez à présent trop mains de biens de moy. 
Aultre raison aussi vous meut, car vous savez 

et assez cognoissez de fait que je suis prinse et 
que amours m'ont ad ce menée que sans vos- 
tre présence je ne puis vivre ne durer. Et à 
ceste cause et pluseurs auitres qu'il ne fault 
jà dire , vous me voulez tenir vostre* subjecte 
et esclave, sans avoir loy de parler ne deviser 
à nul aultre que à vous. Puis qu'il vous plaist, 
au fort j'en suis contente , mais vous n'avez 
nulle cause de moy suspessonner en rien de 
personne qui vive , et si ne fault aussi jà aue 
m'en excuse; vérité, que toutvaint, m'en dé- 
fendra si lujr plaist. — Par dieu , m'amye , 
dist le premier venu , la vérité est telle que je 
vous ay dicte, qui vous sera quelque jour 
prouvée et cher vendue pour aultry et pour 
moy, si aultre provision de par vous n'y est 
mise. » Après ces paroUes et auitres trop lon- 
gues à racompter, se partit le premier venu, 
qui pas n'oblya lendemain tout au long ra- 
compter à son compaignon le derrain venu , 
Et Dieu scet les risées et joyeuses devises qu'à 
ceste cause qu'ilz eurent entre eulx deux. Et 
la gouge en ce lieu avoit bien des estouppes 
en sa quenoille , qui veoit et savoit très bien 
que ceulx qu'elle entretenoit se doubtoient et 
percevoient chacun de son compaignon , mais 
pourtant ne laissa pas de leur bailler tousjours 
audience, chacun à sa foiz, puis qu'ils la re- 
queroient, sans en donner à nul congié. Trop 
bien les advertissoit qu'ilz venissent bien se- 
crètement vers elle, afRn qu'ilz ne fiissent de 
quelque ung apperceuz. Mais vous devez 
savoir, quand le premier venu avoit son tour, 

au'ii n'oblioit pas à faire sa plainae comme 
aessus ; et n'estoit rien de la vie de son corn- 
paipon s'il le povoit rencontrer. Pareillement 
le derrenier, le jour de son audience, s'effor- 
çoit de monstrer semblant plus desplaisant que 
le cueur ne luy donnoit; et ne valoit son 
compaignon, qui oyoit son dire^ guères 
mieulx que mort , ^'il le treuve en belles. Et 
la subtille et double damoiselle le cuidoit 
abuser de paroles , qu'elle avoit tant à main et 
si prestes, que ses bourdes sembloient autant 
véritables comme TEuvangile. Et si cuidoit 
bien en son sens tant , quelcjue doubte ne sus- 
picion qu'ilz eussent , que )amais la chose ne 
nist plus avant efforcée, et qu'elle estoit aussi 
bien femme pour les fournir tous deux et 
mieux trop que nesung d'eulx à part n'estoit 
pour la seuUe servir à gré. La fin fut aultre ^ 
car le derrenier venu, qu'elle craignoit beaucop 
à perdre , quelque chose qu'il fiist de l'aultre, 
luy dist ung jour trop bien sa leçzon. Et de 
fait dit qu'il n'y retourneroit plus ; et aussi ne 
fist-il grand pièce après , dont elle fut très 
desplaisante et maicontente. Or ne fait pas 
à oblyer, affin qu'elle eust encores mieulx le 
feu , il envoya vers elle ung gentilhomme de 
son estroict conseil , affm ae luy remonstrer 
bien au long le desplaisir qu'il avoit d'avoir 
compaignon en son service ; et bref et court, 
si elle ne lui donne congé il n'y reviendra jour 
qu'il vive. Comme vous avez oy dessus, elle 
n'eust pas voluntiers perdu son accointance : 
si n'estoit saint ne saincte qu'elle ne parjurast> 

soy excusant de l'entretehahce du premier ; 
et en fin comme toute forcenée dist à l'escuier : 
« Et je moiistreray à vostre maistre que je l'ay- 
me ; et me baillez vostre Cousteau. » Quand elle 
l'eut, elle se desatouma, et couppa tous ses 
cheveulx de ce cousteau, non pas bien à Pung. 
L'aultre print ce présent, qui bien savoit tou- 
tesfoiz la vérité du cas, et s'offrit de faire le 
mieulx qu'il pourroit et du présent faire de- 
voir, ainsi qu'il fist tantôst après. Le derrenier 
venu receut ce présent, qu'il destroussa et 
trouva les cheveulx de sa dame , qui beaulx 
estoient et beaucop longs ; si ne rut guères 
aise tant qu'il trouva son compaignon, au quel 
il ne cela pas l'ambassade qu'on a mise sus, 
et à luy envoyée, et les gros presens qu'on luy 
envoyé, qui n'est pas pou de chose; et lors 
monstra les beaulx cheveubt : « Je croy , dit-il , 
que je suis bien en grâce ; vous n'avez garde 
qu'on vous en face autant. — Saint Jehan , 
ait l'aultre, véez cy aultre nouvelle ; or voy 
je bien que je suis met. C'est fait , vous avez 
bruyt tout seul ; sur ma foy, fist le derrenier 
venu , je tien , moy, qu'il n'en est pas encores 
une telle ; je vous requier, pensons qu'il est 
de faire P II luy fault monstrer à bon escient 
que nous la cognoissons telle qu'elle est. — 
Et je le veil », dit l'aultre. Tant pensèrent et 
contrepensèrent qu'ilz s'arrestèrent à faire ce 
qui s'ensuyt. Le jour ensuyvant, où tost après, 
les deux compaignons se trouvèrent en une 
chambre ensemble où leur loyale dame avec 
pluseurs aultres estoit ; chacun s'assist et print 

sa place où mieulx luy pleut, le premier 
venu auprès de la bonne daiaoiselle , à la- 
quelle tantost après pluseurs devises il mon- 
stra les cheveux qu'elle avoit envoyez à son 
compaignon. Quelque chose qu'elle en pen- 
sast, elle n'enmonstra nul semblant d'enroy; 
mesme disoit qu'elle ne les cognoissoit, et 

Su'ils ne venoient point d'elle. — « Comment, 
ist-il, sont-iiz si tost changez et desco- 
gneuz? — Je ne scay , dit-elle , qu'ilz sont, 
mais je ne les cognois. » Et quand il vit 
ce, il se pensa qu'il estoit heure de jouer son 
jeu ; et nst manière de vouloir mettre son 
chapperon qui sur son espaule estoit dessus 
sa teste, et en ce faisant tout au propos luy fist 
hurter si rudement à son atour qu'il l'envoya 
par terre, dont elle fut bien honteuse et mal- 
contente, et eeulx qui là estoient apperceurent 
bien que ses cheveulx estoient couppez, et 
assez lourdement. Elle saillit sus bien à haste , 
et si reprint son atour et s'en entra en une 
aultre chambre pour se aller ratoumer, et il la 
suyt; si la trouva toute marrie et courroucée, 
voire bien fort plorant de dueil qu'elle avoit 
estre desatoumée. Si luy demanda qu'elle avoit 
à plorer, et à quel jeu elle avoit perdu ses 
cheveulx ? Elle ne savoit que resçondre, tant 
estoit à celle heure prinse soupprinse. Et il, 
qui ne se peut plus tenir de exécuter la con- 
clusion prinse entre son compaignon et luy, 
luy dist : a Faulse et desloyale que vous estes, 
il n'a pas tenu à vous que ung tel et moy ne 
nous sommes entretuez et deshonorez. Et je 

tien moy que vous l'eussiez bien voulu ^ à ce 
que vous en avez monstre , pour en racointer 
deux aultres nouveaulx ; mais Dieu mercy, 
nous n'en avons garde. Et affin que vous sa- 
chez que je sçay son cas et luy le mien , véez 
cy voz cheveulx que luy avez envoyez , dont 
il m'a fait présent ; ne pensez pas que nous 
soyons si bestes que nous avez tenuz jusques 
cy. » Lors se part d'elle, et il appelle son com- 
paignon, et il y vint : « J'ay rendu à ceste bonne 
damoiselle ses cheveulx , et si luy ay com- 
mencé à dire comment de sa grâce elle nous 
a bien tous deux entretenuz ; et combien que 
à sa manière de faire die a bien monstre au'il 
ne luy challoit se nous deshonnorions l'un 
l'autre, Dieu nous en a gardez. — Saint Jehan, 
ce a mon », dit-il. £t alors adressa sa parolle 
mesmes à la gouge; et Dieu scet s'il paria 
bien à elle , en luy remonstrant sa très grand 
lascheté et desloyauté de cueur. Et ne pense 
pas que guères oncques femme fust mieulx 
capitulée qu'elle fut pour adonc , puis de l'un 
puis de l'aultre. A quoy elle ne savoit que dire 
ne respondre , comme prinse en mefFait évi- 
dent, sinon de larmes, que point ellen'espar- 
gnoit. Et ne pense pas qu'elle eust oncques 
guères plus de plaisir en les entretenant tous 
deux qu'elle avoit à ceste heure de desplaisir. 
La conclusion fut telle toutesfoiz qu'ilz ne 
l'abandonneroient point , mais par accord do- 
resenavant chacun à son tour ira ; et silz y 
viennent tous deux ensemble , l'un fera place 
à l'autre, et bons amys comme devant, sans 



2i8 Les Cent Nouvelles nouvelles. 

plus jamais parler de tuer et de batre. Ainsi 
en iîit-il fait, et niaintindrent les deux corn- 
paignons assez longuement ceste vie et plai- 
sant passetemps, sans ce que la gouge les 
osast oncques desdire. Et auand l'un aloit à 
sa journée, il le disoit à rautre; et quand 
d'adventure l'un esloignoit la marche , et le 
lieu demouroit à l'autre ^ très bon faisoil oyr 
les recommendacions qu'il falsoit au partir ; 
mesmes firent de très bons rondeauU, et plu- 
seurs chansonnettes , qu'ilz mandèrent et en- 
voyèrent l'un à l'autre , dont il est aujourduy 
bruyt , servans au propos de leur matère des- 
sus dicte, dont je cesseray le parler, et don- 
neray fin au compte. 



LA XXXIVe NOUVELLE. 

PAR MONSEIGNEUR DE LA ROCHE. 

'ay congneu en mon temps une no-* 
table et vaillant femme , digne et dé 
mémoire et de recommendacion , car 
ses vertuz ne doivent estre cellées 
n'estainctes, mais en commune audience pubiic- 
quement blasonnées. Vous orrez en bref, s'il 
vous plaist , en la déduction de ceste nouvelle , 
la chose de quoy j'entens amplier et accrois- 
tre sa trèseureuse renommée. Ceste vaillante 
preude femme, par saint Denis, mariée à ung 
tout ouhre noz amys, ayoit pluseurs serviteur^ 

en amours, pourchassans et desirans sa grâce» 
qui n'estoit pas trop difficile de conquerrez 
tant estoit doulce et pitéabfe celle qui la vou- 
loit et pouvoit départir largement par tout où 
bon et mieulx luy.sembloit. Advint ung jour 
que les deux vindrent devers elle, comme 
ilz avoient de coustume , non sachans l'un de 
l'autre , demandans lieu de cuyre et leur tour 
d'audience. Elle , qui pour deux ne pour trois 
n'eust reculé ne desmarché , leur bailla jour et 
heure de se rendre vers elle , comme à lende- 
main, l'un à huyt heures du matin , et l'autre à 
neuf ensuyvant, chargeant à chacun par exprès 
et bien acertes qu'il ne faille pas à son heure 
assignée. Hz promisrent sur loy et honneur, 
s'ilz n'ont mortel exoine , qu'ifz se rendront 
au lieu au terme limité. Quand vient au len- 
demain , environ vj. heures du matin , le mary 
de ceste vaillant femme se lève, habille, et 
mect en point; et la huche et appelle pour se 
lever, mais il ne fut pas obey, ams refusé tout 
plainement : « Ma foy, dit-elle, il m'est prins 
ung tel mal de teste que je ne saroye tenir sur 
piez , si ne me pourroye encores lever pour 
morir, tant suis et foible et traveillée; et que 
vous le sachez, je ne dormy ennuyt. Si vous 
prie que me laissez icy, j'espoire quand je 
seray seuUe je prendray quelque pou de re- 
pos. » L'aultre, combieil qu'il se doubtast, n'osa 
contredire ne replicquer, mais s'en alla, comme 
il avoit charge, besoigner en la ville, tantdiz 
que sa femme ne fut pas oiseuse à l'ostel; car 
huit heures ne furent pas si tost sonnées que 

véezcy bon compai^on , du jour devant à ce 
point assigné, qui vint hurter à l'huys ; et elle 
le bouta dedans. Il eut tantost sa lon^e robe 
despoîUîe, et le surplus de ses habiltemens, 
etpuis vint faire compaignie à madamoiselle y 
affin qu'elle ne s'espantast. Tant furent entre 
eulx deux bras à oras et aultrement que le 
temps s'écoula et passa , et ne se donnèrent 
garae qu'ilz oyrent assez rudement hurter à 
rhuys. « Ha, dist-elle, par ma foy, véezcy 
mon mary, avancez vous bien tost, prenez 
vostre robe. — Vostre mary, dit-il, et le 
cognoissez vous à hurter ? — Oy, dit-elle , je 
sçay bien que c'est il ; abrégez- vous , qu'il ne 
vous trouve icy. — Il faut bien, se c'est 
il , qu'il me voye ; je ne me saroye où sau- 
ver. — Qu'il vous voye , dit-elle , non fera , 
si Dieu pTaist, car vous seriez mort et moy 
aussi ; il est trop merveilleux. Montez en hault, 
en ce petit gamier, et vous tenez tout coy, 
sans mouvoir, qu'il ne vous voye. » L'autre 
monta , comme elle luy dist , et se vint trou- 
ver en ce petit gamier, qui estoit d'ancien 
édifice, tout desplanché, delaté et pertuisé en 
plusieurs lieux. Et madamoiselle le sentent 
tout là dessus , fait ung sault jusques à l'huys , 
très bien sachant que ce n'estoit pas son mary ; 
et mist dedans celuy qui ce jour avoit à neuf 
heures promis devers elle se rendre. Hz vin- 
drent en la chambre, où pas ne furent longue- 
ment debout , mais tout plat s'entreaccolèrent 
et baisèrent en la mesme ou semblable fasson 
que celuy du gamier avoit fait ; lequel par ung 

pertuis véoit à l'œil la compaignie^ dont il 
n'estoit.pas trqp content. Et fut grant pjiece à 
son courage, asavoir si bon estoit qu'il par- 
last ou si mieulx luy valoit le taire. Il conclud 
toutesfoiz tenir silence et nul mot dire jusques 
ad ce qu'il verra mieulx son point; et pen- 
sez qu'il avoit belle pacience. Tant attendit , 
tant regarda sa dame avecques le survenu, 
que bon maiy vint à l'ostel pour savoir de 
l'estat et santé de sa très bonne femme , ce 
qu'il estoit trèsbien tenu de faire. Elle l'oyt 
tantost , si n'eut aultre loisir de faire subite- 
ment lever sa compaigne ; et car elle ne savoit 
où le sauver, pour ce que ou gamier ne Teust 
jamais envoyé , elle le fist bouter en la ruelle 
du lit, et puis le couvrit de ses robes, et luy 
dist : i< Je ne vous scay où mieubc loger, pre- 
nez en pacience. » Elle n'eut pas fine son dire 
quesonmary entra dedans, qui aucunement ce 
luy sembloil avoit noise entreoye ; si trouva le 
lit tout defroissié et dêspillié, la couverture 
mal honnyè et d^estrange byhès ; et sembloit 
mieulx le lit d'une espousée que couche de 
femme malade. La doubte au'il avoit aupara- 
vant, avecques l'apparence ae présent , luy fist 
sa femme appeller par son nom, et aist : 
i< Paillarde meschante que vous estes, je n'en 
pensoye pas mains huy matin, quand vous 
contrefeistes la malade 1 Où est vostre houl- 
lier ? Je voue à Dieu , si je le trouve , il aura 
mal iiné et vous aussi. » Et lors mist la main à 
la couverture, disant : « Véezcy pas bel ap- 
pareil f il semble que les pourceaux y ayent 

couchîé. — Et qu'avez vous , meschant yvroî- 
gne, ce dist-elie, fault-il que je compare le 
trop de vin que vostre gorge a entonné ? Est 
ce la belle salutacion que vous me faictes de 
m'appeller paillarde ? Je veil bien que vous le 
sachez que je ne suis pas telle; mais suis trop 
bonne et trop loyale pour ung tel paillard que 
vous estes; et n'ay aultre regret que si bonne 
vous ay esté, car vous ne le valez pas. Et ne 
sçay qui me tient que je ne me lève et vous 
egratigne le visage par telle fasson que tous- 
jours mes aurez mémoire de m'avoir sans cause 
villennée. » Et qui me demanderoit comment elle 
osoit en ce point respondre , et à son marjr 
parler, je y trouve deux raisons : la première si 
est le bon droit qu'elle avoit en la querelle , et 
l'aultre car elle se sentoit la plus forte en la 
place. Et fait assez penser que^ si la chose fust 
venue jusques aux horions , celui du gamier et 
l'aultre de la jruelle l'eussent servy et secouru. 
Le pouvre mary ne savoit que dire , qui oyoit 
le dyable sa femme ainsi tonner; et, pource 
qu'il véoit que hault parler ne fort toucher n'a- 
voit pas lors son lieu , il remist le procès tout 
en Dieu, qui est juste et droiturier. Et à chef 
de sa meditacion, entre aultreç parolles, il dist : 
« Vous vous excusez beaucop de ce dont sçay 
tout le voir; au fort, il ne m'en chault pas tant 
qu'on pourroit bien dire; je n'en quier jamais 
faire noise ; celuy qui est là hault paiera tout. » 
Et par celuy de la hault il entendoit Dieu, com- 
me s'ils voulsîst dire : a Dieu, qui rend à cha- 
cun ce qui luy est deu, vous paiera de vpstre 

desserte. » Mais ie galant qui estoit ou gar- 
nier, qui oyoit ces paroiles, cuidoit àbon es- 
cient qi\p l'autre l'eust dit pour luy , et qu'il fiist 
menacié de porter la paste au four pour le mef- 
fait d'aultruy; si respondit tout en hault : 
(( Comment , sire, il suffist bien que j'en paye 
la moitié ; celuy qui est en la ruelle peut bien 
paier l'autre, il y est autant tenu que moy. » 
Qui fut bien esbahy, ce fut Poste , car il cui- 
doit que Dieu pariast à luy; et celuy de la 
ruelle ne savoit que penser, car il ne savoit 
rien dç l'aultre. Il se leva toutesfoiz^ et l'aultre 
descendit, qui le congneut. Si se partirent en-r 
semble , et laissèrent la compaignie bien trou- 
blée et mai contente , dont guères ne leur cha- 
loit à bonne cause. 



LA XXXVe NOUVELLE. 

PAR MONSEIGNEUR DE VILLIERS. 

ng gentilhomme, chevalier de ce 
royaume, trèsvertueux et de grand 
renommée , grand voyagier et aux 
armes trèspreu, devmt amoureux 
d'une trèsbelle damoiselle; et à chef de pièce 
fut si . avant en sa srace que rien ne luy 
fut escondit de ce qu'il osa demander. Advint, 
ne sçay combien, après ceste alliance, que 
ce bon chevalier^ pour mieukc valoir et hon- 

nenr acquerre et embrasser, se partit de sa 
marche, trèsbien en point et accompaigné, 
portant emprinse d'armes du congé de son 
roaistre. Et s'en alla es Espaignes et 'en di- 
vers lieux, où il ^e conduisit tellement que 
à grand triumphe à son retour fut receu. Pen- 
dant ce temps, sa dame fut mariée à ung an- 
cien chevalier, qui gracieux et sachant homme 
estoit, qui tout son temps avoit hanté à court, 
et pour vray dire estoit le vray registre d'hon- 
neur. Et n'estoit pas ung petit dommage qu'il 
n'estoit mieubc alué, combien toutesfoiz qu'en- 
cores n'estoit pas descouverte l'encloueure de 
son infortune si avant que d'estre commune, 
comme elle fut depuis, ainsi comme vous 
orrez. Ce bon chevalier amoureux dessusdit , 
tetoumant d'accomplir ses armes, comme il 
passoit pais, arriva d'aventure à ung soir au 
cliasteau où sa dame demouroit. Et Dieu scet 
la bonne chère que monseigneur son mary et 
elle luy feirent, car de pieça avoit grand ac- 
cointance et amytié entre eulx. Mais vous de- 
vez savoir que tantdiz que le seigneur de léens 
pensoit et s'efforçoit de faire finance de plu- 
seurs choses pour festoyer son hoste, l'oste se 
devisoit à sa dame qui fut , et s'efforçoit de la 
festoyer et conjoyr <x)mme il avoit fait ainçois 
que monseigneur. Elle , qui ne demandoit aul- 
tre chose, ne s'excusoit en rien sinon du lieu. 
« Mais il n'est pas possible qu'il se puisse trou- 
ver. — Ha! madame, dist-il, par ma foy, si 
vous voulez bien, il n'est manière qu'on ne 
treuve. Et que scera vostre mary, quand il 

sera couché et endormy, si vous me venez 
veolr jusques en ma chambre i ou si mieulx 
vous plaist et bon vous semble, je viendray 
bien vers vous. — Il ne se peut certes ainsi 
faire, ce dit-elle, carie dangiery est trop grand ; 
car monseigneur est de trop legier somme, et 
ne s'esveille jamais qu'il ne taste après moy ; 
et s'il ne me trou voit point, pensez que ce se- 
roît. — Et quand il s'est en ce point trouvé, 
dit-il, que vous fait-il? — Aultre chose , dit- 
elle, point; il se vire d'aullre costé- — Ma foy, 
dit-il, c'est ung trèsmauvais mesnagier, il vous 
est bien venu que je suis arrivé pour vous se- 
courir, et luy aider à parfbumir ce qui n'est 
pas bien en sa puissance d'achever. — Si 
m'aîst Dieu, dît-elle, quand il besoigne une 
foiz en ung moys, c'est an mieulx venir; il ne 
fault jà que j'en face la petite bouche; créez 
que je prendroye bien mieubc. — Ce n'est 
pas merveille, <iît-îl, mais regardez comment 
nous ferons. — Il n'est manière que je voye , 
dit elle, comment il se puisse faire. — Et 
comment , dit il , n'avez vous femme céens en 
qui vous osassiez fier de luy déceler nostre 
cas ? — ^J'en ay, par Dieu, une, dit-elle, en qui 
j'ay bien tant de fiance que de luy dire la chose 
en ce monde que plus vouldroye en esfre ce- 
lée, sans avoir suspicion ne doubte que jamais 
par elle fust descouverte. — Que nous fault-il 
donc plus? dit-il, regardez vous et elle du 
surplus. » La bonne dame, qui bien avoit la 
chose au cueur, appella ceste damoiselle et 
luy dist : « M'amye, c'est force ennuyt que 

tu me serves, et que tu m'aydes à achever une 
des choses au monde qui plus au cueur me 
touche. — Madame, dîst la damoisetle, je suis 
preste^ et contente comme je doy, de vous ser- 
vir et obéir en tout ce qui me sera possible ; 
commendez, je suis celle qui accomplira/ 
vostre commendement. — Et je te remercye, 
m'amye , dist madame , et soies seure aue tu 
n'y perdras rien. Véezcy le cas : ce cneva- 
lier qui céens est, est l'homme ou monde que 
le plus j'ayme ; et ne vouldroye pour rien qui 
fust qu'il se partit de moy sans aultrement 
avoir parlé à luy. Or ne me peult-il bonne- 
ment aire ce qu'il a sur le cueur sinon entre 
nous deux et à part; et je ne m'y puis trouver 
si tu ne vas tenir ma place devers monsei- 
gneur. Il a de coustume , comme tu scez , de 
se virer par nuyt vers moy, et me taster ung 
peu, et puis me laisse et se rendort. — Je 
suis contente de faire vostre plaisir, madame ; 
il ji'est rien qu'à vostre commendement ne 
face. — Or bien, m'amye, dit-elle, tu te cou- 
cheras comme je faiz , assez loin de monsei- 
gneur; et garde bien que, quelque chose qu'il 
race, que tu ne dies ung tout seul mot; et 
quelque chose qu'if vouldra faire, seuffre tout. 
— A vostre plaisir, madame, et je le feray. » 
L'heure du soupper vint, et n'est jà mestier de 
vous compter au service ; ce seulement vous 
souffise qu'on y fist trèsbonne chère, et qu'il 
y avoit bien de quoy. Après soupper, la com- 
paignie s'en ala à l'esbat ; le chevalier estrange 
tenant madame par le braz, et aucuns aultres 

gentilzhommes tenans le surplus des damoi- 
selles de léens. Et le seigneur de Tostel venoit 
derrière ; et enqueroit des voyages de son hoste 
à ung ancien gentil homme qui avoit conduit 
le fait de sa despense en son voyage. Madame 
n'oblya pas de dire à son amy que une telle 
de ses femmes tiendra ennuyt sa place, et 
elle viendra vers luy. Il en fut tirèsjoyeux, et 
largement la mercya , trèsdesirant que l'heure 
fust venue. Il se misrent au retour et vindrent 
en la chambre à parer, où monseigneur donna 
la bonne nuyt à son hoste, et madame aussi. Et 
le chevalier estrange s'en vint en sa chambre, 
qui estoit belle à bon escient, bien mise à 
point; et estoit le beau buffet foumy d'espices, 
de confictures, et de bon vin de pluseurs fa- 
çons. Il se fist tantost deshabiller, et beut une 
foiz, puis fist boire ses gens et les envoya cou- 
cher, et demoura tout seul, attendant sa dame, 
laquelle estoit ayec son mary, qui tous deux 
se despoilloient et se mettoient en point pour 
entrer au lit. La damoiselle estoit en la ruelle, 
qui tantost que monseigneur fut couché, se 
vint mettre en la place de sa maîstresse ; et 
elle qui aultre part avoit le cueur, ne fist que 
ung sault jusques à la chambre de celuy qui 
l'attendoit de pié coy. Or est chacun logé , 
monseigneur avec sa chambrière, et son hoste 
avec madame. Et fait à penser qu'ilz ne passè- 
rent pas toute la nuyt à dormir. Monseigneur, 
comme il avoit de coustume, une heure envi- 
ron devant le jour, se reveilla, et vers sa cham- 
brière se vira, cuidant estre sa femme, et au 

taster qu'il fist hurta sa main d'adventure à son* 
tetin, qu'il sentit trèsdur et poignant; et tan* 
tost cogneut que ce n'estoit point celuy de sa 
femme, car il n'estoit point si bien troussé. 
« Ha, dit-il en soy mesme, je voy bien que 
c'est, on m'a joué d'un tour, et j'en bailleray 
ung aultre. » Il se vire vers ceste belle fille, et 
à quelque méschef que ce fust, il rompit une 
seuUe lance , mais elle le laissa faire sans dire 
ung seul mot, ne demy. Quand il eut ce fait, 
il commence à appeller tant qu'il peut celuy 
qui couchoit avecques sa femme : « Hau, mon- 
seigneur de tel lieu, où estes vous? parlez à 
moy. » L'aultre, qui se oyt appeller, fut beau- • 
cop esbahy, et la dame fut tant esperdue, 
qu'elle ne savoit sa manière. « Helas ! dit-elle, 
nostre fait est descouvert , je suis femme per- 
due. » Et bon mary de rehucher : « Hau! 
monseigneur, hau, mon hoste, parlez à moy. » 
Et l'aultre s'adventura de respondre et dist : 
« Que vous plaist, monseigneur? — Je vous 
feray tousjours ce change quand vous voul- 
drcz. — Qud change ? dist-il. — D'une vieille 
jà toute passée , deshonneste et desloyale , à 
une belle, bonne, et fresche jeune fille; ainsi 
m'avez-vous party, la vostre mercy. » La com- 
paignie ne sceut que respondre; mesme la 
pouvre chambrière estoit tant soupprinse que 
s'elle fut à la mort condemnée , tant pour le 
deshonneur et desplaisir de sa maistresse que 
pour le sien mesmes qu'elle avoit mescham- 
ment perdu. Le chevalier estrange se départit 
de sa dame au plus toust qu'il sceut, sans mer- 

cietson hoste, et sans dire adieu. Et oncques 

{)uis ne s'i trouva, car il ne scet encores comme 
a chose se conduit puis avec son mary ; plus 
avant ne vous en puis dire. 




LA XXXVIe NOUVELLE. 

PAR MONSEIGNEUR DE LA ROCHE. 

ng trèsgracîeux gentilhomme, dé- 
sirant d'emploier son service et 
son temps en la trèsnobie court d'a- 
mours, soy sachant de dame im- 
proveu , pour bien choisir et son temps em- 
ployer, donna cueur, corps et biens à une 
belle damoiselle et bonne , qui mieulx vault ; 
laquelle, faicte et duicte de façonner gens, 
l'entretint bel et bien assez longuement. Et 
trop bien luy sembloit qu'il estoit bien avant 
en sa grâce; et à dire la vérité^ si estoit il 
voire comme les aultres, dont elle avoit plu- 
seurs. Advint ung jour que ce bon gentil- 
homme trouva sa dame d'adventure à la fe- 
nestre d'une chambre, ou mylieu d'un che- 
valier et d'un escuyer, auxqueix elle se devî- 
soit par devises communes. Aucunesfoiz par- 
loit à l'un à part, sans ce que l'aultre en oyst 
rien ; d'aultre costé faisoit à l'aultre la pareille, 

Eour chacun contenter ; mais , quelque fust 
ien à son aise , le pouvre amoureux enrageoit 

tout vif, qui n'osoit approucher la compai- 
gnie. Et si n'estoit en luy d'esloigner, tant 
fort desiroit la présence de celle qu'il amoit 
mieulx que le surplus des aultres. Trop bien 
luy jugeoit lecueur que ceste assemblée ne se 
departiroit point sans conclure ou procurer 
aucune chose à son préjudice ; dont il n'avoit 

Eas tort de ce penser et dire. Et s'il n'eust eu 
îs yeulx bandez et couvers, il povoit veoir 
appertement ce dont ung aultre à qui rien ne 
touchoît se perceut à l'œil. Et de fait luy 
monstra , et véez cy comment. Quand il con- 
gneut et percèut à la lettre que sa dame n'a- 
voit loisir ne volunté de l'entretenir, il se 
bouta sur une couche et se coucha ; mais il 
n'avoit garde de dormir, tant estoient ses 
yeulx empeschez de veoir son contraire. Et 
comme il estoit en ce point, survint ung gentil- 
homme qui salua la compaignie, lequel voyant 
que la damoiselle avoit sa charge, se tira de- 
vers l'escuyer, qui sur la couche n'estoit pas 
f)our dormir. Et entre aultres devises luy dist 
'escuyer : « Par ma foy, monseigneur, regar- 
dez à la fenestre, véez là gens bien aises. Et 
ne veez vous pas comment ilz se devisent 
plaisamment? — Saint Jehan, tu diz voir, 
dist le chevalier. Encores font-ilz bien aultre 
chose que deviser. — Et quoy? dit l'autre. 
— Quoy ? dit-il ; et ne voiz-tu pas comment 
elle tient chacun d'eulx par la resne. — Par 
la resne I dit-il. — Voire vrayement, pouvre 
beste , par la resne. Où sont tes yeulx ? Mais 
il y a bien chois des deux, voire quant à la 

façon , car celle qu'elle tient de gauche n'est 
pas si longue ne si grande que celle qui em- 

eist sa dextre main. — Ha ! dit l'escuyer, par 
mort bieu ! vous dictes voir; saint Anthoine 
arde la louve ! » El pensez -qu'il n'estoit pas 
bien content. « Ne te chaille , dît le chevalier, 
porte ton mal le plus bel que tu peuz ; ce n'est 
pas icy que tu doiz dire ton courage , force est 
que tu faces de nécessité vertuz. » Aussi fist-il , 
etvéez cy bon chevalier qui s'approuchoit de 
la fenestre où la galée estoit, si perceut d'ad- 
venture que le chevalier à la resne gauche se 
liève en piez , et regardoit ç^ue faisoient et di- 
soient la damoiselle gracieuse et l'escuier 
son compaignoB. Si vint à luyet luy dist, en 
luy donnant ung petk coup sur le chapeau : 
« Entendez à vostre besoigne, de par le dyable, 
et ne vous soussyez des aultres. f> L'aultre se 
retira et commença de rire; et la damoiselle, 
qui n'estoit pas femme à effrayer de legier, ne 
s'en mua oncques ; trop bien tout doukement 
laissa sa prinse, sans rougir ne changer coleur. 
Regret eut elle assez en soy mesmes d'aban- 
donner de la main ce que aultre part luy eust 
bien seryy . Et fait assez à croire que i)ar avant 
et depuis n'avoit celuy des deulx qui ne luy 
fist très volontiers service ; si eust bien fait , 
qui eust voulu , le dolent amoureux malade 
oui fut contraint d'estre notaire du p4us grand 
aesplaisir qu'au monde advenir luy pourroit , 
et Gont la seule pensée en son pouvre cueur 
renurée estoit assez, et trop puissante de le 
mettra en desespoir, û raison ne i'eust à ce 

besomg secouru , qui luy fist tout abandonner, 
et aultre part sa queste en amours commencer, 
b quelle il puisse aultrement achever, car de 
ceste cy on ne pourroit ung seul bon mot à son 
«avantage compter. 

PAR MONSEIGNEUR DE LA ROCHE. 

antdiz que les aultres penseront et 
à leur mémoire ramainront aucuns • 
cas advenuz et perpétrez, habilles 
et suflfisans d'estre adjoustez à l'ys- 
toire présente, je vous compteray, en brefe 
termes, en quelle façon fut aeceu le plus ja- 
loux de cest royaume pour son temps. Je croy 
assez qu'il n'a pas esté seul entaché de ce 
mal; mais toutesfoiz, car il le fut oultre l'en- 
seigne , je ne le saroie passer sans vous faire 
savoir le gracieux tour qu'on luy fist. Ce bon 
jaloux dont je vous compte estoit très grand 
historien et avoit beaucoup veu , leu et releu 
de diverses histoires ; mais la fin principale 
à quoy tendoit son exercice et tout son estu- 
de , estoit de savoir et cognoistre les façons 
et manières et quoy et comment femmes pe- 
vent decepvoir leurs mariz. Et car, la Dieu mer- 
cy, les histoires anciennes, comme Matheolèt, 
Juvenal, les Quinze Joyes de. mariage, et aul- 

très pfuseurs dont je ne scay le compte^ 
font mencion de diverses tromperies, cauteles, 
abusions et déceptions en cest estât adve- 
nues. Nostre jaloux les avoit tousjours entre 
ses mains, et n'en estoit pas mains assotté 
qu'un follastre d'e sa: massue; toutesfoiz 
lysoit, tousjours estudioit, et d'iceulx livres 
nst ung petit extrait pour luy, ou quel estoient 
emprinses, descriptes et notées pluseurs ma- 
nières de tromperies, au pourchaz et emprinses 
de femmes, et es personnes de leurs mariz 
exécutées. Et ce nst-il tendant à fin d'estre 
mieulx premuny et sur sa garde si sa femme 
à Padventure vouloit user de telles querelles 
en son livre croniquées et registrées. Qu'il ne 
^ardast sa femme d'aussi près comme ung 
jaloux Ytalien, si faisoit, et si n'estoit pas 
encores bien asseuré , tant estoit fort feru du 
maudit mal de jalousie. En cest estât et aise 
délectable fut ce bon homme trois ou quatre 
ans avecquessa femme, laquelle pour tout 
passetemps n'avoit aultre loisir d^cstre hors de 
sa présence infernale , sinon allant et retour- 
nant de la messe, accompaignée d'une vieille 
serpente qui d'elle avoit la charge. Ung gentil 
compaignon , oyant la renommée de ce gou- 
vernement, vint rencontrer ung jour ceste 
bonne damoiselle, qui gracieuse et belle à bon 
escient estoit ; et luy dist le plus gracieuse- 
ment que oncques peut le bon vouloir qu'il 
avoit de luy faire service , plaignant et sous-^ 
pirant pour l'amour d'elle sa maudicte for- 
tune, d^'estre allyée au plus jaloux que la terre 

soustiene, et disant au surplus qu'elle estoit 
la seule en vie pour qui plus vouldroit faire. 
<(. Et pource que je ne vous puis pas icy dire 
combien je suis à vous, et pluseurs aultres 
choses dont j'espère que ne serez que con- 
tente , s'il vous plaist , je le mettray par escript 
et demain le vous bailleray, vous suppliant 
que mon petit service, partant de bon vouloir 
et entier, ne soit pas refusé. » Elle l'escouta 
voluntiers ; mais, pour la présence du Dangier, 
qui trop près estoit, guères ne respondit; 
toutesfoiz elle fut contente de veoir ses lettres 
quand elles viendront. L'amoureux print congé 
assez joyeux et à bonne cause ; et la damoi- 
selle, comme elle estoit doulce et gracieuse, 
le congya ; mais la vieille qui la suy voit ne 
faillit pas de demander quel parlement avoit 
esté entre elle et celuy qui s'en va. « Il m'a , 
dit-elle, apporté nouvelle de ma mère., dont 
je suis bien joyeuse, car elle est en bon point.» 
La vieille n'enquist plus avant ; si vindrent à 
l'ostel. L'aultre au lendemain, gamy d'unes 
lettres Dieu scet comment dictées, vint ren- 
contrer sa dame , et tant subitement et subti- 
lement les luy bailla que oncques.le guet.de 
la vieille serpente n'en eut la cognoissance. 
Ces lettres Airent ouvertes par celle qui vo- 
luntiers les vit quand elle fut à part. Le con- 
tenu en gros estoit comment il estoit esprins 
de l'amour d'elle, et que jamais ung seul jour 
de bien n'aroit si temps et loisir prestez ne 
luy sont pour plus au long l'en advertir, re- 
quérant en conclusion qu'elle luy veille de 

sa grâce jour et lieu assigner convenable à 
ce faire, ensembles et response à ce contenu. 
Elle fist unes lettres par lesquelles très gra- 
cieusement s'excusoit de vouloir en amours 
entretenir aultre que celuy auquel elle doit.et 
foy et loyauté ; néantmams toutesfoiz , pour- 
tant qu'il est tant fort esprins d'amours à 
cause d'elle, qu'elle ne vouldroit pour, rien 
qu'il n'en fust guerdonné, elle seroit très 
contente d'oyr ce qu'il luy vouldroit dire, si 
nullement povoit ou savoit ; mais certes nenny ; 
tant près la tient son mary, qu'il ne la laisse 
d'ung pas sinon à l'heure de la messe , qu'elle 
vient à l'église , gardée et plus que gardée 
par la plus pute veille c][ui jamais aultruy des- 
tourba. Ce gentil compaignon, tout aultrement 
habillé en point que le jour précèdent, vint 
rencontrer sa dame , qui très bien le congneut ; 
et au passer qu'il fist assez près d'elle receut 
de sa main sa lettre dessus dicte. S'il avoit 
faim de veoir le contenu , ce n'estoit pas de 
merveille ; il se trouva en ung destour où tout 
à son aise et beau loisir vit et congneut l'estat 
de sa besongne, qui luy sembloit estre en bon 
train. Si regarda qu'il ne luy fault que lieu 
pour venir au dessus et à chef de sa bonne 
entreprinse , pour laquelle achever il ne finoit 
nuyt ne jour de adviser et penser comment 
il se pourroit conduire. Il s-'advisa d'un très- 
bon tour en la parfin, qui ne fait pas à oublier : 
car il s'en vint à une sienne bonne amye qui 
demouroit entre l'église où sa dame alloit à la 
messe et l'ostel d'elle; et luy compta sans 

rien celer le fait de ses amours, luy priant que à 
ce besoing luy veille aider et secourir. « Ce que 
je pourroye laire pour vous, dist-ellc, ne pen- 
sez pas que je ne m'y employé de trèsbon 
cueur. — Je vous mercye, dit-il; et seriez 
vous contente qu'elle venist céans parler à 
moy ? — Ma foy, dit elle , pour l'amour de 
vous, il me plaist bien. — Et bien 1 dit il , s'il 
est en moy de vous faire autant de service, 
pensez que j'aray cognoissance de ceste cour- 
toisie. » Il ne fut oncques aise tant qu'il eust 
rescript à sa dame et baillé ses lettres, qui 
contenoient qu'il avoit tant fait à une telle « qui 
est ma très grande amye, femme de bien, 
loyalle et secrète , et qui vous ame et cognoist 
bien, qu'elle nous baillera sa maison pour 
deviser. Et véez cy que j'ai advîsé : je seray 
demain en la chambre d'enhault ^ qui descou- 
vre sur ta rue, et si aray eraprès de moy 
ung grand seau d'eaue et de cendres entre- 
meslées, dont je vous affubleray tout à coup 
que vous passerez. Et si seray en habit si des- 
cogneu que vostre veille ne ame du monde 
n'ara garde de moy cognoistre. Quand vous 
serez en ce point atournée , vous ferez bien 
de l'esbahie et vous sauverez en ceste maison ; 
et par vostre Dangier manderez querre une 
aultre robe; et tantdiz qu'elle sera au che- 
min, nous parlerons ensemble. » Pour abréger, 
ces lettres dirent baillées, et la response fut 
rendue par celle qui fut contente. Or fut venu 
ce jour, et la damoiselle affublée par son ser- 
viteur du seau d'eaue et de cendres» voire par 

telle façon que son couvrechef» sa robe et le 
surplus de ses habillemens furent tous gastee 
et percez. Et Dieu seet qu'elle iist bien de 
Fesbahie et de la malcontente y et comme elle 
estoit estoUée , elle se bouta en l'ostel , igno- 
rant d'y avoir cognoissance. Tantost qu'elle 
vit la dame, elle se plaindit de son meschef, 
et n'est pas à vous dire le dueil qu'elle menoit 
de ceste adventure. Maintenant plaint sa 
robe, maintenant son couvrechef, et l'aultre 
foiz son tixu ; bref, qui Poyoit , il sembloit que 
le monde fust fine. Et Dangier sa mescbine , 
qui enrageoit d'angaigne , avoit ung coulteau 
en sa main dont elle nestoioit sa robe le 
mieulx qu'elle savoit. « Nenny, nenny, m'a- 
mye , vous perdes vostre peine , ce n'est pas 
chose à nettoyer si en haste ; vous n'y sariez 
faire chose maintenant oui valust rien ; il fault 
que j'aye une aultre rooe et ung aultre cou- 
vrechef , il n'y a point d'aultre remède ; allez à 
l'ostel et les m'apportez , et vous avancez de 
retourner, que nous ne perdons la messe avec- 
ques tout nostre mal. » La vieille, voyant la 
chose estre nécessaire , n'osa desdire sa mais- 
tresse ; si print et robe et couvrechef soubz 
son manteau , et à l'ostel s'en va. Elle n'eut 
pas si tost tourné les talons que sa maistresse 
ne fut guidée en la chambre où son serviteur 
estoit , qui voluntiers la vit en cotte simple et 
en cheveulx. Et, tantdiz qu'ilz se devisèrent, 
nous retournerons à parler de la vieille qui re- 
vint^ l'ostel, où elle trouva son maistre, qui 
n'attendit pas qu'elle parlast, mais demanda 

incontinent : « Qu'avez vous fait de ma femme, 
et où est elle ? — Je l'ay laissée, dit-elle, 
chés une telle, et en tel lieu. — Et à quel 
propos P » dit-ii. Lors elle luy monstra robe et 
couvrechef , et luv compta l'adventure de la 
tjiït d'eaue et des cendres, disant qu'elle 
vient quérir aultres habillemens, car en ce 
point sa maistresse n'osoit partir dont elle 
estoit. « Est ce celaP dit-il; nostre damé, ce 
tour n'estoit pas en mon livre! Allez , allez , je 
voy bien que c'est. » Il eust voluntiers dit qu'il 
estoit coux, et créez que si estoit-il à cestè 
heure ; et ne l'en sceut oncques garder livré 
ne brevet où pluseurs tours estoient enregi- 
strez. Et fait assez à penser qu'il retint si bien 
ce derrenier qu'oncques depuis de sa mé- 
moire ne partit , et ne luy fut nesung besoing 
que à ceste cause il l'escripsist , tant en eut 
fresche souvenance le pou de bons jours qu'il 
vesquit. 



LA XXXVIIÏe NOUVELLE. 

PAR MONSEIGNEUR DE LOAN. 

'a guères que ung marchant de Tours, 
pour festoyer son curé et aultres 
gens de bien, achatta une belle et 
grosse lemproye, et l'envoya à son 
hostel , et chargea trèsbien sa femme de la 

mettre à point, ainsi qu'elle savoit bien faire. 
« Et faictes, dist-il, que le disner soit prest à 
douze heures , car j'ameneray nostré curé , et 
aucuns aultres qu'il luy nomma. — Tout sera 
prest, dit-elle, amenez qui vous vouldrez. » 
Elle mist à point ung grand tas de bon pois- 
son; et quand vint à la lemproie, elle la 
souhaicta aux Cordeliers , à son amj, et dist 
en soy mesmes : c< Ha, frère Bernard, que 
n'estez vous cy ! Par ma foy, vous n'en parti- 
riez tant qu'auriez tasté de la îemproyé , ou , 
se mieulx vous plaisoit , vous l'emporteriez 
en vo&tre chambre ; et je ne fauldroye pas de 
vous y faire compaignie. » A trèsgrant regret 
mettoit ceste bonne femme la main à ceste 
lemproye, voire pour son mary, et ne faisoît 
que penser comment son cordelier la pourroit 
avoir . Tant pensa et ad visa qu'elle conclud de luy 
envoyer par une vieille qui savoit de soti secret, 
ce qu'elle fist, et luy manda qu'elle viendroit 
ennuyt soupper et coucher avecaues luy. Quand 
maistre cordelier vit celle belle lemproye et 
entendit la venue de sa dame, pensez qu'il 
fut joyeux et bien aise; et dist bien à la vieille, 
s'il peut finer de bon vin , que là leniproyé ne 
sera pas frustrée du droit qu'elle a, puis qu'on 
la mengéué. La vieille retourna de son mes- 
sage et dist sa charge. Environ douze heures, 
véez cy riostre marchant venir, le curé et au- 
cuns aultres bons compaignons , pour dévorer 
ceste lemproye , qui estoit bien hors de leur 
commendement. Quand ilz furent trestous 
en l'ostel du marchant, il les mena trestouz en 

la cuisine pour leurmonstrer la grosse lemproye 
dont il les veult festoier ; et appella sa femme, 
€t luy dist : « Monstrez nous nostre leraproye, 
je vcil savoir à ces gens si j'ay eu bon marché. 
— Quelle lemproye ? dit elle. — La lemproye 
que je vous fiz bailler pour nostre disner, 
avecques cest aultre poisson. — Je n'ay point 
veu de lemproye , dit elle ; je cuide , moy, que 
vous songez. Véezcy une carpe, deux bro- 
chez et je ne scay quelx aultres poissons; mais 
je ne viz aujourd^uy lemproye. — Comment , 
dit il, et pensez vous que je soye yvre ^ — Ma 
foy ouy, dirent lors et le curé et les aultres, 
nous n^en pensasmes aujourd'uy mains ; vous 
estes un peu trop chiche pour acheter lemproye 
maintenant. — Par Dieu, dist la femme, il se 
farse de jrous, ou il a songé d'une lemproye, 
car seurement je ne viz de cest an lemproye. » 
Et bon mary de soy courroucer, et dit : « Vous 
avez menty, paillarde, ou vous l'avez mengée, 
ou vous l'avez cachée quelque part ; je vous 
promectz qu'oncques si chère lemproye ne fut 
pour vous. « Puis se vira vers le curé et les 
aultres, et juroit la mort bieu et ung cent de 
sermens qu'il avoit baillé à sa femme une 
lemproye qui luy cousta ung franc. Et ilz, 
pour encores plus le tourmenter et faire en- 
rager, faisoient semblant de le non croire, et 
tenoient termes comme s'ilz fussent mal con- 
tens, et disoient : « Nous estions priez de disner 
cheux ung tel et cheux ung tel, et si avons 
tout laissé pour venir icy, cuidans menger de 
la lemproye ; mais ad ce que nous voyons, elle 

ne nous fera jà mal. L'oste, qui enrageoit tout 
vif, print ung baston et marchoit vers sa 
femme pour la tresbien frotter, si les aultres 
ne l'eussent tenu , qui l'emmenèrent à force 
hors de son hostel, et misrent peine de le 
rappaiser le mieulx qu'ilz sceurent, quand Wz 
le virent ainsi troublé. Puis qu'ilz eurent failly 
à la lemproye, le curé mist la table et firent la 
meilleure chère qu'ilz sceurent. La bonne da- 
moiselle à la lemproye manda l'une de ses 
voisines qui vefve estoit, mais belle femme 
et en bon point, et la fist disner avec elle. 
Et, quand elle vit son point, elle dist : « Ma 
bonne voisine, il seroit bien en vous de me 
faire ung service et un tressingulier plai- 
sir; et si tant vouliez faire pour moy, il 
vous seroit tellement par moy desservy que 
vous en devriez estre contente. — Et que 
vous plaist il que je face? dit l'aultre. — 
Je le vous diray, dit elle : mon mary est 
si irèsrude à ses besongnes de nuyt que c'est 

rand merveille; et défait, la nuyt passée, 
m'a tellement retournée que, par ma foy, je 
ne l'oseroye bonnement ennuyt attendre. Si 
vous prie que vous veillez tenir ma place , et 
si jamais puis rien faire pour vous , me trou- 
verez preste de corps et de biens. » La bonne 
voisine, pour luy faire plaisir et service, fut 
contente de tenir son lieu , dont elle fut beau- 
cop et largement mercyéc. Or devez vous 
savoir que nostre marchant à la lemproye , 
quand il vint puis le disner, il fist trèsgrande 
et grosse garnison de bonnes verges de boul 

CaitNouv.'—l. 16 

qu'il apporta secrètement en sa maison , et 
auprès de son lit il les caicha , disant en soj 
mesmes que sa femme ennujl en sera trop 
bienservie. Ilnescéutcefaire si ceiéement que 
sa femme ne s'en donna trèsbien garde, qui 
n'en pensoit pas mains, cognoissant assez 
par longue expérience la cruaulté de son mary, 
lequel ne sou{)pa pas à l'ostel, mais tarda 
tant dehors qu'il pensa bien qu'il la trouveroit 
nue et couchée. Mais il faillit à son emprinse, 
Car quand vint sur le soir et tard , elle fit des- 
pûuniier sa voisine et couchieren sa place, 
en (a chargeant expressément que elle ne rcs- 
ponde mot à son mary quand il viendra, mais 
contreface la muette et la malade. Et si fist 
encores plus , car elle estaindit le feu de léens, 
tant en la cuisine comme en la chambre. Et 
ce fait, à sa voisine chargea que tantost que 
son mary sera levé le matin , qu'elle s'en voise 
en sa maison. Elle , lui promist que si feroît 
elle. La voisine ainsi lo^ée et couchée , aux 
Cordeliers s'en va la vaillant femme pour men- 
ger la lemproye et gaigner les pardons , com- 
me assez avoitde coustume. Tantdiz qu'elle se 
festiera léens, nous dirons du marchant, qui 
après soupper s'en vint à son hostel, esprins 
d'ire et de maltalent à cause de la lemproye ; 
et pour exécuter ce qu'en son pardedàns iavoit 
conclud , il vint saisir ses verges etf en sa main 
les tint, cherchant par tout' de la chandele, 
dont il ne scéut oncques recouvrer ; mesmes 
en la cheminée faillit i\ au feu trouver. Quand 
il vit ce. il se coucha sans dire mot, et dor- 

mit jusques sur le jdur, qu'il se leva et s'at^a, . 
et print ses verges et baptit tant la lieutenante 
de sa femme que à pou qui! ne la cravanta, . 
en luv rainàntevant la lemprbye , et la mist 
en tel point qu'elle saignoit de tous costez^ 
mesmes les draps du lit estoient tant sanglisins: 
qu^il semblait ^«eung beuf y ht escoiché; 
mais la pouvre martire n'osoit pas dire img 
mot i ne monstrer le visage. Ses vecges Uij 
faillirent , et fut lassé ; si > s'en a&: hors , de 
Postel. Et la poùvre féame, cjui s'attendoit 
d'estre festoyée de l'amoureux jeu et gràdeux. 
passetemps y s'en alla tantost après à sa mai"-:- 
son , plaindre son mal et son martire, non 
pas sans menacer et sa voisine bien maudire. 
Tantdiz que le mary estoit dehors ^ revint des 
Cordeliers sa bonne femme^ qui trouva sa cham^ 
bre de verges toute jonchée , son lit dérompu 
et desfroîssié et ses draps tous ensanglantez ; 
si cogneut bien tantost que sa voisine avoit 
eu afaire de son corps , comme elle pehsok 
bien ; et sans tarder ne faire arrest renst son 
lit et d'aultres beàùlx draps et Irez le remparà, 
et sa* chambre nettoya , et pûîs vers sa voi- 
sine s'en alla , qu'elle trouva en piteux point ; 
et ne fault pas dire qu'elle ne trouva oien à 
qui parler. Au plus tost qu'eilç peut en/ son 
hostel s'en retourna , et de tous poins se des- 
habilla, et ou beau lit qu'elle avoit mis à 
point se coucha , et dormit trèsbién jusques 
ad ce que son mary retourna de la ville comine 
sanchié de son courroux, pource qu'il s'en 
estoit vengé y et vint à sa femme , qu'il trouva 

ou lit faisant la dormeveille : « Et qu'est cecy , 
raadamoiselle > dist il, n'est il pas temps de 
lever? — Emy, dit elle, et est il jour? Par 
mon serment , je ne vous ay pas oy lever ; 
j'estoye entrée en ung songe ^ui m'a tenue 
ainsi loncuement. — ie croy, dit il, que vous 
songiez de la lemproye , ne faisiez pas P Ce ne 
seroit pas trop grand merveille , car je la vous 
ay bien ramantue à ce matin. — Par dieu , dit 
elle, il ne me souvenoit de vous ne de vostre 
lemproye. — Comment, dit il, l'avez vous si 
tost oublyée ? — Oublyée , dit elle, ung sonçe 
ne m'arreste rien. — Et a ce esté songe, dit il, 
de ceste poingnée de verges que j'ay usée 
sur vous n'a pas deux heures. — Sur moy ^ 
dit elle. — Voire vrayement , sur vous , dit-il. 
Je scay bien qu'il y appert largement , et aux 
draps de nostre lit avecques. — Par ma foy, 
beaulx amys , dit elle , )e ne scay que vous 
avez fait ou songié , mais quant à moy il me 
souvient très bien qu'aujourduy, au matin, 
vous feistesdetrèsbon appétit le jeu d'amours ; 
aultre chose ne sçay je ; aussi bien povez vous 
avoir songé de m'avoir fait aultre chose comme 
vous feistes hier de m'avoir baillé la lemproye. 
— Ce seroit ung estrange songe , dit il ; mons- 
trez vous ung peu que je vous voye. » Elle 
osta la couverture et reversa, et toute nue se 
monstra, sans tache ne blesseure quelconque. 
Voit aussi les draps beaulx et blancs sans 
souilleure ne tache. Si fut plus esbahy qu'on 
ne vous saroit dire , et se print à muser et 
largement penser; et en ce point longuement 

se tint. Mais toutesfoiz à chef de pièce il dist : 
« Par mon serment , m'amye , je vous cuidoye 
à ce matin avoir trèsfort jusques au sang batue, 
mais je voy bien qu'il n'en est rien , si ne sçay 
qu'il m'est advenu. — Dya, dit elle, ostez 
vous hors d'ymaginacion de ceste baterie, 
car vous ne me touchastes oncques, vous le 
povez veoir ; fàictes vostre compte, vous l'avez 
songé. — Je cognois , dist il lors , que vous 
dictes voir ; si vous requier qu'il me soit par- 
donné , car je sçay bien que j'euz hier tort de 
vous dire villannie devant les estran^iers que 
j'amenay céans. — Il vous est legieremem 
pardonné, dit elle, mais toutesfoiz advisez 
oien que vous ne soyez plus si legier ne si 
hastif en voz affaires. — Non seray je, dit il, 
m'amye. » Ainsi qu'avez oy fut le marchant 
par sa femme trompé, cuidant avoir songé 
avoir acheté la lamproye et le surplus fait ou 
compte dessus dit. 



LA XXXIXe NOUVELLE. 

PAR MONSEIGNEUR DE SAINT POL. 

ng gentil chevalier des marches de 
Haynau, riche, puissant, vaillant, 
ettrèsbeau compaignon , fut amou- 
reux d'une trèsbelfe dame assez et 
longuement ; fut aussi tant en sa grâce , et si 




146 Les CiE^irr Nt)UVELi^ES nouvelles. 

Erivé d'elle, que toutesfoiz que bon hiy sem* 
loit se rendoit en ung lieu de son hostel à 
part et destoumé, où elle luy venoit' faire 
coRipaignie ; et là devisqient tout à leur beau 
loisir de leurs gracieuses amours. £t n'^oit 
amequi rien scéust de leur très plaisant passe 
temps, sinon une damoiselle qui servoit ces 
te dame , qui bonne bouche trèslonguement 
porta ; et tant les servoit à cré en tous leurs 
affaires qu'elle estpit digne d'ung grand guer- 
don en recevoir^ Elle avoit aussi tant de vertu 
que non pas seulement sa maistresse avoit 
gaignée par la servir comme dit est, et au!- 
irement , mais le mary de sa dame ne l'amoit 

i>as mains que sa femme, tant la trouvoit 
oyalle, bonne, et diligente. Advint ung jour 
que ceste dane sentent son serviteur le che- 
valier dessusdit en son hostel, devers lequel 
elle ne povoit aller si tost qu'elle eust bien 
voulu , à cause de son mary qui les destour* 
noit , dont elle estoit bjen aesplaisante, s'ad- 
visa de luy mander par la damoiselle qu'il 
eust encores ung peu de pacience , et aue au 
plustost Qu'elle saroit se desarmer ae son 
mary qu'elle viendra vers luy. Geste damoi- 
selle vint vers le chevalier qui sa dame atten- 
doit, et'dist sa charge. Et il^ qui gracieux 
estoit, la mercya beaucop de ce messaige, 
et la fist seoir auprès de luy, puis la baisa 
deux ou trois foiz très doulcement; elle l'en- 
dura voluntiers, qui bailla courage au che-^ 
valier de procéder aii surplus, dont il ne ftit 
pas reffusé. Cela fait, elle revint à sa mai^ 



stresse, et hxj dist (|ue 9on aihy n'attendort 
qu'elle : « Helas ! dit, elle , je scày bien qu'il 
est vraT> inais monseigneur ne se veult cou- 
cher; ilz sont cy je ne sçay quelz gens que je 
ne puis laisser. Dieu les maudye 1 j'aymasse 
mieulxestre vers hiy. Il luy ennuyé bien, fait 
pas, d'estre ainsi seul ? — Par ma foy, creea 
que oy > dit elle , mais l'espoir de vostre venue 
le comorte, et attend tant plus aise. — Je vous 
en croy , mais toutesfbiz il est là seul , et sans 
chandelle, et sont plus de deux heures qu'il y 
est; il ne peut estre qu'il ne soit beaucop en- 
nuyé. Si vous prie , m'amye , que vous retour- 
nez encores vers luy une foiz pour m'excuser, 
et luy faictes compaignie ung espace ; et en- 
tretant, si Dieu plaist , le dyable emportera 
ces gens qui nous tiennent cy. — Je feray ce , 
qu'il vous plaira, madame; mais il me semble 
()u'il est si content de vous qu'il ne vous fault 
jà excuser, et aussi se je y alloye vous de- 
mourriez icy toute seule de femmes, et pour- 
rait monsei^eûr demanderpour moy, et Ton 
ne me saroit où trouver. — Ne vous chaille 
de cela, dist elle, j'en feray bien s'il vous 
mande; il me desplaistque mon amy est seul ; 
allez veoir qu'il fiait, je vous en prie. — Je 
y vois , puis qu'il vous plaist », dit elle* S'dle 
tut bien ]oyeuse de ceste ambassade , il ne le 
fault jà demander; mais pour couvrir sa vo- 
lume, elle en iist l'excusance et le refas à sa 
maistresse. Elle fust tantost vers Je chevalier 
attendant, qni la receut joieusement; si lui 
dist : — a Monseigneur, niadame m'envoie 

encores icy s'excuser devers vous pource que 
tant vous fait attendre , et croyez qu'elle en 
est la plus courroucée. — Vous luy direz , 
dit il , qu'elle face tout à loisir, et qu'elle ne 
se haste de rien pour moy, car^ous tiendrez 
son lieu. )> Lors ae rechef la baise et acole , et 
ne la souffrit partir tant qu'il eut besognié 
deux foiz , (jui guères ne luy coustèrent ; car 
alors il estoit frez et jeune et homme fort à 
cela. Geste damoiselle print bien en pacience 
sa bonne adventure , et eust bien voulu avoir 
souvent une telle rencontre , sans le préjudice 
de sa maistresse. Et quand vint au partir, elle 
pria au chevalier que sa maistresse n'en sceust 
rien. i< Vous n'avez garde, dit il. — Je vous en 
requier », dist elle. Et puis s'en vint à sa mai- 
stresse, qui demanda tantost que fait son amy ? 
« Il est là , dit elle , et vous attend. — Voire , 
dit elle , et est il point mal content ? — Nenny, 
dit elle, puis qu'il a compaignie. Ilvousscet 
trèsbon gré que vous m'y avez envoyée ; et 
si ceste attente estoit souvent à faire, il seroit 
content m'avoir pour deviser et [tasser temps ; 
et par ma foy je y voys voluntiers, car c'est 
le plus plaisant homme de jamais ; et Dieu 
scet qu'il le fait bon oyr maudire ces gens 
qui vous retiennent, excepté monseigneur : 
à luy ne vouldroit il toucher. — Saint Jehan ! 
dit elle, je voudroye que luy et la compaignie 
fussent en la rivière , et je fusse dont vous 
venez. » Tant passa le temps que monsei^eur. 
Dieu mercy, se deffist de ses gens, vint en sa 
chambre, se déshabilla et coucha. Madame 

se mist en cotte simple, et print son attour de 
nuyt , et ses heures en sa main , et commence 
dévotement , Dieu le scet , à dire sept pseaul« 
mes et patemostres ; mais monseigneur, qui 
estoit plus esveillé qu'un rat, avoit grand fain 
de deviser, si vouloit que madame iaissast ses 
oroisons jusques à demain , et Qu'elle parle à 
luy : (( Ha ! monseigneur, dit elle , pardonnez 
moy, je ne puis vous entretenir maintenant ; 
Dieu va devant, vous le savez; je n'aroyt 
meshuy bien , ne de sepmaine , si je n'avoie 
dit le tant pou de service que je luy sçay 
faire ; et encores de mal venir je n'eu piéça 
tant à dire que j'ay maintenant. » Alors dist 
monseigneur : « Vous m'affolez bien de ceste 
bigoterie ; et est ce à faire à vous de dire tant 
d^neures P Ostez , ostez , laissez les dire aux 
prestres. Dy je pas bien, Jehannette ? » dist il à 
ta damoisetle dessus dicte. — (c Monsei^eur, 
dit elle, je n'en sçay que dire, sinon, puis que 
madame est accoustumée de servir Dieu, qu'elle 
parface. — A dya, dit madame, monseigneur, 
je voy bien que vous estes avoyé de plaider; 
et j'ay volunté d'achever mes neures ; si ne 
sommes pas bien d'un accord. Si vous lairray 
Jehannette qui vous entretiendra , et je m'en 
iray en ma chambrette là derrière tancer à 
Dieu. » Monseigneur fut content. Si s'en alla 
madame les grans galotz vers le chevalier son 
amy, qui la receut Dieu scet en grand liesse 
et révérence , car l'onneur qu'il luy fist n'estoit 
pas maindre qu'à genouz ployez et encUnez 
jusques à terre. Mais vous devez savoir que 

tantdiz que madame achevoit ses heures avec 
son amy, monseigneur son mary, ne sçay de 

2uoy il lui sourvinty prya Jehannette, qui luy 
tisoit compaignie, a'amoursà bon escient. 
Et pour abréger, tant fist par promesses et 

Ear beau langage, qu'elle nit contente d'o- 
éyr ; mais le pis fut que madame, au retour 
de son amy, qui l'acola deux foiz à bon escient 
avant son partir, trouva monseigneur son 
mary et Jehannette sa chambrière en tel ou- 
vrage et semblable qu'elle venoit de faire, 
dont elle fut bien esbahye, et encores plus 
monseigneur et Jehannette, qui se trouvèrent 
ainsi sourprins. Quand madame vit ce, Dieu 
scet comment elle salua la com(]kaignie , jà soit 
qu'elle eust bien cause de se taire ; et se print 
à la pouvre Jehannette par si très grant cour- 
roux qu'il sembloit bien qu'elle eust ung dyable 
ou ventre^ tant luy disoit de yillainnesparoUes. 
Encores fist elle phis et pis, car elle print ung 
grant baston et l'en chargea trèsbien le doz , 
voyant monseigneur, qui en fut mal content et 
desplaisant, et se leva surpiezetbatittant ma- 
dame qu'elle ne se pqvoit soprdre: Et quant.elle 
vit qu'elle n'avoit puissance que de sa lan&ue , 
Dieu scet s'elle la mist en <3euyre.( mais adres- 
soit la plu;s; part de ses motz venimeux sur la 
pK9uvrç Jehannette, qui n'en peut plus souffrir, 
si, dit à monseigneur le gouvernement de 
madame, et dont elle venoit à ceste heure de 
dire ses oroispns et avec quy* Si fut la com- 
paignie bien troublée, monseigneur tout le 
premier, qui se doubtoit assez, et madame, qui 

se troure affdée et batçie et de si cham^* 
brière accusée. Le surplus du gouvernement 
du mesnaige bien troublé deihoure en la 
bouche de ceulx que le scevent, si n'en fault 
jà plus avant enquérir. 




LA XLe NOUVELLE. 

PAR MESSIRE MICHAULT DE CHANGY. 

1 advint naguères à Lille que ung 
grand clerc et prescheur de l'ordre 
Saint Dominicque convertit , par 
sa sainte et douice prediçacion^ la 
femme d'un boucbier, par telle et si bonne 
façon qu'elle l'airaoit plus quie. tout le monde, 
et n'avoit jamais au cueurbièn ne en soy par- 
faicte liesse' s'elle n'estoit emprès luy. Mais 
maistre moyne çnla parfin s^ennuya d'elle, 
et estpit siirson corps dépendant, ce qu'il luy 
feist grand pièce après, et eust trèsbien voulu 
qu'elle se fust déportée de si souvent le visi* 
ter ; dont elle estdit tant mal contente que 

Ï>lus ne povoit , mesmes le reboutement qu'il 
uy faisoit trop plus avant en son amour l'en* 
. racinoit. Damp moyne, ce yoyant, luy défendit 
sa chambre , et chargea bien expressément à 
son clerc qu'il ne la soufirist plus entrer de- 
dans, quelque chose qu'elle luy dye. S'elle fut 

plus mal contente que par avant, ce ne fut 
pas de. merveille, car elle estoit ainsi que for- 
cenée. Et si vous me demandez à quel propos 
damp moyne ce faisoit , je vous respons que 
ce n'estoit pas par devocion ne pour vouloir 
qu'il eust de devenir chaste ; mais la cause est 
qu'il en avoit racointée une plus belle , plus 
jeune beaucop, et plus riche, oui desjà estoit 
tant privée qu'elle avoit la clef ae sa chambre. 
Tant fist toutesfoiz que la bouchière ne venoit 
plus vers luy comme elle avoit de coustume ; 
si avoit trop meilleur et plus seur loysir sa 
dame nouvelle de venir gaingner les pardons 
en sa chambre et paier le disme , comme les 
femmes d'Ostellerie , dont cy dessus est tou- 
ché. Ung jour fut prest de taire bonne chère 
en la chambre de maistre moyne, après disner, 
où sa dame promist de comparoir et faire ap- 
porter sa porcion, tant de vin comme ae 
viande. Et car aucuns de ses frères de léens 
estoient assez de son mestier, il en invita deux 
ou troys tout secrètement ; et Dieu scet la 
grand chère qu'on fist à ce disner, qui ne se 
passa point sans boire d'autant. Or devez 
vous savoir que nostre bouchière cognois- 
soit assez les gens de ces prescheurs^ qu'elle 
veoit passer devant sa maison, qui portoient 
puis du vin , puis des pastez , et puis des tar- 
tres, et tant de choses que merveilles. Si ne 
se peut tenir de demander quelle feste on fait 
à leur hostel i Et il luy fut respondu que ces 
biens sont pour ung tel, c'est assavoir son 
moyne ^ qui a gens de bien au disner. « Et qui 

sont ilz ? dît elle. — Ma foy je ne scayy dit il ; 
je porte mon vin jusques à i'huys tant sreulle^ 
ment, et là vient nostre maistre qui me. des-^ 
charge ; je ne sçay qui y est. — Voire, dit 
elle, c'est la secrète compaignie. Or bien allez 
vous en et les servez bien. » Tantost passa ung 
aultre serviteur qu'elle interroga pareillement, 
qui luy dist comme son compaignon , mais 
plus avant, car il dit : « Je pense qu'il y a 
une damoiselle qui ne veult pas estre veue ne 
congneue. » Elle pensa tantost ce qui estoit ; 
si cuida bien enrager, tant estoit mal con- 
tente , et disoit en soy mesmes qu'elle fera le 
guet sur celle qui luy fait tort de son amy, et 
qui luy a baillé le bout. Et s'elle la peut ren- 
contrer, ce ne sera pas sans luy^dire sa leçon,, 
et egratigner le visage. Si se mist au chemin 
en intencion d'exécuter ce qu'elle avoit con^ 
clud. Quand elle fut venue au lieu desiGé^^ 
moult luy tardoit de rencontrer celle qu'elle 
hayt plus que personne ; si n'eut pas tant de 
constance que d'attendre qu'elle saillist de la 
chambre où elle avoit fait maintes bonnes 
chères , mais s'advisa de prendre une eschalle 
que ung couvreur avoit laissée lez son ou- 
vrage tantdiz qu'il estoit allé disner; elle 
dressa ceste échelle à l'endroit de la cheminée 
de la cuisine de l'ostel , où elle vouloit estre 
pour saluer la compaignie , car bien savoit que 
aultrement n'y pourroit entrer. Ceste eschelle 
mise à point comme elle la voulut avoir, elle 
monta jusques à l!^ cheminée , à l'entour de 
laquelle elle lya très bien une moyenne corde 

qu'elle trouva d'adventure. Et cela £Eiit, très- 
bien , comme luv semblait , elle se bouta de- 
dans, la dicte cneminée, et se commença à 
descendre et ung peu avaler; mais le pis fiit 
qu'elle demoura en chemin, sans se pouvoir 
ravoir, ne monter, ne ai^der, quelque peine 
qu'elle y mist, et ce à l'occasion de son der- 
nère qui estoit beaucop gros et pesant , et de 
sa corde qui rompit, par quoy ne se povoit 
ressourdre. Si estoit, Dieu scet, en merveil- 
leux desplaisir, et ne savoit aue faire ne que 
dire. Si s'advisa qu'elle attenaroit le couvreur 
et qu'elle se mettroit en sa mercy, et l'appel- 
lera quand il viendra querre son eschelle et sa 
corde. Elle fut bien trompée , car le couvreur 
ne vint à l'œuvre jusques au lendemain bien 
matin , pource qu'il fist trop grand pluye, dont 
elle eut bien sa part , car elle fut toute percée. 
Ûoaiid vint sur le soir, bien tart, nostre bou- 
chîère oyt gens deviser en la cuisine ; si com- 
mença à hucher, dont ilz furent bien esbahiz 
et eftraiez , et ne savoient qui les huchoit ne 
où elle estoit. Toutesfoiz, quelque esbahiz 
qu'ilz fussent, ilz entendirent encores ung peu : 
s'ilz oyrent la voix du par avant, arrière hu- 
cher très aigrement ; si cuidèrent que ce fut 
ung esperit , et le vindrent annuncer à leur 
naaistre , qui estoit en dortouer, et ne fut pas 
si vaillant d'y venir veoir que c'estoit, mais il 
mist tout à demain. Pensez la belle patience 
que ceste bonne femme eut , qui fut toute la 
nuyt en ceste cheminée. Ef de sa bonne ad- 
venture , il ne pleut long temps aussi fort . ne 

si bien. Lendemain^ assez matin, nostre cou- 
vreur revint à l'œuvre pour recouvrer la perte 
que la pluye luy fist le |our devant. Il fut tout 
esbahy de veoir son eschelle ailleurs qu'il ne 
la laissa , et là cheminée lyée de sa corde : si 
ne savoit qui ce avoit fait ne à quoy. Si s'ad- 
visa d'aller querre sa corde , et monta à mont 
son eschelle, et vint jusques à la cheminée, 
et destacha sa corde ; et de bien venir,, bouta 
sa teste dedans la cheminée , où il vit nostre 
bouchière plus simple qu'un chat baigné , dont 
il fut très esbahy. « Et que faictes vous icy, 
dame i dit il ; voulez vous desrober les pou- 
vres religieux de céans .? — Helas ! mon amy, 
dist elle, par ma foy, nenny. Je vous requîer, 
aidez mpy à saillir d'îcy, et je vous donneray 
ce que me vouldrez demander. — Al je m'en 
garderay bien , dist le couvreur, si je ne sçaj 
dont vous y venez. — Je le vous diray, puis 
qu'il vous plaist,.dit elle; mais je vous prie, 
u'il n'en soit nouvelle. )> Lors luy compta tout 
u Ions; les amours d'elle et du moyne , et la 
cause dont elle venoit là. Le couvreur eut pitié 
d'elle, si fist tant, à quelque meschef que ce 
fut , moyennant sa corde , qu'il la tira dehors, 
et la mena en bas. Et elle luy promist (jue , si 
tenoît bonne bouche , elle luy donneroit de la 
char et de bœuf et de mouton pour fournir son 
mesnage pour toute ceste année, ce Qu'elle fist. 
Et l'autre tint si secret son cas que cnascun en 
fut adverty. 

LA XLlc NOUVELLE. 

PAR MONSEIGNEUR DE LA ROCHE. 

ng gentil chevalier de Haynau, 
sage , subtil et trèsgrand voyageur, 
après la mort de sa très bonne femme 
etsaçe^ pour les biens qu'il avoit 
trouvez en mariage ne sceut passer son temps 
ssois soy lyer comme il fut par avant, car il 
espousa une trësbelle et gente dàmoiselle, 
non pas des plus subtiles du monde ; car, à 
la vérité dire, elle estoit ungpeu lourde en la 
taille , et c'estoit en elle qui plus plaisoit à 
son mary, pource qu'il esperoit par ce point 
mîeulx la auyre et tourner à la fasson qu'avoir 
la vouldroit. Il mist sa cure et son estude à la 
fassonner, et de fait elle luy obéissoit et com- 
plaisoit comme il le desiroit, si bien qu'il ne 
sceut mieulx demander. Et entre aultres cho- 
ses, toutçsfoiz c^u'il vouloit faire l'amoureux 
jeu , qui n'esioit pas si souvent qu'elle eust 
bien voulu , il luy faisoit vestir ung très beau 
jaserant , dont elle estoit bien esbahie ; et de 

!>rinsault lui demanda bien à quel propos il la 
àisoit armer. Et il luy respondit qu'on ne se 
doit point trouver à l'assault amoureux sans 
armes. Et fut contente de vestir se jaserant ; 

et n^avoit aultre regret que monseigneur 
n'avoit Tassault plus au cueur, combien 
que ce luy estoit assez grand peine s^aucun 
plaisir ne fust ensù^. Et si vous demandez à 
quel propos son seigneur ainsi la gouvemoit > 
je vous respons que la cause qui à ce faire le 
mouvoit estoit anin que madame ne désire 
pas tant Passault amoureux, pour la peine et 
empeschement de ce jaserant. Maïs combien 
qu'il fust bien sage, il s'abusoit de trop; car 
SI le jaserant à chacun assault luy eust cassé 
et doz et ventre, si n'eust elle pas refusé le 
vestir, tant luy estoit et doulx et plaisant ce 
qui s'ensuyvoit. Geste manière de faire dura 
beaucop , et tant que monseigneur fut mandé 
pour servir son pnnce en la ^erre, et en aul- 
tre assault que le dessusdit. Si print coneié de 
madame et s'en alla où il fut mandé. Elle de- 
moura à l'ostel en la garde et conduicte d'un 
ancien gentil homme et d'aucunes damoiselles 
qui la servoîeht. Or devez vous savoir qu'en 
cest hostel avoit gentil compaignon clerc, qui 
trèsbien chantoit et jouoit de la nafpe , et avoit 
la charge de la despense. Et après disner 
s'esbatoit voluntiers de la harpe ; à quoy ma- 
dame prenoit trèsgrand plaisir, et se ren- 
doit souvent vers luy au son de la harpe. Tant 
y ala et tant s'i trouva que le clerc la pria d'a- 
mours ; et elle, désirant de veslir son jaserant, 
ne l'escondit pas, aînçois luy dist : « Venez vers 
moy à tele heure et en telle chambre , et je vous 
feray response telle que vous serez content, » 
EHe fut beaucop merciée , et à l'heure assi- 

gnée, nostre clerc ne faillit pas de vemr hurteroù 
madame luy dist, qui l'attèndoit de pié^c<^, le 
beau jaserant en son doz. Elle ouvrit la cham- 
bre, et le clerc la vît année; si cuîda que ce 
fijst aultry <|uifust embusché léens pour hij 
faire desplaisir ; dont il fiil si trèsef&ayé que, de 
la grand paour qu'il eut, il chéut à la réverse 
et descompta ne sçaj quants degreez sî très- 
roiddement qu'à pou quilne-se rompit le col. 
Mais toiitesfoiz il n'eut garde, tant bien lu]r 
aida Dieu et sa bonne querelle. Madame, qui 
le vit en ce point et dangier, fut très despl^ù- 
santé et mal contente; si vint en bas et luy 
aida à sourdre, et luy demanda dont luy ve- 
noit ceste paour. Et il luy compta et distque 
vrayement il cuydoit estre deceu . m Vousii^avez 
carde , dît elle , je île suis pas armée pouf vous 
raire mal » ; et en ce disant , montèrent arrière 
les degrez, et entrèrent en la chambre. « Ma- 
dame, dit le clerc, je vous pry, dictes moy, 
sll vous plaist , qui vous meut de vestir ce 
jaserant. » Et elle , domme ung peu faisant la 
honteuse, luy respondit : « Et vous le savez 
bien. — Par ma foy, sauf vôstre grâce , ma- 
dame, dit il, se je le sceusse je né le deman- 
dasse pas. — Monseigneur,' dit elle, quand il 
me veult baiser et parler d'amdurs, il me fmt 
en ce point habiller, et je sçày bien que vous 
venez icy à ceste cause ; et pour ce me suys 
mise en point. — Madame, dit.il, vous avez 
raison ; et aussi vous me faictes souvenir que 
c'est la manière des chevaliers d'en ce point 
faire adouber leurs dames. Mais les clercs ont 

tout auhre mànièrj^ it, ffttfç^i iqui à^mon 94yis 
est trop plus belle. et. plïi«ai«ée.,-rr- Et .qi|ell4 
est elle^ dist la dame^je^Yôus f)rie^~ Jie te 
vousmdnstreray >>, dit IL Lorj^lâi fi^i d^potllf^ 
de son |aserant etdujiurplps dese^ habilie-r 
mens jusques à la belJe cneixiisiçf^ 0jt jl pareil- 
lement se deshabtll^ eti^iisr^tiÀ^p^n^jebean 
lit qui làcstoit^ et se^o^(;berienfcît0iit4ed^il§ 
et se désarmèrent de lc«r$^hp?!ïni$.^l:^t p3fsè--r 
rem temps deuxiou trois. h^ives-bieii^plaisaraT 
ment. Et avant partir ^ le* gentil..<;ki^ i^^stf a i 
madame larcovstttiiie'desfleKqs»* qjû^lk.beiEiui^ 
loa ettrbp plusquêcelte 4eis QHeTalter$>rAi$se^jet 

souvent'se rencontrèrent di^i)i9feti:l9 ff^m 
dessusdicte^ Sj^ns qu'il en fust noAiiy^.^ ; ({^lqj 
quemadaimeiustlpQU ^idbtillej A4b<tfdi? pièce.» 
monseigneur: retourna de la:gi9e|ie>idmitr:ip^r 
dame ne fut .pas irop joyeuse r:^!^ 9Q<i fi^rder 
dans, quelque: semblant .qu^ellei mônstr^^Mv 
pardehors.. Et à l'heure db di$nei'/.et cdrriQl 
^avoit sa venue ,M &t seeVy^: Eii^ .«cetc eomr 
ment^ Ce^disiter se^assa^^ft 4u^nd yiQt,4;(^}re 
grâces^ monsei^eur se mijsi: en «» rei^gjteit 
madame print son quartier. Tantost qi^ gr^K^ 
furent achevées et dictes, monseigneur, pour 
faire du mesnagier et du gentil compaignon, 
dist à madame : « Allez tost en nostre chambre 
et vestezvostre jaserant. » Et elle, recordant du 
bon temps qu'elle avoit eu avec son clerc, 
respondit tout subit : « Ha! monseigneur, la 
coustume des clercs vault mieulx. — La cous- 
tume des clercs! dit-il. Et savez vous leur 
coustume ? » Si se commença à fumer, et coleur 

changer, et sç doubta de ce qui estoit, coin-' 
bien qu'il n'en sceut oncques rien, car il fut 
tout à coup lûh hors de sa doubte. Madame 
ne fut pas si beste qu'elle n'aperceust bien que 
monseigneur n'estoit pas content de ce qu'elle 
avoit dit , si s^advisa ae trouver le ver : « Mon- 
seigneur, je vous ay dit que la coustume des 
clercs vault mieulx , et encores le vous dy je. 
— Et quelle est elle ? dit il. — Hz boivent 
après grâces. — Voire dya , dit il , saint Jehan ! 
vous dictes vray, c'est leur coustume voire- 
ment, qui n'est pas mauvaise; et pource que 
vous la prisez tant, nous la tiendrons doresen-- 
avant. Si firent apporter du vin et beurent , 
et puis madame alla vestir son jaserant , dont 
elle se fiist bien passée , car le gentil clerc luy 
avoit monstre aultre fasson de faire qui trop 
mieulx luy plaisoit. Comme vous avez oy fut 
monseigneur par madame en sa response abusé. 
Et fault dire que le sens subit qui luy vint à 
mémoire à ce coup luy descendit en la vertu du 
clerc , qui depuis luy monstra foison d'aultres 
tours, dont monseigneur en laparfîn se trouva 
noz amis. 

LA XLIIe NOUVELLE. 

RACOMPTÉE PAR MÉRIADECH. 

'an cinquante derrenier passé, le 
clerc d'un village du diocèse de 
Noyon , pour impetrer et gaigner 
les pardons qui turent à Rommç, 
qui sont tels que chascun sçait , se mist à che- 
min , en la compaignie de pluseurs gens de 
bien de Nojron , de Compiengne , et des lieux 
voisins. Mais avant son département disposa 
de ses besoignes bien et sûrement : première- 
ment de sa femme et de son mesnage , et le 
fa t de sa coustrerie recommenda à ung jeune 
gentil clerc pour la desservir jusques à son re- 
tour. En assez bref temps il vint à Romme 
lui et sa compaignie, et firent chacun leur 
devocion et pèlerinage le mains mal qu'ilz 
sceurent ; mais vous devez savoir que nostre 
clerc trouva d'adventure à Romme ung de ses 
:Compaignons d'escole du temps passé, qui 
estoitou service d'un grand cardinal, et en 
grand autorité , qui fut trèsjoieux de l'avoir 
trouvé, pour l'accointance qu'il avoit à luy, et 
Itiy demanda de son estât. Et l'autre luy 
compta tout du long, tout premier comment il 
estoit, hélas! maryé, son nombre ^'aifans, et 

comment il estoit clerc d'une parroiche. « Ha ! 
dit son compaignon^ par mon créateur, il me 
desplaistbien que vous estes maryé. — Pour- 
quoy ? dit l'autre. — Je le vous diray, dit il ; 
une tel çardînial m'a chargé expressément que 
je hiy trouve un serviteur pour eslre son no- 
taire, qui soit de nostre marche; et croiez 
que ce &eroit trèsbien vostrefait, pourestre 
tost et largement ppurveu , se ce ne fust vo- 
stre mariage, qui vous fera repatrier, et espoire 
plus grans bien perdre que vous n'y arez. — 
Par ma foy, dit le clerc, mon mariage n'y 
fait rien , mon compalgnon ; car, à vous dire 
vérité , je mé suis party de nostre pays souhz 
umbre du pardon qui est à présent icy. Mais 
créez que ce n'a pas esté ma principale inten- 
don, car j'ay conclud d'aller jouer deux ou 
trois ans par pays ; et ce pendant ce temps 
si Dieu vouloit prendre ma famme,* jamais |e 
né fù si eureux. Et pourtant je vous reauier 
que vous soyez mon moyen vers ce carainal 
que je le serve ; et , par ma foy, je feray tant 
que vous n'arez jà reprouche pour moy ; et 
s'airisi le faictes vous lâe ferez le plus grand 
service que jamais compai^on nst à autre; 
— Puis que vous avez ceste volume, dist 
son compalgnon, je vous serviray à ceste 
heure, «et vous logcfay pour avoir bon temps^ 
^é à vous ne tient. --s-Et , mon amy, je vous 
mercie », dit l'autre. Pour abreger^nostiie^lerc 
lût logié avecoues ce cardinal , Is^ueUe chose 
ilmandad sa femtne, l'ensemble étson inten^ 
cton^ qixé n'est pas de retoomér pzr detà â 

tost qu'il ^j-distau partir. Elle sç conforta, 
et luy rescnpsl qu'elle fera le mieulx qu'elle 
pourra. Ou service de ce cardinal se maintint 
et conduisit centemeni nostre bon clerc, et fist 
tant à chef de pièce qu'il gaigna son maistre, 
lequel n'avoit pas pou <Je regret qu'il n'estoit 
habile à tenir bénéfices , car largement l'en 
eust pourveu. Pendant le temps que nostre 
dit clerc jestoit ainsi en grâce. que dit est, le 
curé de son village alla de vie à mort, et 
ainsi vaca son bénéfice, qui estoit ou mois du 
pape , dont le coustre , tenant le lieu de son 
compaignon estant à Romme , se pensa^qu'au 
plus tost qu'il pourroit qu'il courroit à Romme 
et feroit tant à l'ayde de son. compaignon 
qu'il auroit ceste cure. Il ne dormit pas, car 
en pou de jours^ après maintes peines et tra- 
vaul^c, tant fist qu'il se trouva à Romme, et. 
n'eut oncques bien tant qu'il eust trouvé son 
compaignon, le clerc servant le cardinal. 
Après grosses recognoissances et d'ung costé 
et d'aultre., le clerc demanda de sa femme, 
et l'autre, espérant de luy faire ung trèsgrand 
plaisir, et afnn que la besoigne dont il le veult 
requerre en vaille mieulx, luy respondit 
qu'elle estoit morte; dont il mentoit, car je 
uen qu'à ceste heure elle saroit bien tanser. 
son mary. « Dictes vous doncques que ma 
femme est morte, dit le clerc, et je prie à 
Dîeii qu'il luy pardonne ses péchez. — Oy 
vrayement, dit Vautre, la pestilence de l'an- 
née passée avecques àultres plusçurs l'em- 
porta, » Or famp'ci^t il ceste bourde^ qui depuis 

luy fut cher vendue, pource qu'il savoit que 
le clefc ne s'esioit party de son pais qu'à l'oc- 
casion de sa femme, (jui estoit trop peu pai- 
sible , et que plus plaisant nouvelle d'elle ne 
luy pourroit on apporter que de sa mort. Et à 
la vérité ainsi en estoit il , mais le rapport fiit 
faulx. i< Et qui vous amaine en ce pais ? dist il , 
après pluseurs et diverses devises. — Je le 
vous diray, mon compaignon et mon amy. Il 
est vrai cjue le curé de nostre ville est tres- 
passé ; si vien vers vous pour que par vostre 
Don moienje puisse parvenir à son bénéfice. Si 
vous prie tant que puis que me veillez aider 
à ce besoinç. Je sçay bien qu'il est en vous 
de le me faire avoir, à l'aide de monseigneur 
vostre maistre. » Le clerc , pensant sa femme 
estre morte et la cure de sa ville vacquer, 
conclud en soy raesmes que il happera ce 
bénéfice, et auftres encores, s'il y peut parve- 
nir. Mais toutesfoiz il ne le dit pas à son com- 
paignon, ainçois luj dist qu'il ne tiendroit 
pas à luy qu'il ne soit curé de leur ville , dont 
il fut beaucop mercyé. Tout aultrement alla , 
car au lendemain nostre saint père , à la re- 
queste du cardinal maistre de nostre clerc, 
luy donna ceste cure. Si s'en vint ce clerc à 
son compaignon, quand îl sceut ces nouvel- 
les, et luy dist : « Hal mon amy, par ma foy, 
vostre fait est rompu, dont me desplaist bien. 
— Et comment ? dit l'âultre. — La cure de 
nostre ville est donnée, dit îl , mais je ne sçay 
à qui. Monseigneur mon maistre vous a cuidé 
aider, mais il n'a pas esté en sa puissance de 

hlve vostre fait. » Qm fut bien mal côntem, 
ce fut celuy qui estoit venu de si loing perdre 
sa peine et despendre son argentv dont ce ne 
fut pas dommaige. Si print congié bkn piteux 
de son compaignon , et s'en retourna «n son 
pais, sans soy vanter de la bourde qu'il a 
semée. Or retournons à nostre clerc, qui estoit 
plus gay que une mitaine de la mort de sa 
femme, et de la cure de leur ville que nostre 
saint père, à la requeste de son maistre, luy 
a voit donnée pour recompense. Et disons 
comment il devint prestre à Romme, et y 
chanta sa bien dévote première 'inetJJe , et 
print congié de son maistre pour ung espace 
de temps, à venir par deçà à leur-ville pren- 
dre possession de sa cure. A l'entrée qu'il fiât 
de leur ville, de son boneur la première per- 
sonne qu'il rencontra ce fut sa femme , dont 
il fut bien esbahy, je vous en asseure, et en- 
cores beaucop plus courroucé. «Et qu'est ce 
cy, dist il , m'amye ? et on m'avoit dit que 
vous estiez trespassée. — Je m'en suis 'bien 
gardée, dit elle. Vous le dictes, ce croy je, 
pource que l'eussez bien voulu ; et vous l avez 
oien monstre, qui m'avez laissée l'iespace de 
cinq ans à tout ung ^aht tas de petiz en- 
fans. — M'amye, dit il, je suis bien joyeux 
de vous veoir en bon point, et en loe Dieu de 
tout mon cueur ; mauait soit qui m'en apporta 
aultres nouvelles ! — Ainsi soit il , dit elle. — 
Or je vous diray, m'amye : je ne puis arrester 

Eour maintenant; force est que je m'en aille 
astivement devers monsei^eur de Noyon» 

pour une.besç^gne.qui luj touche; mais au 
plus bref que je pourray je vous verray. » Il se 
partit de sa femme et ptend son chemm devers 
Noyon , mais Dieu scet s!il pensa en chenun 
à son pouvre fait.: « Hélas ! dit il, or suis je 
homme deffait.et desfionoré : prestre , clerc / 
et rnary^! it croy que je suis le premier mal- 
eureux deçest estât, ^> Il vint devers monsei- 
gneur de Noyo^, qui fut bien esbahy d^oyr son 
cas, et né le sceut conseiller ; si le renvoya à 
Romme. Quand il y fut venu, il compta à son 
maistre , du long et du lé , la vérité de sQii ad- 
ventur6<)'^ui en fut trèsamèrement desplai- 
sant. Au lendemain il compta à nostre saint 
père^ en lai .présence du coUiège des cardi- 
naux et de tout le conseil /Tadventure de son 
homme qu'il avoit fait curé. Si fut ordonné 
qu'il demourra prestre et maryé et curé aussi. 
Et demoufra avec sa femme en la façon que 
ung homme maryé honorablement et sans 
reprouche, et seront ses enfans légitimez et 
non b^stards, jà soit que le père soit prestre. 
Mais au sujpluS) s'il est trouvé qu'il aille aul- 
tré part que à sa femme, il perdra son béné- 
fice. Ainsrqu'avez oy fut ce galant pqny par 
£aulx donner à entenare de son çompaignon ; 
et fut contraint de venir demourer sur son 
bénéfice, et qi^i.plus et pis est, avecques sa 
femme, dont il se fust bien passé si t'eglise 
ne l'eust ordonné. 

LA XLIIIe NOUVELLE. 

4 

PAR MONSEIGNEUR DE PIENNESf. ' ' 

'a guères que ung bon homme > la- 
boureur et marchant et tenant sa 
'résidence en ung bon village de la 
chastellenie de Lille, trouva façon 
et manière, au pourchaz de luy etde ses bons 
amis, d'avoir à femme une trèsbeilè jeune 
fille qui n'estoit pas des plus riches ; et aussi 
n'estoit son mary, mais tfèsconvoiteux estoit 
et homme de grand diligence, et oui fort tiroit 
d'acquerrè et gaigner. Et elle a'aultre part 
mettoit peine d'entretenir le mesnage selon le 
desîriér de son mary^ qui à ceste cause Tavoit 
beaucop en grâce , lequel à mains de regret 
alloit souvent es affaires dit sa marchandise, 
sans avoir doubte ne suspicion qu'elle feist 
aultre. chose que bien. Mais lé pouvre homme 
5ur cçste fiance tant y alla et tant la laissa 
seule , que ung gentil compaignon s'approu- 
cha, et pour abréger fiét tant à pou de jours 
Qu'il, fut son lieutenant, .dont guères ne 5ç 
aoubtoit celuy qm, çuidpît avoir du qibnde là 
meilleur, femme, et qui plus pei)sast j i'acjrj- 
croîssémént de son honneur et de sa c}ie- 
yance. Ainsi n'estait pa$, car elle abandonna 
tost l'amour qu'elle luy dêvoit, et ne luy 

challut du prouffit ne du dommage; ce seu- 
lement luy suffisoit qu'elle se trouvast avec- 
ques son amy, dont il en advint ung jour ce 
qui s'ensuyt. Nostre bon marchant dessusdît 
estant dehors, comme il avoit de coustume, 
sa femme le fist tantost savoir à son amy, qui 
n'eust pas failly voluntiers à son mandement , 
mais vint tout incontinent. Et affin qu'il ne 
perdist temps, au plustost au'oncques peut ne 
sceust s'approucha de sa aame , et luy mist 
en terme pluseurs et divers propos amoureux ; 
et pour conclusion, le désiré plaisir ne luy 
fut pas escondit néant plus que autresfoiz, 
dont le nombre n'estoit pas petit. De mal ve- 
nir, tout à ce beau cop aue ces amours se fai- 
soient, véez bon mary a'arriver, qui trouve la 
compagnie en besoigne , dont il rut bien es- 
bahy, car il n'eust pas pensé que sa femme 
fust telle. « Qu'est ce cy? dist il; par la mort 
bieu, ribauld , je vous tueray tout roidde. » Et 
l'aultre , qui se treuve surprins et en meffaît 
présent achopé, ne savoit sa contenance; 
mais car il le savoit diseteux et fort souffre- 
teux, il luy dist tout subit : « Ha ! Jehan, mon 
amy, je vous cry mercy, pardonnez moy si je 
vous ay rien meffait , et par ma foy je vous 
donray six rasures de blé. — Par dieu, dit il, 
je n'en feray rien; vous passerez par mes 
mains et auray la vie de vostre corps, si je 
n'en ay douze rasures. Et la bonne femme, 
qui oyoit ce débat , pour y mettre le bien 
comme elle estoit tenue , s'advança de parler 
et dist à son mary : « Et Jehan, beau sire, lais- 

862 luy achever ce qu'il a commencé, je vous 
requier, et vous aurez huit rasufes. N'ara pas 2 
dit elle, en se virant vers son amy. — . J*en 
suis content , dit il , mais , par ma foy, c'est 
trop, ad ce que le blé est cher. — Est ce trop ? 
dist le vaillant homme ; et par la mort bieu , 
je me repens bien cjue je n'ay dit plus hault, 
car vous avez forfait une. emende , s'il venoit 
à la cognoissance de la justice, qui vous seroit 
beaucop plus.tauxée ; pourtant faictes vostre 
compte que j'en aray douze rasures^ ou vous 
passerez par là. — Et vrayement , dit sa femme, 
Jehan, vous avez tort de me desdire; il me 
semble que vous devez estre content "à ces 
huit rasures, et pensez y que c'est ung grand 
tas de blé. — Ne m'en parlez plus,.dit il , j.'en 
auray douze rasures , ou je le tueray et vous 
aussi. — A dya , dit le compaignon , vous ev 
tes ung fort marchant ; et au mains puis qu^l 
fault que vous aiez tout à vostre dit , j^auray 
terme de paier. — Cela veil je bien , mais j'aray 
mes douze rasieres. » La noise s'appaisa ; et fut 
prins jour de paier à deux ^termes, les. six ra- 
sures au lendemain , et les aultres à la saint 
Remy prouchainement venant, et ce par l'or- 
donnance de sa femme comme moien, qui dist à 
son mary : « Or ça, vous estes content, n'est ce 
. pas, de recevoir vostre blé comme j'aydit.-^ 
Oy , vrayement , dit il. — Or vous en allez , dit 
elle, tant qu'il ayt achevé ce qu'il avcit encom- 
mencé quand vous sourvenistes ; aultrement son 
marché seroit nul , que vous l'entendez , car je 
l'ay mis en devis, s'il vous en soubvient. — Saint 

Jehan , il est ainsi , dit Te botv compaîgnoti ; je 
n'jray pas à IVmcontre de mon moi ^ dist le 
boa marchand, là Dieu neverile que en ïhsï^ 
ché que je face on tne trouve trompeur ne 
mensongier. Vous achèverez ce qu'avez entrer 
prins, et j'aray mes douze rasieres de blé aux 
termes dessusdictz. Veez là nostre mardrié, 
n'est pas? — Oy, vrajrement, dit sa femme; 
— Et adieu donC) dist ii; mais toutesfoiz qu'il 
n'y avt pas faulte que je n^sr^e demain, six ra-^ 
sieres de blé. — Ne vous dpubtez^dit l'aultns, i^ 
vous tiendray promesse. » Ainsi se partit ce vaiU 
lant homme de sa maison ,: joyeux en son cou^ 
rage, pour ces douze rasieres de' blé qu'il doit 
avoir. Et sa femme et son aok^ recommencé^ 
rent de plus belle. Du payer soit à l'adventurei 
combien toutesfoiz qu'il me fut dit depuis que 
le* blé fut payé et xiélivré au jour et tenae 
dessus dictz. 

PAR MONSEIGNEUR DE LA ROCHE. 

omme il est aujourduy largement de 
prestres et curez qui sont si gentilz 
compaignons que nulles des folies 
que font et commettent les gens laiz 
ne leur sont impossibles ne difBciles^ avoitn'a 
guères en ung bon village dé Picardie ung 

maistfe euré qui faisoît rage d'amer par 
amours. Et entre les autres femmes et belles 
filksdesa parrokhe, il choisit et enoeilla une 
trèsbefle jeune et genté fille à marier , et ne 
fut pas si- peu Rardy qu'il ne luy comptasttôut 
du long son cas. Dt fait, son bel et asseùré 
langage, cent mille promesses et auttretanfde 
bourdes, la menèrent ad ce qu'elle estoit assez 
comme contente d'obéjrr à ce curé, qui n'^ust 
pas esté ung petit' dommage, tant estoit 
telle, gente, et de plaisans manières ; et n'a- 
voit en elle c^ue une faulie> c*estoit- qu'elle 
n'estoit pas des plus subtilles dû monde. Tou* 
tesfoiz je ne sçay dont luy vint cest advîs nfe 
manière de respondre ; elle dist ung jour à soh 
curé, qui chauldementpoursuyvoitsa besogne, 
qu'elle n'estoit pas conseillée dé faire <:e qu'il 
requéroit tant qu'elle fust à marier ; car si par 
adventure, comme il advient chacun jour, elle 
faisoit ung enfant, elle seroit à tousjours mes 
femme deshonorée et reprouchée de son père, 
de sa mère , de ses firères, et de tout son li- 
gnage ; laquelle chose elle ne pourroit souffrir, 
et n'a pas cueur pour soustenir et porter le 
desplaisir et ennuy qu'endurer luy conviendroit 
à ceste occasion : « Et pourtant hors de ce pro- 
pos, si je suis quelque jour mariée, parlez à moy, 
je feray ce que je pourray pour vous , et non 
aultrement; affin. que vous ne vous y atten- 
dez point je le vous dy, et m'en créez une 
fois pour toutes. » Monseigneur le curé ne fut 
pas trop joyeux de ceste response absolue ; 
et ne scet penser de quel courage, ne à quel 

proDM elle part ; toutesfoiz luy , qui estoît prias 
ou Las d'amours et féru lûen à bon escient, ne 
veuit pas pourtant sa queste abandonner; si 
dit à sa dame : « Or ça^ m'amye, estez vous en 
ce fermée et conclue que de riens faire pour 
moy si vous n'estes mariée ? — Certes oy» 
dit elle. — Et si vous estiez mariée , dit il , et 
j'en estole le moien et la cause , en ariez vous 
après cognoissance, en moy tenant loyaulment 
et sans fauiseté ce que m'avez promis ? — 
Par ma foy, dit elle , oy , et de rechef le vous 

Eromectz. — Or bien grant mercy, dit il, 
ûctes bonne chère, car je vous promectz 
seurefnent qu'il ne demourra pas à mon pour^ 
chaz ne à ma chevance que vous ne le soyez , 
et de bref, car je suis seur que vous ne le 
desirez pas tant que je faiz ; et affin que vous 
voiez à l'œil que je suis celuy qui veil em- 
pldîer et corps et biens en voslre service, 
vous verrez comment je me conduiray en ceste 
besoigne. — Or bien , dit elle , monseigneur le 
curé , Ton verra comment vous ferez. » Sur ce 
se fist la despartie; et bon curé, qui avoit le 
feu d'amours, ne fut depuis guères aise tant 
qu'il eut trouvé le père ae sa dame, et se mist 
en langage avecques luy de pluseurs et di- 
verses malères ; et en la fin il vint et cheut à 
parler de sa fille, et luy va dire bon curé: 
« Mon voisin , je me donne çrand merveille , 
si font aussi pluseurs voz voisms et amys, que 
vous ne mariez vostre fille , et à quel propos 
vous la tenez tant d'emprès vous , et si savez 
toutesfoiz qi|e la garde est périlleuse. Non pas^ 

Dieu me veille garder que je dye ou voùl- 
sisse dire qu'elle ne soit toute bonne ; mais 
vous en voiez tous les jours mesadvenir puis 
qu'on les tient oultre le terme deu. Pardon- 
nez-moy toutesfoiz que si fiablement vous 
ouvre et descouvre mon courage ; car l'amour 
Que je vous porte, la foy aussy que je vous 
aoy, en tant que je suis vostre pasteur indi- 
gne , nie semonnent et obligent de ce faire. 
— Par dieu I monseigneur le curé, dist le 
bon homme , vous ne me dictes chose que je 
ne cognoisse estre vraye ; et tant que je puis 
vous mercye ; et ne pensez pas ce que je la 
tiens si longuement avecques moy c'est mal- 
gré moy ; car quand son bien viendra, par 
ma foy, je me traveilleray pour elle comme je 
doy. Vous ne voulez pas que je luy pourchasse 
ung marv, mais s'il en vient ung qui soit 
homme de bien, je feray comme ung bon père 
doit faire. — Vous dictes trèsbien, dit le 
curé, et par ma foy, vous ne povez mieulx 
faire que de vous en despescner, car c'est 
grand chose de veoir ses enfans allyez en sa 
plaine vie. Et que diriez vous d'un tel , le filz 
d'un tel vostre voisin ? par ma foy, il me 
semble bon homme, bon mesnagier, et ung 
grand laboureur. — Saint Jehan, dit le bon 
homme, je n'en dy que tout bien; quanta 
moy je le cognois pour ung bon jeune homme 
et bon laboureur. Son père et sa mère et tous 
ses parens sont gens de bien ; et quand ilz 
feroient cest honneur à ma fille que de la re- 
querre à mariage pour luy, je leur en respon- 

Cent Now. — I. i8 

droye tellement <iu'ilz devroient estre contens 

I)ar raison. *- Ainsi m'àist Dieu, dist le curé, 
'on ne dist jamais mieulx, et pleust à Dieu 
que la chose en fiist ores bien faicte ainsi 
comme je le désire ; et pource (}ue je sçay à la 
vérité que ceste allyance seroit le bien des 
parties, je m'y veil emploier ; et sur ce adieu 
vous dy. » Si ce maistre curé avoit bien fait son 
personnage au père de sa dame, il ne le fist 
pas mains mal au père du jeune homme qu'il 
avoit mis en bouche à son beau père qui sera 
s'il peut ; et luy va faire ung grand prémisse , 
que son filz estoit en eage de marier, et qu'il 
le deust pieca estre; et cent mille raisons luy 
amène par lesquelles il dit et veult conclure 
que le monde est perdu si son filz n'est tan- 
tost maryé. « Monseigneur le curé, dit ce se- 
gond bon homme , je scay que vous dictes au 
plus près de vérité ; et en conscience, si je 
fusse aussi bien à l'avantage que j'ay esté puis 
ne sçay quants ans, il ne fust pas encoresà 
marier; car c'est une des choses en ce monde 
que plus je désire; mais faulte d'argent l'en 
a retardé, et c'est force qu'il aitencores pa- 
cience jusques ad ce que nostre seigneur nous 
envoyé plus de bien que encores n'avons. — 
A dya , ait le curé , je vous entens bien , il ne 
vous fault que de l'argent. — Par ma foy non , 
dit il; si j'en eusse comme aultresfoiz ay eu, 
je luy querroye tantost une femme. — J'aj 
regardé en moy, dit le curé , pource que je 
vouldroye le bien et avancement de vostre 
filz, que la fille d'un tel, c'est assavoir sa dame, 

seroit trop bien sa charge ; elle est belle et 
bonne y et a son père bien de quoy^ et tant en 
sçay je il luy veult trèsbien aider, et qui n'est 
pas pou de^chose, c'est ung sa^e homs, de bon 
conseil, et* bon amy, et à qui vous et vostre 
6\z ariez ung grand recours et trèsbon secours. 
Quen dictes vous? — Certainement, dit le 
bon homme, pleust à Dieu que mon filz fust 
si eureux que d'avoir allyance en si bon ho- 
stel ; et certes si je pensoye en aucune fesson 
qu'il y peust parvenir, et je fusse foumy d'ar- 
gent aussi bien que je ne suis mye, je y em- 
ploiroye tous mes amis , car je sçay tout de 
vray qu'il ne saroit en ceste marche mieufac 
trouver. — Je n'ay pas donc, dit le curé , mal 
choisy. Et que dînez vous se je parloie de 
ceste besoigne au père, et je la conduisoie 
tellement qu'elle sortist à effect désiré , et je 
vous faisoie encores avecques ce le plaisir 
que de vous prester jusques a vingt frans jus- 
ques à ung terme que nous deviserons r — 
Par ma foy, dit le bon homme, monseigneur 
le curé, vous m'of&ez plus de biens que je ne 
vaulx ne qu'en moy n'est du deservir. Mais 
s'ainsi le taisiez, vous m'obligeriez à tous- 
jours mes à vostre service. — Et vrayement, 
dit le curé , je ne vous ay dit chose que je ne 
face; et faictes boime chère, car j'espère 
ceste besongne mener à fin. » Pour abréger, 
maistre curé, espérant de joyr de sa dame 
quand elle seroit mariée , conduisit les besoi- 
^nes en tel estât, et par le moien des vingt 
francs qu'il presta , ce mariage fut fait et passé 

et vint le jour des nopces. Or est il de coustu- 
me Que l'espousé et l'espousée se confessent 
à tel jour. Si vint l'espousé premier, et se 
confessa à ce curé ; et quand il eut fait , il se 
tire ung petit arrière de luy, disant ses oroi- 
sons et patemostres. Et véez cy Tespousée qui 
se raect à genoux devant le curé et se confesse. 
Quand elle eut tout dit , il parla voire si hault 

Sue l'espousé, qui n'estoit pas loing , l'enten- 
it tout du long, et dist : « M'amye , je vous 
prie qu'il vous souvienne maintenant, car il 
est heure, de la promesse que me feistes n'a 
gnères ; vous me promistes que quand vous 
seriez mariée que je vous chevaulcneroye ; or 
l'estes vous, Dieu mercy, par mon moien et 
pourchaz, et moyennant mon argent que j'ay 
preste. — Monseigneur le curé, dit elle, je 
vous tiendray ce que je vous ay promis, se 
Dieu plaist, n'en faictes nulle aoubte. — Je 
vous en mercie », dit il ; puis luy bailla l'abso- 
lucion, après ceste dévote confession, et la 
laissa courre. Mais l'espousé, qui avoit 07 
ces paroUes, n'estoit pasoien à son aise. Tou- 
tesfoiz il n'estoit pas heure de faire le cour- 
roucié. Après que toutes les solennitez de 
l'église furent passées, et que tout fut retourné 
à listel, et que l'heure de coucher approu?- 
choit, l'espousé vint à ung sien compaignon 
qu'il amoit trèsbien, et luy pria qu'il luy feist 
garnison d'une grosse poignée de verges, et 
qu'il la mist secrètement soubz le chevet de 
son lit ,♦ et l'autre le fist. Quand il fut heure , 
l'espousée fut couchée, comme il est de cou- 

$tume , et tint le coing du lit, sans mot dire. 
L'espousé vint assez tost après , et se mect à 
l'autre bort du lit sans l'approucher, ne mot 
dire ; et à lendemain se lève sans aultre chose 
faire, et caiche ses verges dessoubz son lit. 
Quand il fut hors de la chambre , véezcy bon- 
nes matrones qui viennent , et trouvent Tes- 
pousée ou lit, et ne fut pas sans demander 
comment c'est portée la nuyt, et qu'il luy sem- 
ble de son mary. « Ma foy, dit elle , véezlà sa 
place, là loing, monstrant le bort du lit, et 
véezcy la mienne ; il n'approucha ennuyt de 
plus près et aussi n'ay je de luy. « Elles furent 
bien esbahies et plus y pensèrent les unes que 
les aultres ; toutesfoiz elles s'accordèrent ad ce 
qu'il l'a laissie par devocion , et n'en fut plus 
parlé pour cestefoiz. La deuxiesme nuyt vmt , 
et se coucha Tespousée en sa place du jour 
devant, et le macy arrière en la sienne, foumy 
de ses verges; et ne luy fist aultre chose, 
dont elle n'estoit pas contente , et ne faillit pas 
de le dire au lendemain à ses matrones, qui ne 
scevent que penser. Les aucunes disoient : « Es- 
poir qu'il n'est pas homme , il le fault esprou- 
ver, car jusques à la nue nuyt il a continué 
ceste manière. Si fault dire qu'il y ait à dire 
en son fait ; pourtant si la nuyt qui vient il ne 
vous fait aultre chose , dirent elles à l'espou- 
sée , tirez vers luy, si l'accolez et le baisez , 
et luy demandez si on ne fait aultre chose en 
mariage. Et s'il vous demande quelle chose 
vous voulez qu'il vous face, dictes luy que 
vous voulez qu'il vous chevauche, et vous 

orrez qu'3 vous dira. — Je le feray »^ dit elle. 
Elle ne faillit pas ; car quand elle fut coucb^ 
en sa place de tousjours, le maiy reprint son 

Juartier et ne s'avançoit aultrement qu'il avoit 
lit les nuiz passées. Si se vira tost vers luy et 
le print à bon braz de corps et luy commence à 
dire: « Et venez çà, mon mary, est ce la bonne 
chère que vous me ferez î Véezcy jà la cîn- 
quiesme nuyt que je suis avecques vous, et si 
ne m'avez aai^é approucher ; et par ma foy , 
si je ne cuidasse au'on feist auhre chose en 
mariage , je ne m'y fusse jà boutée. — Et 
quelle chose, dist lors, vous a l'on dit que l'on 
face en mariage? — On m'a dit, dit elle, 
qu'on y chevauche l'un l'autre; si vous prie 

Îue vous me chevauchez. — Chevaucher, dit 
, cela ne vouldroye je pas faire encores, ne 
suis je pas si mal gracieux. — Hélas, je vous 
prie que vous si facez, car on le fait en ma- 
riage. — Le voulez vous ? dit il. — Je vous en 
requier, dit elle ; et en ce disant le baisa très- 
doulcement. — Par ma foy, dit il, je le faizà 
crand reçret , mais puis que vous le voulez le 
teray, mais je sçay bien que vous ne vous en 
loerez jà. » Lors prend, sans plus mot dire, 
ses verges de garnison , et descouvre mada- 
moiseile et l'en bâtit trèsbien et dos et ventre, 
jambes et cuissez, tant que le sang en sailloit 
de tous costez. Elle crie, die piore, elle se 
demaine, c'est grand pitié que de la veoir; 
elle maudit qui oncques luy nst requerre d'es- 
tre chevauchée : « Je le vous disoye bien », dit 
lors son maiy. Après la prend entre ses braz, 

tx la roucîna trèsbicn , qui luy fist oublier la 
douleur dès verges. « Et comment appelle on , 
dit elle, ce que vous m'avez maintenant fait ? 
— On l'appelle , dit il , souffle en cul. — Souf- 
fle en cul ! dît elle, le nom n'est pas si beau 
que de chevauchier ; mais la manière de le 
faire vauh trop mieulx d'assez , et puisque je le 
scaj, je sceray bien doresenavant duquel je 
vous doy requerre. » Or devez vous savoir que 
monseigneur le curé tendoit tousjours l'oreiUe 
quand sa nouvelle mariée viendroitàl'egiise, 
pour luy ramantevoir ses besoignes, et luy sou- 
venir de sa promesse. Le jour qu'elle y vmt, se 
pourmenoit et se tenoit près du benoistier ; et 
quand elle fut près , il luy bailla de l'eaue be* 
neite, et luy dist assez bas : — « M'amye, vous 
m'avez promis que je vous chevaucheroie quand 
vous seriez manée ; vous Pestes , Dieu mercy, 
si seroit heure de penser quand ce pourroit es- 
tre. — Chevaucher? dit elle, j'aymeroie par dieu 
mieulx que vous fussez noyé , voire pendu ; 
ne me parlez point de chevaucher. Mais je suis 
contente que vous me soufflez ou cul , si vous 
voulez. — Et je feray, dit le curé, voz fièvres 
quartaines, paillarde que vous estes, qui tant 
estes et orde et sale et malhonneste : ay je 
tant fait pour vous que d'estre guerdonné 
pour vous souffler ou cul ? >> Ainsi mal content 
se partit monseigneur le curé de la nouvelle 
mariée , qui se va mettre en son siège pour 
oyr la dévote messe que le bon curé vouldra 
dire. En la fasson qu'avez oy dessus perdit 
monseigneur le curé son adventure de joir de 

sa dame, dont il fut cause et non aultre, pburce 
qu'il paria trop hault à elle le jour qu'il la con- 
fessa ; car son mary qui T oyt Tempescha en 
la fasson que dessus, par faire acroire à sa 
femme que la fasson ae roucyner s'appelle 
souffle en cul. 

PAR MONSEIGNEUR DE LA ROCHE. 

ombien que nulle des histoires 
précédentes n'aye touché ou ra- 
compté aucun cas advenu es mar- 
ches d'Ytalie , mais seullement face 
mencion des advenues en France, Alemaigne , 
Angleterre, Flandres et Brabant, si s'esten- 
dra elle toutesfoiz , à cause de la fresche ad- 
venue , à ung cas à Romme naguères advenu 
et connus , qui fut tel : A Romrae avoit ung 
Escossois de Teage d'environ vingt à xxu ans, 
lequel par l'espace de xuu ans se maintint et 
conduisit en Testât et habillement de femme , 
sans ce cjue dedans le dit terme il fust venu à 
la cognoissance publicque qu'il fust homme ; 
et se faisoit appeler donne Margarite , et n'y 
avoit guères bon hostel en la ville de Romme 
à rate de temps où il n'eust son tour et co- 
gnoissance , et spécialement estoit il bien yenu 
des femmes, comme entre les chambrièses, 
meschines de bas estât , et aussi des aucunes 

des plus grandes de Romme. Et aifm de vous 
descouyrir l'industrie de ce bon Escossois, il 
trouva fasson d'apprendre à blanchir les draps 
Unges , et s'appelloit la lavendière ; et soubz 
ceste umbre , nantoit , comme dessus est dit , 
par toutes bonnes maisons de Romme , car il 
n'y avoit femme qui sceust l'art de blanchir 
draps comme il faisoit. Mais vous devez savoir 
qu'encores savoit il bien plus ; car puis qu'il 
se trouvoit en quelque part à descouvert avec- 
ques quelque belle fille , il luy monstroit qu'il 
estoit homme. Il demouroit bien souvent au 
couscher, à cause de faire la buée , ung jour, 
deux jours, es maisons dessus dictes ; et le 
faisoit on coucher avecques la chambrière et 
aucunes foiz avecques la fille ; et bien sou- 
vent et le plus, la maisiresse, si son mary n'y 
estoit, vouloit bien avoir sa compaignie. Et 
Dieu scet s'il avoit bien le temps, et moyen- 
nant le labour de son corps, il estoit bien venu 
par tout ; et n'y avoit bien souvent meschine 
ne chambrière <jui ne se combatist pour luj 
bailler la moitié de son lit. Les bourgois 
roesmes de Romme , à la relacion de leurs 
femmes , le voient trèsvoluntiers en leurs mai- 
sons; et s'ilz alloient quelque part dehors, 
trèsbien leur plaisoit que donne Margarite 
aidast à garder le mesnage avecques leurs 
femmes ; et qui plus est la faisoient coucher 
avecques elles, tant la sentoient bonne et 
honeste , comme dessus est dit. Par l'espace 
de xiiu ans continua donne Margarite sa ma- 
nière de faire. Mais fortune bailla la cognois- 

sance de l'abus de son estât dessus dit par la 
bouche d'une jeune fille , qui dist à son père 
au'elle avoit couché avec elle et luy dist qu'elle 
lavoit assaillie, et luy dist véritablement 
qu'elle estoit homme. Ce père feist preuve à 
la relacion de sa fille de donne Margarite ; 
elle fut regardée par ceulx de la justice , qui 
trouvèrent qu'elle avoit tous telz membres et 
oustilz que les hommes portent , et que vraye- 
ment elfe estoit homme , et non pas femme. Si 
ordonnèrent qu'on le mectroit sur ung chariot 
et qu'on le mainroit par la ville de Homme , 
de quarrefour en quarrefour, et là monstreroit 
on , voyant chacun , ses genitoires. Ainsi en 
Ait fait, et Dieu scet que la pouvre donne 
Margarite estoit honteuse et soupprinse. Mais 
vous devez savoir que comme le cnariot venist 
en ung quarrefour, et qu'on faisoit ostension 
des denrées de donne Margarite, ung Rom- 
main qui le vit dist tout hault : « Regardez quel 
galiofle : il a couché plus de vingt nuiz avec- 
ques ma femme. » Et le dirent aussi pluseurs 
aultres comme luy ; pluseurs ne le dirent point 
qui bien le savoîent , mais pour leur honneur 
iiz s'en teurent. En la fasson que vous oyez fut 
puny nostre pouvre Escossois qui la femme 
contrefist ; et après ceste punicion il fut banny 
de Romme, dont les femmes furent bien des- 
plaisantes : car oncaues si bonne lavendière 
ne fut, et avoyent oien grand regret que si 
meschantement l'avoient perdu. 



i 

LA XLVIc NOUVELLE. 

PAR MONSEIGNEUR DE THIEUGES. 

e n'est pas chose estrange que les 
moynes hantent voluntiers les non- 
nains. A ce propos il advint na- 
^ Çuères que ung maistre jacobin tant 
hanta , visita et fréquenta en une bonne mai- 
son de dames de religion de ce royaume, 
3u'il parvint à son intendon , laauelle estoit 
e coucher avec une des dames de léens. Et 
Dieu scet puis qu'il eut ce bien s'il estoit di- 
ligent et soigneux de se trouver vers celle 
qu'il amoit plus que tout le demourant du 
monde ; et tant y continua sa hantise que l'ab- 
besse de léens et pluseurs des religieuses se 

tarceurent de ce qui estoit, dont elles furent 
ien mal contentes. Mais toutesfoiz, pour évi- 
ter esclandre, elles n'en dirent mot, voire au 
religieux, mais trop bien chantèrent la leczon 
à la religieuse nonnain, laquelle se sceut bien 
excuser; mais l'abbesse qui veoitcler et estoit 
bien percevante, cogneut tantost à ses re- 
sponses et excusances, aux manières qu'elle 
tenoit et aux apparences qu'elle avoit veues, 
qu'elle estoit coulpable du tait; si voulut pour- 
voir de remède, car elle fist tenir bien de 
courte à cause de ceste religieuse, toutes les 

aultres , fermer les huys des cloistres et des 
aultres lieux de léens , et tellement fist que le 
pouvre jacobin ne povoit plus venir veoir sa 
dame. Si luy en desplaisoit , et à elle aussi, il 
ne le fault pas demander. Et vous dy bien 
qu'ilz pensoient et jour et nuyt par quelle fa- 
çon et moien ilz se pourroient rencontrer; 
mais ilz n'y savoient engin trouver, tant fai- 
soit faire le guet sus eulx madame l'abbesse. 
Or advint toutesfoiz ung jour que une des 
niepces de madame l'abbesse se marioit, et 
faisoit sa feste en l'abbaye ; et y avoit grosse 
assemblée des gens du pais ; et estoit madame 
l'abbesse fort empeschée de festoyer les gens 
de bien qui estoyent venuz à la feste faire 
honneur à sa niepce. Si s'advisa bon jacobin 
qu'il viendroit veoir sa dame , et que à Pad- 
venture pourroit il estre si eureux que de la 
trouver en belle. Il y vint , comme il proposa, 
et de fait trouva ce qu'il queroit , et à cause 
de la grosse assemblée, et de Tempeschement 
que l'abbesse et ses guettes avoient, il eut bien 
loisir de dire à sa dame ses doléances et re- 
gretter le bon temps passé ; et elle qui beau- 
cop le amoit le vit trèsvoluntiers, et si en elle 
eust esté elle luy eust fait aultre chère. Entre 
aultres parolles il luy dit : « Hélas ! m'amye , 
vous savez qu'il a jà long temps que point ne 
sommes devisez ainsi que nous soûlions; je 
vous requier, s'il est possible , tantdiz que 
l'ostel de céens est fort donné à aultre choses 
que à nous guetter, que vous me diez où je 
pourray parler h vous à part. — Ainsi m'aist 



I 

Dieu, dit-elle, mon amy, je ne le désire pas 
mains que vous. Mais je ne sçay penser ne 
lieu ne place ou ce se puisse taire ; car tout 
le monde est par céens , et ne seroit pas en 
moy d'entrer en ma chambre, tant y a d'es^ 
trangiers logez qui sont venuz à ceste feste; 
mais je vous diray que vous ferez. Vous sa- 
vés bien le erand jardin de céens, faictes pas P 
— Saint Jenan! oy, dit-il. — Au coing de ce 
jardin, dit-elle, a ung trèsbeau préau bien en- 
cloz de belles hayes fortes et espesses, et au 
milieu ung grant poirier, qui rendent le lieu 
umbragé et couvert. Vous en yrez là et m'at- 
tendrez ; et tantost que je pourray eschapper 
je feray ma diligence de me trouver bientost 
vers vous. » Elle fut beaucop merciée, et dît 
maistre . jacobin qu'il s'i en va tout droit. Or 
devez vous savoir que ung jeune galant venu 
à la feste n'estoit guères loing de ces deux 
amans, si oy et entendit toute leur conclu- 
sion; si s'advisa, car il savoit le préau, qu'il 
s'i viendra embuscher pourveoir les armes qui 
s'i feront. Il se mist hors de la presse, et tant 
que piez le peiirent porter, il s'en court devers 
ce préau, et fist tant qu'il y fut devant le ja- 
cobin. Et luy là venu, il monte sur ce beau 
poirier oui estoit lar^e et ramu, trèsbien vestu 
de fiieiltes et de poires , et s'i ambuscha si 
bien qu'il n'estoit pas aisié à veoir. Il n'j eut 
guères esté que véezcy bon jacobin qui at- 
trotte, regardant derrière lui si ame le suyvoit. 
Et Dieu scet qu'il fut bien joyeux de se trou- 
ver en ce beau lieu , et se garda bien de lever 

les yeuix contre mont le poirier ; car jamais 
ne se fust doubté qu'il y eust quelqu'ung ; 
mais tousjours avoit roeil vers le chemin qu'il 
estoit venu. Tant regarda qu'il vit sa dame 
venir le grand pas, qui fut tost d'emprès luy; 
si se firent grand feste , et bon jacobin d'ester 
sa goune et son scapulaire, et de baiser et ac- 
coler bien serrement la belle nonnain. Ilz 
vouldrent faire ce pour quoy ilz estoient v&r 
Auz : et se mist chacun en point , et en ce 
faisant commence à dire la nonnain : « Par- 
dieu, mon amy frère Aubry, je vuil bien que 
vous sachez que vous avez aujourd'uy à dame 
et en vostre commendement ung des beauix 
corps de nostre religion ; et je vous en fais 
juge, vous le voiez : regardez auelz tetins , 
quel ventre, quelles cuisses, et au surplus ii 
n'y a que dire. — Par ma foy, dist frère Au - 
bry, seur Jehanne m'amye, je cognois ce que 
vous dictes; mais aussi vous povez dire que 
vous avez à serviteur ung des beauix religieux 
de tout nostre ordre, aussi bien foumy de ce 
que ung homme doit avoir aue nul de ce 
royaume. » Et à ces motz mist la main au bas- 
ton dont il vouloit faire ses armes, et lebrarr- 
dissoit voyant sa dame, en luy disant : 
i< Qu'en dictes-vous? que vous en semble? 
n'est-il pas beau ? vault-il pas bien une belle 
fille? — Certes oy, dit-elle. — Et aussi l'arez 
vous. — Et vous arez , dist lors celuy qui es- 
toit dessus le poirier, sur eulz, tous des meil- 
leures poires du poirier. » Lors prend à ses 
deux mains les brances du poiner, et fait 

turober en bas sur eulx et ou préau des poires 
trèslargement, dont frère Aubry fut tout ef- 
fraie qu'à peu s'il eut sens ne loisir de repren- 
dre sa goune; si s'en picque tant qu'il peut 
sans attendre, et ne fut oncques asseuré tant 
qu'il fut hors de léens. Et la nonnain, qui fut 
autant ou plus efirayée que luy, ne sceut si 
tost se mettre au chemin aue le calant ^ui es- 
toit sur le poirier ne fut descendu, qui la va 
prandre par la main et luy défendit le partir, 
et luy dist : « M'amye, amsi n'en yrez vous; 
il vous fiault bien premier paier le ftuictier. » 
Elle, qui estoit pnnse et soupprinse, vit bien 
que le refuz n'estoit pas de saison, et fut con- 
tente que le fruictier fist ce que frère Aubry 
âvoit laissié en train. 

PAR MONSEIGNEUR DE LA ROCHE. 

* 

n Prouvence avoit naçuères ung 
président de hauite et bien eureuse 
renommée, qui trèsgrand clerc et 
prudent estoit, vaillant aux armes, 
discret en conseil ; et en bref dire, en lui es- 
toient tous les biens de quoy l'on pourroit 
jamais loer homme. D'une chose tant seule- 
ment estoit noté dont il n'estoit pas cause , 
mais estoit celuy à qui plus en desplaisoit; et 

la raison y estoit bonne. Et pour dire la note 
que de luy estoit, c'estoit qu'il estoit coupault 
par faulte d'avoir femme aultre que bonne. 
Le bon seigneur veoit et cognoissoit la des- 
loyauté de sa femme, et la trouvoit encline de 
tous poinctsàsa puterie; et quelque sens que 
Dieu luy eust donné , il ne savoit remède à 
son cas , fors de soy taire et faire du mort ; 
car il n^avoit pas si peu leu et veu en son 
temps qu'il ne sceust vrayement que correc- 
tion n'a point de lieu à femme de tel estât. 
Toutesfbiz vous povez penser que ung homme 
de courage et vertueux , comme cestuy estoit , 
ne vivoit pas bien à son aise , mais fault dire 
et conclure que son dolent cueur portoit la 
paste au four de ceste maladie infortune. Et 
car au pardehors avoit manère et semblant de 
rien savoir et percevoir le gouvernement de 
sa femme, ung de ses serviteurs le vint trou- 
ver un jour en sa chambre , à part , et luy va 
dire par grand sens : « Monsei^eur, je suis 
celuy qui vous vouldroye advertir, comme je 
doy, de tout ce qui peut especialement tou- 
cher à vostre honneur ; je me suis prins et 
donné garde du gouvernement de madame 
vostre temme , mais je vous asseure qu'elle 
vous garde trèsmal la loyaulté qu'elle .vous a 
promise : carseurement un tel (qui luy nomma) 
tient vostre lieu bien souvent. » Le bon prési- 
dent , sachant aussi bien ou mieuk l'estat de 
sa femme que son serviteur qui faisoit ce rap- 
port, luy respondit trèsfièrement : ce Ha! ri- 
bauld, je sçay bien que vous mentez de tout 

ce que me dictes; je cognois trop ma femme, 
elle n'est pas telle, non. Et vous ay-je nourry 
pour me rapporter une telle bourde, voire de 
celle qui tant est bonne et loyale? Et vraye- 
ment vous ne m'en ferez plus : dictes que je 
vous doys, et vous en allez tost, et ne vous 
trouvez jamais devant moy, si cher que vous 
amez vostre vie. » Le pouvre serviteur, qui 
cuidoit faire grand plaisir à son maistre de son 
adventure, dist qu'il luy devoit. Il le receut 
et s'en alla. Nostre président, voyant encores 
de plus en plus rafrescher la desloyauté de sa 
femme , estoit tant mal content et si trèsfort 
troublé qu'on ne pourroit plus. Si ne savoit 
que penser ne ymaginer par quelle fa^on il 
s^en pourroit honestement descharger. Si s'ad- 
visa, comme Dieu le voult, ou comme fortune 
le consentit, que sa femme devoit aller à unes 
nopces assez tost; et si ce qu'il pense peut 
advenir il sera du monde le mieulx fortuné. Il 
vint à ung varlet oui la garde avoit de ses 
chevaubc , et d'une oelle -mule qu'il avoit, et 
lu3r dit : « Garde bien que tu ne bailles à 
boire à ma mule de nuyt ne de jour, tant que 
je le te diray ; et à chacune foiz que tu luy 
donneras son avene si mectz parmy une bonne 
poignée de sel; et garde que n'en sonnez 
mot. — Non feray-je, dit le varlet, et si feray 
ce que vous me commendez. » Quand le jour 
des nopces de la cousine de madame la prési- 
dente approucha, elle dist au bon président : 
« Monseigneur, si c'estoit votre plaisir, je me 
troUveroye voluntiers aux nopces de ma cou- 

sine, qui se feront dimenche en ung tel lieu. 
— Trèsbien, m'amye, j'en suis bien content; 
allez, Dieu vous conduyse. — Je vous mer- 
cie, monseigneur^ dit-elle, mais je ne sçay 
bonnement comment y aller; je n'y menasse 
point voluntiers mon cnariot, pour le tant pou 
que ay à y estre; vostre hac^uenée aussi est 
tant desfrayée que je n'oseroie pas bien em- 
prendre le chemin sur elle. — Et bien! m'a- 
mie , si prenez ma mule ; elle est trèsbelle et 
si va bien et doulx, et est aussi seure du pjé 
que je n'en trouvay oncques point. — Et, par 
ma foy, monseigneur, dit^lle, je vous en 
mercye , vous estes bon mary . » Le jour de 
partir vint , et se firent prestz les serviteurs de 
madame la présidente et ses femmes qui la 
dévoient servir etaccompaigner; par^llement 
vont venir à cheval deux ou troys gorgyas 
qui la dévoient accompaigner, qui demandent 
se madame est preste , et elle leur fait savoir 
qu'elle viendra maintenant. Elle fut preste et 
vint en bas, et luy&t amenée la belle mule 
au montouer, qui n'avoit beu de viij. jours; 
et enrageoit de soif, tant avott mengé de sel. 
Quand elle fut montée, les gorgias se misrem 
devant , qui faisoient fHnguer leurs chevaulx , 
et estoit rage qu'ilz faisoient bien et hault. Et 
se pourroit bien faire que aucuns de la corn- 
paignie savoient bien que madame savoitfaâre. 
En la compaignie de ces gendlz gorgyas, de 
ses serviteurs et de ses femmes, passa madame 
par la ville , et se vint trouver aux champs ; et 
tant alla qu'elle vintàungdestroitauprèsauqoei 

passe la grosse rivière du Rosne, qui en cel en* 
droit est tant roidde que merveilles. Et comme 
ceste mule, qui de viij. jours n'avoit beu, per-» 
ceut la rivière, courant sans demander pontne 
passage, elle deplain vol saulta dedans à tout sa 
charge, qui estoit du précieux corps de madame. 
Ceulx oui la virent la regardèrent trèsbien ; 
mais aultre secours ne luy firent , car aussi il 
n'estoit pas en eulx ; si fut madame noyée , 
dont ce mt grand dommage. Et la mule, quand 
elle eut beu son saoul, naigea tant par le Rosne 
qu'elle trouva la rive, si ftit sauvée. La com- 
paignie fiit moult troublée, qui eut perdu ma- 
dame ; si s'en retourna en la ville. Bt vint ung 
des serviteurs de monseigneur lé président 
le trouver en sa chambre^ qui n'attenaoit aul- 
tre chose que les nouvelles ()u?il luy dist, et 
luy va dire tout plorant la piteuse adventure 
de madame sa maistresse. Lt boû président , 
plus joyeux en cueur (]u'oncques triste ne fut , 
se monstratrèsdesplaisant; et de fait se laissa 
cheoir du haultde luy^ menant trèspiteuxdueil 
en regretant sa bonne femme. Il maudisoit sa 
mule, les belles nopces qui firent sa femme 
partir ce jour. « Et Dieu ! dit-il , ce vous est 
grand reprouche qui estiez tant de gens et 
n'avez sceu rescourre la pouvre femme qui 
trèstant vous amoit;. vous estes lasches et 
meschans, et l'avez bien monstre. » Le servi- 
teur s'excusa et les aultres aussi, le mains mal 
qu'ilz sceurem; et lai^txionseîgnear le pré- 
sident, qui loa Dieu à jtrinctes mains de ce 
qu'il est quicte de sâfèmmei Quand point fut ^ 

il fist faire ses funérailles comme il appartint ; 
mais croiez, combien qu'encorez il fiist en 
eage, il n'eut garde de se rebouter en mariage, 
crai^ant le dangier où tant avoit esté. 

ng gentil compaignon devint amou- 
reux d'une jeune damoiselle qui n'a 
guères estoit mariée; et le mains 
mal qu'il sceut , après qu'il eut trouvé 
façon d'avoir vers elle accointance , il compta 
son cas, et au rapport qu'il fist, il sembloit 
fort malade ; et à la vérité dire, aussi estoit- il 
bien picqué. Elle fut bien si gracieuse qu'elle 
luy bailla bonne audience, et pour la pre- 
mière foiz il se partit trèscontent de la re- 
sponse qu'il eut. S'il estoit bien féru au para- 
vant, encores fiit il plus touché au vif quand 
il eut dit son fait ; si ne dormoit ne nuyt ne 
jour, de force de penser à sa dame et de 
trouver la façon et manière de parvenir à sa 
grâce. Il retourna à sa queste quand il vit son 
point; et Dieuscet, s'il avoit bien parlé la 
première foiz , que encores fist-il mieulx son 
personnage à la deuxiesme , et si trouva de 
son boneur sa dame assez encline à passer sa 
requeste, dont il ne fut pas moyennement 

joyeux. Et car il n'avoit pas tousjours ne le 
temps ne le loisir de se trouver vers elle, il 
luy dist à ceste foiz la bonne volunté qu'il 
avoit de luy faire service et en quelle façon. 
Il en fut mercyé de celle, oui estoit tant gra- 
cieuse qu'on ne pourroit plus. Bref il trouva 
en elle tant de courtoisie en maintien et par- 
ler qu'il n'en sceust plus demander par raison ; 
si se cuida avancer de la baiser, mais il en fut 
refusé de tous poins ; mesme quand vint au 
partir et au dire adieu, il n'en peut oncques 
tiner, dont il fut trèsesbahy. Et quand il fut 
en sus d'elle, il se doubta beaucop de point 
parvenir à son intencion, veu qu'il ne povoit 
obtenir d'elle ung seul baiser. Il se confortoit 
d'aultre costé des gracieuses parolles qu'il eut 
au dire adieu, et de l'espoir qu'elle luy baille. 
Il revint comme aultresfoiz à sa queste ; et pour 
abréger, tant y alla et tant y vint qu'il eut 
heure assignée de dire à sa dame , à part , le 
surplus de ce qu'il ne vouidroit dire sinon 
entre eulxdeux. Et, car temps estoit, il print 
congé d'elle , si l'embrassa bien doulcement 
et la voulut baiser; et elle s'en défend très- 
bien et luy dit assez rudement : « Ostez, 
ostez-vous , et me laissez, je n'ay cure d'estre 
baisée. » Il s'excusa le plus gracieusement 
que oncques sceut , et sur ce se partit. « Et 
qu'est cecy ? dist-il en soy-mesmes ; je ne vy 
jamais ceste manière en temme : elle me fait 
la meilleure chère du monde , et si m'a desjà 
accordé tout ce que je luy ay osé requerre; 
mais encores n'ay je peu finer d'un pouvre 

baiser. » Quand il fut heure , il vint où sa 
dame luy avoit dit, et fist tout ce pour quoy 
il y vint tout à son beau loisir : car il coucha 
entre ses braz toute la belle nuyt , et fist tout 
ce qu'il voulut , fors seuUement baiser, et de 
cela n'eust-il jamais fine. « Et je n^entens 
point ceste manière de faire , disoit-il en son 
pardedens ; ceste femme est contente que je 
couche avecques elle et que je face tout ce 
qu'il me plaist ; mais du baiser je n'en fineroye 
néant plus que de la vraye croix ? Par la mort 
bieu ! )e ne sçay entemire cecy ; il fault qu'il 
y ait aucun mistère ; il est force que je le sa- 
che. » Ung jour entre les aultres , qu'il es- 
toit avecques sa dame à goguettes , et qu'ilz 
estoient beaucoup dehet tous deux : « M^a- 
mye , dist-il , je vous requier que vous me dic- 
tes la cause qui vous meut de moy tenir 
si grand rigueur quand je vous veil baiser. 
Vous m'avez de vostre gracè baillé la joys- 
sance de vostre beau et gracieux corps tout 
entièrement, et d'un petit baiser vous me faic- 
tes le refus I — Par ma foy, mon amy, dît- 
elle , vous dictes voir, le baiser vous ay re- 
fasé , et ne vous y attendez point , vous n'en 
finerez jamais ; et la raison y est bonne , si 
la vous diray : Il est vray, ouand j'espousay 
mon mary, que je luy promis ae la bouche tant 
seuUement beaucop de belles choses. Et car 
ma bouche est celle qui luy a juré et promis 
de luy estre bonne, je suis celle qui luy veil 
entretenir, et ne souffreroye pour môùHr qu'aul- 
tre de luy y touchast; elle est sienne et à nul 



Nouvelle XLIX. 29 j 

aultre; et ne vous attendez d'en rien avoir. 
Mais mon derrière ne luy a rien promis ne juré; 
faictes de luy et du surplus de moy, ma bou- 
che hors, ce qu'il vous plaise; je le vous ha- 
bandonne. » L'autre commença à rire trèsfort, 
et dist : « M'amye , je vous mercye, vous dic- 
tes trèsbien, et si vous sçay grand gré que vous 
avez la franchise de bien garder vostre pro- 
messe. — Jà Dieu ne veille , dist-elle, que je 
luy face faulte. » En la fiaçon que avez oy fut 
ceste fenwne abustinée : le mary avoit la bou- 
che seullement, et son amy le surplus; et si 
d'adventure le mary se servoit aucunes foiz 
des aulares membres, ce n'estoit que par ma- 
nière d'emprunt , car ilz estoieni à son amy 
par le don de sa dicte femme. Mais il avoit 
ceste advantage, que sa femme estoit contente 
qu'il emprint sur ce qu'elle avoit donné à son 
amy; mais pour rien n'eust souffert que l'amy 
eust joy de ce que à son mary avoit donné. 



LA XLIXe NOUVELLE. 

PAR PIERRE DAVID. 

'ay bîenscéu que n'a guères, en la ville 
d'Arras , avoit ung bon marchant au- 
quel il mescheut d'avoir femme es- 
. _. pousée qui n'estoit point de meilleur 
au monde : car elle ne tenoit serre , tant qu'ellç 

peust veoir son cop , et (ju'elle trouvast à 
qui , néant plus que une vieille arbaleste. Ce 
bon marchant se donna garde du gouverne- 
ment de sa femme; il en fut aussi adverty par 
aucuns ses plus privez amis et voisins. Si se 
bouta en une bien grande frénésie et parfonde 
melencolie, dont il ne valut pas mieubc. Puis 
s'advisa qu'il esprouveroit s'il savoit par bonne 
façon s'il pourroit veoir ce qu'il scet c^ue bien 
peu luy plaira : c'estoit de veoir venir en son 
nostel , devers sa femme , ung ou pluseurs de 
ceulx qu'on dit oui sont les lieutenans. Si fai- 
nit ung jour d'aller dehors , et s'embuscha en 
une chambre de son hostel dont luy seul avoit 
la clef. Et destoumoit la dicte chambre sur la 
rue , sur la court , et par aucuns secrez pertus 
et treillizregardoit en plusieurs aultres lieux et 
chambres de léens. Tantost que la bonne fem- 
me pensa aue son mary estoit dehors, elle fist 
prestement savoir à ung de ses amys qu'il ven- 
sist vers elle; et il obéyt comme il devoit, 
car il suyvit pié à pié la meschine qui le vint 
querre. Le mary, qui, comme dit est, estoît 
en sa chambre, vit trèsbien entrer celuy qui 
venoit tenir son lieu; mais il ne dk mot, car 
il veult veoir plus avant s'il peut. Quand l'a- 
moureux fvLi léens , la dame le mena par léahs 
par la main tout devisant en sa chambre , et 
serra Phuys , et se commencent à baiser et à 
accoler, et faire la plus grand chère de jamais ; 
et bonne damoiselle de despoiller sa robe , et 
se mectre en cotte simple ; et le bon compai- 
gnon de la prendre à bons braz de corps, et 

faire ce pourquoy il vint. Et tout ce veoit à 
Toeil le pouvre mary par une petite treille; 
pensez s'il estoit à son aise; mesme estoit-il 
si près d'eulz qu'il entendoit plainement tout 
ce qu'ilz disoient. Quand les armes d'entre la 
bonne femme et son serviteur furent achevées , 
ilz se mirent sur une couche qui estoit en la 
chambre , et se commencent à deviser de plu- 
seurs choses. Et comme le serviteur re^ardast 
sa dame, qui tant belle estoit que merveilles, il 
la commence à rebaiser, et dit en baisant : 
<c M'amye, à qui est ceste belle bouche ? — C'est 
à vous, mon bel amy, dit-elle. — Et je vous 
en mercie , dit-il. Et ces beaulx yeulx ? — A 
vous aussi , dit-elle. — Et ce beau tetin qui 
tant est bien troussé,n'est-ilpasde mon compte? 
dit-il. — Oy, par ma foy, dit-elle, il est à vous, 
et non à aultre. » Il mect après la main au ven- 
tre et à son devant, où il n'avoit que redire , 
et luy demanda : « A qui est cecy, m'amye ? — 
Il ne le fault jà demander, on scet bien que 
tout est vostre. » Il vint après gecter la main 
sur son gros derrière, et luy demanda en 
soubzriant : « Et à qui est cecy ? — Il est à 
mon mary, dit-elle , c'est sa part ; mais tout le 
demourant est vostre. — Et vrayement, dit-il, 
je vous en mercie beaucop. Je ne me doy pas 
plaindre, vous m'avez très bien party ; et aussi 
d'aultre costé, par ma foy, pensez que je suis 
tout entier vostre. — ^Je le sçay bien », dit elle. 
Et après ces offres recommencèrent leurs ar- 
mes de plus belle ; et ce fait , le serviteur se 
partit de léans. Le pouvre mary, qui tout avoit 

veu et oy, n'en povoit plus , s'il n'enraigeoit 
tout vif; toutesfoiz, pour mieulx iiaire que lais- 
ser, il avala ceste première, et au lendetnain 
6sx trèsbien son personnage , faisant semblant 
qu'il vient de dehors. Et quand vint au dîsner, 
il dist qu'il vouloit avoir au disner, dimen- 
che prochain venant, son père et sa mère, telz 
et telles de ses parens et cousine^; et qu'elle 
face garnison de vivres , et qu'ilz soient bien 
aises à ce jour. Elle se chargea de ce faire et 
il de les inviter. Ce dimenche vint, le disner 
fut prest , et ceulx qui mandez y furent compa- 
rurent, et print chacun place comme leur hosie 
l'ordonnoit, qui estoit debout et sa femme 
aussi , qui servirent du premier mes. Quand 
le premier mes fut assis, l'oste, qui secrètement 
avoit fait faire une robe pour sa femme de gros 
bureau gris , et à l'endroit du derrière fist met- 
tre une pièce de bonne escarlate, à manière 
de tasseau , dist à sa femme : « Venez jusques 
en la chambre » ; il se mect devant et elle le. 
5uyt. Quand ilz y fiirent , il iuy fist despoiller 
sa robe et va prendre celle de bureau dessus- 
dicte et Iuy dit : « Or vestez ceste robe. » Elle la 
regarde et voit qu'elle est de gros bureau ; si 
en est toute esbahie et ne scet penser qu'il 
fault à son mary, ne pourquoy il la veult ainsi 
habiller. « Et à quel propos me voulez-vous 
ainsi housser.^ dît-elle. — Ne vous chailie, dit- 
il, je veri que vous la vestez. — Ma foy, dit 
elle , je n'en tien compte , iè ne la vestiray ja- 
mais. Faictes-vous du fol r Vous voulez-vous 
bien faire farcer de vous et de moy devant 

tant de gens. — Il n'y a ne fol ne sage, dit-il , 
vous la vestirez. — Au mains , dit-elïe , que je 
sache pour quoy. — Vous le sarez , dit-il , cy 
après.» Pour aoreçer, force fut qu'elle endos- 
sast ceste robe , qui estoit bien estrange à re- 
garder. Et en ce point fut amenée à la table , 
où la pluspart de ses amys et parens estoient. 
Mais pensez qu'ilz furent bien esbahiz de la 
veoir ainsi habillée; et créez qu'elle estoit bien 
honteuse; et si la force eust esté sienne, 
elle ne fust pas là venue. Droit là fut bien qui 
demanda que signifioit cest habillement. Et 
le mary respondit qu'ilz pensent trestous de 
faire bonne chère , et que après dîsner ilz le 
sceroient. Mais vous devez savoir que la bonne 
femme houssée du bureau ne mengea chose 
qui bien luy feist ; et luy jugeoit le cueur que 
le mistère de sa housserie luy feroit ennuy. 
Et encore eust-elle esté plus troublée d'assez 
s'elle eust sceu du tasseau d'escarlate; mais 
nenny. Le disner se passa, et fut la table ostée, 
les grâces dictes, et chacun debout. Lors le mary 
se mect avant eLcommence à dire : « Vous telz qui 
cy estes, s'il vous plaist, je vous diray en bref 
la cause pourquoy j'ay vestu ma femme de cest 
iiabillement. Il est vray que jà pieçà j'ay esté 
adverty que vostre fille oui cy est me gardoit 
trèsmal la loyaulté qu'elle me promist en la 
main du prestre; toutesfoiz, quelque chose que 
l'on m'ait dit, je ne l'ay pas creu légèrement, 
mais l'ay voulu esprouver; et qu'il soit vray, 
il n'y a que six jours que je faindy d'aller de- 
hors, et m'enbuschay en ma chambre là hault. 

Je n*y eu guères esté que véezcy venir ung 
tel, que ma femme mena tantost en sa cham- 
bre, où ilz firent ce que mieulx leur pleut. En- 
tre leurs aultres devises , l'homme luy demanda 
de sa bouche, de sesyeulx, de ses mains, de 
son tetin , de son ventre, de son devant et de 
ses cuisses , à qui tout ce bagage estoit. Et elle 
luy respondit : «A vous, mon amy.» Et quand 
vint à son derrière, il luy dist : « Et à qui est cecy , 
m'amye ? — A mon mary » , dist elle. Lors, 
pource que je Tay trouvée telle, je Pay en ce 
point habillée : elle a dit que d'elle il n'y a rien 
mien que le derrière, si l'ay housse comme il ap- 
partient à mon estât; le demourant ay-je housse 
de vesture qui est deue à femme desloyaie et 
deshonorée, car elle est telle ; je la vous rends.» 
La compaignie fut bien esbahie d'oyr ce pro- 
pos, et la pouvre femme bien honteuse. Mais 
toutesfoiz, quoy qu'il fust , oncques puis avec- 
ques son mary ne se trouva , ams deshonorée 
et reprouchée entre ses amys depuis demeura. 

LA L« NOUVELLE. 

PAR MONSEIGNEyR DE U SALLE, PREMIER 
MAISTRE d'HOSTEL DE MONSEIGNEUR LE DUC. 

omme jeunes gens se mettent à 

voyager et prennent plaisir à veoir 

et sercher les adventures du monde , 

^ S^tmÉ^ il y eut n*a guères au pays de Lannoys 

le filz d'un laboureur qui fut depuis l'eage de dix 

ans jusques à l'eage de vingt et six tousjours 

hors du pays ; et puis son partement jusques 

à son retour, oncque son père ne sa mère i 

n'en eurent une seule nouvelle : si pensèrent 

pluseurs foiz c^u'il fust mort. Il revint après 

* toutesfoiz, et Dieu scet la joye qui ftist en l'os- ' 

tel , et comment il fut festoie à son retour du 
'^ tant pou de biens que Dieu leur avoit donné. * 

Mais qui le vit voluntiers et en fist grand 
feste, sa grand mère, la mère de son père, 
luy faisoit plus grand chère et estoit la plus 
joyeuse de son retour; elle le baisa plus de 
cinquante foiz, et ne cessoit de loer Dieu qu'il 
' leur avoit rendu leur beau filz et retourné en 
si beau point. Après ceste grande chère, 
l'heure vint de dormir ; mais il n'y avoit à 
l'ostel que deux lictz : l'un estoit pour le père 
et la mère et l'autre pour la grand mère. Si 
fut ordonné que leur filz coucheroit avecques 

sa taye, dont elle fut joyeuse; mais il s'en 
fust bien passé , combien que pour obéir il 
fut content de prendre la pacience pour caste 
nuyt. Comme li estoit couché avec sa taye, 
ne sçay de quoy il liry sourvint, il monta dessus. 
M Et que veulz-tu faire ? dit-elle. — Ne vous 
chaille, dit-il, ne dictes mot.» Quand elle vit 
qu'il voulbit besoigner à bon escient, elle 
commence de crier tant qu'elle peut après son 
filz, qui dormoit en la chambre au plus près; 
si se levé de son lit et se va. plaindre à luy de 
son filz, en plorant tendrement. Quand l'au- 
tre entendit la plainte de sa mère et l'inhu- 
manité de son filz, il se leva sur piez très- 
couroussié et mal meu , et dit qu'il l'occira. 
Le filz, oye ceste menace, si sault sus, et s'en 
picque par derrière et se sauve. Son père le 
suyt, mais c'est pour néant : il n'estoit pas si 
radde du pyé comme luy ; il vit qu'il perdoit 
sa peine » si revint à l'ostel et trouva sa mère 
lamentant à cause de l'offense que son filz 
avoit faicte. « Ne vous chaille , dit-il , ma 
mère , je vous en vengeray bien. » Ne sçay 
quants jours après ce père vint trouver son 
filz, qui jouoit à la paulme en la ville de Laon ; 
et tantost qu'il le vit, il tire bonne dague et 
marche vers luy et l'en cuide ferir. Le filz se 
destouma, et son père fut tenu. Aucuns qui là 
estoient sceurent bien que c'eçtoit le père et 
le filz. Si dit l'un au filz: « Et vien çà; qu'as 
tu meffait à ton père, qui te veult tuer.? — Ma 
foy, dist-il, rien, lia le plus grand tort de ja- 
mais ; il me veult tout le mal du monde pour 

une pouvre foiz que j'ay voulu rouciner sa 
mère ; il a rouciné la mienne plus de cing cens 
foiz , et je n'en parlay oncques ung seul mot.» 
Tous ceux qui oyrent ceste response commen- 
cèrent à rire de grand cueur et dirent bien 
qu'il estoit bon homme. Si s'efforcèrent à ceste 
occasion de faire sa paix à son père, et tant si 
employèrent qu'ils en vindrent au bout, et fut 
tout pardonné d'un costé et d'aultre. 



FIN DU TOME PREMIER. 




k* 



»=^ ^ 1^" 



